
KRISTIN NEFF este profesoară asociată de psihologie 
educaţională la University of Texas din Austin. A studiat 
dezvoltarea morala si dezvoltarea conceptului de sine, si-a 
sustinut doctoratul la University of California din Berkeley 
si a facut studii postdoctorale la University of Denver. In 
timpul studiilor postdoctorale a facut cercetări de pionierat 
privind compasiunea de sine — un concept central al 
psihologiei budiste — şi a alcătuit o scală pentru măsurarea 
acesteia. Împreună cu colegul ei Chris Germer, a dezvoltat 
un program de instruire susținut empiric, denumit 
„Mindful Self-Compassion“, care este predat de mii de 
formatori în întreaga lume. Pentru mai multe articole, 
tehnici si informaţii despre compasiunea de sine, self- 
compassion.org . 

Este autoarea volumului Compasiunea de sine feroce. Cum 
pot femeile să-si valorifice bunătatea ca să se facă auzite, să-şi 


revendice puterea şi să prospere (Curtea Veche Publishing, 
2023). 


OANA DOROBANTU traduce din engleză de mai bine de 
20 de ani. Are experienţă atât în domenii precum businessul 
si marketingul, cât si în traducerea literară. Îmbină pasiunea 
pentru cuvinte cu cea pentru muzică, psihologie si 


parenting. 

Lui Rupert si Rowan, 
pentru bucuria, miracolul, dragostea 


si inspirația pe care mi le oferă 

DE CE VORBIM DESPRE COMPASIUNEA DE SINE? 


Capitolul 1. Să descoperim compasiunea de sine 


Capitolul 2. să terminăm cu nebunia 

Partea a patra 
COMPASIUNEA DE SINE ÎN RELAȚIILE CU CEILALȚI 

Capitolul 10. Compasiunea de sine și parentingul 

NOTE 


MULTUMIRI 


In primul rând, trebuie să îi mulțumesc soţului 
meu, Rupert, pentru că m-a încurajat să scriu 
această carte, pentru că m-a ajutat să elaborez 
propunerea de publicare si cartea în sine si pentru ca 
a fost redactorul meu principal. M-a învăţat cum să 
renunţ la jargonul academic și să scriu într-o engleză 
simplă — nu mi-aş fi putut dori un mentor mai 
strălucit sau mai elocvent. [i mulţumesc si prietenei 
și agentei mele Elizabeth Sheinkman, care a crezut 
în mine și a reușit cumva să-mi transforme visul în 
realitate. Le mulţumesc tuturor oamenilor amabili si 
încurajatori de la HarperCollins, care și-au asumat 
riscuri cu mine şi au făcut ca această carte să fie 
posibilă. 

Cu mare recunoștință, aş dori să le mulțumesc 
profesorilor care m-au ajutat să înţeleg semnificaţia 
și valoarea compasiunii de sine. Rodney Smith, 
profesorul meu timp de mulţi ani, a contribuit 
enorm la cunoştinţele mele despre dharma și a fost 
un ghid plin de compasiune şi înţelepciune de-a 
lungul anilor. Mulţi alţii au avut un impact major 
asupra mea, fie prin refugiile de meditaţie pe care le- 
au organizat, fie prin cărţile pe care le-au scris: 
Sharon Salzberg, Howie Cohen, Guy Armstrong, 
Thich Nhat Hanh, Joseph Goldstein, Jack 
Kornfield, Pema Châdrân, Tara Brach, Tara 
Bennett-Goleman, Ram Dass, Eckhart Tolle, Leigh 


Brasington, Shinzen Young, Steve Armstrong, 
Kamala Masters si Jon Kabat-Zinn, pentru a-i numi 
doar pe câţiva dintre ei. 

De asemenea, aș vrea să-i mulţumesc lui Paul 
Gilbert pentru ideile strălucite şi pentru cercetările 
lui pe tema compasiunii, dar si pentru incurajarile 
pe care mi le-a transmis pentru munca mea. 
Complicele meu, Christopher Germer, a fost un 
prieten minunat si un coleg absolut uluitor si sper 
că vom continua să predăm compasiunea de sine și 
să scriem împreună multi ani de acum înainte. As 
dori să-i mulțumesc lui Mark Leary, care m-a ajutat 
să îmi public primele articole teoretice şi empirice 
pe care le-am scris pe tema compasiunii de sine. 
Este un cercetător strălucit si sunt recunoscatoare că 
studiul compasiunii de sine i-a captat interesul. 
Există multi alţii care au jucat un rol esenţial în 
publicarea acestei carți, prea multi pentru spatiul 
limitat pe care fl am aici. 

In cele din urma, aş vrea să le mulţumesc mamei 
si tatalui meu, care mi-au deschis mintea si inima 
spre spiritualitate pe cand eram doar un copil, 
fiecare în felul lui, astfel încât mi-am format 
personalitatea cu dorinţa de a atinge trezirea 


spirituală. 


Partea întâi 


DE CE VORBIM DESPRE 


COMPASIUNEA DE SINE? 
Capitolul 1 


SĂ DESCOPERIM COMPASIUNEA 
DE SINE 


Acest tip de preocupare compulsivă fată 
de „eu, pe mine şi al meu“ nu înseamnă 
că ne iubim. [...] Iubirea pentru noi 
înșine ne arată acele capacități de 
rezilienta, compasiune si înțelegere din 
interiorul nostru care nu sunt decât parti 
ale vieții însăşi. 


SHARON SALZBERG, The Force of Kindness 


F Ü w 
N ACEASTA SOCIETATE INCREDIBIL DE COMPETITIVA, 
cATI dintre noi ne simţim cu adevărat bine in 

pielea noastră? Pare un lucru atât de pasager — sa ne 


simţim bine —, mai ales că trebuie să ne simţim 


speciali si peste medie ca să ne simţim demni. Orice 
este mal prejos e resimţit ca un eşec. Îmi amintesc că 
în primul an de facultate, după ce m-am pregătit ore 
întregi pentru o mare petrecere, m-am plâns 
iubitului meu că părul, machiajul si ţinuta mea sunt 
îngrozitor de inadecvate. El a încercat sa ma 
liniștească spunându-mi: „Nu-ţi face griji, arăţi 
drăguţ.” 

„Drăgut? Fantastic, mereu mi-am dorit să arăt 
drăguţ...” 


Dorinţa de a ne simţi speciali este de înţeles. 


Problema este că, prin definiţie, este imposibil ca 
toată lumea să fie peste medie în același timp. Deși 
excelăm în unele domenii, există întotdeauna cineva 
mai deştept, cineva care arată mai bine, cineva care 
are mai mult succes. Cum facem fata acestei situaţii: 
Nu foarte bine. Pentru a ne vedea într-o lumină 
pozitivă, tindem să ne supradimensionăm egoul şi să 
diminuăm calităţile celorlalţi, ca să ne simţim bine 
prin comparaţie. Această strategie are însă un cost: 
ne împiedică să ne atingem întregul potenţial în 


viata. 


Oglinzi distorsionante 


Daca trebuie sa ma simt mai bine decat tine ca sa 
ma simt bine in pielea mea, atunci cat de clar o sa te 
vad si cat de clar o sa mă văd pe mine de fapt? Sa 
spunem că am avut o zi stresantă la munca şi sunt 
morocanoasa și irascibilă fata de soţul meu când 
ajunge acasă mai târziu în seara respectivă (o situaţie 


pur ipotetică, desigur). Dacă îmi doresc foarte mult 


să am o imagine de sine pozitivă si nu vreau să risc 
să mă văd intr-o lumină negativă, voi interpreta 
situaţia astfel încât să fiu sigură că orice tensiune 
dintre noi este văzută ca fiind din vina soţului meu, 
nu a mea. 

— BUN, AI AJUNS ACASĂ. AI FĂCUT 
CUMPĂRĂTURILE, CUM TE-AM RUGAT? 

— ABIA AM INTRAT PE USA, CUM AR FI SĂ AUD 
SI EU UN CE BINE CA TE VAD, DRAGUL MEU, CUM TI- 
A MERS ASTAZI ? 

— EI BINE, DACA NU AI UITA MEREU CE 
VORBIM, POATE N-AŞ MAI FI NEVOITĂ SA MA TIN 
TOT TIMPUL DE CAPUL TAU. 

— ȘI CA SĂ ŞTII, AM FĂCUT CUMPĂRĂTURILE. 

— OH... EI BINE, HMMM... ESTE EXCEPTIA 
CARE DEMONSTREAZĂ REGULA. MI-AŞ DORI SA 


POT AVEA MAI MULTA INCREDERE IN TINE. 


Nu e tocmai o reţetă a fericirii. 

De ce e atât de greu să recunoaştem când 
depasim limitele, când suntem nepoliticosi sau cand 
ne pierdem răbdarea? Pentru că egoul nostru se 
simte mult mai bine daca ne proiectăm defectele si 
neajunsurile asupra altcuiva. E vina ta, nu a mea. 
Gandeste-te doar cate ciondaneli si certuri se nasc 
din aceasta dinamica simpla. Fiecare da vina pe 
celalalt pentru ca a spus sau a facut ceva gresit, 
justificandu-si propriile actiuni ca si cum viata sa ar 
depinde de asta, în timp ce ambii știu, in străfundul 
inimii, că nimic nu se întâmplă decât dacă sunt 


amândoi implicaţi. Cat timp pierdem făcând acest 


lucru? Nu ar fi oare mult mai bine să ne asumăm 
vina si sa fim corecti? 

Dar e mai usor de spus decat de facut. Este 
aproape imposibil sa observam acele aspecte ale 
felului nostru de a fi care ne pun probleme în 
relaţiile cu ceilalți sau care ne împiedică să ne 
atingem întregul potenţial dacă nu reuşim să ne 
vedem clar pe noi înșine. Cum să ne dezvoltăm dacă 
nu ne dăm seama ce slăbiciuni avem? Atunci când 
ne ignorăm defectele sau când credem sincer că 
toate problemele si dificultăţile noastre sunt din 
vina altcuiva e posibil să ne simţim pentru scurt timp 
mai bine, însă pe termen lung doar ne facem rău, 
blocându-ne în cicluri nesfârşite de stagnare și 


conflict. 


Costurile judecății de sine 


Când ne alimentam continuu nevoia de 
autoevaluare pozitivă e ca si cum ne-am indopa cu 
bomboane. Zahărul ne dă un scurt impuls de 
euforie, urmat de o cădere rapidă. lar imediat după 
cădere vine momentul de disperare în care 
înţelegem că, oricât ne-am dori, nu putem mercu să 
dăm vina pe altcineva pentru problemele noastre. 
Nu putem să ne simţim mereu speciali si peste 
medie. Rezultatul este adeseori devastator. Ne uităm 
în oglindă, nu ne place ceea ce vedem (atât la 
propriu, cât şi la figurat) şi începe să se instaleze 
rușinea. Majoritatea dintre noi suntem foarte duri 
în judecatile noastre atunci când recunoaştem în 


cele din urmă că avem vreun defect sau vreun 


neajuns. „Nu sunt suficient de bun. Nu sunt bun de 
nimic.” Nu e de mirare ca nu vrem să recunoaştem 
adevărul, dacă recunoașterea vine la pachet cu astfel 
de judecăţi dure. 

În acele privințe în care ne este greu sa ne 
pacalim, de exemplu atunci cand ne comparam 
greutatea cu cea a modelelor din reviste sau atunci 
când ne uităm la contul nostru bancar prin 
comparaţie cu cel al unor oameni bogaţi si de 
succes, ne provocam o durere emoţională 
incredibilă. Ne pierdem încrederea în noi, începem 
să ne îndoim de potenţialul nostru si ne pierdem 
speranţa. Desigur, această stare regretabilă duce pur 
si simplu la si mai multă critică de sine pentru ca 
am fi nişte pierde-vară care nu fac nimic, şi astfel 


starea ni se degradeaza tot mai mult. 


Chiar daca reusim sa ne adunam, toate reperele 
pentru ceea ce considerăm „suficient de bun“ par sa 
rămână mereu de neatins. Trebuie să fim deştepţi, în 
forma, la modă, interesanti, de succes și sexy. Oh, si 
spirituali, să nu uit. Şi oricât de bine ne-am 
descurca, altcineva pare să se descurce si mai bine. 
Rezultatul acestui tip de raționament este 
îngrijorător: milioane de oameni trebuie să ia zilnic 
medicamente doar ca să facă fata vieţii cotidiene. 
Nesiguranta, anxietatea si depresia sunt incredibil de 
frecvente în societatea noastră, în multe situaţii din 
cauza judecății de sine si a faptului că ne blamăm 
atunci cand ni se pare că nu iesim câștigători în 


jocul vietii+ 


O altă cale 


Deci, care este soluţia? Sd nu ne mai judecăm si să nu 
ne mai evaludm deloc. Să nu mai încercăm sa ne 
punem eticheta „bun“ sau „rău“ si să ne acceptăm 
pur si simplu cu inima deschisă. Să ne tratăm cu 
aceeaşi bunătate, grijă şi compasiune cu care ne 
tratăm prietenii apropiaţi sau chiar pe străini, de 
fapt. Din păcate, ne purtăm mai rău cu noi decât cu 
oricine altcineva. 

Când am întâlnit pentru prima oară ideea de 
compasiune de sine, viaţa mi s-a schimbat aproape 
instantaneu. Eram în ultimul an al programului de 
doctorat în dezvoltare umană la University of 
California din Berkeley şi făceam ultimele retușuri 
la teza mea. Jreceam printr-o perioadă foarte 
dificilă, după destrămarea primei mele căsnicii, si 
mă simțeam extrem de rusinata şi de dezgustata de 
mine insami. M-am gandit ca ma va ajuta sa ma 
inscriu la cursuri de meditatie la un centru budist 
local. Am fost interesata de spiritualitatea orientala 
inca de mic copil, fiind crescută la periferia oraşului 
Los Angeles de o mamă deschisă la minte. Cu toate 
acestea, nu am luat niciodată în serios meditaţia. De 
altfel, nici nu aprofundasem vreodată filozofia 
budistă, expunerea mea la gândirea orientală 
provenind mai degrabă din curentul de gândire 
New Age californian. Ca parte a exerciţiului meu de 
explorare, am citit clasica lucrare a lui Sharon 
Salzberg Lovingkindness, iar asta m-a schimbat 
pentru totdeauna. 

Stiam că  budiştii vorbesc mult despre 
importanța compasiunii, dar nu m-am gândit 


niciodată la ideea asta: să ai compasiune fata de tine 


ar putea fi la fel de important precum să ai 
compasiune faţă de ceilalți. Din perspectiva budistă, 
trebuie să ai grijă de tine înainte să ai grijă cu 
adevărat de alţii. Dacă te judeci şi te critici constant 
încercând în acelaşi timp să fii bun cu ceilalţi, vei 
trage limite artificiale si vei crea discrepanțe care nu 
duc decât la sentimente de separare şi de izolare. 
Acesta este opusul unităţii, al interconexiunii, al 
dragostei universale — scopul final al celor mai multe 
dintre căile spirituale, indiferent de tradiţia din care 
provin. 

Îmi amintesc că vorbeam cu proaspătul meu 
logodnic, Rupert, care venea cu mine la şedinţele 
săptămânale ale grupului budist, si că dădeam din 
cap plină de uimire: „Vrei să spui că de fapt chiar ai 
voie să fii bun cu tine însuţi, să ai compasiune fata 
de tine însuţi, atunci când esti varză sau când treci 
printr-un moment foarte dificil? Nu ştiu... Dacă 
dau dovadă de prea multă compasiune de sine, nu 
cumva o sa devin lenesa si egoistă?“ Mi-a luat ceva 
timp să înțeleg. 

Treptat am ajuns la concluzia următoare: desi 
acceptabilă social, critica de sine nu era deloc utilă, 
ba chiar inrautatea lucrurile. Nu deveneam un om 
mai bun dacă mă criticam tot timpul. De fapt, îmi 
provocam un sentiment de  inadecvare şi 
nesiguranţă, apoi îmi vărsam frustrarea pe oamenii 
dragi. Mai mult decât atât, nu acceptam multe 
lucruri pentru că eram speriată de valul de ură de 
sine care ar fi urmat dacă as fi recunoscut adevărul. 

Și eu, și Rupert am învăţat că, în loc să ne 


bazăm pe relaţia noastră pentru a ne satisface toate 


nevoile de iubire, de acceptare şi de siguranţă, am 
putea să ne oferim singuri o parte din aceste 
sentimente. lar asta ar însemna că inimile noastre ar 
avea chiar şi mai mult de oferit celuilalt. Amândoi 
am fost atât de impresionați de conceptul 
compasiunii de sine, încât în timpul ceremoniei de 
nuntă care a urmat în anul respectiv, fiecare dintre 
noi şi-a încheiat jurămintele cu fraza: „ȘI, mai 
presus de orice, promit să te ajut să ai compasiune 
fata de tine, astfel încât să prosperi şi să găseşti 
fericirea.“ 

După ce mi-am luat doctoratul, am urmat doi 
ani de studii postdoctorale cu un cercetător de 
frunte în domeniul stimei de sine. Am vrut să aflu 
mai multe despre modul în care oamenii îşi stabilesc 
valoarea de sine. Am descoperit în scurt timp că 
psihologii nu mai consideră stima de sine 


indicatorul suprem al unei bune sanatati mintale. 


Deşi s-au scris mii de articoleZ despre importanţa 
stimei de sine, cercetătorii au început să identifice 
toate capcanele în care cad oamenii atunci când 
încearcă să obţină şi să menţină un sentiment de 
stimă de sine ridicată: narcisism, preocupare 
excesivă pentru sine, mânie infatuată, prejudecăţi, 
discriminare şi multe altele. Mi-am dat seama că 
alternativa perfectă la goana perpetuă în căutarea 
stimei de sine este compasiunea de sine. De ce? 
Pentru că oferă protecţie împotriva criticilor dure de 
sine, la fel ca stima de sine, dar fără nevoia de a ne 
vedea ca fiind perfecţi sau mai buni decât ceilalți. 


Cu alte cuvinte, compasiunea de sine aduce aceleaşi 


beneficii precum stima de sine ridicată, însă fara 
dezavantajele celei din urmă. 

După ce am fost angajată ca asistentă 
universitară la University of Texas din Austin, am 
decis ca imediat ce mă stabilesc acolo, să încep o 
cercetare pe tema compasiunii de sine. Deși nimeni 
nu dăduse încă o definiţie compasiunii de sinc, 
dintr-o perspectivă academică, şi evident nu existau 
cercetări pe această temă, ştiam că va fi lucrarea 
vieţii mele. 

Deci ce este compasiunea de sine? Ce înseamnă 
mai exact? De obicei, cel mai bun mod de a descrie 
compasiunea de sine este să încep cu o experienţă cu 
care suntem mai familiarizați: compasiunea fata de 
ceilalţi. În cele din urmă, compasiunea este aceeași, 
indiferent dacă o îndreptăm către noi înşine sau 


dacă o îndreptăm către ceilalți. 


Compasiunea față de ceilalți 


Imagineaza-ti ca esti blocat in trafic, pe drumul spre 
munca, iar un bărbat fără adăpost vrea să te 
convingă să-i dai bani ca sa iti spele parbrizul. E atât 
de insistent! te gândeşti în sinea ta. O să ratez lumina 
verde a semaforului si o să întârzii din cauza lui. 
Oricum, probabil o să dea banii pe băutură sau pe 
droguri. Poate dacă îl ignor o să mă lase în pace. Dar 
omul nu te ignoră, iar tu stai acolo plin de 
sentimente de ură, în timp ce el iti spală parbrizul. 
Te vei simţi vinovat dacă nu îi dai bani si iti va părea 


rău după ce i-ai dat. 


Apoi, într-o zi, o revelaţie te loveşte ca un fulger. 
Esti blocat în trafic în același loc, la acelaşi semafor, 
la aceeași oră, lângă acelaşi om fără adăpost, înarmat 
cu găleata și racleta lui, ca de obicei. Totuși, dintr- 
un motiv complet necunoscut, astăzi îl vezi cu alti 


ochi. Îl vezi mai degrabă ca pe un om, nu ca pe un 


lucru care te enervează. Îi observi suferinţa. Oare 
cum supraviețuiește? Majoritatea oamenilor pur şi 
simplu îl alungă. Stă aici în trafic şi în gazele de 
eșapament toată ziua si CU Siguranță nu Câştigă prea 
mult. Cel putin încearcă să ofere ceva în schimbul 
banilor. Trebuie să fre foarte dificil să simţi că oamenii 
sunt atât de enervati de prezenta ta tot timpul. Care o 
fi povestea lui? Cum a ajuns pe stradă? În momentul 
în care vezi omul ca pe o fiinţă umană reală, 
suferindă, inima ti se conectează cu el. În loc să-l 
ignori, descoperi — spre uimirea ta — că îţi faci timp 
să te gândeşti cat de dificilă este viata lui. Esti mișcat 
de durerea lui si simţi dorinţa de a-l ajuta într-un 
fel. Important, dacă ceea ce simţi este compasiune 
adevărată si nu simplă milă, iti spui: Doar prin barul 
lui Dumnezeu nu sunt în locul lui. Dacă m-as fi 
născut în alte împrejurări sau as fi avut ghinion, as 
putea să mă aflu şi eu într-o situaţie similară, în care 
m-aş lupta pentru supravietuire. Cu toții suntem 
vulnerabili. 

Desigur, acum ar putea fi momentul în care 
inima ta devine de piatră: propria frică de a sfârși pe 
stradă te face să dezumanizezi complet această 
grămadă de zdrente cu barbă. Multi oameni o fac. 
Dar asta nu-i face fericiţi; nu-l ajută să gestioneze 


stresul pe care îl simt la muncă, lângă soţia sau lângă 


copilul lor când ajung acasă. Nu-i ajută să-și 
înfrunte propriile frici. În cel mai bun caz, această 
impietrire a inimii, care implică sentimentul că esti 
mai bun decât bărbatul fără adăpost, pur si simplu 
va inrautati situaţia. 

Dar sa zicem ca nu te inchizi. Sa presupunem ca 
simti cu adevarat compasiune fata de barbatul 
ghinionist fără adăpost. Cum te simţi? De fapt, te 
simţi destul de bine. Este minunat când inima ta se 
deschide, imediat te simţi mai conectat, mai viu, 
mai prezent. 

Acum să presupunem că bărbatul nu încerca să 
spele parbrize pentru bani. Poate doar cersea ca să-și 
cumpere alcool sau droguri — ai simţi aceeași 
compasiune fata de el? Da. Nu trebuie să-l inviti 
acasă. Nici măcar nu trebuie să-i dai bani. Ai putea 
să decizi să-i zambesti cu bunătate sau să-i oferi un 
sendvis in loc de bani, dacă ti se pare că ar fi un gest 
mai responsabil. Dar da, acest om este demn de 
compasiune, cu toţii suntem. Compasiunea nu este 
doar pentru victimele nevinovate, ci și pentru cei a 
căror suferinţă provine din eşec, din slăbiciune 
personală sau în urma unor decizii proaste. Ştii tu, 
tipul de decizii pe care si eu, şi tu le luăm în fiecare 
ZI. 

Așadar, compasiunea implică recunoaşterea 
suferinţei şi o imagine clară asupra acesteia. În plus, 
presupune sentimentul de bunătate pentru oamenii 
care suferă, de unde se naşte si dorinţa de a-i ajuta — 

de a le ameliora suferința. În cele din urmă, 


compasiunea implică recunoașterea condiţiei 


noastre umane comune, oricât de imperfecta si de 


fragilă este ea. 


Compasiunea fata de noi înşine 


Compasiunea de sine, prin definiţie”, presupune 
aceleaşi calități ca ale compasiunii faţă de ceilalți. În 
primul rând, ne obligă să ne oprim şi să ne 
recunoaştem propria suferinţă. Nu avem cum să fim 
sensibilizati de propria durere dacă nu-i admitem 
mai întâi prezenţa. 

Desigur, uneori faptul că suferim este extrem de 
evident și nu ne gândim la nimic altceva. Însă de 
cele mai multe ori nu recunoaștem că suferim. O 
mare parte din cultura occidentală se bazează pe 
tradiționalul îndemn „taci si strânge din dinți“. 
Suntem învăţaţi să nu ne plângem şi să mergem mai 
departe (citeşte asta drept carry on, cu un accent 
britanic taios, în timp ce saluti scurt din cap). Dacă 
suntem într-o situaţie dificilă sau stresantă, rareori 
ne acordăm răgaz ca să facem un pas înapoi și să 
admitem cât de greu ne este în momentul respectiv. 

lar atunci când durerea vine din judecata de 
sine — dacă suntem furioși pe noi înşine pentru că 
am tratat abuziv pe cineva sau pentru că am făcut o 
remarca stupidă la o petrecere — ne e si mai greu sa 
înţelegem că este vorba despre momente de 
suferinţă. Ca atunci când am întrebat-o pe o 
prietenă pe care nu o văzusem de multă vreme, cu 
ochii pe burta vizibilă: „Eşti gravidă?“ „Nu, doar m- 
am cam îngrăşat în ultima vreme“, a răspuns ca. Am 


SCOS O exclamatie jenată si m-am inrosit ca stecla. 


De cele mai multe ori nu recunoaștem că aceste 


momente reprezintă un tip de durere care este demn 
de un răspuns plin de compasiune. La urma urmei, 
am greşit, nu e normal să fim pedepsiţi? Ei bine, tu 
iti pedepsesti prietenii sau familia când greşesc? OK, 
poate faci asta uncori, dar te simţi bine? 

Toţi gresim la un moment dat, este o realitate a 
vieţii. $i dacă te gândeşti bine, de ce ar trebui sa 
avem alte așteptări? Unde este acel contract scris pe 
care l-ai semnat înainte de naștere, în care ai promis 
că vei fi perfect, ca nu vei greşi niciodată si că viata 
ta se va desfăşura exact asa cum vrei tu? Scuzati-md, 
vă rog. Cred că s-a produs o eroare. Am selectat 
abonamentul „Totul va merge bine până în ziua in 
care voi muri“. Pot să vorbesc cu managerul, vă rog? 
Este absurd și, totuși, cei mai mulţi dintre noi se 
comportă ca şi cum ceva ar fi complet nelalocul lui 
atunci când cădem sau viaţa ia o întorsătură 
nedorită sau neașteptată. 

Unul dintre dezavantajele faptului că trăim într- 
o cultură care pune accentul pe etica independenţei 
și a realizărilor individuale este ca, dacă nu ne 
atingem permanent obiectivele, ni se pare ca suntem 
singurii vinovaţi. Si dacă suntem vinovaţi, înscamnă 
că nu merităm compasiune, nu-i asa? Adevărul este 
că toată lumea e demnă de compasiune. Prin însuși 
faptul că suntem oameni connstienti, care trăiesc pe 
această planeta, suntem intrinsec valorosi si meritam 
îngrijire. După cum a spus Dalai Lama: ,,Fiintele 
umane, prin natura lor, vor fericire, nu suferinta. 
Toată lumea încearcă să obţină fericirea si sa scape 


de suferinţă, având dreptul fundamental să facă asta. 


[...] Practic, din punctul de vedere al valorii umane 


reale, toţi suntem la fel.“4 Acelaşi sentiment a 
inspirat Declaraţia de Independenţă a Statelor 
Unite: „Considerăm ca evidente prin ele însele 
adevărurile următoare: toţi oamenii sunt creați egali; 
ei sunt înzestrați de Creator cu anumite drepturi 
inalienabile; printre aceste drepturi se află viaţa, 
libertatea si căutarea fericirii.” Nu trebuie să ne 
câştigăm dreptul la compasiune, este dreptul nostru 
din naștere. Suntem oameni, iar simpla noastră 
capacitate de a gândi si de a simţi, combinată cu 
dorinţa noastră de a fi fericiţi, mai degrabă decât de 
a suferi, ne garantează compasiunea. 

Cu toate acestea, multi oameni nu acceptă ideea 
de compasiune de sine. Nu cumva e doar o formă 
de autocompătimire? Sau un alt fel de a spune 
complacere? Voi arăta pe parcursul cărţii că aceste 
presupuneri sunt false și contrazic direct sensul 
adevărat al compasiunii de sine. Așa cum vei vedea, 
compasiunea de sine implică să ne dorim sănătate şi 
o stare de bine, ceea ce conduce la comportamente 
proactive care îmbunătăţesc situaţia unui individ, 
nu la pasivitate. lar compasiune de sine nu 
înseamnă să cred că problemele mele sunt mai 
importante decât ale tale, ci doar să cred că si 
problemele mele sunt importante si demne sa fie 
rezolvate. 

Prin urmare, în loc să te condamni pentru 
greșelile şi esecurile tale, folosește experienţa 
suferinței pentru a-ţi înmuia inima. Renunta la 
aşteptările nerealiste de perfecţiune care te fac să te 


simţi atât de rau si deschide usa către satisfacția reală 


si de durată. Nu trebuie decât să îţi oferi 
compasiunea de care ai nevoie la momentul 
respectiv. 


Cercetările pe care le-am condus alături de 


colegii mei? în ultimii zece ani au arătat clar: 
compasiunea de sine este o modalitate remarcabilă 
de a atinge starea emoţională bună si multumirea. 
Oferindu-ne bunătate necondiționată si confort în 
timp ce ne acceptăm experiența umană, oricât de 
dificilă ar fi, evităm tiparele distructive ale fricii, 
negativitatil si izolarii. In acelasi timp, compasiunea 
de sine favorizeaza stari mintale pozitive, precum 
fericirea si optimismul. Calitatea vindecatoare a 
compasiunii de sine ne permite sa inflorim, sa 
apreciem frumusetea si bogatia vietii, chiar si in 
vremuri dificile. Atunci cand ne linistim mintea 
agitată cu ajutorul compasiunii de sine, ne dăm mai 
bine seama ce e în neregulă, astfel încât să ne 
orientăm spre ce ne oferă bucurie. 

Compasiunea de sine ne oferă o insulă de calm, 
un refugiu din calea agitatici create de judecata de 
sine pozitivă si negativă permanentă, astfel încât să 
renuntam la întrebările neîncetate: „Oare sunt la fel 
de bun ca ceilalţi? Sunt suficient de bun?“ Avem la 
îndemână mijloacele să ne oferim căldura si 
susţinerea la care tânjim profund. Utilizând 
izvoarele noastre interioare de bunătate, 
recunoscând natura comună a condiţiei umane 
imperfecte, vom începe să ne simţim mai în 
siguranță, mai acceptați si mai Vil. 

În multe privințe, compasiunea de sine este ca 


magia, deoarece are puterea de a transforma 


suferinţa în bucurie. In cartea ei Alchimia 


emoțională: Cum poate mintea să vindece inimaz, 


Tara Bennett-Goleman foloseşte alchimia ca simbol 
al transformării spirituale şi emoţionale care devine 
posibilă atunci când ne tratăm durerea cu grijă si 
iubire. Când ne oferim compasiune, nodul strâns al 
judecății de sine negative începe să se dizolve si e 
înlocuit de un sentiment de acceptare pașnică, 
conectată — un diamant strălucitor care apare din 


cărbune. 


Exercitiul | 


Cum reactionezi fata de tine si fata de 
viata ta? 


CuM REACTIONEZI DE OBICEI FATA TINE 


INSUTI? 


e Ce aspecte critici de obicei la tine: infatisare, 
carieră, relaţii, parenting, altele? 

e Ce tip de limbaj interior foloseşti atunci când 
observi un defect sau când faci o greșeală: iti 
adresezi insulte sau ai un ton mai blând si mai 
intelegator? 

e Daca esti deosebit de critic cu tine însuţi, cum 


te face asta sa te simti? 


e Ce se întâmplă cand esti atât de dur cu tine 
insuti? Care sunt consecintele? Te face sa te 
simți mai motivat sau tinzi sa te simți 
descurajat si deprimat? 

e Cum crezi ca te-ai simţi dacă te-ai accepta cu 


adevărat exact aşa cum eşti? Această posibilitate 


te sperie, iti dă speranţă sau ambele? 


CUM REACTIONEZI DE OBICEI LA DIFICULTĂŢILE 


VIEŢII? 


«e Cum te tratezi cand te confrunti cu provocări 


în viaţa ta? Ai tendinţa să ignori faptul că suferi 


şi să te concentrezi exclusiv pe remedierea 
problemei sau te opresti pentru a-ţi oferi 
îngrijire şi confort? 

e [inzi să te laşi coplesit de dramatismul 
situaţiilor dificile, astfel încât faci din tantar 
armăsar, sau tinzi să vezi lucrurile dintr-o 
perspectivă echilibrată? 

e Ai tendinţa să te simţi izolat de ceilalţi când 
lucrurile nu merg bine, având sentimentul 
irațional că ei se simt mai bine decât tine, sau 
încerci sa iti amintesti că toţi oamenii se 


confruntă cu greutăți în viata? 


Dacă ti se pare ca nu ai suficientă 
compasiune de sinc, verifică dacă nu cumva 
te critici si pentru asta. Daca da, opreste-te 
chiar acum. Încearcă să simţi compasiune 
fata de cat de dificil este să fii o fiinţă umană 
imperfectă în această societate extrem de 
competitivă în care trăim. Cultura noastră 
nu pune accentul pe compasiune de sine, ci 
dimpotrivă. Ni se spune că indiferent cât de 
mult ne-am strădui, tot ce putem noi mai 
bine nu e suficient. E momentul să 


schimbăm ceva. Ne va fi tuturor mai bine 


dacă învăţăm să dăm dovadă de mai multă 
compasiune de sine, iar acum este 


momentul perfect să începem. 


Deci care este relevanta tuturor acestor lucruri 
pentru tine? Atât în acest capitol, cât și în celelalte 
vei regăsi exerciţii care te vor ajuta să înţelegi de ce 
judecata continuă de sine este dăunătoare pentru 
tine. Exercitiile te vor ajuta să îţi dezvolti 
compasiunea de sine, astfel încât aceasta să devină 
un obicei în viaţa de zi cu zi, stabilind astfel un mod 


mai sanatos în care să relationezi cu tine însuţi. Poţi 


să iti stabilesti nivelul exact? de compasiune de sine 
folosind scala pe care am dezvoltat-o pentru 
cercetarea mea.  Accesează site-ul meu self- 
compassion.org si dă clic pe linkul „Test your level 
of self-compassion“. După ce completezi o serie de 
întrebări, ti se va calcula nivelul de compasiune de 
sine. Ai putea să-ţi înregistrezi punctajul obţinut 
acum si să repeti testul după ce citeşti cartea, pentru 
a vedea dacă ti s-a modificat nivelul compasiunii de 
sine prin exercițiu. 

Nu poţi să ai tot timpul o stimă de sine ridicată, 
iar viata ta va fi în continuare imperfecta, dar 
compasiunea de sine va fi acolo mereu, aşteptându- 
te, ca un refugiu sigur. În vremuri bune şi în 
vremuri rele, indiferent dacă ai cucerit întreaga lume 
sau ești la pământ, compasiunea de sine te va ajuta 
să mergi înainte, să ajungi într-un loc mai bun. 
Trebuie să muncesti din greu pentru a elimina 
obiceiul criticii de sine pe care l-ai dobândit de-a 


lungul unei vieti întregi, dar, până la urmă, nu ti se 


cere decât sa te relaxezi, să ici viata asa cum este si să 
iti deschizi inima către tine însuţi. Este mai uşor 


decât ai putea crede si ti-ar putea schimba viata. 
Exercitiul 2 


Explorarea compasiunii de sine prin scris 


PARTEA ÎNTÂI 


Cu toţii avem ceva la noi care nu ne place; 
ceva care ne face să ne simțim rusinati, 
nesiguri sau că „nu suntem destul de buni“. 
Să fii imperfect este uman, iar sentimentele 
de eşec si de inadecvare fac parte din 
experienţa vieţii. Încearcă să te gândeşti la 
ceva care te face să ai sentimente de 
inadecvare sau să te simţi prost în legătură 
cu tine (aspectul fizic, probleme la muncă 
sau în relaţii etc.). Ce stare iti dă acest lucru: 
simți teamă, tristeţe, deprimare, nesiguranţă, 
furie? Ce emoții simţi cand te gândeşti la 
asta? Încearcă să răspunzi cu sinceritate 
emoţională si să nu reprimi niciun 
sentiment. Evita insa abordarile 
melodramatice. Încearcă să simţi emoţiile 
exact aşa cum apar — nici mai mult, nici mai 


puţin. 
PARTEA A DOUA 


Acum gândește-te la un prieten imaginar 
care este capabil de iubire necondiționată, 


acceptare, bunătate şi compasiune. 


Imagineaza-ti că el iti vede toate punctele 
forte şi toate slăbiciunile, inclusiv acel aspect 
la care te-ai gândit mai devreme. Gândeşte- 
te la sentimentele lui fata de tine si la faptul 
ca esti iubit şi acceptat exact aşa cum esti, cu 
toate imperfectiunile tale umane. Acest 
prieten înţelege limitele naturii umane și 
este bun şi iertător cu tine. În marea sa 
înţelepciune, el iti înţelege istoricul de viata 
şi milioanele de lucruri care s-au întâmplat 
în viaţa ta și care au conturat individul care 
esti în prezent. Senzatia ta de inadecvare se 
leagă de nenumărate lucruri pe care nu le-ai 
ales tu neapărat — genele, istoricul tău de 
familie, circumstanţele de viaţă —, aflate în 
afara controlului tau. 

Scrie-ti o scrisoare din perspectiva acestui 
prieten imaginar, concentrându-te pe 
percepţia de inadecvare pentru care ai 
tendinţa să te judeci. Ce ti-ar spune el 
despre „defectul“ tău din perspectiva 
compasiunii nelimitate? Cum ar transmite 
acest prieten compasiunea profundă pe care 
o simte pentru tine, în special pentru 
disconfortul pe care îl simţi atunci când te 
judeci atât de aspru? Ce ar scrie pentru a-ţi 
aminti că eşti doar un om şi că toți oamenii 
au atât puncte forte, cât și puncte slabe? lar 
dacă te gândeşti că ti-ar sugera schimbări pe 
care ai putea să le faci, cum ar întruchipa 
aceste sugestii sentimentele de înțelegere și 


compasiune necondiționată? In timp ce iti 


scrii din perspectiva acestui prieten 
imaginar, încearcă să incluzi în conținutul 
scrisorii un sentiment puternic de acceptare, 
bunătate, grijă şi dorință de sănătate si de 
fericire. 

După ce ai scris scrisoarea, las-o deoparte 
pentru o vreme. Apoi revino la ea şi 
reciteşte-o, lăsând cuvintele să te pătrundă. 
Da-ti permisiunea să simţi compasiunea care 
te linisteste si te mângâie ca o briză plăcută 
într-o zi toridă. Dragostea, apropierea 
umană şi acceptarea sunt drepturi pe care le- 
ai dobândit la naştere. Pentru a te bucura de 
ele, nu trebuie decât să te uiţi cu atenţie în 


interiorul tău. 


01 În cazul în care nu se menţionează altfel, citatele sunt 
redate în traducere liberă în limba română. (N. red.) 

02 Traducere de Sabina Dorneanu, Curtea Veche 
Publishing, Bucuresti, 2005. (N. red.) 


Capitolul 2 


SĂ TERMINĂM CU NEBUNIA 


Ce este acest sine din interiorul nostru, 
acest observator tăcut, 
Acest critic sever si fără cuvinte, care ne 
terorizează 
Si ne îndeamnă la activități zadarnice 
Si care, în cele din urmă, ne judecă şi 
mai aspru 
Pentru erorile la care ne-au împins 


reprosurile lui? 


T.S. ELror, „Ihe Elder Statesman“ 


ÎNAINTE DE A ANALIZA MAI ÎN DETALIU 

COMPASIUNEA DE SINE, € important să ne gândim 
la cum arată stările noastre mintale obişnuite şi 
nesănătoase. Pe măsură ce vedem mai clar cum 
funcţionează psihicul nostru, începem să ne dăm 
seama cât de mult ne denaturăm percepţia asupra 
lumii pentru a ne simţi mai bine în legătură cu nol 
înșine. E ca și cum ne-am recompune permanent 
imaginea de sine ca să o facem mai pe placul nostru, 
chiar dacă asta distorsionează radical realitatea. În 
acelaşi timp, ne criticăm fără milă atunci când nu 


reuşim să ne atingem idealurile, reactionand atât de 


dur, încât realitatea este la fel de distorsionată, dar 
în direcţia opusă. Rezultatul ar putea să arate ca o 
pictură de Salvador Dali (în care obiectele sunt 
deosebit de deformate). Atunci când începem să 
învăţăm despre compasiune de sine ca alternativă 
viabilă la această nebunie, ajungem să judecăm cu 
ușurință până si disfunctiile egoului. „Sunt atât de 
plin de mine, ar trebui să fiu mai modest!“ Sau din 
contră: „Sunt atât de dur cu mine însumi, ar trebui 
să fiu mai bun şi să mă accept mai mult!" Este foarte 
important să nu te mai condamni pentru aceste 
tipare, oricât de inutile ar fi ele. Singura modalitate 
de a simţi cu adevărat compasiune faţă de tine însuţi 
este sa iti dai seama că aceste cicluri ale egoului 
nevrotic nu sunt alegerea ta, ci sunt naturale si 


universale. Mai simplu spus, disfunctiile noastre 


sunt sincere — ele fac parte din moștenirea noastră 
umană. 

Aşadar, de ce oscilăm între distorsiuni narcisiste 
si autocritică nemiloasă? Pentru că vrem să fim în 
siguranță. Dezvoltarea noastră, atât ca specie, cât si 


ca indivizi, se bazează pe instinctul de supravieţuire. 


Deoarece hintele umane tind să trăiascăL în grupuri 


sociale ierarhice, e mai puţin probabil ca oamenii 
care sunt dominanti în grupul lor să fie respinşi. Ei 
vor avea acces mai facil la resursele valoroase. La fel, 
cei care isi acceptă statutul de subordonat au la 
rândul lor un loc asigurat în ordinea socială. Nu ne 
putem asuma riscul de a fi proscrişi de către oamenii 
care ne oferă siguranță. Nu dacă vrem să rămânem 
în viata. Cu siguranță acest comportament nu 
trebuie judecat: cum ar putea dorința de a fi in 
siguranţă să fie considerată anormală sau nenaturală 


pentru orice organism viu? 


Nevoia de a te simti mai bun decât 
alții 

Garrison Keillor are o descriere celebră a oraşului 
fictiv Lake Wobegon: un loc în care „toate femeile 
sunt puternice, toţi bărbaţii sunt aratosi si toţi copiii 
sunt peste medie“. Din acest motiv, psihologii 


folosesc uneori expresia „efectul Lake Wobegon“4 


pentru a descrie tendinta comuna de a te considera 
superior celorlalți în ceca ce privește o listă lungă de 
trăsături de personalitate dezirabile. Cercetările au 
arătat că 85% dintre studenţi cred că sunt peste 


medie în privinţa relationarii cu ceilalți, de exemplu. 


94% dintre profesorii universitari consideră că au 
aptitudini didactice mai bune decât colegii lor si 
90% dintre şoferi consideră că sunt mai abili decât 
ceilalți participanţi la trafic. Până si oamenii care au 
provocat recent? un accident de maşină se cred 
şoferi mai buni decât ceilalți! Cercetările arată ca 
oamenii tind să creadă ca sunt mai amuzanti, mai 
logici, mai populari, mai aratosi, mai draguti, mai 
de încredere, mai înţelepţi si mai inteligenţi decât 
ceilalți. În mod ironic, majoritatea oamenilor cred 
că sunt peste medie în ceea ce privește capacitatea 
de a se analiza obiectiv. Logic vorbind, desigur, dacă 
percepţia noastră de sine ar fi corectă, doar jumătate 
dintre toţi oamenii ar spune că sunt peste medie în 
ceea ce priveşte orice trăsătură anume, cealaltă 
jumătate recunoscând că sunt sub medie. Dar asta 
nu se întâmplă aproape niciodată. Este inacceptabil 
să fii mediu în societatea noastră, asa ca purtăm cu 
toţii ochelari cu lentile roz, cel puţin atunci când ne 
uităm în oglindă. Cum altfel ne explicăm existenţa 
tuturor acelor concurenţi de la American Idol cu 
talent marginal, care par atât de sincer socati că sunt 
eliminaţi din concurs? 

Am putea presupune că tendinţa de a te vedea 
ca find mai bun sau superior altora se regăseşte mai 
ales în culturile individualiste, de exemplu în Statele 
Unite, unde autopromovarea este un stil de viata. 
Unde altundeva ar fi putut Muhammad Ali să spună 
replica „Nu sunt cel mai bun; sunt de doză ori cât 
cel mai bun“? Nu sunt oamenii mai modesti in 
culturile asiatice colectiviste, unde îngâmfarea este 


descurajată? Răspunsul este da, majoritatea 


asiaticilor consideră că sunt mai modeşti decât 


ceilalți. Cercetările sugerează că toţi oamenii tind să 


se vadă într-o lumină mai bună2, dar numai în ceea 
ce priveşte acele trăsături apreciate de cultura lor. În 
timp ce americanii tind să creadă că sunt mai 
independenţi, mai capabili să se descurce singuri, 
mai originali si cu abilităţi mai bune de leadership 
decât americanul mediu, asiaticii tind să creadă că 
sunt mai cooperanti, mai capabili de sacrificiu de 
sine, mai respectuosi si mai modesti decât ceilalți. 
Sunt mai modest decât tine! Este la fel aproape peste 
tot. 

Si nu doar ca ne vedem pe noi „mai buni“, ci îi 
vedem si pe ceilalți ca fiind „mai răi“. Psihologii 
folosesc termenul „comparaţie socială 
defavorizanta“2 pentru a descrie tendinta noastra de 
a-i vedea pe ceilalţi într-o lumina negativă, astfel 
încât să ne simţim superiori prin comparaţie. Dacă 
încerc să îmi periez propriul ego, poți sa fii sigur că 
voi încerca să-l murdăresc pe al tău. „Desigur, eşti 
bogat, dar uite ce chelie ai!" Această tendinţă a fost 
ilustrată cu brio în filmul Fete rele. Filmul s-a bazat 


de fapt pe cartea de non-ficțiune Queen Bees and 


Wannabes, de Rosalind Wiseman, care descrie cum 
isi menţin statutul social gastile de fete din liceu. 
Fete rele este povestea a trel fete frumoase, bogate și 
bine îmbrăcate, care par să nu ducă lipsă de nimic. 
Cu siguranţă că aşa cred ele. După cum spune una 
dintre fete: Îmi pare rău că oamenii sunt atât de 
invidioşi pe mine... Ce să fac dacă sunt atât de 
populară?“ Fetele au parte însă de multă ură, în 


ciuda popularitatii lor. Gasca de fete tine un jurnal 


secret denumit Burn Book — un caiet secret plin de 
zvonuri, secrete si bârfe despre celelalte fete din 
scoala. Una dintre ele explică: „Uite, decupam 
pozele fetelor din anuarul școlii, apoi scriem 
comentarii. «Irang Pak este o javră odioasă.» Încă 
adevărat. «Dawn Schweitzer este o virgină umflată.» 
Încă pe jumătate adevărat.“ După ce întreaga scoala 
află de existenţa Jurnalului, are loc o revoltă. Filmul 
a avut succes în Statele Unite şi a atins coarda 
sensibilă a publicului. Deşi exagerat pentru efectul 
comic, fenomenul fetei rele (sau al băiatului rău) ne 
este extrem de familiar tuturor. 

Cu toate că majoritatea dintre noi nu mergem 
atât de departe încât să ţinem un Burn Book, e ceva 
foarte obişnuit să căutăm defecte si deficienţe la alții 
ca să ne simțim mai bine în legătură cu noi înșine. 
Altfel de ce ne-ar plăcea pozele cu vedete care nu 
mai încap în costumele de baie, care fac erori grave 
în alegerea tinutei sau cărora nu le stă bine părul? 
Deşi îmbucurătoare pentru ego timp de câteva 
momente, abordarea are unele dezavantaje 
importante. Când vedem mereu ce e mai rău la 
ceilalti, percepţia ne este umbrită de un nor negru 
de negativitate. Gândurile noastre devin răuvoitoare 
şi aceasta devine lumea mintală în care locuim. 
Comparatiile sociale defavorizante ne dăunează mai 
mult decât ne ajută. Cand îi vedem pe ceilalți mai 
prejos ca să ne vedem pe noi mai presus, nu facem 
decât să ne tăiem craca de sub picioare, creând si 
menţinând o stare de deconectare si de izolare pe 


care de fapt vrem să o evităm. 


Exercitiul | 
Cum sa te vezi asa cum esti 


Multi oameni cred ca sunt peste medie in 
ceea ce priveste trasaturi personale pe care le 
apreciază societatea, cum ar fi că sunt mai 
prietenoși, mai inteligenți, mal atractivi 
decât media. Această tendinţă ne ajută să ne 
simţim bine în legătură cu noi, dar ne face 
să ne simțim si mai deconectati şi mai 
separați de ceilalti. Uite un exerciţiu 
conceput sa ne ajute să ne vedem mai clar si 
să ne acceptăm exact asa cum suntem. [oti 
oamenii au trăsături apreciate cultural care 
ar putea fi considerate „mai bune“ decât 
media. Unele trăsături sunt doar medii, iar 
altele sunt „sub“ medie. Putem să acceptăm 
această realitate cu bunătate și stăpânire de 


sine? 


A. Enumera cinci trăsături apreciate cultural la 


care te situezi peste medie: 


B. Enumeră cinci trăsături culturale la care 


esti doar mediu: 


C. Enumera cinci trasaturi apreciate cultural 


la care esti sub medie: 


D. Analizează întreaga gamă de trăsături de 
mai sus. Poti să accepti toate aceste fațete 
ale tale? Să fii uman nu înseamnă doar să 
hi mai bun decât ceilalți. Să fii uman 
înseamnă că întruchipezi întreaga gamă de 
experienţe umane, pe cele pozitive, pe cele 
negative si pe cele neutre. Să fii uman 
înseamnă să fii mediu în multe feluri. Poţi 
să te bucuri de experienţa de a fi în viaţă 
pe această planetă, în toată complexitatea 


şi miracolul său? 


De ce este atât de greu să nu ne mai 
facem reprosuri? 


Poate mai surprinzătoare decât dorința de a avea o 
părere bună despre noi este tendinţa la fel de 
puternică de autocritică. După cum a remarcat 
romancierul britanic Anthony Powell: „Iubirea de 
sine pare atât de des nedorită. Atunci când nu 
reuşim să reinterpretam realitatea astfel încât să ne 
simţim mai bine decât ceilalți, când suntem forţaţi 
să recunoaștem în cele din urmă faptul că imaginea 
noastră de sine este mai puţin perfectă decât ne-am 
dori să fie, ce se întâmplă? Deseori, Cruella de Vil 


sau Mr. Hyde apar din umbră, atacându-ne sinele 


imperfect cu o răutate surprinzătoare. lar limbajul 
autocriticii este tâios ca un cuţit. 
Majoritatea gândurilor noastre autocritice iau 


forma unui dialog interior, a unui comentariu şi a 


unei evaluări permanente a experienţelor noastre. 
Deoarece nu există cenzură socială atunci când 
dialogul interior este dur sau insensibil, deseori ne 
vorbim într-un mod extrem de brutal. „Eşti atât de 
grasă si de dezgustatoare!” „Ai spus ceva complet 
stupid.” „Eşti varză. Nu e de mirare că nimeni nu te 
vrea.“ Au! Aceste abuzuri împotriva sinelui sunt 
deosebit de uzuale. Floccinaucinihilipilification, 
definit ca obisnuinta de a estima ceva drept lipsit de 
valoare, este unul dintre cele mai lungi cuvinte din 
limba engleză. De ce facem estimarea asta e la fel de 


misterios ca pronunția acestui cuvânt dificil. 


Poate comportamentul nostru devine mai clară 
dacă ne amintim că, la fel ca tendinţa de a ne privi 
într-o lumină mai bună, autocritica este şi ea un tip 
de comportament de siguranţă care are ca scop să ne 
asigure acceptarea în grupul social mai larg. Chiar 
dacă masculul alfa mănâncă primul, câinele care se 
întoarce cu burta în sus când este mârâit primeşte si 
el partea lui. Are un loc asigurat în haită, desi se află 
în partea inferioară a ierarhiei. Autocritica serveşte 
drept comportament de supunere, deoarece ne 
permite să ne situăm în inferioritate în faţa altor 
indivizi imaginari care ne judecă — apoi să ne 
răsplătim supunerea cu câteva firimituri de la masă. 
Când suntem forţaţi să ne recunoaştem eșecurile, ne 
linistim judecătorii mintali, acceptandu-le opiniile 


negative despre noi. 


Să ne gândim, de exemplu, cum se critică 
oamenii in fata altora: „Arăt ca o vacă în rochia 
asta“, „Sunt total varză cu calculatoarele“, „Am cel 
mai prost simţ al orientării dintre toţi oamenii pe 
care îi ştiu“. (Eu cel puţin sunt predispusă să spun 
această replică, mai ales atunci când sunt la volan cu 
prietenii si m-am rătăcit pentru a nu ştiu cata oară.) 
Este ca si cum am spune: „O să lovesc eu primul si o 
să mă critic înainte să mă critici tu. Recunosc cât de 
defect si imperfect sunt ca să nu fii nevoit să îmi 
spui tu lucruri pe care le ştiu deja. Sper că o să ti se 
facă milă de mine în loc să mă judeci şi că o să mă 
asiguri că nu sunt atât de varză precum cred eu.” 
Această postură defensivă provine din dorinţa 
noastră naturală de a nu fi respinși si abandonaţi si 
are sens din perspectiva instinctului elementar de 


supravieţuire, 


Rolul părinţilor 


Grupul social cel mai important pentru 
supravieţuire, desigur, este familia restrânsă. Copiii 
se bazează pe părinţii lor pentru hrană, alinare, 
căldură şi adăpost. Instinctiv, copiii au încredere în 
părinţi pentru a interpreta semnificaţia lucrurilor, 
pentru a soluţiona noi provocări infricosatoare şi a-i 
proteja de pericole. Nu au de ales, trebuie să se 
bazeze pe părinţi ca să se descurce în lume. Din 
păcate însă multi părinţi nu oferă alinare şi sprijin, 
ci încearcă să-şi controleze copiii prin critici 


constante. Mulţi dintre noi am crescut astfel. 


Atunci când mamele sau taţii folosesc criticile 


dure ca mijloc de a-și tine copiii departe de necazuri 
(„Nu mai fii asa prost, o să te calce maşina) sau 
pentru a le îmbunătăţi comportamentele („Nu o să 
intri niciodată la facultate dacă iei notele astea 
jalnice“), copiii presupun că aceste critici reprezintă 
un instrument motivational util si necesar. După 
cum observa comediana Phyllis Diller: „Ne 
petrecem primele douăsprezece luni din viata 
copiilor noştri invatandu-i să meargă si să vorbească 
si următoarele douăsprezece spunându-le să stea jos 
şi să tacă din gură. Deloc surprinzător, cercetările 
arată că oamenii care cresc cu părinți extrem de 
critici în copilărie? sunt mult mai predispusi să se 
critice pe sine ca adulți. 

Oamenii  internalizează profund criticile 
părinţilor, ceea ce înseamnă că acele comentarii 
denigratoare pe care le aud în mintea lor sunt 
deseori o reflectare a vocilor părinţilor — uneori 
transmise si reproduse de-a lungul generaţiilor. Un 
bărbat mi-a povestit: „Nu pot să fac vocea asta să 
tacă. Mama se lua de mine indiferent ce făceam: 
mâncam ca un porc, mă imbracam cu hainele 
greşite la biserică, mă uitam prea mult la televizor, 
orice. «Nu vei ajunge niciodată nimic», spunea ea 
mereu. Am urât-o şi mi-am promis că nu-mi voi 
creşte niciodată copiii asa. Ironia este că, deşi sunt 
un tată iubitor şi îmi susţin copiii, sunt un 
nemernic când vine vorba de mine însumi. Mă 


critic constant, chiar mai rău decât mă critica 


mama.“ Oamenii cu părinți critici învață devreme 


mesajul ca sunt rai si defecti si că nu au niciun drept 
să fie acceptaţi asa cum sunt. 

Părinţii critici tind să joace rolul politistului bun 
si al politistului rău cu copiii lor, în speranţa că vor 
reuşi să-și modeleze copiii asa cum vor ei. Polițistul 
rău pedepseşte comportamentele nedorite, în timp 
ce polițistul bun recompensează comportamentele 
dezirabile. Acest lucru le stârneşte frica și 
neîncrederea copiilor, care curând ajung la 
convingerea că vor fi demni de iubire doar dacă sunt 
perfecţi. De vreme ce perfecțiunea este imposibilă, 
copiii ajung să se aștepte la respingere ca fiind 
inevitabilă. 

Cu toate că majoritatea cercetărilor privind 
originea autocriticii se concentrează pe părinți, de 
fapt criticile constante din partea oricărei figuri 
importante din viata copilului — un bunic, un frate, 
un profesor, un antrenor — pot face ca persoana 
respectivă să se lupte cu demonii interiori mai târziu 
în viaţă. Am un prieten englez pe nume Kenneth, 
care este foarte dur cu el însuși. Indiferent cat de 
mult succes are, este constant afectat de sentimente 
de inadecvare şi nesiguranţă, lucru care se explică 
dacă ne uităm la copilăria lui: „Aproape toată lumea 
din viaţa mea mi-a spus cât de prost sunt. Sora mea 
a fost cea mai rea. Tipa la mine că sunt dezgustator 
doar pentru că i se părea că respir prea zgomotos şi 
se ascundea sub pat până ieşeam din cameră. Mama 
nu mă apăra, ci de multe ori mă punea să îmi cer 
scuze de la sora mea, pentru a o linişti şi a menţine 


pacea în casă. 


Răspunsul firesc al copiilor care sunt abuzati 
verbal este să se protejeze, iar uncori cel mai sigur 
mijloc de apărare este să nu oferi nimic care poate fi 
atacat. Cu alte cuvinte, copiii încep să creadă că 
autocritica îi va ajuta să nu mai facă greșeli în viitor, 
evitând astfel criticile altora. Sau cel puţin că vor 
reduce forţa criticilor altora, făcându-le redundante. 
Un atac verbal nu mai are aceeași putere dacă nu 


face decât să repete ce ţi-ai spus deja singur. 


Rolul culturii 


Rădăcinile tendinței de a ne critica si de a ne simţi 
astfel lipsiţi de valoare se identifică partial şi în 
mesajele culturale mai ample. De fapt, există o 
poveste bine-cunoscută despre un grup de savanți 
occidentali care s-au întâlnit cu Dalai Lama si l-au 
întrebat cum să-i ajute pe oamenii care suferă de o 
stimă de sine scăzută. Sanctitatea Sa nu a înţeles 
întrebarea, iar savanții i-au explicat conceptul stimei 
de sine. S-a uitat în jur la oamenii educați si de 
succes din cameră şi a întrebat: „Cine dintre voi are 
o stimă de sine scăzută?“ Savanţii s-au uitat unul la 
celălalt si au răspuns: „loţi avem.“ Unul dintre 
dezavantajele faptului că trăim într-o cultură care 
pune accentul pe etica independenţei şi a realizărilor 
individuale este că, dacă nu ne atingem obiectivele, 
ni se pare câ suntem singurii vinovaţi. 

Desigur, nu doar occidentalii se judecă aspru. 


Am desfăşurat recent un studiu în Statele Unite, în 


Thailanda si in Taiwan și am constatat că în 


Taiwan — unde există o cultură confucianistă 


puternică — oamenii cred cu tărie că autocritica are 
forţă motivantă. Idealul confucianist este să te critici 
ca sa te mentii pe linia de plutire, concentrandu-te 
pe nevoile altora in loc de ale tale. În tările unde 
budismul joacă un rol important în viaţa de zi cu zi, 
precum Thailanda, oamenii dau dovadă de mult 
mai multă compasiune de sine. De fapt, în studiul 
nostru intercultural, am descoperit că oamenii aveau 
cel mai ridicat nivel de compasiune de sine în 
Thailanda şi cel mai scăzut nivel de compasiune de 
sine în Taiwan, Statele Unite situându-se între cele 
două. În toate cele trei tari însă am descoperit că 
autocritica este strâns legată de depresie şi de 
nemulțumirea în viaţă. Se pare că impactul negativ 
al autocriticii este universal, chiar dacă diferite 
culturi încurajează acest comportament într-o 


măsură mal mare sau mal mica. 


Un mijloc pentru atingerea unui scop 


Dacă analizăm mai profund, vedem că autocritica 
dură este deseori folosită ca scuză pentru altceva: 
dorinţa de control. Având în vedere că părinţii celor 
care folosesc autocritica sunt de obicei deosebit de 
înclinați să controleze, mesajul că autocontrolul este 
posibil e primit încă din copilărie. Când părinţii îşi 
invinovatesc copiii pentru greșelile făcute, copiii 
învaţă că sunt răspunzători personal pentru toate 
eșecurile lor. Se subintelege că eșecul nu este o 
opţiune de bifat. Orice lucru care nu este 


întruchiparea perfecțiunii poate si trebuie sa fie 


evitat. Cu siguranţă dacă imi dau silinta suficient de 
mult ar trebui să reuşesc întotdeauna, nu-i așa? 

Ce frumos ar fi dacă ar fi aşa! Dacă am putea să 
miscam din nas ca Samantha din Ce vrăji a mai 
făcut nevasta mea şi să nu ne abatem niciodată de la 
dietă, să nu clacăm în fata unei sarcini profesionale 
importante, să nu spunem la nervi ceva ce vom 
regreta ulterior. Dar în viata lucrurile nu merg aşa, 
căci sunt prea complicate ca noi să controlăm pe 
deplin circumstanţele externe sau răspunsurile 
noastre interne la acestea. Dacă ne aşteptăm la 
altceva, e ca și cum ne-am aștepta ca cerul să fie 
verde, nu albastru. 

În mod ironic, dorinţa noastră de a fi superiori 
este alimentată de procesul autocriticii. Conceptul 
de sine are numeroase fațete, ne identificam cu 
diferite părţi ale noastre în fiecare moment. Atunci 
cand ne judecăm si ne atacăm, jucăm atât rolul 
criticului, cât si al persoanei criticate. Atunci cand 
adoptăm perspectiva celui care manuieste biciul, dar 
şi a individului care se zvarcoleste pe pământ, ne 
complăcem în sentimente de indignare indreptatita 
fata de propria noastră inadecvare. lar indignarea 
indreptatita ne face să ne simţim destul de bine. 
„Cel puţin sunt suficient de deştept ca să văd cât de 
stupid a fost comentariul pe care tocmai l-am 
facut.“ „Da, m-am purtat oribil cu tipul ăla, dar 
sunt atât de drept si de corect, încât acum mă voi 
pedepsi fara mila.“ Furia ne dă deseori senzaţia de 
forţă şi de putere, astfel încât atunci cand ne certam 
cu furie pentru propriile eșecuri avem ocazia sa ne 


simţim superiori fata de acele aspecte ale noastre pe 


care le judecăm, sustinandu-ne astfel senzaţia de 
autoritate (in cuvintele lui Thomas Hobbes, 
„privilegiul absurditatii, pe care nu il are nicio alta 
fiinţă vie in afara omului“). 

In mod similar, atunci cand stabilim standarde 
nerealist de înalte pentru noi înşine si ne suparam 
extrem de tare ca nu reusim sa le atingem, ne 
intarim subtil sentimentul de suprematie asociat cu 
faptul că avem în primul rand aceste standarde atât 
de înalte. Prin lamentarea că ne-am „umflat“ şi nu 
mai încăpem în blugii măsura 36, de exemplu, sau 
că am primit un mic comentariu negativ de la şeful 
nostru referitor la un raport anual care e strălucit în 
rest, trimitem mesajul că în mod normal suntem 
mult peste medie în ceea ce priveşte succesul, iar 
„bine“ nu e suficient pentru cineva care e obişnuit 
cu „excelent“. 

Servite cu puţin umor, desigur, comentariile 
denigratoare la adresa noastră sunt o modalitate de a 
ne face placuti celorlalți. „Mai bine să-i faci să râdă 
cu tine decât să râdă de tine“, dupa cum se spune. 
Un exemplu bun se regăseşte în scena iniţială din 
documentarul Un adevăr incomod despre Al Gore. 
Fostul candidat la preşedinţie urcă pe scenă în faţa 
unui public uriaș, cu un ecran enorm în spatele lui, 
iar primele cuvinte pe care le spune sunt „Bună 
ziua, mă numesc Al Gore si am fost următorul 
preşedinte al Statelor Unite". Evidentiindu-si eșecul 
cu umor, Gore şi-a câștigat simpatia publicului. 
Există totuși o diferenţă între umorul sănătos despre 
sine si disprețul nesănătos fata de sine. Primul 


indică faptul că un om are suficientă încredere în 


sine cât să se poată lua peste picior. Al doilea este un 
indicator al unor nesigurante profund tnradacinate 


despre valoarea personală. 


O profeție care se îndeplineşte singură 


Deoarece au avut deseori parte de un mediu familial 
în care nu au primit sprijin, oamenii autocritici tind 
să nu aibă încredere în ceilalți si să presupună că cei 
dragi vor încerca în cele din urmă să-i rănească. 
Această convingere produce o teamă constantă, care 
generează probleme în interacţiunile interpersonale. 


De exemplu, cercetările arată că persoanele deosebit 


de autocriticeLi tind să fie nefericite în relaţiile de 


cuplu, deoarece presupun că partenerii lor le judecă 
la fel de aspru precum se judecă ele însele. Perceptia 
eronată chiar şi a unor afirmaţii destul de neutre ca 
find dispretuitoare duce deseori la reacții 
hipersensibile si la conflicte inutile. Asta înseamnă 
că indivizii  autocritici subminează deseori 
apropierea si sprijinul din relaţiile pe care le caută cu 
atâta disperare. 

S-o luăm ca exemplu pe prietena mea Emily. 
Era neindemanatica, desirata si deosebit de timidă 
în copilărie. Mama ei era stanjenita de Emily şi îi 
spunea asta constant: „De ce stai mereu cocosata 
într-un colt? Stai drept. Învață să te porți frumos. 
De ce nu poţi să fii ca sora ta mai mare?“ Emily a 
devenit dansatoare profesionistă, în parte pentru a 
potoli criticile mamei sale. S-a transformat într-o 
femeie frumoasă si gratioasa, despre care ai fi putut 


crede că nu ar avea nicio problemă să-și găsească o 


relaţie buna, în care să se bucure de iubirea si 
acceptarea pe care si le dorea atât de mult. Ei bine, 
acest lucru nu s-a întâmplat. Emily nu avea nicio 
problemă să atragă bărbaţi şi să înceapă relaţii, dar 
nu reusea să le facă să reziste. Era atât de sigură că 
este considerată inadecvată, încât reacționa exagerat 
la cea mai mică urmă de critică manifestată de 
partener. Comportamente inocente, precum faptul 
că uita să sune în prima noapte în care pleca într-o 
călătorie de afaceri, erau văzute ca dovezi clare ale 
faptului că nu-i pasă de ea. Dacă partenerul nu îi 
făcea complimente când purta o rochie nouă, Emily 
considera automat că el crede că e urâtă. Aceste 
reacţii exagerate îi făceau în cele din urmă pe 
partenerii ei să se sature şi să plece. Astfel, frica de 
respingere s-a transformat într-o realitate pentru 
Emily din nou şi din nou. 

Pentru a inrautati lucrurile si mai mult, oamenii 
care se judecă aspru sunt deseori cel mai mare 
inamic al lor atunci când isi aleg partenerii de 
relație. Psihologul social Bill Swann susține că 
oamenii vor să fie cunoscuţi de ceilalți pe baza 
convingerilor si sentimentelor lor ferme despre ei 


înşişi, un model cunoscut sub denumirea „teoria 


autoverificării“12. Astfel, ei vor ca opiniile lor despre 
sine să fie validate, ceea ce îi ajută să își asigure un 
sentiment de stabilitate în viaţă. Cercetările sale 
arată că până şi oamenii care se evaluează puternic 
negativ urmează acest tipar. Ei caută interacțiuni cu 
cel care Il displac, astfel incat experientele lor sa fie 


mai familiare si mai coerente. 


Aşa că acum ştii de ce tu sau prietena ta 
minunată si de succes continuaţi să faceţi alegeri 
greșite în relaţii. Oamenii autocritici sunt atrași 
deseori de parteneri de cuplu critici, care le 
confirmă sentimentele de inutilitate. Certitudinea 
respingerii pare mai sigură decât să nu știi la ce să te 
aştepţi în continuare. E răul cel mai mic. Din 
păcate, cu una cunosc prea bine acest tipar 


nesanatos. 


Povestea mea: Abandonata si de 
neiubit 


Nu am fost niciodată deosebit de autocritică; cel 
puţin, nu exagerat. Din fericire, în copilărie mama 
mea a fost mai degrabă o prezenţă iubitoare, nu una 
critică. Dar tot tindeam spre asta. Autocritica este 
extrem de comună în societatea noastră, în special 
în rândul femeilor. $i m-am blocat în aceleași 
probleme care afectează multe femei: problemele cu 
tata. 

Mama şi tatăl meu s-au cunoscut la facultate, în 
California de Sud. Mama a câștigat premiul de 
frumuseţe la balul de sfârşit de an și avea grijă să 
poarte mereu pantofi asortati cu geanta si cureaua. 
El era un „tip cunoscut în campus”. Destept, 
sportiv, ambitios, chipeș. După ce a absolvit s-au 
căsătorit, au închiriat o casă în suburbii si au făcut 
doi copii adorabili: un băiat si o fată. În scurt timp, 
tatăl meu era deja un tânăr manager în ascensiune 
într-o mare corporație, pe când mama a renunţat la 


facultate ca să aibă grijă de copii. Visul american. 


Doar că anii cincizeci trecuseră deja si începuseră 
anii şaizeci — vremuri de revoluţie socială fără 
precedent. 

Tatăl meu a observat rapid schimbările din jurul 
său şi și-a dat seama că viaţa lui a devenit un sicriu 
al conventionalului. Dar nu a reușit să controleze 
această criză în mod matur. Ne-a părăsit pe minc, pe 
mama şi pe fratele meu când aveam doar trei ani, a 
devenit hipiot si s-a mutat într-o comunitate din 
Maui, Hawaii. Dat fiind că locuia atât de departe de 
casa noastră din Los Angeles, l-am văzut doar o dată 
la doi sau trei ani în copilărie, mai ales in vacantele 
de vară. Desi era afectuos si iubitor în timpul 
vizitelor noastre, era atât de blocat în Hippieville, 
încât nu își mai dădea seama clar și nu mai putea 
recunoaște nici măcar fata de el însuşi că ne 
abandonase. „lotul este doar karma noastră, îi 
plăcea să spună. 

Într-o zi, pe când aveam cam opt ani, după ce 
am folosit cuvântul tati când l-am întrebat ceva, s-a 
întors foarte serios spre mine si spre fratele meu si 
ne-a rugat să nu-i mai spunem așa. Voia să folosim 
noul lui nume, „fratele Dionisie“, pentru că „în cele 
din urmă, suntem cu toţii fraţi si surori, suntem toţi 
copiii Domnului”. Mă agatasem de relația dintre 
tată ŞI fiică ocazională și fragilă pe care o aveam, dar 
acum respingerea rolului său de tată părea completă. 
Mă părăsise cu adevărat, atât emotional, cât si fizic. 
Mi-a căzut cerul în cap, dar n-am putut să plâng. 
Nu am fost capabilă să exprim nicio reacţie. Nu am 
vrut să risc orice urmă de apropiere care ar mal fi 


putut să fie între noi. Aşa că timp de peste 20 de ani 


m-am găsit în situaţia incomoda de a nu sti cum să 
mă adresez tatălui meu — în rarele ocazii cand era 
prin preajmă. Nu am putut să mă conving să 
folosesc numele lui ridicol de hipiot, asa că am ajuns 
să nu-i mai spun nicicum. „Hm, hei, aaah, scuza- 
mă, poți să imi dai sarea, te rog?“ Inutil să adaug ca 
această respingere mi-a lăsat cicatrici adânci. 

Ar trebui să vezi cu ce fel de băieţi m-am 
împrietenit în liceu. Deşi am fost o elevă de nota 
zece la toate materiile, deşi eram atractivă si 
prietenoasă, practic nu îmi plăceau decât tipii cărora 
nu le plăcea de mine. Am fost atrasă de bäietii care 
aveau mult mai puțin de oferit decât mine, dar care 
se purtau ambiguu cu mine. Habar n-aveam care 
era valoarea mea și, pe un anumit plan, încercam să 
recreez relația cu tatăl meu, în speranţa inconştientă 
că as putea să transform ca prin magic experienţa 
respingerii într-o experiență a acceptării. Aproape 
fiecare dintre iubiții mei mi-a dat papucii în cele din 
urmă, lucru care m-a surprins la momentul 
respectiv, dar pe care il înţeleg dat fiind ce știu 
acum. Nu am făcut decât să recreez situaţii care îmi 
validau percepţia de sine: o fată de neiubit, care va fi 


mereu abandonată. 


Cat de rau pot merge lucrurile? 


Chiar dacă sentimentul meu de nesiguranță m-a 
făcut să iau o serie de decizii greşite, ca să nu mai 
vorbim de faptul că m-au făcut să mă simt 
nefericită, lucrurile nu mergeau extrem de prost. 


Din păcate, daunele produse de judecata de sine 


ajung mult, mult mai departe. Sentimentele de 
inadecvare şi de inferioritate sunt asociate cu acte de 
autovătămare — de exemplu abuzul de droguri si de 
alcool, condusul neglijent intenționat sau 


automutilarea —, care nu sunt de fapt decât încercări 


de a exterioriza şi de a elibera durerea emotionala.¥ 
În cazuri extreme, când autocritica scapă de sub 
control ani în şir, atunci când autodenigrarea fără 
milă devine un mod de viaţă, unii oameni aleg să 
scape de durere scăpând de viata însăşi. O serie de 
studii pe scară largălt au dezvăluit că indivizii 
extrem de autocritici sunt mult mai predispusi la 
tentative de sinucidere decât alţii. Sentimentul de 
ruşine şi de lipsă de importanţă poate să ducă la 
devalorizarea de sine până în punctul în care aceasta 
surclasează chiar şi instinctul nostru cel mai 
elementar și fundamental: acela de a rămâne în 
viata. Tiparele de gândire care asociază autocritica 


cu sinuciderea devin evidente în următoarea postare 


de pe blogul unui site despre depresic: 


Toată viata am fost deprimată. Întotdeauna 
am simţit că e ceva în neregulă cu mine si că 
sunt proastă, urâtă si oribilă. Vreau să am mai 
multi prieteni, dar nu stiu cum să fac asta. Nu 
am reusit să am decât unul sau doi câteodată, 
însă prieteniile nu durează niciodată. Unii 
mă trădează si ma ranesc şi nu îmi dau seama 
niciodată ce am facut ca să mă urască atât de 
mult. Nu spun prea multe lucruri în public, 
pentru că probabil o să spun ceva stupid si 


oamenii vor rade de mine si mă vor umili. 


Deci chiar dacă cineva e dragut cu mine şi ar 
vrea să fie cu mine, sfârșesc prin a-l îndepărta. 
Sunt atât de singură uneori, încât mi se pare 
că mai bine as muri. Ma gândesc la moarte 
pentru că sunt atât de inutilă şi nimeni nu mă 
iubeste. Eu nu mă iubesc. E mai bine să fii 
mort de-a binelea decât să te simţi mort în 


interior. 


Aceasta gandire tragica este mult mai comuna 
decât ne dăm seama. În intreaga lume, se estimează 
că au loc între zece şi douăzeci de milioane de 
tentative de sinucidere pe an. Din păcate, acest act 
șocant de violenţă este deseori doar o manifestare 
externă a violenţei interne cu care suntem mult mai 


bine familiarizati: autocritica dura. 


Calea de ieșire 


Deşi e important să ne vedem clar tiparele psihice, e 
la fel de important să nu ne judecăm din cauza lor. 
Daca de obicei ne autocriticăm, e bine să ne 
amintim că acest comportament reprezintă de fapt o 
formă distorsionată de grijă de sine, o încercare de a 
ne menţine în siguranță si pe drumul cel bun. Nu e 
cazul să te critici pentru că te critici în speranța 
desarta că asta te va face cumva să nu te mai critici. 
Aşa cum ura nu poate să învingă ura, ci poate doar 
să o întărească şi să o consolideze, judecata de sine 
nu poate să oprească judecata de sine. 

Prin urmare, cel mai bun mod de a combate 


autocritica este să o înţelegem, să avem compasiune 


fata de ea, apoi să o înlocuim cu un răspuns mai 
blând. Când ne lăsăm miscati de suferinţa pe care 
am resimtit-o ca efect al propriei autocritici, ne 
întărim dorinţa de vindecare. În cele din urmă, 
după ce ne-am dat suficient de mult cu capul de 
pereţi, vom decide că ajunge şi vom cere să punem 
capăt acestei dureri autoprovocate. 

Din fericire, suntem capabili să ne oferim 
siguranţa si grija pe care ni le dorim. Putem să 
recunoaştem că slăbiciunea si imperfectiunea fac 
parte din experienţa umană comună si să ne simțim 
mai apropiaţi de ceilalți călători prin viaţă, care sunt 
la fel de defecti şi de vulnerabili ca si noi. De 
asemenea, putem sa renuntam la nevoia de a ne 
simţi mai buni decât ceilalți si să eliminăm 
distorsiunile egoiste care ne supradimensioneaza 
egoul in detrimentul altora. 

Oricum, cine ar vrea sa rămână blocat într-o 
cutie cu eticheta „bun“? Nu e mai interesant să 
trăim toată gama experienţelor umane? În loc să 
încercăm să ne controlăm pe noi înşine şi să ne 
controlăm viata pentru a atinge un ideal 
perfectionist, de ce să nu ne bucurăm de viata asa 
cum este, cu bunele si cu relele ei? De ce aventuri 
am avea parte dacă ne-am oferi această libertate? 
Găsim fericirea atunci când ne lăsăm duși de val, nu 
atunci cand înotăm împotriva curentului, iar 
compasiunea de sine ne poate ajuta să trecem cu 
bine prin aceste cascade periculoase, cu inima 


deschisă si plină de înţelepciune. 


Exercitiul 2 


Criticul, persoana criticată şi observatorul 
plin de compasiune 


Acest exerciţiu are la bază dialogul folosind 
două scaune studiat de Leslie Greenberg, 
psihoterapeută care folosește metoda 
Gestalt. Clienţii se aşază pe scaune diferite 
pentru a intra în contact cu părţi diferite, 
deseori conflictuale ale propriului sine, 
observând cum simt fiecare aspect in 
prezent. 

Pentru început, aranjează trei scaune 
goale, preferabil în triunghi. Apoi gandeste- 
te la o problema care te preocupă frecvent si 
care stârneşte deseori autocritici dure. 
Desemneaza un scaun ca fiind vocea 
autocriticului tău interior, un scaun ca fiind 
vocea acelei parti din tine care se simte 
judecată si criticată şi un scaun ca fiind 
vocea unui observator înţelept şi plin de 
compasiune. Tu vei juca toate cele trei 
roluri: tu, tu și tu. La început ti se va părea 
un exerciţiu prostesc, dar e posibil să te 
surprindă ce iese la suprafaţă după ce începi 
să iti exprimi într-adevăr sentimentele. 

1. Gandeste-te la „problema“ ta si aşază-te 
pe scaunul criticului. După ce te asezi, 
spune cu voce tare tot ce gândeşte şi ce 
simte acea parte din tine care face 
autocritica. De exemplu „Urăsc faptul că esti 
atât de mămăligă si că nu dai dovadă de mai 


multă asertivitate. Observă cuvintele şi 


tonul vocii folosite de partea autocritică din 
tine, dar și ce simte ea. Este îngrijorată, 
furioasă, îndreptăţită, exasperata? Observa-ti 
postura corpului. O poziţie de forță, rigidă, 
verticală? 


2. Acum asaza-te pe scaunul părţii din 


tine care este criticată. Încearcă să te 
conectezi cu sentimentele pe care le simţi 
când primeşti aceste critici. Vorbeşte despre 
cum te simţi, răspunzându-i direct criticului 
tău interior. De exemplu, „Mă ranesti atât 
de tare sau „Simt că nu am niciun sprijin“. 
Spune orice iti trece prin minte. Din nou, 
observa-ti tonul vocii. Ai o voce tristă, 
descurajata, copilărească, temătoare, 
neajutorată? Care este postura corpului? Ai 
o postură dezarmată, aplecată spre înainte, 
te incrunţi? 

3. Lasă aceste părți din tine să dialogheze 
un timp, trecând de pe scaunul criticului pe 
scaunul persoanei criticate si invers. Încearcă 
să simţi fiecare aspect al sinelui tău, pentru 
ca fiecare parte să înţeleagă cum se simte 
cealaltă.  Permite-i fiecărei parti să își 
exprime pe deplin opiniile si să fie ascultată. 

4. Acum  aşază-te pe scaunul 
observatorului plin de compasiune. Apelează 
la înţelepciunea ta profundă, la sursele tale 
de grijă şi adresează-te atât criticului, cat și 
persoanei criticate. Ce îi spune sinele tău 
plin de compasiune criticului, ce observaţii 


face? De exemplu, „Seamănă foarte mult cu 


ce ar spune mama ta sau „Văd că îţi este 
foarte frică si că încerci să mă ajuţi, ca să nu 
o dau in bară“. Ce îi spune sinele tău plin de 
compasiune acelei părţi din tine care este 
criticată? De exemplu: „lrebuie să fie 
incredibil de dificil să auzi aceste judecăţi 
dure în fiecare zi. Văd că te doare cu 
adevărat“ sau „lot ce vrei este să fii acceptat 
asa cum ești“. Încearcă să te relaxezi si lasa-ti 
inima să se înmoaie si să se deschidă. Ce 
cuvinte de compasiune izvorăsc firesc? Cum 
este tonul vocii tale? Tandru, blând, cald? 
Cum este postura corpului tău: echilibrată, 
centrată, relaxată? 

5. După ce se termină dialogul — opreşte- 
te când ti se pare că e momentul 
potrivit —, gândeşte-te la ce s-a întâmplat. Ai 
aflat ceva nou despre cauza tiparelor tale, ai 
descoperit noi moduri de a te raporta la 
situaţia ta, care ar putea fi mai productive? 
Pe măsură ce reflectezi la lucrurile pe care le- 
ai aflat, propune-ti să te tratezi cu mai multă 
bunătate şi mai sănătos pe viitor. În războiul 
tău interior se poate încheia un armistițiu. 
Pacea este posibilă. Nu e nevoie ca vechile 
tale obiceiuri de autocritică să te conducă 
pentru totdeauna. Irebuie să asculti vocea 
care este deja acolo, chiar dacă este puţin 
ascunsă: sinele tău înţelept si plin de 


compasiune. 


Partea a doua 


PRINCIPALELE 
COMPONENTE ALE 


COMPASIUNII DE SINE 
Capitolul 3 


SĂ FIM BUNI CU NOI ÎNȘINE 


Când iti atingi inima sau iti laşi inima 
să fie atinsă, descoperi că este nesfarsita, 
că nu are nicio finalitate, că această 
inimă este imensă, vastă si nelimitată. 
Descoperi cat de multă căldură şi 
blandete există acolo si cât de mult 
spațiu cuprinde. 


PEMA CHODRON, Start Where You Are 


A PA CM Ant DERIND Ëi, COMBINES TE SINEL 
CUPRINDE trei componente principale. In 
primul rand, are nevoie de bunătate fata de sine. 


Trebuie să fim blânzi și intelegatori cu noi înşine, nu 
să ne criticam aspru si să emitem judecăţi de 
valoare. În al doilea rând, necesită recunoașterea 
naturii umane comune. Irebuie să ne simţim 
conectaţi cu ceilalți în experienţa vieţii, nu izolați Si 
instrainati de suferința noastră. În al treilea rând, 


necesită mindfulness — trebuie sa obtinem un nivel 


de constientizare echilibrata a experientei noastre, 
nu sa ne ignorăm durerea sau sa o exageram. Trebuie 
sa obtinem si sa combinam aceste trei elemente 
esentiale pentru a manifesta cu adevarat compasiune 
de sine. Acest capitol şi următoarele două se 
concentrează pe fiecare componentă separat, 
deoarece toate sunt la fel de importante. Vom 
începe cu ingredientul compasiunii de sine care este 


probabil cel mai evident: bunătatea fata de sine. 


Calea bunatatii fata de sine 


Cultura occidentală pune un mare accent pe 
bunatatea fata de prietenii nostri, fata de familie si 
de vecini, cand sunt tn dificultate. Dar nu ȘI faţă de 
noi înşine. Când facem o greșeală sau esuam într-un 
fel sau altul, este mult mai probabil să ne dam cu 
bâta în cap decât să ne îmbrăţişăm. Cel mai 
probabil, până si gândul de a ne oferi alinare astfel 
pare absurd. Si chiar dacă problemele au fost 
provocate de forte aflate în afara controlului nostru, 

unatatea fata de sine nu este un raspuns valoriza 
bunătatea fata d t p lorizat 
de cultura noastră. Undeva pe parcurs primim 
mesajul că oamenii puternici trebuie să fie stoici şi 


tacuti fata de propria suferință — cam ca John 


Wayne într-un western. Din păcate, aceste atitudini 
ne răpesc unul dintre cele mai puternice mecanisme 
de adaptare atunci când ne confruntăm cu 
dificultăţile vieţii. 

Bunătatea faţă de sine, prin definiţie, înseamnă 
că încetăm să emitem constant judecăţi de sine și 
comentarii interne dispretuitoare pe care 
majoritatea dintre noi am ajuns sa le consideram 
normale. Ne cere să ne întelegem slăbiciunile şi 
eșecurile, nu să le condamnăm. Presupune să vedem 
cu claritate cât de rău ne facem prin autocritică 
necruțătoare şi să punem capăt războiului intern. 

Dar bunătatea fata de sine implică mai mult 
decât să punem stop judecății de sine: să ne oferim 
consolare, răspunzând la fel cum am face-o faţă de 
un prieten bun aflat într-o situaţie similară. 
Înseamnă că ne permitem să ne lăsăm emotionati de 
propria durere, că ne oprim şi ne spunem: „Asta e o 
situaţie foarte dificilă. Cum să am grijă de mine si să 
îmi ofer mângâiere în acest moment?” Arătând 
bunătate fata de sine, ne alinăm si ne linistim 
mintea tulburata. Aducem o ofranda de pace care 
constă în căldură, blandete şi înţelegere de la noi 
înşine către noi înşine, astfel încât să aibă loc 
adevărata vindecare. 

Si dacă durerea noastră e cauzată de o greșeală 
pe care am făcut-o — tocmai acum e momentul să ne 
oferim compasiune. Îmi amintesc că la un moment 
dat, în liceu, am ieşit în oraş pentru prima oară cu 
un băiat de care eram foarte îndrăgostită. Eram 
puţin răcită, dar asta nu conta absolut deloc. La un 


moment dat, în timp ce vorbeam și râdeam, 


încercând să-l impresionez cu inteligenţa și glumele 
mele, s-a uitat ciudat la mine şi şi-a ridicat 
sprâncenele. Am făcut o pauză, întrebându-mă ce s- 
a întâmplat. „Frumoasă bulă de muci“, a spus el. 

Am fost devastată de ruşine si de umilinţă timp 
de săptămâni întregi. M-am simţit complet penibilă 
și mi-am spus asta în mod repetat. Mi-aş dori să fi 
știut atunci ce știu acum. 

În loc să ne criticăm necruţător când cădem, 
chiar dacă am avut o cădere spectaculoasă, mai 
avem o opțiune. Putem sa recunoaştem că oricine o 
dă în bară şi să ne tratăm cu bunătate. Poate că nu 
am reuşit să dăm ce e mai bun din noi, dar am 
încercat, iar nereusitele reprezintă o parte inevitabilă 
din viaţă. Ba chiar o parte onorabilă. 

Din păcate însă, multi oameni cred că nu trebuie 
să fie buni cu ei înşişi, mai ales daca au primit acest 
mesaj în copilărie. Chiar şi cei care vor să fie mai 
buni cu ei înşişi, care ar scăpa bucuroşi de tiranul 
interior dacă ar putea au descori convingerea că 
nicio schimbare nu este posibilă. Deoarece şi-au 
dezvoltat un obicei atât de puternic al autocriticii, 
încât nu consideră că sunt de fapt capabili de 
bunătate fata de sine. Din fericire, e mai uşor să fii 


bun cu tine decât ai crede. 


Sistemul de atașament și îngrijire 


Creierul şi corpul au capacitatea înnăscută de a oferi 
și de a primi îngrijire. Face parte din moştenirea 
noastră genetică. Supravietuirea nu depinde doar de 


instinctul de luptă sau fugă, ci și de instinctul de 


protejare şi imprietenire*. În momentele de 


ameninţare sau de stres, animalele care isi protejează 
puii au mai multe şanse să-și transmită cu succes 
genele către următoarea generaţie, ceea ce înseamnă 
că acel comportament de îngrijire are o puternică 
funcţie adaptativă. 

Din acest motiv, toate mamiferele se nasc cu un 
„Sistem de ataşament“, adică o serie de 
comportamente care creează legături emoţionale 
puternice între îngrijitori şi puii lor. Spre deosebire 
de reptile, cărora nu le pasă deloc de urmaşii lor 
după ce aceştia au eclozat — si care deseori isi 
mănâncă puii, de fapt — mamiferele petrec mult 
timp si consumă multă energie având grijă de puii 
lor, asigurându-se că au suficientă hrană și căldură şi 
că sunt în siguranță. Mamiferele se nasc imature. 
Nu pot sa se îngrijească singure ca nou-născuţi si se 
bazează pe parinti, care reprezintă colacul lor de 
salvare până când devin pregătite să plece de acasă. 
Evoluţia a asigurat mamiferelor capacitatea de a 
oferi si de a primi îngrijire, astfel încât părinţii să 
nu-şi abandoneze copiii după naștere, iar copiii să 
nu plece singuri în sălbăticia periculoasă. Emotia 
ar reuşi să supravieţuiască fără ea. Asta înseamnă că 
natura noastră include capacitatea de a simţi 
afecțiunea si interconectarea. Creierul este de fapt 
conceput să ofere îngrijire. 

Cunoscutul psiholog Harry Harlow a fost 
primul care a analizat evoluţia sistemului de 
ataşament la mamifere, în anii 1950. Într-o serie de 


experimente ingenioase (deși discutabile din punct 


de vedere etic), Harlow a studiat comportamentul 
maimutelor rhesus nou-nascute, care au fost 
separate de mamele lor si crescute singure intr-o 
cusca. Întrebarea era dacă puii de maimuţă ar 
petrece mai mult timp cu o mamă surogat dintr-un 
plus moale — care oferea un oarecare grad de căldură 
si alinare —, sau cu o siluetă dura din plasă de sârmă 
care ţinea un biberon din care curgea lapte, dar care 
oferea numai puţină alinare. Răspunsul a fost clar. 
Puii de maimuţă s-au agăţat de mamele lor surogat 
din plus ca si cum viata lor depindea de asta, 
mergând la figurile din plasă de sârmă dura doar cat 
să bea putin lapte. Izbitor în legătură cu această 
constatare este că alinarea emoţională oferită de un 
pluș reconfortant pare să creeze o motivaţie mai 
puternică la maimute decât hrana în sine. Îngrijirea 
este o nevoie de supravieţuire la fel de puternică 


precum hrana. Așa cum spune Biblia, „omul nu 


trăieşte numai cu pâine“. Harlow şi-a interpretat 


experimentele ca dovezi ale fundamentelor biologice 


ale sistemului de ataşament. 


John Bowlby, un alt psiholog influenti din 
aceeaşi perioadă, a dus mai departe studiul 
ataşamentului, analizând comportamentul uman. 
Ipoteza lui a fost că bebeluşii dezvoltă o legătură de 
ataşament sigur faţă de părinţi dacă nevoile lor sunt 
satisfăcute constant. Dacă sunt consolati şi sprijiniți 
de părinţi atunci când sunt supăraţi sau speriaţi, 
copiii învaţă să aibă încredere în ei. De fiecare dată 
când o mama isi ia bebelușul în braţe si îl leagana 
când plânge, bebelușul începe să simtă că lumea este 


un loc sigur, că poate să meargă la mama pentru 


sprijin când are nevoie. Acest lucru le permite 
copiilor să-și folosească părinţii pe post de „bază de 
siguranţă“, adică să exploreze în siguranţă lumea 
înconjurătoare pentru că ştiu că se pot baza oricând 
pe ajutor. Totuşi, dacă părinţii oferă sprijin 
inconsecvent sau sunt reci și manifestă respingere, 
copiii dezvoltă ceca ce se numeşte legătura de 
atașament nesigur. Ei nu pot să aibă încredere în 
părinţii lor să le aline suferinţele — sa sufle pe bubă 
ca să o facă să treacă. Copiii învaţă că lumea de fapt 
nu este sigură, că nu se pot baza pe părinţi. Acest 
lucru va afecta încrederea copiilor de a explora 
lumea, o deficiență care se extinde deseori asupra 
vietii adulte. 

Bowlby a susținut că legăturile de ataşament 
timpurii create cu părinţii afectează formarea 
„modelului funcțional interior“ al sinelui în legătură 
cu alții: un portret mintal inconștient, adânc 
înrădăcinat al imaginii de sine si al lucrurilor pe care 
le putem aștepta de la ceilalţi. Dacă au un ataşament 
sigur fata de părinţi, copiii simt că sunt demni de 
iubire. De obicei cresc si se transformă în adulți 
sănătoși si fericiţi, care au convingerea sigură că se 
pot baza pe ceilalţi pentru alinare si sprijin. Daca au 
însă un ataşament nesigur, ei tind să considere ca nu 
sunt demni, că nu pot fi iubiţi şi că nu pot să aibă 
încredere în ceilalţi. Capătă un sentiment general de 
nesiguranţă? care provoacă suferință emoţională pe 
termen lung şi le afectează capacitatea de a crea 
relaţii apropiate si stabile ulterior în viata. 

Probabil nu surprinzător, cercetarea noastră a 


relevat că oamenii care au un model de ataşament 


nesigur dau dovadă de mai puţină compasiune de 
sine decât oamenii cu atașament sigur. Cu alte 
cuvinte, modelul nostru funcţional interior al 
sinelui are un impact important asupra modului în 
care ne tratăm: cu compasiune sau cu dispreţ. Si 
dacă modelul funcţional interior ne spune că nu ne 
putem baza pe ceilalți să fie alături de noi când 
avem nevole, nu ne vom mai permite să depindem 
de ei. La fel ca Emily, dansatoarea profesionistă 
despre care am vorbit în primul capitol, ne este mai 
Ușor să presupunem ce e mai râu şi să ne purtam ca 
atare în loc să ne vulnerabilizăm, lăsându-i pe 
ceilalţi să intre în inimile noastre. Însă aşa creăm o 
linie de separație între noi şi fericirea umană. 

Vestea bună este că modelele funcţionale 
interioare nu sunt bătute în cuie — ele pot fi 
schimbate. Deoarece capacitatea de a oferi şi de a 
primi îngrijire este înnăscută, butoanele noastre de 


ataşament pot f resetate. O persoană care şi-a 


format un model de ataşament nesigur? în copilărie, 
dar care reuşeşte cumva să găsească un partener de 
cuplu iubitor, care o susţine ca adult, poate să înveţe 
în timp atașamentul sigur. Relaţiile de cuplu 
sănătoase ne permit să ne dăm seama că de fapt 
suntem valoroşi şi demni de îngrijire şi că putem să 
avem încredere în ceilalți că ne vor satisface nevoile. 
Psihoterapeutii calificaţi ajută si ei la schimbarea 
legăturilor de ataşament nesigur, oferindu-le 
clienţilor sprijin necondiţionat. Spaţiul sigur și 
ascultarea profundă pe care le oferă un 


psihoterapeut ne permit să accesăm tiparele adânc 


înrădăcinate pe care ni le-am format în copilărie, 
aducându-le la suprafaţă pentru a fi re-formate. 

Desigur, apar probleme dacă depindem exclusiv 
de alţii ca să ne schimbăm modul în care ne 
raportăm la noi înşine. Relaţiile de cuplu se pot 
încheia, psihoterapeutii pot să se mute în alt oraş 
sau să devină prea scumpi. lar cei pe care ne bazăm 
se luptă si ei cu propriii balauri — boala, depresia, 
stresul la locul de muncă —, astfel încât e posibil să 
nu ne fie alături când avem nevoie de ei. Din 
fericire, nu trebuie să ne bazăm exclusiv pe alţii 
pentru a ne schimba părerea despre noi înşine. 
Atunci când ne oferim constant îngrijire şi 
înţelegere, ajungem să ne simţim demni de îngrijire 
și de acceptare. Când ne oferim empatie și sprijin, 
învăţăm să avem încredere că ajutorul este 
întotdeauna la îndemână. Cand ne infasuram în 
imbratisarea călduroasă a bunatatii fata de sine, ne 
simtim in siguranta. 

Din fericire, Emily a reuşit să înveţe acest lucru 
în cele din urmă. Şi-a dat seama ca, daca nu reușește 
să manifeste compasiune fata de sentimentul de 
nesiguranţă intretesut profund în personalitatea ei, 
va continua să îndepărteze bărbaţii prin reacţiile ei 
defensive. Emily a început să exerseze să fie mai 
bună cu ea însăşi și să se accepte mai mult. De 
fiecare data când apărea un val de nesiguranţă, isi 
spunea încet „Mă iubesc si mă accept exact asa cum 
sunt’. De fiecare data când începea să se critice sau 
să interpreteze acţiunile altcuiva drept respingere 
deliberată, își repeta „Mă iubesc și mă accept exact 


aşa cum sunt. In cele din urmă, acele izvoare 


profunde de nefericire au ieşit la suprafaţă când şi-a 
permis să retrăiască pe deplin durerea provocată de 
respingerea şi dezaprobarea pe care le-a simţit din 
partea mamei sale. Dar a descoperit că, atât timp cât 
isi repeta această frază, îşi exprima emoţiile fără să 
he copleșită de ele. 

Într-un sfârșit, pe măsură ce durerea ei a început 
să scadă în intensitate, a căpătat din nou încredere 
în ceilalți. A început să înţeleagă cât de multe are de 
oferit celorlalţi si că trecutul nu mai are nimic de-a 
face cu prezentul. Cand am vorbit recent cu ea, 
Emily era logodită cu un bărbat minunat, care o 
iubea şi o aprecia profund, dându-și în cele din 
urmă permisiunea să primească dragoste şi 


apreciere. 


Puterea bunatatii fata de sine nu este doar o idee, o 
noţiune care ne face să ne simţim bine, dar care este 
lipsită de substanţă si care în fapt nu schimbă nimic. 
Ci e foarte reală. Atunci când ne alinăm propria 
durere, accesăm sistemul de îngrijire al mamiferelor. 
lar sistemul de îngrijire funcţionează mai ales prin 
declanşarea eliberării oxitocinei. Cercetătorii au 
denumit oxitocina „hormonul iubirii și al legăturii“ 
datorită rolului important pe care îl joacă în relaţiile 
sociale. De exemplu, un studiu a descoperit ca 
nivelurile de oxitocină măsurate la mamele gravide 
în primul trimestru reprezintă un bun predictor al 
legăturii dintre mamă si copil după naştere.E De 


asemenea, cercetările au demonstrat că un nivel 


crescut de oxitocină? creşte semnificativ sentimentul 
de încredere, calm, siguranţă, generozitate şi 
legătură, facilitând în același timp capacitatea de a 
simţi căldură si compasiune fata de noi înşine. 
Oxitocina reduce teama şi anxietatea şi combate 
creşterea tensiunii arteriale şi a nivelului de cortizol 
asociate cu stresul. Interesant este că drogul MDMA 
(cunoscut si sub denumirea de ecstasy) mimează 
acțiunea oxitocinel, și de aceea oamenii declară că se 
simt mai relaxaţi, mai iubitori și mai plini de 
acceptare fata de ei înșiși si fata de alţii când iau 


acest drog. 


Oxitocina este eliberată într-o mulţime de 


situații sociale, inclusiv atunci când mama isi 
alapteaza nou-nascutul, cand parintii 
interactioneaza cu copiii sau când cineva oferă sau 
primeşte o mângâiere blândă si plină de tandrete. 
Deoarece gândurile si emoţiile au același efect 
asupra corpului nostru, indiferent dacă sunt 
direcționate către noi sau către alţii, cercetarea 
sugerează că un declanșator puternic pentru 
eliberarea oxitocinei ar putea fi compasiunea de 
sine. 

Autocritica pare să aibă un efect foarte diferit 
asupra corpului nostru. Amigdala este partea cea 
mai veche a creierului, fiind concepută pentru 
identificarea rapidă a amenințărilor din mediu. 
Când trecem printr-o situaţie amenințătoare, se 
declanșează răspunsul de fugă sau luptă: amigdala 
transmite semnale care cresc tensiunea arterială, care 


eliberează adrenalină si un hormon numit cortizol, 


mobilizând astfel puterea şi energia necesare pentru 


a înfrunta sau a evita o ameninţare. Desi a fost 


conceput in cursul evolutiei}? pentru a face fata 
atacurilor fizice, acest sistem se activeaza la fel de 
puternic si in cazul atacurilor emotionale — din 


partea noastra sau a altora. In timp, nivelul crescut 


144 conduce la depresie, prin epuizarea 


de cortizo 
diverșilor neurotransmitatori implicati in 
capacitatea noastra de a simti placere. 

Dovezi neurologice arata ca bunatatea fata de 
sine si autocritica actioneaza destul de diferit in ceea 


ce priveste functionarea creierului. Un studiu recent 


a analizat reacţiile la eșecurile personale!2 folosind 
tehnologia fMRI (imagistică prin rezonanță 
magnetică funcțională). În timp ce se aflau într-un 
scaner cerebral, participantilor li s-au prezentat 
situații ipotetice precum „Primeşti o scrisoare de 
respingere după un interviu pentru ocuparea unui 
loc de muncă, a treia la rând“. Apoi participantilor 
li s-a cerut să îşi imagineze cum reacționează in 
această situaţie, fle cu blandete, fie autocritic. 
Autocritica a fost asociată cu activitate în cortexul 
prefrontal lateral şi în cortexul cingular anterior 
dorsal, zone ale creierului răspunzătoare de 
prelucrarea erorilor si de rezolvarea problemelor. 
Manifestările de blandete si de cuvinte linistitoare 
fata de sine ale participantilor au fost legate de 
activarea lobului temporal stang si a cortexului 
insular, zone ale creierului asociate cu emoții 
pozitive si cu compasiune. In loc sa ne vedem pe noi 


înşine ca o problema de rezolvat, bunătatea fata de 


sine ne ajută, aşadar, să ne vedem ca fiinţe umane 
valoroase, demne de îngrijire. 

Când avem sentimente de căldură şi de tandrete 
faţă de noi înşine, producem schimbări atât în corp, 
cât şi în minte. În loc să fim îngrijoraţi si anxiosi, 
suntem calmi, multumiti si increzatori. Bunatatea 
fata de sine ne permite să ne simţim în siguranţă 
atunci cand raspundem la experiente dureroase, 
astfel încât să nu mai actionam motivaţi de frică — 
iar după ce renuntam la nesiguranţă, ne putem 
urma visurile cu încrederea necesară pentru a le și 


îndeplini. 
Exercitiul | 
Practica imbratisarii 


O modalitate uşoară de a te linisti si alina 
atunci când te simţi rău este să te imbratisezi 
blând. Pare puţin prostesc la început, dar 
corpul tău nu ştie asta. El răspunde pur si 
simplu la gestul fizic de căldură si grijă, asa 
cum bebelușul răspunde când este ţinut în 
braţe de mamă. Pielea este un organ 
deosebit de sensibil. Cercetările arată că 
atingerile fizice! eliberează  oxitocină, 
conferă un sentiment de siguranţă, calmează 
emoţiile dureroase si reduc stresul 
cardiovascular. De ce să nu încerci deci? 
Dacă observi că simţi încordare, supărare, 
tristețe sau autocritica, încearcă să te 
îmbrăţişezi călduros, mangaindu-ti cu 


tandrete braţul sau fata și leganandu-ti ușor 


corpul. Este important să faci un gest clar, 
care să transmită dragoste, grijă si tandrete. 
Dacă sunt alti oameni în jur, îţi poţi 
incrucisa brațele într-un mod care nu atrage 
atenţia, strangandu-te ușor în braţe într-un 
mod reconfortant. Poti si să îţi imaginezi că 
te strângi în braţe, dacă nu poţi face gestul 
fizic propriu-zis. 

Observă cum iti simţi corpul după ce 
primeşte imbratisarea. Este mai cald, mai 
moale, mai calm? Este uluitor cat de simplu 
putem să accesăm sistemul de eliberare a 
oxitocinei şi să ne schimbăm experiența 
biochimică. 

Încearcă să te imbratisezi în perioadele de 
suferință de câteva ori pe zi, timp de cel 
putin o saptamana. Sper ca vei deprinde 
obiceiul de a-ti oferi confort fizic ori de cate 
ori ai nevoie, beneficiind pe deplin de 
aceasta modalitate surprinzător de simplă si 
de directa de a manifesta bunatate fata de 


sine. 


Puterea unei mângâieri blânde 


Imbratisarea caldă a bunatatii faţă de sine face ca 
suferința noastră să devină suportabilă, oferind un 
balsam linistitor care ne atenuează durerea grea. 
Când ne tratăm asa cum ne-ar trata un prieten bun, 
nu mai suntem absorbiți complet de rolul celui care 


suferă. 


Da, mă doare. Dar simt si grijă, si preocupare. 
Sunt atât cel care oferă mângâiere, cât şi cel care are 
nevoie de mângâiere. Eu sunt mai mult decât durerea 
pe care o simt acum, sunt si răspunsul din inimă la 
această durere. Când suntem miscati de cât de 
dificilă este viata în clipa de fata, cumva, momentul 
în sine nu mai e la fel de dificil cum era cu o 
secundă înainte. Adăugăm la experienţa noastră un 
nou ingredient, oferind alinare ca un izvor proaspăt 
care curge printr-un desert fierbinte si uscat. 

Îmi amintesc că la un moment dat eram extrem 
de dezamăgită după ce am auzit o răutate pe care o 
spusese cineva despre mine — cineva care nu mă 
cunoştea deloc, dar care făcea totuși presupuneri 
negative despre onestitatea si integritatea mea. Ma 
simțeam ca si cum mă lovise trenul. E atât de 
incorect! Ce tupeu! Cine se crede? Mi-am creat tot 
felul de scenarii de „răzbunare“ în minte: să o 
demasc pe această persoană, să demonstrez în public 
că nu are dreptate, să o fac să se simtă atât de oribil, 
încât să fie coplesita de ruşine. Aceste scenarii din 
mintea mea nu mă făceau decât să mă simt mai rău, 
obligându-mă să retrăiesc durerea iar si iar. Apoi mi- 
am amintit. Trebuie să îmi ofer compasiune pentru cat 
de dificilă este această situaţie. Mi-am mângâiat uşor 
braţele si mi-am vorbit pe un ton blând, plin de 
înţelegere. Săraca de tine. E un moment foarte dificil. 
Mi-am oferit alinare pentru durerea de a fi fost 
tratată atât de nedrept. 

De asta aveam nevoie cu adevărat la momentul 
respectiv. În loc să-mi descarce pur și simplu furia, 


aveam nevoie să mă simt iubită si înţeleasă asa cum 


eram. Compasiunea de sine a fost singurul remediu 
care mi-a vindecat durerea. În momentul în care mi- 
am schimbat abordarea, am simţit că starea mea de 
spirit începe să fie mai bună. Am încetat să mai fiu 
obsedată de scenarii de răzbunare si mi-am dat 
seama in schimb că  negativitatea persoanei 
respective nu avea nimic de-a face cu mine; era 
problema ei. Relativ repede, am reuşit să mă detașez 
si să merg, mai departe, mi-am recăpătat echilibrul, 
iar impactul cuvintelor ei s-a diminuat considerabil. 

Alegerea de a ne raporta la noi înşine cu 
bunătate, nu cu dispreţ este de fapt o abordare 
extrem de pragmatică. Nu putem să ne controlăm 
prea mult caracteristicile personale: temperamentul, 
tipul de corp, starea de sănătate, norocul sau 
ghinionul situației în care ne aflăm. Dar ce putem să 
facem este să fim buni cu noi înşine atunci când ne 
analizăm limitările şi să suferim mai puţin din cauza 
lor. 

Unul dintre cele mai importante moduri în care 
putem sa fim buni cu noi înșine este să ne 
schimbăm discursul interior critic. Marshall 


Rosenberg, autorul cărţii de succes Comunicarea 


nonviolenta*4, subliniază importanţa folosirii unui 


limbaj empatic, nu a unuia critic în discursul nostru 
interior, El susţine că, pentru a fi impacati cu noi 
înşine, trebuie să ne reformulăm dialogul interior 
astfel încât să devină o expresie a empatiei pentru 
nevoile noastre umane de bază. Metoda sugerată de 
Rosenberg în acest sens este să ne adresăm patru 


întrebări simple: 


+ Ce observ? 
e Ce simt? 
e De ce am nevoie acum? 


+ Cer ceva de la mine sau de la altcineva? 


Aceste patru întrebări ne permit să ne ascultăm 
în profunzime cele mai importante nevoi în 
momentul respectiv. 

De exemplu, să zicem că lucrezi de acasă si iei o 
pauză ca să-ţi faci un ceai. Când intri în bucătărie, 
vezi că s-au strâns o tonă de vase murdare. Primul 
pas implică să observi dacă discursul tău interior 
este critic sau dezaprobator. Spui lucruri de genul 
„Sunt o puturoasă lipsită de speranță ? Următorul 
pas implică să analizezi cu atenţie sentimentele care 
stau la baza cuvintelor dure pe care ti le adresezi. Te 
simţi frustrată, copleşită, iritată de tine sau de 
situaţie? Al treilea pas implică analiza nevoilor 
nesatisfăcute care au determinat această reacţie. 
Poate că esti frustrată pentru că știi că ai nevoie de 
ordine ca să faci fata cerințelor presante de la 
muncă, iar haosul din bucătărie te încurcă. În final, 
gândeşte-te dacă vrei să ceri ceva de la tine sau de la 
altcineva, care te-ar putea ajuta să-ți satisfaci 
nevoile. Ai putea să-ţi rogi un prieten sau o prietenă 
să te ajute până la termenul-limită de la muncă. Sau 
să amâni munca la proiect timp de jumătate de oră 
până faci curăţenie, astfel încât să beneficiezi de 
armonia de care ai nevoie pentru a te putea 
concentra. Ideea principală este să iti validezi si să iti 
asculti nevoia reala de la momentul respectiv și să 


manifesti empatie fata de tine, nu sa te condamni. 


Exercitiul 2 
Schimbarea discursului interior critic 


Exercitiul trebuie efectuat timp de mai 
multe săptămâni, urmând să reprezinte 
planul de schimbare a relaţiei tale cu tine pe 
termen lung. Unii oameni consideră util să 
lucreze la acest aspect scriind într-un jurnal. 
Alţii se simt mai în largul lor cu dialogul 
interior. Daca iti place să scrii lucruri pe care 
să le citeşti ulterior, jurnalul este un 
instrument de transformare excelent. Dacă 
nu reusesti niciodată să scrii constant intr- 
un jurnal (ca mine, de exemplu), atunci fă 
orice funcţionează în cazul tău. Poti să 
vorbeşti cu voce tare sau să gândești în 
tăcere. 

1. Primul pas pentru a schimba modul în 
care te tratezi pe tine este să observi dacă eşti 
autocritic. E posibil ca vocea ta autocritică — 

la fel ca pentru multi dintre noi — să apară 
atât de frecvent, încât să nici nu-ţi dai seama 
măcar de prezenţa ei. Ori de cate ori te simţi 
prost în legătură cu ceva, gândeşte-te la ceea 
ce tocmai ţi-ai spus. Încearcă să iti notezi cu 
exactitate, cuvânt cu cuvânt, discursul 
interior. Ce cuvinte foloseşti de fapt când iti 
faci autocritica? Se repetă anumite fraze- 
cheie? Care este tonul vocii: aspru, rece, 
furios? Această voce iti amintește de cineva 


din trecutul tău care obișnuia să te critice? 


Obiectivul tău trebuie să fie să iti cunoşti 
foarte bine vocea autocritica și să 
conştientizezi momentul în care se activează 
judecătorul tău interior. De exemplu, dacă 
tocmai ai mâncat jumătate de cutie de 
biscuiţi, vocea ta interioară spune „eşti 
dezgustătoare“, „mă oripilezi” sau ceva 
similar? Încearcă să iti faci o idee mai clară 
despre modul în care vorbeşti cu tine. 

2. Fă un efort să îndulceşti vocea 
autocritică, dar folosind compasiunea, nu 
judecata aspră (adică nu trebuie să-i spui 
criticului tău interior „Eşti un dobitoc”!). 
Spune ceva de genul „Știu că încerci să mă 
tii în siguranţă şi să îmi arăţi unde trebuie să 
mă îmbunătăţesc, dar criticile tare dure si 
modul în care mă judeci nu mă ajută deloc. 
Te rog să nu mai fii atât de critic, imi 
provoci suferinţă inutil“. 

3. Reformuleaza observaţiile pe care le 
face criticul tău interior într-un mod blând, 
prietenos, pozitiv. Dacă nu reusesti să găseşti 
cuvintele potrivite, imagineaza-ti ce ţi-ar 
spune un prieten plin de compasiune în 
această situaţie. Ti-ar fi de ajutor să foloseşti 
un apelativ afectuos care să întărească 
sentimentele de căldură şi grijă exprimate, 
însă doar dacă îl simţi firesc, nu exagerat. De 
exemplu, poţi spune ceva de genul: „Draga 
mea, ştiu că ai mâncat o pungă întreagă de 
biscuiţi pentru că ești tristă și ai crezut că 


asta te va înveseli. Dar acum te simţi şi mai 


rău si nu esti mulțumită de corpul tău. 
Vreau să fii fericită, deci ce-ar fi să faci o 
plimbare ca să te simţi mai bine?“ În timp ce 
iti adresezi aceste cuvinte de încurajare, 
incearcă să te mângâi uşor pe brat sau sa iti 
prinzi cu tandrete fata în palme (daca nu te 
vede nimeni). Chiar dacă ti se va părea 
dificil să accesezi emoţiile bune la început, 
gesturile fizice de căldură vor ajunge la 
sistemul tau de îngrijire si vor elibera 
oxitocina, care te va ajuta să îţi schimbi 
nivelul biochimic din organism. Este 
important să începi să te comporti cu 
blandete, apoi vei simţi într-un final 
adevărata căldură si grijă. 

Puterea vindecătoare a bunatatii fata de sinel€ a 
fost demonstrată într-un studiu recent realizat 
asupra unor indivizi care sufereau de acnee cronică. 
Persoanele cu acnee cronică sunt deseori deprimate 
si simt rușine intensă, judecându-se aspru. Din acest 
motiv, cercetătorii au organizat o acţiune de două 
săptămâni, în care participanții au învăţat cum să 
calmeze emotiile negative si să domoleasca 
autocritica asociată cu acneea. De exemplu, li s-a 
spus: „Fiecare dintre noi avem în interior o voce 
autocritică ce spune lucruri rele, negative despre 
noi, într-un mod ostil [...]. Dar avem şi o voce 
interioară linistitoare (acea parte din noi care arată 
compasiune), care are capacitatea să ne aline când 
facem afirmaţii de acceptare într-un mod cald și 


plin de compasiune.“ Participantilor li s-au dat apoi 


o serie de exerciții concepute pentru a-i ajuta să se 
liniştească singuri. Au primit instrucţiuni să scrie 
cinci fraze pline de compasiune pe cartonașe, cum 
ar fi „Sunt supărat că am acnee si e normal să mă 
simt aşa“ sau „Aş da dovadă de acceptare pentru un 


prieten în situația mea. As vrea să ma port asa şi cu 


mine’. De asemenea, au învăţat cum să isi conteste 
si să isi înfrunte vocea critică interioară. Li s-a cerut 
să scrie alte cinci fraze pe cartonașe, de exemplu 
„Nu e adevărat că oamenii mă vor respinge doar 
pentru că am acnee“ şi „Am puterea interioară să 
îmi depășesc suferința și să nu îmi provoc singur 
suferinţă. 

Participanţii au fost instruiți apoi să citească 
cartonasele de trei ori pe zi în următoarele două 
săptămâni, dar si să facă alte exerciţii, de exemplu sa 
îşi scrie o scrisoare plină de compasiune (vezi 
exerciţiul 1 de la capitolul 1). S-a constatat că 
intervenţia a redus semnificativ sentimentele de 
deprimare si de ruşine provocate de acnee. 
Interesant este că intervenţia a redus si gradul de 
suferință fizică provocată de acnee, mai exact 
senzaţia de arsură si de usturime. 

În fata imperfectiunilor noastre umane, putem 
să răspundem fie cu bunătate si grijă, fre cu judecăţi 
si critici. Trebuie să ne întrebăm însă: ce calități ale 
inimii si ale minţii vrem să încurajăm la noi? Nu ne 
putem opri gândurile critice, dar nu trebuie nici să 
le încurajăm sau să credem în ele. Dacă ne tratăm 
gândurile autocritice cu blandete si înțelegere, forţa 
dispretului de sine va slăbi, lipsită de sprijinul 


necesar pentru a supravieţui. Avem puterea de a trăi 


cu bucurie şi mulţumire, tratându-ne suferința cu 
bunătate. Deşi acest obicei nu este familiar în 
cultura noastră, avem puterea de a schimba 


lucrurile. Stiu asta din propria experienţă. 


Povestea mea: Să gresesti este 
omeneste 


Asa cum am spus la inceputul acestei carti, am aflat 
prima oara despre compasiune de sine in grupul de 
meditaţie budistă pe care l-am frecventat în ultimul 
an de facultate. Principalul motiv pentru care m-am 
alăturat grupului a fost că mă simţeam rusinata, 
vinovata și lipsită de orice valoare; voiam cu orice 
preţ să îmi găsesc liniştea interioară. Mai erau doar 
câteva luni până la căsătoria mea cu Rupert şi încă 
mă simţeam dezamăgită de cât de multe greșeli 
facusem in viata mea personală cu câţiva ani în 
urmă. 

Fusesem căsătorită cu un bărbat pe nume John 
(nu este numele lui real), pe care l-am cunoscut în 
primul an de facultate. După șirul de ratati cu care 
iesisem în adolescenţă, eram convinsă că am tras în 
sfârșit lozul câştigător. John era frumos, inteligent şi 
cult. Era însă si extrem de critic. Când a încercat să 
se despartă de mine din cauza numeroaselor defecte 
pe care le vedea la mine, situaţia clasică în care mă 
regăsisem in toate relaţiile mele de până atunci, m- 
am opus. Tipul ăsta e prea bun, nu vreau să-l pierd, 
mi-am spus. Desigur, faptul că mă respingea l-a 
făcut cu atât mai atrăgător pentru mine. Mi-am pus 


la bătaie tot farmecul de care dispuneam şi am 


rămas împreună. Câţiva ani mai târziu ne-am 
casatorit. 

In esenta, John era un om bun, dar felul lui 
critic de a fi il facea extrem de sceptic cu privire la 
orice manifestare de spiritualitate. Cu siguranta nu 
aproba credintele spirituale cu care fusesem crescuta: 
credea ca sunt niste mizerii absolute si nu se ferea sa 
mi-o spuna. Pentru ca imi doream atat de mult sa 
fiu iubită şi acceptată, am început sa mă transform 
în ce credea el că ar trebui să fiu. Am început să fiu 
si eu sceptică, renunțând la unicul lucru care fusese 
probabil cel mai important in viata mea până 
atunci: relaţia mea cu Dumnezeu sau cu Constiinta 
Universală, cum numeam pe atunci divinitatea. Ca 
să fiu corectă, o parte din mine deja începuse să 
pună la îndoială conceptele de reîncarnare, karma si 
iluminare în care crezusem atât de mult în copilăria 
mea New Age. Cine ar putea spune dacă aceste idei 
sunt reale sau doar iluzii — un fel de SF care te face 
să te simţi bine? Scepticismul lui John a fost 
declansatorul perfect al crizei mele de credinţă şi m- 
am aruncat în ea cu capul înainte. 

La scurt timp după ce ne-am început relaţia, am 
renunţat la orice căutare spirituală si m-am înscris la 
psihologie la Berkeley. Raţionalitatea a devenit noul 
meu Dumnezeu. Această perioadă a durat aproape 
șapte ani. Bineînțeles, nu mi-am dat seama cât de 
ferm mi s-a închis inima atunci când am închis uşa 
către spiritualitate. Mintea mea raţională nu era 
suficientă pentru a mă face fericită, dar eu nu ştiam 
asta. Nu am fost fericită nici în căsnicie, dar pentru 


că era stabilă şi nu existau probleme evidente, mare 


parte din nemulțumirea mea a rămas în inconştient. 
Nu trăisem niciodată senzaţia de a fi văzută, pretuita 
si iubită cu adevărat de un bărbat pentru ceea ce 
eram. Aşadar, am presupus că o relaţie cu cineva 
care nu îmi dă papucii este cel mai bun lucru pe 
care îl pot avea. 

Până când am întâlnit pe cineva care a înţeles şi 
a apreciat adevărata mea fata, si anume un bărbat 
mai în vârstă (să-i spunem Peter), care era mai 
înţelept şi mai experimentat decât mine. După o 
prietenie în care am devenit din ce în ce mai 
apropiați, in decursul unui an, am început o 
aventură cu Peter. [i povesteam lucruri pe care nu 
mă simtisem în siguranţă sa le spun nimănui 
înainte, iar asta il făcea să mă iubească si mai mult. 
Într-un fel, m-am simţit mai fericită cu Peter decât 
în orice alt moment din viata mea. Inima mi s-a 
deschis larg şi am simţit bucurie, chef de viata si 
acceptare de sine mai intens decât aș fi crezut 
vreodată că e posibil. Latura mea spirituală a fost 
trezita din nou la viata. M-am simţit împlinită si 
completă pentru prima oară după multă vreme. 
Faptul că Peter era mult mai în vârstă decât mine a 
contat mult, desigur. Dorinţa pe care o simţea 
pentru mine a funcţionat probabil ca un fel de 
substitut pentru dragostea care mi-a lipsit din partea 
tatălui meu. 

Pentru că mă simţeam atât de groaznic că îl insel 
pe John, n-am fost în stare să recunosc cu adevărat 
ce se întâmplă, nici măcar faţă de mine însămi. 
Judecata de sine nu m-a lăsat să îmi asum ce fac — 


un autoportret atât de condamnabil era prea greu 


de suportat. Era ca și cum aș fi dezvoltat o dublă 
personalitate, iar fiecare parte din viaţa mea era 
complet ruptă de cealaltă. A fost o perioadă 
groaznică, plină de minciună şi înșelătorie de sine, 
care a durat aproape trei luni, şi am fost mai 
degrabă ușurată când aventura mi-a fost descoperită. 

Pe scurt, l-am părăsit pe John pentru Peter, 
crezând că trebuie să fie cu siguranţă sufletul meu 
pereche si că suntem meniti să fim împreună pentru 
totdeauna. Cum altfel puteam să justific suferinţa 
oribilă pe care i-o produsesem soțului meu, dacă nu 
era vorba de ceva pur şi nobil? Dar Peter nu şi-a 
părăsit soția pentru mine. 

Am ajuns în punctul cel mai de jos din viaţa 
mea. Mă uram pentru că îl rănisem pe John atât de 
profund, dar îl uram și pe Peter pentru că nu făcea 
din mine o femeie cinstită, sau măcar partial 
cinstită. Slavă Domnului că aranjasem deja să petrec 
un an de studii în India, pentru disertatia mea. 
(Disertatia era despre motivarea drepturilor și 
responsabilitatilor în căsătoriile indiene si da, mi-am 
dat seama cât de ironic e subiectul pentru mine.) 
Timpul petrecut în străinătate mi-a permis să mă 
îndepărtez o vreme și să-mi ling rănile. In India l- 
am cunoscut pe Rupert, un scriitor de călătorii 
britanic care lucra la un ghid al regiunii. Chiar dacă 
i-am spus că sunt varză din punct de vedere 
emoţional şi că n-ar trebui să se apropie de mine 
nici la zece metri distanţă — ceea ce pentru el a 
funcţionat ca un steag roşu fluturat în fata unui 


taur —, cumva lucrurile s-au legat intre nol. 


Când m-am întors în cele din urmă la Berkeley 
ca să îmi termin disertaţia, a trebuit totuşi să mă 
confrunt cu haosul pe care îl lăsasem în urmă. l-am 
cerut iertare lui John, dar nu a ajutat cu nimic. Era 
încă furios şi nu avea de gând să mă ierte. Nu a 
făcut-o nici până în ziua de azi. Nu m-a ajutat însă 
nici să dau vina pe Peter. Şi nu mai puteam să fiu 
furioasă după ce am aflat că se îmbolnăvise de 
cancer la scurt timp după ce ne-am despărţit si că 
mai avea doar câteva luni de trăit. 

Exact atunci am început să descopar 
compasiunea de sine în incursiunile mele budiste 
săptămânale şi cred că e evident ce salvare a fost asta 
pentru mine. Am început să mă judec un pic mai 
putin, să simt compasiune fata de rănile din 
copilărie şi să îmi accept limitările care au condus la 
infidelitatea mea. Mi-as fi dorit să fiu suficient de 
matură să îmi dau seama că ceva nu merge în 
căsnicia mea ŞI să fi ales o cale mai onorabilă de a 
face o schimbare. Mi-as fi dorit să fiu suficient de 
inteleapta să văd că sursa chefului de viata si a 
pasiunii pe care le descoperisem nu se afla în iubitul 
meu, ci în mine însămi. Dar la momentul respectiv 
nu am făcut asta. Nu m-am ridicat la înălţimea 
idealurilor mele, ceea ce a fost omenesc. 

Mi-a fost însă greu să renunţ la autocritică. 
Privind în urmă, îmi dau seama că încercam să-mi 
salvez stima de sine într-un mod extrem de 
complicat. Cel puţin acea parte din mine care mă 
judeca si mă critica permanent era buna, chiar daca 


in rest eram rea. 


Un alt obstacol a fost convingerea profund 
înrădăcinată că, dacă m-aș fi iertat, ar fi însemnat că 
aş fi scăpat nepedepsită. Spre surpriza mea, am 
descoperit că, atunci când am început să mă accept 
cu mai multă bunătate si compasiune, am devenit 
mai onestă cu privire la modul în care îi rănisem pe 
cei din jur. Nu doar pe John, ci si pe Peter şi pe soţia 
lui. Peter, fiind mai versat și mai experimentat decât 
mine, îşi dăduse seama că prima mea pasiune 
pentru un bărbat cu mult mai în vârstă avea puţine 
șanse să dureze. Trebuie să recunosc că probabil avea 
dreptate. Într-un fel, îl foloseam pe Peter drept cale 
de scăpare dintr-o căsnicie nefericită. Deşi nu mi- 
am dat seama la momentul respectiv, probabil că l- 
as fi părăsit după ce mi-aş fi îndeplinit acest scop. A 
făcut alegerea corectă să rămână cu soţia lui, care a 
reprezentat principala lui sursă de sprijin în timpul 
lunilor de chimioterapie. 

Ce m-a uimit în nou descoperita practică a 
compasiunii de sine a fost capacitatea incredibilă pe 
care mi-o dădea de a mă vedea cu claritate si de a 
învăţa din greșelile trecutului. Imediat ce am încetat 
sa ma simt rusinata și am găsit puterea sa mă uit cu 
atenție la mine, am văzut mai clar tot ce am făcut 
greșit. Cu acordul logodnicului meu, Rupert, am 
mers în numeroase drumeţii linistite cu Peter si am 
ajuns amândoi într-un punct de înţelegere 
reciprocă, urgenţa discuțiilor noastre fiind 
intensificată de moartea lui iminentă. Am înţeles de 
ce am făcut alegerile pe care le-am facut si de ce el a 
făcut alegerile pe care le-a făcut. Nu era frumos, dar 


asa decurseseră lucrurile. 


După moartea lui Peter, am reuşit în sfârșit să 
renunţ la ruşine şi la autocritică. Mi-am dat seama 
că e o pierdere de vreme si nu mă ajută nici pe 
mine, nici pe altcineva sa mă cert fără oprire pentru 
slăbiciunea şi imaturitatea mea. Mi-am dat seama 
că, dacă îmi ofer bunătate şi înţelegere, încep să mă 


vindec. Acest loc nou de căldură interioară, pace si 


j= s 


stabilitate emoţională mi-a adus o mare fericire, ş 


mi-a permis şi să ofer mai mult în relaţia mea cu 


Rupert. 


Un cadou prețios 


Compasiunea de sine este un dar la dispoziţia 
oricărui om dispus să fie deschis cu el însuși. Atunci 
când ne obisnuim sa fim buni cu noi înșine, 
suferinţa devine o oportunitate de a ne bucura de 
dragoste şi tandrete din interior. Indiferent cat de 
dificile sunt lucrurile, putem oricând să ne învăluim 
sinele destrămat și sfâşiat în bucăţi într-o 
imbratisare tandra. Putem sa ne alinam propria 
durere la fel cum un copil se simte alinat si 
mângâiat in braţele mamei sale. Nu trebuie să 
aşteptăm să devenim perfecţi, nu trebuie să 
aşteptăm până când viata se desfășoară exact aşa 
cum ne dorim. Nu avem nevoie ca alţii să răspundă 
cu grijă şi compasiune ca să ne simţim demni de 
iubire. Nu trebuie să căutăm în afara noastră pentru 
a găsi acceptarea si siguranţa la care tanjim. Asta nu 
înseamnă ca nu avem nevoie de alti oameni. 
Bineînţeles că avem. Dar cine ştie cel mai bine cum 


ne simţim sub masca veselă pe care o purtăm? Cine 


ştie cel mai bine cât de multă durere şi cât de multă 


frică simţim, cine ştie cel mai bine de ce avem 


nevoie cel mai mult? Cine este singura persoană din 


lume care este disponibilă 24/7, plină de grijă şi de 


bunătate? Tu. 


01 Matei 4:4, Biblia, trad. de Dumitru Cornilescu, 1924, 
ed. revizuită în 2016. In continuare, toate citatele sunt 
preluate din această ediţie. (N. red.) 


Capitolul 4 


A 


L 


ÎMPREUNĂ 


O ființă umană face parte din întregul 
pe care îl numim „Univers, e o părticică 
limitată in timp si spațiu. Omul are 
experiența sinelui, a gândurilor şi 
sentimentelor sale, ca fiind separate de 
restul — un fel de iluzie optică a 
conștiinței. Această iluzie e ca o 
închisoare pentru noi, care ne limitează 
la dorintele noastre şi la afecțiunea pe 
care o simțim numai pentru câțiva 
oameni apropiați. Sarcina noastră 
trebuie să fie să ne eliberam, prin 
lărgirea cercului nostru de compasiune, 
astfel încât acesta să cuprindă toate 
ființele vii si întreaga natură cu 
frumusetea ei. 


EINSTEIN, în The Einstein Papers 


DOILEA ELEMENT FUNDAMENTAL 


AL 


COMPASIUNII DE sine este recunoaşterea 


experienței umane comune. Recunoașterea naturii 
interconectate a vieților noastre, si chiar a vieții în 
sine, ne permite să distingem compasiunea de sine 
de acceptarea de sine sau de iubirea de sine. Deși 
acceptarea de sine si iubirea de sine sunt 
importante, ele sunt incomplete luate separat. Asta 
pentru că ignoră un factor esenţial: ceilalţi oameni. 
Compasiunea este, prin definiţie,  relaţională. 
Compasiunea înseamnă literalmente „a suferi 
impreună cu“, ceea ce implică o reciprocitate de bază 
în experienţa suferinței. 

Emotia compasiunii se naşte din recunoașterea 
faptului că experienţa umană este imperfectă. De ce 
altfel am spune „e omeneste să greșşeşti pentru a 
alina pe cineva care tocmai a făcut o greşeală? 
Compasiunea de sine recunoaște că toate ființele 
greşesc, că este inevitabil să facem alegeri greşite si să 
simţim regretul, indiferent cât de importanţi sau de 


puternici am fi. (Cum se spune, o conştiinţă curată 


este de obicei semnul unei memorii slabe.) 

Când suntem în contact cu umanitatea noastră 
comună, ne amintim că toţi avem sentimente de 
inadecvare și simţim dezamăgire uneori. lată ce 
diferenţiază compasiunea de sine de 
autocompatimire. In timp ce autocompatimirea ne 
spune ,saracul de mine“, compasiunea de sine ne 
aminteste ca toti oamenii sufera si ne ofera alinare 
pentru ca toti suntem oameni. Durerea pe care o 
simt cand traiesc momente dificile este aceeasi cu 
durerea pe care o simti si tu cand traiesti momente 
dificile. Poate ca durerea este declansata de alti 


factori, poate circumstantele sunt diferite, poate ca 


intensitatea durerii este diferită, dar procesul este 
același. Nu poți să primesti mereu ce iti doresti. Acest 
lucru este valabil pentru toată lumea. 

De multe ori simţim teamă şi furie când ne 
concentrăm pe aspectele nedorite ale sinelui nostru 
sau ale vieţii noastre. Ne simţim neputincioşi si 
frustrati în fata incapacității noastre de a controla 
lucrurile — de a obţine ce ne dorim, de a fi cine ne 
dorim. Ne răzvrătim împotriva stării de fapt şi ne 
agatam de idealul nostru îngust despre cum ar 
trebui să fie lucrurile. Suntem toţi în aceeași barcă. 
Frumuseţea momentului în care recunoaştem acest 
adevăr simplu despre viaţă — partea plină a 
paharului, ca să-i spunem așa — este că ne oferă o 
perspectivă profundă asupra condiţiei umane pe 


care o impartasim cu toţi ceilalți oameni. 


Izolat și singur 


Din păcate însă, majoritatea oamenilor nu se 
concentrează pe ce au în comun cu ceilalți, mai ales 
când simt ruşine sau inadecvare. În loc să își vadă 
imperfectiunea prin prisma experienţei umane 
comunel, se simt mai degrabă izolaţi si deconectati 
de oamenii din jur atunci când eșuează. 

Dacă ne concentrăm pe defectele noastre, fără a 
tine cont de imaginea mai amplă a umanităţii în 
ansamblu, perspectiva noastră tinde să se îngusteze. 
Devenim absorbiți de propriile sentimente de 
insuficienţă și nesiguranţă. Când ne închidem în 
spaţiul strâmt al urii de sine, e ca si cum restul 


umanităţii nici nu ar exista. Acesta nu este un 


proces de gândire logic, ci un tip de ochelari de cal 
emotionali. Am senzaţia că eu sunt singurul om din 
lume care a fost părăsit, care n-a avut dreptate sau 
de care s-a făcut mişto. Cum scrie Tara Brach 
(autoarea cărții Acceptarea necondiționată): „Senzaţia 
de nevrednicie merge mână în mână cu sentimentul 
de separare de ceilalți, de viata. Dacă suntem 
nemulţumiţi, cum am putea să simţim că locul 
nostru este lângă cineva sau ceva? E un cerc vicios: 
cu cat ne simţim mai neimpliniti, cu atât suntem 
mai izolaţi si mai vulnerabili. “2 

Si chiar dacă trăim o experienţă dureroasă care 
nu a apărut din vina noastră — poate am fost dati 
afară din cauza recesiunii economice, de exemplu —, 
ni se pare deseori, în mod irațional, că restul 
oamenilor se bucură de locuri de muncă bune si 
doar noi stăm acasă si ne uităm la seriale toată ziua. 
Sau când ne îmbolnăvim, avem senzaţia că boala 
este o stare neobişnuită, anormală (ca bătrânul de 
84 de ani ale cărui ultime cuvinte pe patul de 
moarte au fost „De ce cu? ). După ce cădem în 
capcana convingerii că lucrurile „ar trebui“ să 
meargă bine, tindem să credem că am greşit enorm 
dacă dintr-odată nu mai merg bine. Nu este un 
proces de gândire conștient, ci o presupunere latentă 
care ne influenţează reacţiile emoţionale. Dacă am 
adopta o abordare complet logică a problemei, am 
lua în considerare că sunt mii de lucruri care ar 
putea să nu meargă bine în viaţă la un moment dat, 
prin urmare este foarte probabil — mai exact 
inevitabil — să ne confruntăm regulat cu dificultăţi. 


Dar avem tendinţa să nu fim rationali în aceste 


privinţe. In schimb, suferim si ne simţim singuri în 


suferinţa noastră. 


Nevoia de apartenenţă 


Abraham Maslow a fost un cunoscut psiholog 


american? de la mijlocul secolului al XX-lea, un 
promotor al psihologiei umaniste. El a susținut că 
nevoile de dezvoltare personală si de fericire nu pot 
fi satisfăcute dacă nu este satisfăcută mai întâi 
nevoia de legătură umană, aflată mai la baza 
piramidei. Fără legături de dragoste si afecţiune cu 
ceilalți, a susținut Maslow, nu putem să ne atingem 


pe deplin potenţialul ca fiinţe umane. În mod 


similar, psihanalistul Heinz Kohută, care a elaborat 
un model numit „psihologia sinelui“ la începutul 
anilor 1970, a propus apartenenţa ca una dintre 
nevoile esenţiale ale sinelui. El a definit apartenenţa 
drept sentimentul de a fi „om printre oameni“, un 
sentiment care ne permite să ne simţim conectaţi cu 
alti oameni. I s-a părut că una dintre cauzele majore 
ale problemelor de sănătate mintală este lipsa de 
apartenenţă, percepţia că suntem separați de semenii 
nostri. 

Singurătatea provine din sentimentul ca nu 


i indiferent dacă suntem sau nu în 


apartinem 
prezenţa altora. Daca participi la o petrecere mare 
unde nu prea iti găsești locul, probabil te vei simți 
tot singur. Singurătatea vine din sentimentul de 
separare de ceilalți, chiar dacă sunt la doar câțiva 


centimetri distanță de tine. 


Anxietatea de a vorbi în public, principala fobie 
în cultura noastră, este cauzată tot de teama de 
respingere și izolare. De ce funcţionează strategia să 
ne imaginăm publicul în chiloti? Pentru că ne 
aminteşte că publicul este şi el vulnerabil și 
imperfect, iar imaginea stimulează sentimentul de 
umanitate comună. 

Până şi frica de moarte în sine provine în mare 
parte din teama de a pierde compania, apropierea şi 
relaţiile cu ceilalţi. Iar sentimentele de izolare duc de 
fapt la transformarea acestei frici în realitate. 


Cercetările arată că izolarea socială creşte riscul de 


boală coronariană de două sau trei ori. În schimb, 


implicarea într-un grup de sprijin reduce anxietatea 


si depresia pe care le resimt victimele canceruluiZ, 
sporindu-le în același timp șansele de supravieţuire 
pe termen lung. Unul dintre motivele-cheie pentru 
care grupurile de sprijin sunt atât de eficiente este că 
membrii se simt mai puţin izolaţi pe parcursul 
încercării lor. Nevoia de a aparţine, așadar, este 
fundamentală atât pentru sănătatea fizică, cat si 
pentru cea emoţională. 

Sentimentele de apropiere umană, precum 
sentimentele de bunătate, activează sistemul de 
ataşament al creierului. Partea de „imprietenire“ din 
instinctul de protejare și imprietenire are legătură cu 
tendinţa umană de afiliere, de reunire în grupuri 
pentru siguranţă. Din acest motiv, oamenii care se 
simt apropiaţi de ceilalţi nu sunt la fel de speriaţi de 
circumstanţele dificile ale vieții și sunt mai capabili 


să le facă faţă. 


Desigur, este minunat când ne satisfacem nevoia 
de apartenenţă cu ajutorul celor dragi, cum ar fi 
prietenii sau familia. Dar dacă eşti un om care are 
probleme în menţinerea relaţiilor bune, acest tip de 
sprijin social ar putea să lipsească din viata ta. Si 
chiar si în cele mai favorabile circumstanţe, alti 
oameni nu sunt întotdeauna capabili să ne facă să 
simţim că apartinem si că suntem acceptaţi. În 
cavernele propriei minţi, am putea să ne simţim 
izolaţi în orice moment, chiar dacă lucrurile nu sunt 
de fapt așa. Temerile si judecatile noastre de sine 
acţionează ca obloane care adesea ne împiedică să 
vedem mâinile care stau întinse pentru a ne ajuta. 
De asemenea, s-ar putea să ne fie ruşine să ne 
recunoaştem sentimentele de inadecvare faţă de cei 
pe care îi iubim, de teamă că nu ne-ar mai iubi dacă 
ar şti cum suntem noi cu adevărat. Ascunzându-ne 
adevăratul sine de ceilalți, ne simțim si mai singuri. 

De aceea este atât de important să ne 
transformăm relaţia cu noi înșine, recunoscându-ne 
interconexiunea inerentd. Dacă ne amintim cu 
compasiune în momentele de cădere că eşecul face 
parte din experiența umană împărtășită, atunci acel 
moment devine unul de apartenenţă, mai degrabă 
decât de izolare. Când ne percepem experienţele 
tulburi si dureroase prin prisma faptului că 
nenumărați alții au trecut prin greutăţi similare, 
lovitura este atenuată. Durerea încă se simte, dar nu 
este agravată de sentimentele de separare. Din 
păcate însă, cultura noastră ne spune să observăm 
cât de unici suntem fata de ceilalți, nu cat de 


similari. 


Jocul comparație! 


Deoarece cultura în care trăim ne cere să ne 
percepem pe noi înşine ca „speciali si peste medie“, 
ne angajăm în mod obișnuit într-un proces egoist 
de comparare socială cu ceilalţi. Când vrem cu tot 


dinadinsul să ne vedem pe noi înșine într-o lumină 


pozitivă, tindem să ne simțim ameninţaţi dacă 


ceilalți se descurcă mai bine decât noi. 

De exemplu, Liz s-a simţit grozav după ce a 
primit prima ei evaluare anuală la noul loc de 
muncă. În raport a fost lăudată pentru munca si 
efortul ei asiduu şi i s-a promis o creştere salarială cu 
5% în următorul an fiscal. Încântată, şi-a sunat 
iubitul să-i comunice vestea. El a răspuns: 
„Fantastic! O să am sampania pregătită când ajungi 
acasă. Mai târziu însă, în parcare, Liz a auzit o 
colegă vorbind entuziasmată la telefonul mobil: În 
raport scria că sunt cel mai promiţător angajat nou 
al anului! Si, în plus, îmi dau o mărire de 10%! Este 
dublu fata de 5%, cât primesc ceilalți. Nu e 
minunat?“ Într-o jumătate de secundă, Liz, care se 
simţea fabulos de bine, a început să simtă că a eşuat 
complet. În loc să-şi sărbătorească bucuria cu iubitul 
ci când a ajuns acasă, a ajuns să plângă pe umărul 
lui. 

Una dintre cele mai triste consecinţe ale 
comparatiei sociale? este modul în care ne 
distantam de oamenii al căror succes ne face să ne 
simţim prost cu noi înşine. Interesant, un studiu a 
constatat că acest lucru este adevărat atât la propriu, 


cat si la figurat. Cercetătorii le-au spus 


participanţilor la studiu că le evaluează interesul și 
cunoașterea anumitor subiecte pentru o viitoare 
competiţie College Bowl. Studenţii credeau că sunt 


testati în perechi, dar celălalt student făcea de fapt 


parte din echipa de cercetare. A avut loc o simulare, 
iar ei au primit o serie de întrebări despre muzică 
rock sau fotbal. Cercetătorii le-au spus studenţilor 
fe că şi-au depășit partenerul, fie că partenerul i-a 
depăşit pe ei. Apoi, cercetătorii au evaluat cât de 
apropiaţi s-au simţit participanţii de partenerul de 
studiu, întrebându-i cât de multe cred că au în 
comun şi cât de mult își doresc să lucreze cu 
partenerul în viitor. Au analizat chiar şi cât de 
aproape s-au aşezat fizic de partenerul lor când 
amândoi au fost mutaţi în altă cameră. Studenţii s- 
au simţit mai îndepărtați de parteneri si, de 
asemenea, s-au așezat mai departe de ei când li s-a 
spus că au fost depăşiţi. 

Ironia tristă este că tocmai motivul pentru care 
vrem să reuşim în primul rând este dorinţa de a ne 
simţi acceptaţi şi demni, de a fi aproape de ceilalți, 
de a simţi că apartinem. Este un paradox clasic. 
Însuși actul de a concura cu ceilalți pentru succes 
creează o situaţie fara iesire in care sentimentele de 
conexiune la care tanjim sunt permanent 


inaccesibile. 


Noi impotriva lor 


Nu ne comparam doar cu alti oameni. Comparam 
si grupurile din care facem parte — americani, rusi, 


republicani, democrati, crestini, musulmani si asa 


mai departe — cu alte grupuri. De aceea avem 
tendinţa să purtăm pe picpt (sau pe bara de 
protecţie a mașinii) însemnele afilierilor noastre de 
grup. Simţul nostru de sine este impregnat de 
etichete sociale care ne definesc si ne fac să ne 
simțim in siguranţă si acceptaţi în limitele clar 
definite ale grupului. Aceste identități de grup ne 
conferă un oarecare sentiment de apartenenţă, însă 
limitat. Atât timp cât ne identificăm cu categorii de 
oameni mai degrabă decât cu întreaga rasă umană, 
creăm diviziuni care ne separă de semenii noștri. 
Din păcate, diviziunile duc adesea la prejudecăţi 
si ură. Asa cum ne place să simţim că suntem 
superiori şi peste medie în ceea ce priveşte trăsăturile 
personale, ne place să simţim si că grupurile noastre 
sunt superioare fata de celelalte. Conform teoriei 


10, atunci când 


identităţii sociale a lui Henri Iajfe 
încorporăm un grup în identitatea noastră, ne 
derivăm sentimentul valorii de sine din apartenenţa 
la grupul respectiv. Prin urmare, ne vedem pe „noi“ 
într-un mod pozitiv, si pe „ei“, într-unul negativ. 
Implicarea noastră în identitățile sociale este cea care 
formează fundamentul discriminării de grup si al 
rasismului. Motivul pentru care vreau să consider că 
grupul tău de gen, etnic, rasial, politic sau naţional e 
inferior este că acest lucru validează superioritatea 
grupului meu, oferindu-mi astfel un sentiment de 
mândrie si de superioritate indreptatita. Atunci 
când un membru Ku Klux Klan își îmbracă gluga si 
mantaua albă sau atunci când un terorist în devenire 


participă la o actiune de instigare la ură, sentimentul 


valorii de sine este stimulat mai puternic — si mult 
mai periculos — decât cu orice drog. 

Cercetările lui Tajfel au arătat că prejudecățile 
de grup apar chiar şi atunci când grupurile din care 
facem parte se bazează pe criterii arbitrare ++ De 
exemplu, dacă impartim indivizii în două grupuri in 
funcţie de preferința lor pentru artiștii abstracti Klee 


sau Kandinsky, sau chiar dând cu banul, oamenii 


vor tinde să-i prefere pe membrii grupului lor, să le 
ofere mai multe resurse şi să aibă mai puţină 
încredere în membrii celuilalt grup. 

Identitatea de grup stă la baza celor mai violente 
conflicte, indiferent dacă e vorba de o încăierare 
între cele două echipe locale de fotbal de liceu sau 
de un război international. Tajfel a înteles 
ramificatiile acestui tip de părtinire de grup pentru 
că a intrat în contact direct cu ele. Evreu polonez 
care studia la Sorbona, în Paris, când a izbucnit Al 
Doilea Război Mondial, a fost înrolat în armata 
franceză si apoi capturat de naziști. A fost dus într- 
un lagăr de prizonieri de război și a supravieţuit 
doar pentru că nu a descoperit nimeni că e evreu. 
Dar majoritatea prietenilor săi din Polonia şi familia 
sa au fost ucişi. Holocaustul a fost unul dintre cele 
mai groaznice exemple, din păcate nu si ultimul, de 
maltratare a altor oameni ca urmare a clasificării 
propriei persoane și a celorlalţi în grupuri distincte. 

Din fericire, psihologii au descoperit că, atunci 
când sentimentul nostru de apartenenţă se extinde 
la întreaga comunitate umană, în loc să se oprească 
la granitele propriilor grupuri sociale, conflictul este 


diminuat semnificativ. Cat timp recunoaştem că 


suntem interconectati, nu entităţi distincte, dam 


dovadă de înţelegere si de iertare atât fata de noi, cât 


si fata de ceilalți, cu mai puţine bariere. Un studiu 


exemplifică foarte bine acest concept. + O serie de 
studenți evrei au fost întrebaţi dacă sunt dispuși să îi 
ierte pe nemţii din zilele noastre pentru ce s-a 
întâmplat în timpul Holocaustului. Studiul a avut 
două iterații: în prima, Holocaustul a fost descris ca 
eveniment în care nemții s-au purtat agresiv fata de 
evrei, iar în a doua, ca eveniment în care oamenii s- 
au purtat agresiv fata de alti oameni. Participanții 
evrei au fost mai dispuși să-l ierte pe nemţii din 
zilele noastre atunci când evenimentul a fost descris 
ca având loc între oameni, si nu între grupuri 
sociale distincte, deoarece in aceasta iteratie i-au 
văzut pe nemți mai asemănători cu ei înşişi. Prin 
simpla schimbare a cadrului de referință, de la 
diferenţiere la similaritate cu ceilalţi, ne schimbăm 


dramatic percepţia si totodată reacţiile emoţionale. 


Un program minunat, numit Challenge Day, 
oferă o experienţă puternică a naturii umane 
comune pentru adolescenţi. În program, un grup de 
liceeni participă în decursul unei zile la o serie de 
activităţi menite să promoveze sentimentul de 
apropiere de egalii lor. Într-un exerciţiu numit 
„Liniile care ne despart, de exemplu, liceenilor li se 


cere să se aşeze pe o latură a sălii de sport. Apoi, un 


lider de echipă enumeră o serie de experienţe 
dureroase si îl roagă pe participanţi să se mute pe 
cealaltă latură a sălii dacă au trecut prin experienţa 
respectivă. Fiecare eveniment este numit lent, lăsând 


suficient timp pentru toată lumea să vadă cine 


dintre ei a avut parte de acelaşi tip de suferinţă. „Ie 
rog să treci de partea cealaltă a liniei dacă te-ai 
simţit vreodată rănit sau judecat din cauza culorii 
pielii tale [...]. Dacă ai fost umilit în clasă de un 
profesor sau de un elev [...]. Dacă ai fost hărțuit, 
tachinat sau rănit pentru că porţi ochelari, aparat 
dentar, aparat auditiv [...], pentru modul în care 
vorbeşti, pentru hainele pe care le porţi, sau pentru 
forma, dimensiunea ori aspectul corpului tău." 
Aproape toată lumea trece de partea cealaltă a liniei, 
si astfel devine evident că toţi adolescenţii suferă de 
cruzimea judecății celor din jur la un moment dat. 
De obicei, până și cei mai duri dintre copii vor claca 
după ce participă la acest exerciţiu, pe măsură ce 
sunt cuprinși de compasiune faţă de sine şi faţă de 
ceilalți. Experienţa spulberă zidurile imaginare care 


AF 


îi fac pe adolescenţi să se simtă singuri, făcându-i să 
își dea seama că izolarea pe care o simțeau era 
iluzorie şi diminuând conflictele dintre ei. 

De aceea recunoaşterea umanităţii comune 
integrate în compasiunea de sine este o forță 
vindecătoare atât de puternică. Atunci când valoarea 
de sine si sentimentul de apartenenţă se sprijină pe 
simplul fapt că suntem oameni, nu putem fi respinşi 
sau izolaţi de ceilalţi. Umanitatea este acel lucru care 
nu ne poate fi luat niciodată, indiferent cât de jos 
am cădea. Însuși faptul că suntem imperfecti ne 
confirmă apartenenţa la rasa umană si că suntem, 


așadar, conectati automat la întreg. 


Iluzia perfecțiunii 


De prea multe ori însă mintea noastră ne pacaleste, 
facandu-ne să credem că putem şi de fapt ar trebui 
să fim altfel decât suntem. Nimănui nu-i place să 
simtă că are defecte. Pentru unii totuși, 
imperfectiunea este extrem de greu de suportat. 
Perfectionismul este definit ca nevoia compulsivă de 
a te realiza si de a-ţi îndeplini obiectivele, fara să ai 
vreodată permisiunea să scazi vreun pic sub nivelul 
considerat ideal. Perfecţioniştii resimt un nivel 
incredibil de stres şi de anxietate, pentru că vor ca 
lucrurile să le iasă perfect si se simt devastati dacă nu 
se întâmplă asta. Asteptarile nerealist de ridicate ale 
perfectionistilor înseamnă că inevitabil vor simţi 
dezamăgire. Deoarece văd lucrurile doar în alb si 
negru — sunt perfect sau nu sunt bun de nimic —, 
perfectionistii sunt permanent nemulţumiţi de ei 
insist. 

Tom, de exemplu, era un scriitor care câștiga 
decent din romanele istorice pe care le scria, dar nu 
avusese niciodată un succes major. Desi reusea să-și 
plătească toate cheltuielile din drepturile de autor 
(asta nefiind deloc uşor pentru un scriitor), lui Tom 
i se părea că nu va fi satisfăcut decât dacă va reuși să 
scrie un roman care să devină bestseller national. 
Apoi, în cele din urmă, momentul lui de glorie a 
venit. Cel mai recent roman al lui a avut o recenzie 
răsunătoare în New York Times şi, în scurt timp, 
Tom a fost invitat la interviuri la diferite posturi 
radio si TV. Vânzările cărţii sale au început să 
crească. Nu după mult timp, a început să-și 
imagineze cuvintele „cel mai bine vândut roman” pe 


coperta ediţiei broşate a cărţii sale. Deşi vânzările au 


crescut, iar romanul a ajuns pe lista celor mai bine 
vândute cărţi (pe locul 23), Tom nu era fericit. Nu 
se concentra decât pe faptul că vânzările nu erau 
suficient de mari. Nu era numărul unu, nu era nici 
măcar în top zece. Ironia face ca Tom să se fi simţit 
mai deprimat după ce i-au crescut vânzările decât 
înainte, deoarece acum posibilitatea să fie „cel mai 
bun“ i se înrădăcinase ferm în minte. Bine nu era 
suficient, prin urmare, a început să simtă că este un 
ratat, chiar dacă, de fapt, era întruchiparea 
succesului. Povestea lui Tom evidenţiază natura 
insidioasă a perfectionismului şi suferinţa pe care o 
provoacă de cele mai multe ori. 

Dar are perfectionismul vreo parte bună? 
Aspectul pozitiv al perfectionismului este că ne 
determină să facem tot ce putem. Să vrem să reuşim 
si să ne impunem standarde înalte sunt trăsături de 
personalitate productive si sănătoase. Dar daca 
intreaga valoare de sine se bazeaza pe cat de 
productiv esti si pe cat de mult succes ai, daca pur si 
simplu esecul nu este o optiune, atunci dorinta de 
reuşită devine o tiranie. Si, mai ales, este 
contraproductivă. Cercetările arată că perfectionistii 
sunt expuși unui risc mult mai ridicat de tulburări 


de alimentaţie, anxietate, depresie si multe alte 


probleme psihice. 


Dacă am fi perfecţi, nu am fi oameni; am fi 
Barbie şi Ken: figurine din plastic care arată bine, 
dar nu au pic de viaţă în ele. Căldura, respiraţia, 
viaţa umană sunt minuni care se întâmplă 
permanent, nu sunt o stare statică în care 


perfecțiunea nu se schimbă niciodată. Sa fii viu 


înseamnă sa te lupti, să simţi disperarea, dar si 
bucuria sau gloria. Când cerem perfecțiune, 
întoarcem spatele vieţii reale şi întregii varietăţi de 
experiențe umane. În plus, perfecțiunea este 
plictisitoare! Popularul personaj de pe YouTube 
Kelly (o adolescentă interpretată de comedianul 
Liam Kyle Sullivan) surprinde perfect acest 
sentiment atunci când spune cu o voce tipică de 


adolescentă plictisită: „Am fost deja în rai. După 


cinci minute am spus: gata, să mergem!“L? Nu e 
adevărat? Chiar ţi-ai dori să trăieşti într-o lume 
unde totul și toţi sunt absolut perfecţi? Tocmai din 
cauza elementului nedorit, neașteptat sunt vietile 
noastre atât de palpitante si de interesante. 

lar imperfectiunea permite totodată dezvoltarea 
si învățarea. Ne place sau nu, principalul mod în 
care învăţăm este când dăm cu nasul de pământ, ca 
atunci cand am învățat să mergem pentru prima 
oară. Părinţii noştri ar putea să ne spună de o mie 
de ori să nu punem mâna pe aragazul încins, abia 
după ce ne ardem înţelegem cu adevărat de ce nu e 
o idee atât de bună. Oportunităţile de învăţare pe 
care ni le oferă eşecul ne ajută de fapt să ne realizăm 
visurile. În cuvintele lui Wolfgang Puck: „Am 
învăţat mai multe de la un restaurant care nu a 
funcţionat decât de la cele care au avut succes.“ Da, 
eşecul este frustrant. Dar este temporar şi ne ajută sa 
găsim înţelepciunea. Putem să ne gândim la eșec ca 
la o parte din ucenicia vieţii. Dacă am fi perfecţi si 
am avea toate răspunsurile, nu am ajunge niciodată 
să ne punem întrebări şi nu am putea niciodată să 


descoperim ceva nou. 


Interconexiune 


Cand ne judecam pe noi insine pentru insuficienta 
noastra, presupunem de obicei ca există în realitate 
o entitate separată, clar delimitată, numită „eu“, 
care poate fi acuzată pentru eşec. Dar este oare 
adevărat? Cine suntem noi, cum gândim si ce facem 
este indisolubil intretesut cu alti oameni şi cu alte 
evenimente, ceea ce face destul de ambiguă 
stabilirea vinovatiei. Să spunem că ai o problemă cu 
exprimarea furici si că descori te critici pentru asta. 
Ce cauze şi circumstanţe te-au făcut să simţi atât de 
multă furie? Poate trăsăturile înnăscute joacă un rol. 
Dar ţi-ai ales cumva genele înainte de a veni pe 
lume? Desigur că nu, structura ta genetică este 
generată de factori care sunt cu totul în afara 
controlului tău. Sau poate că ai trăit într-un cămin 
conflictual, în care tipetele si manifestările de furie 
erau singurele care te făceau să fii auzit. Dar ai ales 
tu cumva să ai o astfel de familie? 

Dacă ne analizăm îndeaproape eșecurile 


„personale“, devine în scurt timp clar că nu am ales 


noi să fim asa. De obicei, circumstanţele externe au 
contribuit la formarea tiparelor noastre personale 
fără contribuţia noastră. Dacă ai avea control asupra 
gândurilor, emoţiilor şi comportamentelor tale 
nepotrivite, nu le-ai mai avea. Ai fi reușit deja să 
scapi de acea latură sumbră, anxioasă, nevrotică a 
personalităţii tale si ai fi devenit o rază de soare 
calmă si plină de încredere. În mod clar nu detii 


controlul complet asupra acţiunilor tale, altfel ai 


acţiona doar asa cum crezi că e bine. Deci de ce te 
judeci atât de dur pentru felul tău de a fi? 

Suntem expresia a milioane de circumstanţe 
anterioare care s-au reunit pentru a ne modela așa 
cum suntem în prezent. Contextul nostru economic 
si social, asocierile si conversațiile anterioare, cultura 
noastră, istoricul nostru de familie, genetica — toate 
au avut un rol esenţial în crearea personalităţii 
noastre din prezent. Maestrul zen Thich Nhat Hanh 


numește asta „interfiinţă . 


Dacă esti poet, vei vedea clar că aceasta 
foaie de hârtie este făcută dintr-un nor. Fără 
nor nu ar fi apă; fara apă, nu pot creste 
copacii; iar fără copaci, nu poti face hârtie. 
Deci norul e aici, în ea. Existenta acestei 
pagini depinde de existența unui nor. Hârtia 


si norul sunt foarte apropiate. 


Multi oameni se tem să-şi recunoască 
interconexiunea esenţială, pentru că ar trebui să 
admită că nu deţin controlul absolut asupra gândirii 
și comportamentului lor. l-ar face să se simtă 
neputincioşi. Cu toate acestea, iluzia controlului e 
doar atât: o iluzie. $i e chiar una dăunătoare, pentru 
că încurajează judecata de sine şi autoinvinovatirea. 
În realitate, nu are rost să ne invinovatim cu 
asprime, la fel cum nu are rost sa dam vina pe 
uragan. Desi dam uraganelor nume precum Katrina 
sau Rita, un uragan nu este o unitate autonomă. Un 
uragan este un fenomen variabil, în continuă 


schimbare, care se naşte dintr-o serie de condiţii 


aflate în interacţiune: presiunea aerului, temperatura 
solului, umiditate, vant şi altele. Acelaşi lucru e 
valabil şi în cazul nostru: nici noi nu suntem unităţi 
autonome. La fel ca fenomenele meteorologice, si 
noi suntem nestatornici şi în continuă schimbare, 
născuţi dintr-o serie de condiţii aflate in 
interacţiune. Fără mâncare, apă, aer şi adăpost, am fi 
morţi. Fără genele noastre, fara familie, prieteni, fara 
istoricul nostru social și fără cultura noastră, nu ne- 
am comporta si nu ne-am simţi asa cum o facem în 
prezent. 

Dacă recunoaştem că suntem produsul unui 
număr imens de factori cu care nu ne identificăm în 
mod normal, nu mai suntem obligaţi să ne luăm 
atât de personal „eşecurile“. Când ne dăm seama cât 
de complicată este rețeaua de cauze si circumstanţe 
din care facem parte cu toţii, ne judecăm mai puţin, 
atât pe noi, cât si pe ceilalți. Înțelegerea profundă a 


interfintei ne permite să avem compasiune faţă de 


faptul că facem tot ce putem, având în vedere ce ne- 
a fost dat in viata. 

„Dar“ este exclamatia care se aude de cele mai 
multe ori în acest punct. De ce e greşit să judecam? 
Nu trebuie să judecăm ca să distingem între rău si 
bine? Să ne asumăm responsabilitatea pentru 
greşelile noastre? 

Este util să facem distincţia aici între judecată şi 
înţelepciune discriminatorie. Înţelepciunea 
discriminatorie recunoaşte dacă lucrurile sunt 
dăunătoare sau nedrepte, dar recunoaşte si cauzele si 
circumstanţele care au condus la situațiile de 


vătămare sau nedreptate. Atunci când cei care fac 


rău sunt trataţi cu compasiune, si nu cu o 


—» 


condamnare aspră, rupem ciclul de conflict ş 
suferinţă. 

Imagineaza-ti că auzi că un tânăr a jefuit o 
bancă si a împuşcat o casieră în brat în timp ce ea 
suna după ajutor. E posibil ca în primă instanţă să îl 
judeci aspru pe acest bărbat: este un monstru şi ar 
trebui să putrezească în închisoare pentru 
totdeauna. Punct. Ulterior, afli mai multe despre 
contextul si povestea infractorului. Părinţii lui erau 
dependenţi de droguri. La 11 ani, locuia pe stradă 
într-un cartier în care trebuia să se bată şi să fure ca 
să supravieţuiască. A încercat să-şi găsească un loc de 
muncă și să se îndrepte, dar a tot fost dat afară 
pentru că nu știa să scrie şi să citească bine, şi în cele 
din urmă a recidivat. Atitudinea ta dură faţă de 
faptuitor e posibil să înceapă să se înmoaie. E 
posibil chiar să începi să simţi compasiune faţă de 
el. Nu înseamnă că îl absolvi de vină pentru 
infracțiunile COMISE sau că ti se pare în regulă ce a 
făcut. E posibil să decizi că trebuie închis, pentru 
mai multă siguranță în societate. Dar ai avea o 
înţelegere profundă a condiţiilor care l-au făcut să 
acționeze astfel și al continua să-i respecţi 
umanitatea în acest proces. Cine stie, e posibil chiar, 
după ce primeşte ajutor si încurajare — altfel spus, în 
cu totul alte condiţii — să se schimbe. 

Aceasta este înţelepciune discriminatorie, nu 
judecată. Judecata defineşte oamenii ca fiind răi sau 
buni şi încearcă să le surprindă natura esenţială prin 
etichete simpliste. Înţelepciunea discriminatorie 


recunoaşte complexitatea si ambiguitatea. Ea 


recunoaște că viata s-a desfăşurat în asa fel încât să 
se întâmple un anumit lucru, dar permite si 
posibilitatea ca lucrurile să meargă altfel, într-un 
nou set de circumstanţe. 

lisus a spus celebra zicală: „Cine dintre voi este 
fara păcat să arunce cel dintâi cu piatra.“ Mai târziu, 
țintuit pe cruce, pe moarte, a mai spus: „lată, iarta- 
i, căci nu ştiu ce fac!“ Mesajul a fost clar: trebuie sa 
avem înţelegere şi compasiune chiar şi pentru cei 
care au făcut cel mai mult rău, inclusiv pentru noi 


înșine. 
Exercitiul | 


Sa renuntam la propriile definitii de sine, 
identificându-ne interconexiunea 


Gandeste-te la o trăsătură pentru care te 
judeci aspru deseori şi care este o parte 
importantă din definiţia sinelui tău. De 
exemplu, poate că te consideri o persoană 


timidă, lenesa, furioasă si asa mai departe. 


Apoi pune-ti următoarele întrebări: 

1. Cât de des manifesti această trăsătură: 
de cele mai multe ori, uneori, doar 
ocazional? Cine ești când nu manifeşti 
această trăsătură? Esti tot tu? 

2. Există anumite circumstanţe care par să 
scoată în evidenţă trăsătura, şi altele în care 
trăsătura nu este aparentă? Chiar te defineşte 
această trăsătură daca sunt necesare 


circumstanţe specifice pentru a-și face 


apariţia? 

3. Ce cauze si circumstanţe au dus la 
apariţia  trăsăturii pentru prima oară 
(experiențe timpurii din familie, genetică, 
presiunea vieţii etc.)? Dacă aceste forte 
„exterioare“ sunt parţial responsabile pentru 
trăsătura respectivă, este corect să crezi că 
trăsătura îţi reflectă sinele interior? 

4. Ai ales să ai această trăsătură? Poţi să 
alegi daca să o manifesti sau nu? Dacă nu, 
de ce te judeci atât de aspru din cauza ei? 

5. Ce s-ar întâmpla dacă ţi-ai reformula 
autodescrierea astfel încât să nu te mai 
defineşti prin trăsătura respectivă? De 
exemplu, ce s-ar întâmpla dacă în loc să spui 
„Sunt o persoană furioasă, ai spune 
„Uncori, în anumite circumstanţe, mă 
enervez“? Daca nu te mai identifici atât de 
mult cu această trăsătură, se schimbă ceva? 
Simti mai mult spaţiu, mai multă libertate, 


mai multă linişte sufletească? 


Cu toţii avem limitări ca oameni. Fiecare dintre 


noi este în aceeaşi situaţie. Romancierul britanic 


Jerome K. Jerome a scris odată: „În defectele și în 
eșecurile noastre, nu în virtuțile noastre, ne atingem 
unul pe celălalt si găsim empatie. În nebuniile 
noastre suntem un tot unitar. Recunoscând natura 
comună a imperfectiunii noastre, compasiunea de 
sine ne dă acea senzaţie de conexiune de care avem 
nevoie pentru a prospera cu adevărat si pentru a ne 


atinge întregul potenţial. In loc să căutăm în 


exterior acceptarea și apartenenţa, ne putem 
satisface aceste nevoi direct, căutând în interiorul 


nostru. 


Povestea mea: Si oricum, ce e normal? 


Practicarea compasiunii de sine şi în special 
conştientizarea constantă a umanității noastre 
comune m-au ajutat să trec peste cea mai mare 
provocare din viata mea de pana acum. La câţiva ani 
după ce m-am angajat la University of Texas din 
Austin, am născut un băiețel frumos pe nume 
Rowan. La 18 luni, știam deja că e ceva în neregulă 
cu el. Nu arăta cu degetul, un lucru pe care 
majoritatea copiilor încep să îl facă în jurul vârstei 
de un an. Nu își întorcea capul când îl strigam pe 
nume, nu imi spunea „mama“, nu îmi spunea în 
niciun fel. Invatase doar aproximativ cinci cuvinte — 
toate începeau cu litera B — si câteva nume, 
majoritatea ale trenurilor din serialul animat 7homas 
şi prietenii lui. Petrecea ore în şir aliniind obsesiv 
jucăriile din pluş. Avea crize violente de furie din 
nimic. Ştiam că e greu să fii părinte, dar nu mi-am 
imaginat că este atât de greu. De ce nu reuseam să-i 
opresc comportamentele turbulente? Eram o mamă 
rea? Nu eram suficient de fermă? 

Mă întrebam dacă Rowan are o tulburare de 
dezvoltare. Oare avea probleme de auz, întârzieri de 
vorbire, tulburare de procesare auditivă centrală? L- 
am dus la tot felul de specialişti. Am comandat orice 
carte care credeam că m-ar putea ajuta. Am făcut 


totul şi orice, dar nu am analizat serios dacă Rowan 


are simptome de autism. Privind în urmă, e posibil 
să fi suspectat inconştient că e autist, însă mintea 
mea conştientă nu mă lăsa să recunosc. Orice ar fi în 
neregulă cu Rowan, mă gândeam cu, este imposibil 
ca acest copilas adorabil, fermecător si amuzant sa 
fe autist. La urma urmei, era atât de iubitor şi de 
afectuos si făcea contact vizual direct. Copiii autisti 
nu fac asta, nu-i așa? Îmi amintesc că, la un moment 
dat, după ce Rowan mi-a zâmbit plin de căldură, i- 
am spus soţului meu, Rupert, pe jumătate în glumă: 
„Măcar ştim că nu e autist! 

Apoi, într-o bună zi, în timp ce îmi făceam 
bagajele pentru un refugiu de meditaţie tăcută care 
urma să înceapă în acea după-amiază, n-am mai 
putut ignora îngrijorarea care mă sacaia. Am respirat 
adânc de câteva ori, m-am întors la calculator și am 
tastat „autism, simptome timpurii . Rezultatele de 
pe internet spuneau că dacă sunt evidente cel puţin 
trei dintr-o lista de zece simptome, există o 
probabilitate mare de autism şi copilul trebuie dus 
la o evaluare profesională cat mai curând posibil. 
Rowan avea nouă simptome din zece. Lipsa 
contactului vizual era singurul simptom pe care nu 
il avea. 

În clipa aceea, mi-am dat seama că Rowan este 
autist. L-am sunat pe Rupert și i-am spus. Era la fel 
de uluit ca mine. „Îmi voi anula excursia pentru 
refugiu“, am spus. Soţul mi-a zis: „Nu, ar trebui să 
te duci. Ai nevoie de asta. Si am nevoie să fii 
puternică si concentrată, ca să poţi să má ajuţi când 
te întorci.” Am plâns două ore la volan până la 


refugiu şi în următoarele patru zile am integrat 


efectiv durerea constientizarii faptului că fiul meu 
este autist. „Cum e posibil aşa ceva? Oare Rowan e 
fără scăpare? Cum o să ne descurcăm? Mi-am 
permis să simt pe deplin frica si durerea. Mi-am 
oferit cât de multă iubire de sine şi compasiune am 
putut. Dacă aveam un gând de vinovăţie — „Cum 
pot să fiu tristă din cauza lui Rowan, când îl iubesc 
atât de mult?“ —, nu îmi dădeam voie să continui cu 
judecata de sine. Sentimentele mele de durere erau 
normale, toţi părinţii aflaţi în situaţia respectivă trec 
prin asta. 

Când m-am întors din refugiu, cu şi Rupert a 
trebuit să ne consolăm cu gândul că asta va fi noua 
noastră viata. Toate visurile noastre despre copilul 
perfect — ne imaginam că îşi va lua un doctorat, ca 


mine, desigur, sau ca poate va deveni un scriitor de 


succes ca tatăl lui — au fost aruncate pe fereastră. Ne 
era clar că avem un copil autist. 

Recunosc că, uneori, această experiență m-a 
împins spre autocompatimire. Când eram în parc 
cu Rowan, de exemplu, si mă uitam la alte mame cu 
copiii lor „normali“,  începeam sa ma 
autocompătimesc. De ce nu am si eu un copil 
normal? De ce Rowan nici măcar nu răspunde când 
il întreabă alt copil cum îl cheamă? De ce se strâmbă 
ceilalți copii când văd cât de ciudat se poartă? 
Începeam să mă simt izolată, singură, ruptă de 
lumea familiilor „normale“. M-am trezit strigând în 
sinea mea: „Nu asa ar trebui să fie să ai copii! Nu asta 
asteptam! De ce eu?“ Din fericire, compasiunea de 
sine nu m-a lăsat să merg, prea departe pe acest 


drum. In timp ce îi priveam pe ceilalţi copii care se 


dădeau în leagăn sau pe tobogan, îmi spuneam că 
majoritatea familiilor au dificultăți în a-şi crește 
copiii. Poate că provocarea altora nu e legată de 
autism, dar ar putea fi orice altceva: depresie, 
tulburări alimentare, dependenţă de droguri, 
hărţuirea la scoala, boli grave. Mă uitam la celelalte 
familii din parc si imi spuncam că sigur au si ci 
necazurile şi problemele lor, dacă nu acum, atunci 
în viitor. În loc să mă gândesc „săraca de mine“, imi 
deschideam inima pentru toţi părinţii de peste tot 
care încercau să se descurce cum pot mai bine în 
circumstanţe dificile. Dar milioanele de părinţi din 
țările in curs de dezvoltare, ai căror copii nici măcar 
nu aveau destul de mâncare? Cu siguranţă nu eram 
singura căreia îi era greu. 

Noul mod de gândire a avut două consecinţe. În 
primul rând, am început să simt că am o legătură 
profundă cu imprevizibilul condiţiei umane. Inima 
mi s-a umplut de tandrete pentru toate provocările 
și necazurile părinţilor, dar şi pentru bucuria, 
dragostea si minunarea pe care ni le stârnesc copiii. 
În al doilea rând, am reușit să dobândesc o 
perspectivă mai clară asupra situaţiei mele. În loc să 
cad în capcana ideii că ceilalți părinţi se descurcă 
mai bine decât mine, mi-am amintit că ar putea fi 
mai rău, ba chiar mult mai rău. În imaginea de 
ansamblu, autismul nu era atât de rău şi puteam să 
fac câteva lucruri care să-l ajute enorm pe Rowan. 
Adevăratul dar al compasiunii de sine, de fapt, este 
că mi-a oferit stăpânirea de sine de care aveam 
nevoie pentru a pune în practică acele lucruri care /- 


au ajutat efectiv în cele din urmă. 


Mai important poate, faptul că m-am 
concentrat pe natura umană comună m-a ajutat să-l 
iubesc pe Rowan asa cum este. După ce mi-am dat 


seama că problemele si provocările erau ceva 


normal, am trecut mai ușor peste dezamăgirea că nu 
am un copil „normal“. 

Si oricum, ce e „normal“? Poate ca lui Rowan îi 
era greu sa se exprime prin limbaj sau să 
interacţioneze adecvat în situaţii sociale, dar era un 
copil afectuos si fericit. Să fii om nu înseamnă să fii 
într-un anumit fel, ci să fii aşa cum te-a creat 
natura: cu propriile puncte forte şi puncte slabe, cu 
talentele si problemele tale, cu ciudateniile și 
capriciile tale. Acceptând natura umană, am fost 
capabilă să îl accept pe Rowan mai bine, dar şi să-mi 
accept mai uşor rolul de mamă a unui copil autist. 


Capitolul 5 


SĂ CONȘTIENTIZĂM PREZENTUL 


Nu poti opri valurile, dar poti învăța să 
faci surfing. 
Jon KABAT-ZINN, Oriunde vrei să mergi, acolo esti 


deja 


L TREILEA INGREDIENT ESENȚIAL AL 
A COMPASIUNII DE SINE este mindfulnessul. 
Mindtulnessul înseamnă să vezi clar si să accepti fara 
să judeci ce se întâmplă în momentul prezent. Cu 
alte cuvinte, sa infrunti realitatea. Trebuie să vedem 


lucrurile aşa cum sunt, nici mai mult, nici mai 


putin, pentru a răspunde situaţiei actuale cu cat mai 


multă compasiune — așadar, în cel mai eficient mod. 


Să observam momentele de suferinţă 


Pentru a ne oferi compasiune, trebuie în primul 
rând să recunoaştem că suferim. Nu putem să 
vindecăm ceea ce nu simțim. Asa cum am spus mai 
devreme, deseori nu recunoaştem sentimentele de 
vinovăţie, de deficiență, de tristeţe, de singurătate 
sau altele asemănătoare, ca fiind momente de 
suferinţă, la care putem să reacţionăm cu 
compasiune. Cand te uiţi în oglindă si decizi ca esti 
prea scund sau că ai nasul prea mare, îţi spui 
imediat că aceste sentimente de inadecvare sunt 
dureroase si că merită un răspuns plin de bunătate si 
de grijă? Când şeful tau te cheamă în biroul lui si iti 
spune că performanţa ta la locul de muncă este cam 
proastă, primul tău instinct este să îţi oferi 
mângâiere că ai trecut printr-o experienţă atât de 
dificilă? Probabil că nu. 

Cu siguranță ne doare că nu ne-am îndeplinit 
idealurile, dar mintea tinde să se concentreze pe 
eşecul în sine, si nu pe durerea provocată de acesta. 
lată o diferență crucială. În momentul în care 
vedem ceva la noi care nu ne place, atenţia tinde să 
devină complet absorbită de defectele pe care le 
percepem. În acel moment, nu avem perspectiva 
necesară pentru a recunoaște suferința cauzată de 
sentimentele de imperfecţiune, cu atât mai putin să 


le răspundem cu compasiune. 


Si nu tindem să ignoram doar durerea senzaţiei 
de insuficienţă. Suntem surprinzător de brutali cu 
noi înşine atunci când circumstanţele mai generale 
ale vieţii noastre merg prost fără vina noastră. Să 
presupunem că mama se îmbolnăvește grav sau că 
ne loveşte cineva din spate pe autostradă. Chiar dacă 
nu se invinovatesc pentru circumstanţele lor actuale, 
majoritatea oamenilor tind să caute imediat o cale 
de rezolvare a problemelor în astfel de situaţii. 
Probabil că vom consuma o cantitate enormă de 
timp si de energie ca să facem fata crizei, să facem 
programări la medici, să apelăm la compania de 
asigurări şi aşa mai departe. 

Deşi sunt cu siguranţă necesare, este, de 
asemenea, foarte important să recunoaştem că aceste 
experienţe ne consumă enorm din punct de vedere 
emotional. Trebuie să respirăm adânc o dată sau de 
două ori și să recunoaștem ca trecem printr-o 
perioadă grea, iar durerea merită un răspuns 
înţelegător si atent. În caz contrar, nu ne vom ocupa 
de suferinţa pe care o simţim, și stresul și 
îngrijorarea nu vor face decât să crească. Riscăm să 
devenim epuizați şi copleșiți, pentru că ne 
consumam toată energia încercând să rezolvăm 
problemele externe, fără să ne conferim un suflu 
proaspăt în interior. 

Nu este de mirare că adesea ne ignorăm propria 
durere, având în vedere că suntem programaţi 
fiziologic să o evitam. Durerea semnalează ca ceva 
nu este în regulă, declanşându-ne răspunsul de luptă 
sau fugă. Durerea ţipă PROBLEMĂ, FUGI, 
PERICOL! Să ne imaginăm ce s-ar întâmpla daca 


durerea n-ar putea să semnalizeze ceva elementar 
precum „Deget prins în usa, deschide usa și scoate 
degetul imediat!“. Din cauza tendinței înnăscute de 
a evita durerea, este extrem de dificil să ne 
întoarcem spre ea, să o cuprindem, să o acceptăm 
asa cum este. De aceea se feresc atât de multi 
oameni de emoţiile lor. Este ceva foarte natural. 

Jacob era unul dintre acești oameni. Evita 
conflictele si se grabea să liniştească pe oricine dădea 
semne de supărare. Pur şi simplu nu voia să aibă de- 
a face cu niciun fel de intensitate emoţională. Jacob 
era un om bun, dar nu era dispus să facă faţă durerii 
trecutului său. Mama lui fusese o actriță de 
televiziune renumită, care era devotată carierei. ll 
lasa deseori pe Jacob cu bonele in timp ce lucra la 
diferite productii. La nivel inconstient, Jacob ura 
profund tot timpul pe care mama lui îl petrecea 
departe de el, simtind că îşi pune cariera mai presus 
de el. Totuși, dacă şi-ar fi permis să simtă furie, se 
temea ca ar fi început să-și urască mama, distrugând 
sentimentele de dragoste si conexiune pe care le 
simţea fata de ea. Practic, şi-a reprimat furia. 

Cu câţiva ani în urmă, Jacob a intrat în depresie 
şi a început terapia. Psihoterapeutul l-a ajutat să 
înţeleagă că depresia lui provenea în parte din 
rezervoarele profunde de furie fata de mama lu si 
din efortul pe care îl făcea pentru a-şi reprima furia. 
Avea nevoie să intre în contact cu adevăratele lui 
sentimente. Când Jacob şi-a acceptat însă în cele din 
urmă furia, in loc să o menţină pur si simplu în 
mintea lui conștientă, aceasta l-a copleșit. El a sfârșit 


prin a-şi folosi furia ca pe o puşcă de asalt. A plonjat 


în ea cu toată forţa, enervandu-se din ce în ce mai 
tare pe măsură ce se gândea la modul „oribil“ în care 
il tratase mama lui. A început să o vada ca pe un 
monstru narcisist: Norma Desmond în Bulevardul 
amurgului. Pe scurt, a devenit mai degrabă isteric 
decât conștient. Din păcate, acest tip de oscilare 
extremă este comun atunci când oamenii încep să 


lucreze cu emoţii dificile. 


Fuga cu sentimente dureroase 


La fel ca Jacob, majoritatea dintre noi am trăit 
suprimarea emoţiilor urmată de o explozie. Îmi 
place să denumesc acest proces „supraidentificare. 
Sentimentul de sine devine atât de învăluit în 
reacţiile noastre emoţionale, încât cele din urmă ne 
consumă întreaga realitate. Nu ne mai rămâne 
niciun spaţiu în minte în care să ne spunem: „Hei, 
simt cam multă agitaţie. Poate că există un alt mod 
de a privi lucrurile.“ În loc să facem un pas în spate 
si să observăm obiectiv ce se întâmplă, ne pierdem 
în situaţie. Gândurile si simtamintele par o 


percepţie directa a realităţii si uităm că folosim un 


filtru personal în ceea ce percepem. 

Îmi amintesc că la un moment dat mama si 
soacra mea au venit amândouă la noi în vizită din 
afara oraşului si au luat mașina mea pentru o ieşire 
cu fiul meu, Rowan. Am o Toyota hibridă argintie, 
cu tehnologie fără cheie, adică trebuie doar să ai 
cheia in apropierea  portierei şi maşina se 
deblochează. Nu există niciun buton de apăsat si 


cheia nu se introduce nicăieri. Această tehnologie 


inovatoare le-a provocat o oarecare anxietate — pur şi 
simplu nu aveau încredere în ea. După ce au plecat, 
la revenirea într-o parcare au încercat să ţină cheia 
magică lângă portiera mașinii și, desigur, cheia nu a 
funcţionat. Mama a încercat cheia de mai multe ori, 
dar nimic nu s-a întâmplat. „Vezi! Chestiile astea 
noi nu sunt bune de nimic!” Ambele s-au supărat 
foarte tare — se aflau la o oră distanţă de casă, izolate 
cu un copil confuz, totul din cauza unei nenorocite 
de tehnologii moderne. Ce puteau să facă? 

Au sunat la reprezentanța locală Toyota, care le-a 
spus să cheme un lăcătuș. După ce au găsit unul, iar 
el a pornit pe drum spre ele, au văzut un paznic al 
parcării. Poate reusea el să le ajute între timp. 
„Domnule, am rămas blocate si nu reuşim să 
descuiem Toyota noastră hibridă care are aceasta 
cheie ciudată; ati mai folosit asa ceva înainte?" 
Bărbatul s-a uitat la cheie, apoi s-a uitat la mașină. 
„Hm, doamnelor, ati spus că este o Toyota hibrid? 
Această mașină nu este hibridă. Nu este nici măcar 
o Toyota.“ Masina mea era de fapt cu trei locuri mai 
încolo. Se pierduseră atât de mult în reacţiile lor, 
încât niciuna dintre ele nu se gândise să facă ceva 
logic: să verifice dacă e maşina corectă! În cuvintele 
nemuritoare ale lui Charlie Chaplin: „Viaţa este o 
tragedie când este văzută în prim-plan, dar devine o 
comedie când este văzută de la distanţă.“ 

Mai e un motiv pentru care numesc acest proces 
supraidentificare. Reacţiile extreme, sau, mai bine 
spus, reacţiile exagerate, sunt deosebit de frecvente 
atunci când implică sentimentul de sine. Dacă îmi 


este frică să nu mă judece ceilalți — să spunem că 


trebuie să tin un discurs public si sunt stresată din 
cauza asta —, sentimentele care apar când mă 
gândesc la discurs tind să distorsioneze realitatea. În 
loc să observ pur şi simplu că sunt anxioasă, creez în 
mintea mea scenarii elaborate de respingere, în care 
oamenii râd de mine, aruncă legume stricate în 
mine si asa mai departe. 

Adesea, cauza acestui tip de reactie emotionala 
exagerata este incercarea de a evita sa ne vedem ca 
hind defecti sau „răi“. Când conceptul nostru de 
sine este ameninţat, lucrurile o iau razna foarte 
repede. Mă gândesc la un exemplu recent (foarte 
recent, trebuie să recunosc) de reacţie de 
„supraidentificare“ pe care am avut-o. Am crezut că 
am pierdut un certificat important primit de la 
autoritatea fiscală, pentru care făcusem cerere cu 
câteva luni în urmă si care tocmai venise prin posta. 
Termenul de depunere a certificatului se apropia cu 
pași repezi. lrebuia să-l trimit contabilului meu, 
însă nu îl găscam pe nicăieri. Am căutat peste tot, 
dar fără rezultat. A urmat panica. Eram foarte 
nelinistita. Ce catastrofă! Sunt în mare pericol! M- 
am înfuriat, m-am zăpăcit, cu alte cuvinte, m-am 
pierdut. La baza reacției mele era teama că sunt o 
ratată, că lipsa abilităților de organizare 
(corespondența zace pe masa din bucătărie ca 
frunzele de toamnă imprastiate) se întorsese să mă 
bântuie. Din fericire, mi-am dat seama în cele din 
urmă ce se întâmplă si am putut sa îmi observ 
conştient reacţiile. Da, eram îngrijorată că am 
pierdut certificatul, dar era situaţia cu adevărat atât 


de catastrofală? As putea să cer oricând un duplicat 


de la autorităţile fiscale, iar asta, chiar dacă ar fi o 
corvoadă, nu ar fi sfârşitul lumii. Am reuşit chiar să- 
mi amintesc să manifest compasiune fata de 
neliniştea pe care o simţeam şi să recunosc că am o 
viata foarte aglomerată si ca de fapt sunt destul de 
organizată, date fiind circumstanţele. M-am 
consolat pentru această situaţie dureroasă, 
amintindu-mi că se mai întâmplă și astfel de lucruri. 
Câteva ore mai târziu, soţul meu, Rupert, a 
ajuns acasă cu o privire rusinata. Mi-a spus ca, din 
greşeală, a folosit plicul de la autorităţile fiscale 
pentru a scrie o listă de cumpărături pe el, prin 
urmare certificatul nu se pierduse de fapt. În loc să îl 
fac albie de porci, ceea ce probabil că as fi făcut daca 
m-aș fi luptat în continuare cu gândul că sunt 
incompetentă, am reușit să râd de toată situaţia. Cât 
de des facem din tantar armasar? Cat de des ne 
creăm iluzia că lucrurile sunt mai grave decât sunt 
în realitate? Dacă ne analizăm conștient fricile și 
nelinistile, în loc să ne supraidentificăm cu ele, ne 
ferim de multa durere inutila. Dupa cum a spus la 
un moment dat Montaigne, filozoful francez din 
secolul al XVII-lea: „Viaţa mea a fost plină de 
nenorociri groaznice, majoritatea neavand niciodata 
loc.“ 
Prin mindfulness, revenim în prezent şi obţinem 
acel tip de conştientizare echilibrată care formează 
bazele compasiunii de sine. Ca o piscină limpede, 
nemiscata, fără unde, mindfulnessul oglindește 
perfect ce se întâmplă, fara distorsiuni. În loc să ne 


pierdem in propria telenovela, prin mindfulness ne 


vedem situaţia în perspectivă, capabili astfel să nu 


suferim inutil. 


Constientizarea constientizaril 


Cand ne observam durerea fara sa o exacerbam, 
traim un moment de mindfulness. Mindfulnessul 
inseamna sa observam ce se intampla in campul 
conștiinței noastre ca atare — chiar aici, chiar acum. 
Imi amintesc destul de clar primul moment de 
mindfulness. Aveam aproximativ 12 ani si eram 
singura acasa, dupa scoala. Mama avea un exemplar 
din cartea lui Ram Dass, Fiz aici, acum, pe masuta 
de cafea. Desi cartea era acolo de cateva luni, intr-o 
zi, fara niciun motiv, m-am gândit cu adevărat ce 
înseamnă aceste cuvinte. FII AICI, ACUM. 
Hmmm. Sunt aici, si este acum. Am mers prin 
sufragerie. Încă aici, încă acum. Apoi am intrat în 
bucătărie. Încă aici, încă acum. Unde aş putea fi 
dacă nu aici? Ce moment ar putea fi dacă nu acum? 
Apoi mi-am dat seama — există doar aici şi doar 
acum. Indiferent unde mergem sau ce facem, 
suntem aici, acum. Am simţit o emoție ameţitoare și 
am alergat prin casă râzând de uimire. AICI! 
ACUM! AICI! ACUM! AICI! ACUM! Intelesesem 
unul dintre adevărurile fundamentale ale vieţii: nu 
există conştientizare conştientă decât aici si acum. 

De ce este această perspectivă importantă? 
Pentru că ne permite să vedem că gândurile despre 
trecut si viitor sunt doar atât: gânduri. Trecutul nu 
există decât în amintirile noastre, iar viitorul nu 


există decât în imaginaţie. Prin urmare, în loc să ne 


pierdem printre gânduri, să facem un pas înapoi si 


să spunem: ah, asta este ceea ce gândesc, simt si 
trăiesc acum. Să ne trezim la realitatea momentului 
prezent. 

Mindfulnessul este uneori văzut ca o formă de 
„metaconştientizare , ceea ce înseamnă 
conştientizarea constientizaril. În loc să simt pur și 
simplu furie, constientizez că acum simt furie. În 
loc să simt bătătura din călcâi, constientizez că acum 
simt bătătura din călcâi. Nu numai că mă gândesc 
ce o să spun la ședința de mâine, dar constientizez 
că acum mă gândesc ce urmează să spun mâine. 
Poate părea o distincţie vagă, lipsită de substanţă, 
însă este esenţială atunci când trebuie să răspundem 
eficient în situaţii dificile. Privindu-ne situaţia cu 
claritate şi obiectivitate, deschidem uşa spre 
înţelepciune. Atunci când conştientizarea se 
îngustează si se pierde în gânduri si emoţii, nu mai 
reflectăm asupra reacţiilor şi nu mai punem la 
îndoială daca sunt adecvate, ceea ce ne limitează 
capacitatea de a acţiona cu înţelepciune. 

O analogic frecvent folosită de autorii care scriu 
despre mindfulness este cea a unui cinematograf. 
Când eşti pierdut în scenariul unui film, poate un 
thriller, uneori îţi amintesti brusc că e doar un film. 
Cu o clipă înainte, când credeai că eroina o să fie 
aruncată pe fereastră de antagonist, te tineai de 
scaun cu teamă. Apoi, un om din sală strănută si iti 
dai seama că nu există de fapt niciun pericol: e doar 
un film. În loc să te simti complet acaparat de 
scenariu, campul constiintei tale se largeste si iti dai 


seama ce se intampla de fapt in prezent. Pur si 


simplu priveşti nişte pixeli luminosi care dansează 
pe un ecran. Asa că reusesti să îți descleştezi mâinile, 
bătăile inimii revin la normal și eşti din nou captivat 
de scenariu. 

Mindfulnessul funcţionează într-un mod foarte 
similar. Când te concentrezi pe faptul că ai anumite 
gânduri sau sentimente, nu mai esti pierdut in 
scenariul lor. Te trezesti si te uiţi în jur, adoptând 
perspectiva unui străin asupra experienţei tale. [ti 
indrepti conştientizarea asupra constientizarii însăși, 
ca şi cum te-ai uita în oglinda unui lac si ai vedea 
imaginca ta care se uită în oglinda unui lac. Încearcă 
asta chiar acum. Ai citit cuvintele de pe această 
pagină fără să-ţi dai seama că citeşti, dar acum 
citeşti această propoziţie constientizind că citeşti. 
Dacă stai jos, probabil că nu ai observat ce senzaţie 
iti produce atingerea podelei cu tălpile. Acum 
concentreaza-te pe faptul ca iti simţi picioarele într- 
un anumit fel. Nu doar că simţi furnicături (sau că 
iti e cald, iti e frig, ai picioarele amortite etc.), acum 
constientizezi că picioarele tale se simt astfel. Asta 
înseamnă mindfulness. 

Din fericire, Jacob a învăţat în cele din urmă 
cum să conştientizeze furia pe care i-o starnea 
cariera de actrita a mamei sale in loc sa lase totul la 
voia întâmplării. Psihoterapeutul lui l-a învățat cum 
să simtă si cum să trăiască pe deplin rănile si 
resentimentele pe care le-a avut în toţi acei ani faţă 
de mama lui, fără să creadă neapărat că povestea pe 
care şi-o spunea era reală si adevărată. Furia era 
adevărată, dar conştientizarea blândă si fără judecăţi 


de valoare cu care și-a abordat furia l-au făcut să își 


dea seama că dragostea profundă a mamei lui 
pentru el era şi ea adevărată. Da, isi iubea cariera si 
îi era devotată, poate prea mult, însă partial fiindcă 
îi oferea resursele financiare necesare avantajelor pe 
care si le dorea atât de mult pentru el în viata. Prin 
urmare, înainte de a-i arunca in fata mamei sale 
acuzaţii furioase, Jacob a reușit să se calmeze si să se 
centreze pe sine prin mindfulness. Apoi a purtat o 
discuţie sincera, dar plină de blandete, cu mama lui 
în legătură cu dificultățile din copilărie. Conversatia 
respectivă a reuşit de fapt să-i apropie mai mult. 
Dacă nu ar fi ales calea mindfulnessului, ar fi putut 
să provoace o fisură distructivă în relaţia lor, care s- 


ar fi putut vindeca doar după mulţi ani. 


Aprinde lumina conștiinței 


Un secret pentru înţelegerea mindfulnessului este să 
distingem între conştientizarea în sine şi conţinutul 
constientizaril. In contextul conştientizării noastre, 
apar tot felul de lucruri — senzaţii fizice, percepții 
vizuale, sunete, mirosuri, gusturi, emoţii, gânduri. 
Toate acestea sunt conţinuturi, lucruri care vin si 
trec. lar conţinutul constientizarii este mereu în 
schimbare. Chiar și atunci când stăm complet 
nemiscati, tot respiram, inima ne bate, ochii clipesc, 
sunete se aud si amutesc. Dacă acest conţinut al 
constientizarii nu s-ar schimba, ar însemna ca 
suntem morți. Viaţa, prin definiţie, presupune 
transformare şi schimbare. 

Si totuşi, ce este conştientizarea care înţelege 


toate aceste fenomene? Lumina conştiinţei care se 


revarsă pe ce vedem, ce auzim, ce simțim si ce 
gândim? Constientizarea nu se schimbă. Este 
singurul lucru din experienta noastra de veghe care 
rămâne nemișcat si constant, fundaţia calmă pe care 
se sprijină experienţa noastră în continuă schimbare. 
Experientele diferă de la un moment la altul, dar 
conştientizarea conştientă care le luminează nu se 
schimbă. 

Imagineaza-ti o pasăre cardinal rosie care zboară 
pe un cer albastru fără nori. Pasărea reprezintă un 
anumit gând sau o emoție pe care o traim, lar cerul 
reprezintă mindfulnessul, care cuprinde gândul sau 
emotia respectivă. Pasărea ar putea să înceapă să 
zboare în zigzaguri nebunesti, să plonjeze în jos, să 
se așeze pe creanga unui copac, ar putea face orice, 
dar cerul rămâne acolo, imperturbabil. Când ne 
identificăm cu cerul, şi nu cu pasărea, sau, cu alte 
cuvinte, cand atenţia ni se concentrează pe 
conştientizare, nu pe gândul sau emoția anume care 
apare în acea conştientizare, rămânem calmi și 
concentrați. 

E un aspect important, pentru că atunci când 


exersăm mindfulnessul ne găsim locul de odihnă — 


locul nostru, cum este denumit uncori. In loc să fie 
prins şi purtat de conţinutul constientizarii, 
sentimentul de sine rămâne centrat pe conștientizare 
în sine. Observăm ce se întâmplă — un gând furios, 
o temere, o senzaţie de pulsatie în tâmple — fara să 
cădem în capcana de a crede că suntem definiti de 
respectiva furie, teamă sau durere. Nu putem să ne 
definim prin ce gândim și simţim dacă mintea 


noastră conştientă constientizeazd că gândim și 


simţim: altfel, cine e acest individ care 


conştientizează gândurile si sentimentele noastre? 


Exercitiul | 
Practica observării 


(Disponibil si ca meditatie ghidata in format 


MP3 la self-compassion.org .) 


Un instrument important folosit pentru a 
dezvolta mindfulnessul este practica 
observării. Ideea este să faci o mică 
observaţie mintală ori de câte ori apare un 
anumit gând, o anumită emoție sau o 
anumită senzaţie. Acest lucru ne permite să 
devenim mai conștienți de experienţele 
noastre. Dacă observi că te simţi furios, de 
exemplu, constientizezi că esti furios. Dacă 
observi că te simţi inconfortabil când stai la 
birou, constientizezi disconfortul pe care il 
ai. Astfel, ai ocazia să răspunzi înţelept la 
circumstanţele tale actuale. Poate ar trebui 
să respiri adânc de câteva ori ca să te calmezi 
sau să te întinzi ca să îţi atenuezi durerea de 
spate. Practica observării poate fi utilizată în 
orice situaţie şi ajută la introducerea 
mindfulnessului în viata cotidiană. 

Pentru acest exercițiu, găsește o poziţie 
relaxată si stai jos 10-20 de minute. Fa-te 
comod, inchide ochii si observa pur si 
simplu gândurile, emoţiile, mirosurile, 


sunetele sau alte senzaţii fizice care apar în 


câmpul conștiinței tale. De exemplu: 
„respirație“, „sunete de copii care se joacă, 
„mâncărime la piciorul stâng, „gânduri 
despre cu ce să mă îmbrac la petrecere“, 
„nesiguranţă, „entuziasm , „avion care 
trece pe deasupra” şi asa mai departe. De 
fiecare dată cand conştientizezi o nouă 
experienţă, fă o observaţie în minte a 
experienţei respective. Apoi lasa-ti atenţia să 
se concentreze pe următoarea experiență. 
Uneori te vei cufunda în gânduri si îţi vei da 
seama că în ultimele cinci minute te-ai 
gândit la masa de prânz si ai uitat complet 
de practica observării. Nu te ingrijora. 
Imediat ce iti dai seama că te-ai pierdut in 
gânduri, observa pur si simplu „pierdut in 
ganduri și indreapta-ti atenţia din nou spre 
practica observarii. 

Ne putem antrena creierul să fie mai atent si 
mai conștient de lucrurile care ni se 
întâmplă in fiecare moment. Această 
abilitate este deosebit de utilă pentru că ne 
permite să fim complet implicaţi în prezent, 
oferindu-ne şi perspectiva mintală de care 
avem nevole pentru a face faţă eficient 


situaţiilor dificile. 


Răspunde, nu reacționa 


Mindfulnessul ne oferă o libertate incredibilă, 


deoarece înseamnă că nu trebuie să credem că orice 


gând sau orice emoție trecătoare este reală si 
adevărată. 

În schimb, vedem că diferite gânduri şi emoţii 
apar si trec şi decidem care sunt demne de atenţie si 
care nu. Punem la îndoială acurateţea perceptiilor 
noastre si ne întrebăm dacă trebuie să ne luăm atât 
de mult în serios gândurile și emoţiile. Adevărata 
comoară oferită de mindfulness, darul său cel mai 
nepretuit este că ne oferă oportunitatea de a 
răspunde, şi nu doar de a reacționa pur şi simplu. 

Când mă pierd în povestea unei emoții 
puternice — să zicem că mă simt insultată de ceva ce 
mi-a spus prietena mea, mă simt ranita și 
indignată — e posibil să reactionez într-un mod pe 
care îl voi regreta mai târziu. De exemplu, vorbeam 
la un moment dat cu o prietenă la telefon si am 
început să ne contrazicem. Încercam să o conving că 
o anumită alegere de-a mea e de fapt bună. Iniţial a 
fost doar o discuţie: îi expuneam motivele pentru 
care am facut alegerea, iar prietena mea imi spunea 
că e îngrijorată că alegerea respectivă ar putea să nu 
he bună pentru mine. La un moment dat însă, 
prietena mea şi-a exprimat temerea ca sunt „naivă . 
E amuzant cât de repede s-a schimbat registrul 
discuţiei. M-am simțit insultată, apoi furioasă. Am 
început să ridic tonul, si nu dupa mult timp tipam 
de-a dreptul. Îmi apăram punctul de vedere ca si 
cum întreaga mea viață depindea de asta, 
exagerandu-mi afirmaţiile că ştiu ce e mai bine 
pentru mine şi spunându-i prietenei mele că ea este 


cea ignoranta si confuză. Nici nu mi-am dat seama 


cât de tare m-a luat valul până când i-am închis 
telefonul. 

Din fericire, suntem prietene vechi şi am sunat- 
o după câteva minute să îmi cer scuze. După ce am 
început să vorbesc calm, mi-am dat seama că nu 
intentionase să mă insulte când şi-a exprimat 
temerea că sunt naivă in această situaţie anume. Era 
cu adevărat îngrijorată că urmează să iau o hotărâre 
fara să am experienţa sau cunoştinţele necesare 
pentru a lua decizia bună. Desigur, nu şi-a ales cele 
mai potrivite cuvinte, dar intenţiile ei erau bune, iar 
reacția mea a fost exagerată, cu siguranță. Faptul că 
avusesem o zi stresantă la munca nu a ajutat prea 
mult. 

Dacă as fi putut să practic mindfulnessul în 
timpul conversaţiei noastre, as fi putut să-mi spun: 
Constientizez că mă simt rănită, insultata si furioasă 
acum. O să trag aer în piept şi o să iau o pauză 
înainte de a face acuzații. Care sunt motivele ei, 
încearcă într-adevăr să mă rănească? Cu alte cuvinte, 
atunci când reuşim să ne dăm seama ce simțim intr- 
un anumit moment, nu trebuie să lăsăm 
sentimentele respective să ne propulseze imediat în 
acţiune. Ne întrebăm dacă vrem cu adevărat să 
spunem cuvintele care ne stau pe limbă si alegem sa 
spunem ceva mai productiv în schimb. 

Cu toate acestea, ca să avem opţiuni de răspuns, 
ne trebuie spaţiul mintal pentru a ne gândi 
opţiunile. Trebuie să ne întrebăm: ce se întâmplă cu 
adevărat chiar aici, chiar acum? Este real pericolul 
sau sunt doar gânduri despre pericol, ca pixelii de 


lumină care joacă pe un ecran? Care este situaţia 


reală la care trebuie să răspund? Aşa dobandim 
libertatea necesară pentru a face alegeri înțelepte. 

Si chiar dacă nu reuşim să dăm dovadă de 
mindfulness pe moment — ceea ce este foarte dificil, 
dat fiind nivelul exacerbat al emoţiilor noastre — 
mindfulnessul ulterior ne ajută să ne revenim mai 
rapid după o reacţie exagerată. Nu, nu m-am 
abținut să-i închid telefonul în nas prietenei mele. 
Dar nici nu a trebuit să stau câteva ore, zile sau 
săptămâni încercând să-mi justifice comportamentul. 
Am reușit să înțeleg rapid ce s-a întâmplat, să 
constientizez realitatea că îmi pare rau că am facut 
asta, să iau măsuri pentru a repara situația şi sa trec 
mai departe. 

Mindfulnessul are o putere remarcabilă: ne oferă 
spaţiul necesar unei reacţii care să ne ajute, nu să ne 
rănească. Desigur, unul dintre modurile în care ne 
facem rău cel mai mult este prin obiceiul reactiv al 
autocriticii. Indiferent dacă vine de la părinţii 
nostri, din cultura noastră sau din tipul nostru de 
personalitate, mulți dintre noi ne-am construit de-a 
lungul vieţii tipare clare de autocritică atunci când 
esuam sau facem o greșeală. Reacţia noastră 
automată când vedem ceva care nu ne place la noi 
înşine este să ne criticăm. Sau, în fata adversitatii, 
prima noastra reactie ar putea fi sa cautam imediat o 
modalitate de rezolvare a problemelor, fara sa ne 
ocupăm de nevoile noastre emoţionale mai întâi. 

Însă dacă dăm dovadă de mindfulness, chiar si 
pentru un moment, constientizand durerea asociata 
cu eşecul sau cu stresul si dificultăţile situaţiei în 


care ne aflăm, facem un pas în spate si răspundem 


durerii cu bunătate. Ne linistim si ne oferim alinare, 


cu înţelegere plină de compasiune. Reflectăm la 
situația în care ne aflăm prin prisma naturii umane 
comune, astfel încât să nu ne mai simţim atât de 
izolaţi de soartă. Nu numai că sufăr, ci constientizez 
că sufăr si în consecinţă încerc sa fac ceva în acest 
sens. 

După putin exerciţiu, începi să-ţi faci un obicei 
din asta, astfel încât imediat ce observi că suferi, îţi 
arăţi compasiune. Gandeste-te la asta ca la butonul 
de restart al calculatorului. În loc să rămâi blocat în 
sentimentele dureroase ale judecății de sine sau ale 
stoicismului fara milă, îţi repornesti inima şi mintea, 
astfel încât să curgă liber din nou. Apoi, indiferent 
ce acţiuni sunt necesare în situaţia ta, vei putea să le 
faci faţă cu mai mult calm, mai multă stabilitate şi 


mai multă clementa — şi, desigur, mult mai eficient. 


Suferinta = durere x rezistență 


Suferinta provine dintr-o singura sursa: compararea 
realitatii cu idealurile noastre. Când realitatea 
corespunde cu dorinţele noastre, suntem fericiţi si 
satisfacuti. Când nu corespunde, suferim. Desigur, 
sunt şanse mai mari să ningă în iulie decât ca 
realitatea să corespundă cu idealurile noastre în 
100% din cazuri. De aceea suferinţa este atât de 
omniprezentă. 

La un moment dat am fost într-un refugiu de 
meditaţie cu un profesor minunat pe nume Shinzen 
Young, care mi-a spus câteva lucruri de neuitat. Din 


perspectiva lui, cheia fericirii este să înţelegem că 


suferința este cauzată de rezistența la durere. Nu 
putem evita durerea in viata, a afirmat el, dar nu 
trebuie să suferim din cauza acestei dureri. Cum 
Shinzen era un fel de „tocilar“ budist (purta chiar si 
ochelari cu rame groase), a ales să exprime aceste 
cuvinte înțelepte într-o ecuaţie: „Suferinţă = durere 
x rezistenţă. Apoi a adăugat: „De fapt, relaţia este 
exponențială, nu multiplicativă. Ce a vrut să spună 
este că putem să distingem între durerea firească a 
vieţii — emoţii dificile, disconfort fizic si asa mai 
departe — si suferința efectivă, care este angoasa 
mintala cauzata de lupta impotriva realitatii ca viata 
e uneori dureroasa. 

Să zicem ca eşti prins într-un ambuteia] 
groaznic. Situaţia este uşor stresantă şi enervantă. 
Probabil vei întârzia la muncă si probabil că te 
plictiseşti să stai acolo. Nu e mare lucru. Dacă însă 
opui rezistenţă faptului că eşti prins într-un 
ambuteiaj, urlând în mintea ta „NU AR TREBUI SĂ 
SE ÎNTÂMPLE ASTA!!!", e posibil să suferi foarte 
mult. Vei deveni mai iritat, mai agitat şi mai furios 
decât înainte. Incidentele de furie la volan au loc 
exact din cauza acestui tip de reacţie exagerată. În 
hecare an, aproximativ 300 de oameni devin victime 
ale accidentelor rutiere din cauza furiei la volan, 
numai în Statele Unite. 

Suferinta emoţională este cauzată de dorinţa ca 
lucrurile să fie altfel decât sunt. Cu cât opunem mai 
multă rezistenţă la ceea ce se întâmplă acum, cu atât 
suferim mai mult. Durerea este ca o substanţă 
gazoasă. Dacă îi permiti să fre pur si simplu acolo, 


liberă, se va disipa în cele din urmă de la sine. Dacă 


totuși te lupti si te impotrivesti durerii, închizând-o 
într-un spaţiu restrâns, presiunea va creşte neincetat 
pana cand se va produce o explozie. 

Când opui rezistență durerii e ca si cum te 
loveşti cu capul de zidul realităţii. Când te 
impotrivesti faptului că durerea apare în experienţa 
ta conştientă, nu faci decât să acumulezi sentimente 
de furie, de frustrare şi de stres, pe lângă durere. 
Asta nu face decât să-ţi exacerbeze suferinţa. După 
ce s-a întâmplat ceva în realitate, nu mai poţi face 
nimic să schimbi realitatea respectivă în prezent. Asa 
stau lucrurile. Indiferent că accepti asta sau nu, 
realitatea rămâne aceeasi. 

Prin mindfulness, încetăm să opunem rezistenţă 
realităţii, pentru că mindfulnessul ne ajută să trăim 
toate experienţele într-o stare de conştientizare fără 
prejudecăţi. Ne permite să acceptăm faptul că se 
întâmplă ceva neplăcut, chiar dacă nu ne place. 
Relationand conştient cu emoţiile noastre dificile, 
acestea au ocazia să își urmeze cursul natural, adică 
să apară şi în cele din urmă să dispară. Dacă 
aşteptăm să treacă furtuna cu oarecare stăpânire de 
sine, nu vom înrăutăţi lucrurile. Durerea este 


inevitabilă; suferința este opţională. 
Exercitiul 2 
Să lucrăm conştient cu durerea 


Fă următorul mic experiment şi vezi cum, 
prin mindfulness și compasiune de sine, 
suferi mai puţin atunci când te doare. 


1. Tine un cub de gheata în mână câteva 


secunde (vei simţi un disconfort minor). 
Reacționează cum ai face-o de obicei si da 
drumul cubului de gheaţă când disconfortul 
devine copleşitor. Observă cat de intens a 
fost disconfortul şi cât timp ai putut să ţii 
cubul de gheaţă în mână înainte să-i dai 
drumul. 

2. Tine un cub de gheaţă în cealaltă mână 
câteva secunde. De data aceasta, pe măsură 
ce simţi disconfortul, încearcă să nu opui 
rezistenţă. Relaxează-te și permite ca senzaţia 
să persiste. Observă cu atenţie calităţile 
senzatiei: rece, fierbinte, furnicături şi asa 
mai departe. De asemenea, manifesta 
compasiune fata de disconfortul pe care il 
simţi. (De exemplu, ai putea să zici: „Au, 
asta chiar doare. E dificil să ai această 
senzaţie. Dar e in regulă, o să trec peste. ) 
Dă drumul cubului de gheaţă când 
disconfortul devine copleşitor. Încă o dată, 
observă cât de intens a fost disconfortul și 
cât de mult ai ţinut cubul de gheață în 
mână. 

După ce ai terminat, compară cele două 
experienţe. S-a schimbat ceva când nu ai 
mai opus rezistenţă durerii? Ai reușit să tii 
cubul de gheață mai mult timp? 
Disconfortul tău a fost mai puţin intens? Ai 
reușit să demonstrezi empiric ecuaţia 
„suferință = durere x rezistență”? Cu cat 
opui mai puţină rezistenţă, cu atât suferi 


mal puţin. 


Relația cu lucrurile incontrolabile 


Uneori — nu mereu, doar uneori — ai posibilitatea sa 
iti modifici situaţia curentă pentru a îmbunătăţi 
circumstanţele viitoare. Daca relationezi conștient 
cu prezentul, vei fi capabil să cantaresti cu 
înţelepciune ce vrei să faci în continuare. Dacă 
judeci și opui rezistenţă prezentului însă, iti vei 
provoca frustrare şi furie suplimentară si iti vei 
limita totodată capacitatea de a alege înţelept pașii 
următori. Prin mindfulness, așadar, analizăm ce 


măsuri am putea să luăm ca să ne îmbunătăţim 


situaţia, dar înţelegem, de asemenea, ce lucruri nu 

pot fi schimbate şi pe care trebuie să le acceptăm. 
Rugăciunea seninatatii — devenită celebră de la 

Alcoolicii Anonimi si alte programe în 12 pași — 


surprinde frumos această idee: 


„Doamne, dă-ne seninătatea de a accepta 
lucrurile pe care nu le putem schimba, 
curajul de a le schimba pe cele pe care le 
putem schimba și înţelepciunea de a vedea 


diferenţa. “ 


Prin mindfulness, facem diferenţa între acele 
aspecte ale experienţei noastre pe care le putem 
schimba şi aspectele pe care nu le putem schimba. 
Dacă îmi cade pe picior un obiect greu, pot să mut 
obiectul — asta e ceva ce pot să schimb. Dar 
pulsatiile pe care le simt în picior nu pot fi 
schimbate, cel puţin nu pe moment. Dacă accept că 
evenimentul a avut loc, poate chiar cu un pic de 


umor, o să simt în continuare durerea, dar voi fi cât 


de cât liniştită pe măsură ce durerea se estompează. 
Nu imi voi agrava situaţia prin frustrare și agitaţie si 
nu voi lovi furioasă obiectul cu pricina (poţi să râzi, 
dar ştii foarte bine că toţi am făcut asta măcar o dată 
în viata!). Starea de calm mă va ajuta să iau decizia 
inteleapta, si anume să imi pun o pungă cu gheaţă 
pe picior înainte sa se umfle. 

Deşi ar putea fi paradoxal, un lucru pe care nu 
avem prea multă putere să-l schimbăm este ce se 
întâmplă în capul nostru. Ce apare în câmpul 
conştiinţei este un mister. Gândurile și emoţiile apar 
fara invitaţie si deseori rămân mai mult decât ar 
trebui, ca musafirii nepoftiti. Ne-am dori sa avem 
un filtru intern pentru ganduri si emotii — similar 
filtrului de scame din interiorul unui uscator — care 
să prevină intrarea în câmpul conștiinței a 
gândurilor si emoţiilor negative. Atunci nu ar mai 
trebui decât să curatam bagajul de gânduri 
dureroase, critice şi de autosabotare şi să le aruncăm 
la gunoi. Dar mintea nu funcţionează așa, din 
păcate. 

Gândurile şi sentimentele noastre se nasc în 
funcţie de istoricul nostru, de experienţele și 
asocierile noastre anterioare, de trăsăturile 
înnăscute, de ciclul hormonal, de nivelul de confort 
fizic, de conditionarea culturală, de gândurile si 
sentimentele anterioare si de multi alti factori. După 
cum am discutat în ultimul capitol, cauze si condiţii 
anterioare neconştientizate conlucrează pentru a 
genera experiența mintală si emoţională curentă — şi 
nu le-am ales noi conştient. Nu putem să controlăm 


care gânduri și emoţii ajung în mintea noastră 


conştientă si care nu. Dacă anumite gânduri si 
sentimente nu sunt sănătoase, nu le putem face să 
dispară. Dar putem schimba modul in care ne 
raportăm la ele. 

Când ne criticăm pentru experiența noastră 
mintală, nu facem decât să inrautatim lucrurile. „Ce 
om oribil sunt pentru că mi-a trecut asta prin 
minte! „O persoană mai bună ar trebui să simtă 
empatie, nu iritare în această situație!“ Dar ai ales 
cumva acel gând sau acea emoție? Dacă nu, ar 
trebui să te critici atât de aspru pentru asta? Ne 
eliberam de nodul încurcat al judecății de sine 
acceptându-ne experiența de aici şi de acum. 
„Acestea sunt gândurile şi emoţiile care apar în 
conştiinţa mea în clipa de fata.“ Un simplu enunt 
despre fapte, fără vinovăţie ataşată. Nu trebuie să ne 
condamnăm că ne trec prin minte acele gânduri 
urâte sau că simţim acele emoţii distructive. Putem 
pur şi simplu să le lăsăm să treacă. Cat timp nu ne 
pierdem într-un scenariu care le justifică şi le 
întăreşte, tendinţa lor este să se disipeze de la sine. 
O buruiană căreia nu i se dă apă se va ofili în cele 
din urmă și va dispărea. De asemenea, când apare 
un gând sau un sentiment sănătos, putem să îl 
menţinem prin atenţie iubitoare şi să îl lăsăm să 
înflorească pe deplin. 

O pildă a nativilor americani spune povestea 
unui bătrân cherokee care îl învaţă pe nepotul său 
despre viaţă. În interiorul meu are loc o luptă, i-a 
spus el băiatului. „Este o luptă teribilă între doi lupi. 
Unul este rău — el este mânia, invidia, întristarea, 


regretul, lăcomia, aroganta, autocompatimirea, 


vinovăția, resentimentele, inferioritatea, minciunile, 
mândria falsă, superioritatea si egoul. Celălalt este 
bun — el este bucuria, pacea, iubirea, speranţa, 
seninătatea, smerenia, bunătatea, bunăvoința, 
empatia, generozitatea, adevărul, compasiunea si 
credinţa. Aceeași luptă are loc si în interiorul tău — 
si în interiorul oricărei altui om.“ Nepotul s-a 
gândit un minut la asta si apoi l-a întrebat pe 
bunicul său: „Care lup va câștiga?” Bătrânul 
cherokee a răspuns simplu: „Cel pe care îl hrănești. 

Așadar, darul mindfulnessului este că, acceptând 
momentul prezent, iti modelezi mai bine viitorul, 
cu înțelepciune si claritate. Nu numai că îţi 
diminuezi propria suferinţă, ci faci toto-dată alegeri 
înțelepte despre cum să procedezi mai departe. Are 
logică, dacă te gândeşti bine, însă mulţi dintre noi 
nu am învăţat asta in copilărie. În Occident, 
învăţăm să ne lărgim orizonturile cunoașterii, să 
muncim din greu şi să devenim membri productivi 
ai societăţii, dar nu ne învaţă nimeni cum sa ne 


gestionăm productiv emoţiile, mai ales pe cele 


dificile. 


Învață să fii atent 


Din fericire, situaţia începe să se schimbe. Oamenii 
de știință occidentali încep să documenteze 
beneficiile pentru sănătate ale practicilor de 
mindfulness, atrăgând atenţia asupra unei idei 
originare din tradiţiile de meditaţie orientală vechi 
de mii de ani. Sute de studii au arătat că oamenii 


care reușesc să fie atenți la experienta din prezent, 


prin mindfulness, au un echilibru emoţional mai 


bun.+ 

De exemplu, prin imagistica creierului folosind 
tehnologia fMRI:, s-a observat că oamenii care dau 
dovadă de mai mult mindfulness reacţionează mai 
putin exagerat la imagini infricosatoare sau 
amenintatoare, conform măsurătorilor activităţii 
amigdalei (partea  reptiliană a creierului, 
responsabilă de răspunsul de fugă sau luptă). 

Pe scurt, aceşti indivizi sunt mai puţin 
predispusi să isi „piardă firea“ si, în consecinţă, se 
află doar rar la cheremul circumstanțelor. De aceea 
sunt abilitățile de mindfulness promovate în mod 
curent de psihoterapeuti si de alti profesioniști în 
domeniul sanatatii — pentru a-i ajuta pe oameni sa 
faca fata stresului, dependentelor, durerii fizice si 
altor forme de suferinta. 


Programul Mindfulness-Based Stress Reduction 
(MBSR) al lui Jon Kabat-Zinn? este unul dintre 


cele mai răspândite si de succes programe de 
reducere a stresului din SUA. Cursurile MBSR sunt 
oferite de sute de spitale, clinici si centre medicale 
din Statele Unite si din alte parti ale lumii. 
Programul intensiv de opt săptămâni îi ghidează pe 
cursanţi printr-o serie de exerciţii pentru a-i ajuta să 
înveţe să fie mai atenţi. Cercetările au arătat că, 
după ce au învăţat să fie mai atenţi în urma unui 
curs MBSR, oamenii au reuşit să facă fata 
provocărilor vieţii cu mai puţin stres.4 De asemenea, 
MBSR ii ajuta pe oameni sa suporte boli cronice. 
Unul dintre primele studii ale lui Kabat-Zinn, de 


exemplu, a descoperit că persoanele care se 


confruntă cu dureri de spate debilitante au raportat 


scăderi substanţiale ale durerii (cu aproximativ 


50%) după ce au urmat un curs MBSR.2 

Una dintre practicile-cheie predate în cursurile 
MBSR este meditaţia mindfulness. Acest tip de 
meditaţie implică în mod obişnuit reducerea 
aportului senzorial. Stai liniştit, cu ochii închiși, 
astfel încât să fii atent la ceea ce se întâmplă în 
experiența momentului prezent cu mai multă 
ușurință, fără ca prea multe senzaţii exterioare să te 
copleşească. Oamenii își încep adesea meditaţia 
concentrându-se asupra respirației pentru o 
perioadă, ca să isi liniştească mintea şi să îşi ascuta 
atenţia. Apoi, odată ce mintea este destul de 
liniștită, atenţia se îndreaptă liber la orice gând, 
sunet sau senzaţie care apare în câmpul conştiinţei. 
Ideea este să observi orice apare fără să judeci, fără 
să încerci să îndepărtezi o anumită experienţă ori să 
încerci să o mentii în câmpul conștiinței. Pur si 
simplu laşi gândurile și sentimentele să apară si să 
dispară, ca o pasăre care zboară pe un cer limpede. 
Urmărirea apariţiei şi dispariţiei fenomenelor 
mintale dezvoltă aptitudini care ajută la obţinerea 
stării de mindfulness în viata cotidiană. 

Este important de ştiut însă că, deși meditaţia 
este o modalitate importantă de consolidare a 
mindfulnessului, ne putem linişti mintea și 
întrerupe reveria şi prin alte modalităţi: de exemplu, 
rugăciunea în tăcere sau o plimbare solitară prin 
pădure. O altă metodă demonstrată si reală este să 
respiri profund de câteva ori, fiind atent la toate 


senzațiile generate în timpul inspiraţiei si expiraţiei. 


Mindfulnessul nu este o practică ezoterică specială 
pe care o scoatem din pălăria unui magician: 
suntem dotați din naştere cu capacitatea de a fi 
conştienţi de propriul câmp al conştiinţei. Asta 
înseamnă că practicarea mindfulnessului este pe 
deplin în puterea noastră. De cele mai multe ori, 
cheia este să alegem intenționat să ne concentrăm pe 
gândurile, emoţiile si senzațiile care apar în prezent, 


într-un mod prietenos şi lipsit de prejudecată. 
Exercitiul 3 
Mindfulness in viata de zi cu zi 


Alege o activitate pe zi în care vei da dovadă 
de mindfulness. Poate fi în timp ce te speli 
pe dinţi, în timp ce mergi din parcare la 
locul de muncă, în timp ce iti iei micul- 
dejun, sau ori de câte ori iti sună telefonul. 
Ai putea să alegi o activitate care are loc în 
prima parte a zilei, pentru a-ţi aminti sa 
exersezi  mindfulnessul atunci când te 
coplesesc sarcinile zilnice ale vieţii. Pe 
măsură ce te implici în activitatea ta de 
mindfulness — să spunem că alegi plimbarea 
din parcare la birou — concentrează-te 
asupra experienței reale din prezent. 

Încearcă să nu te gândeşti imediat la ce 
trebuie să faci după ce ajungi la birou. 
Observă cum te simţi când mergi. Cum se 
simt picioarele când atingi pământul? 
Observi o schimbare a senzatiilor pe măsură 


ce ridici şi cobori fiecare picior? Cum se 


simt picioarele în mers, pe măsură ce se 
ridică grcutatea de pe piciorul drept și se 
deplasează pe piciorul stâng? Cum se simte 
temperatura aerului în timp ce mergi? Este 
cald? Este frig? Încearcă să trăieşti conştient 
cât mai multe aspecte ale mersului. Este util 
să te concentrezi pe fiecare senzaţie distinctă 
individual, astfel încât să nu te copleşească. 
Dacă te pierzi în gânduri sau în emoţii, doar 
observă asta si concentrează-te din nou pe 
experienţa mersului. 

Astfel iti ascuti atenţia si îţi antrenezi 
mușchiul de mindfulness. Asta te va ajuta în 
cele din urmă când vor apărea situaţii 
dificile, astfel încât să iti constientizezi 
emoţiile complicate fără să fugi de ele. Cu 
toții suntem capabili să exersam 
mindfulnessul, dar, prinși în vieţile noastre 
agitate, trebuie să alegem să încetinim şi să 
observăm, chiar şi pentru o secundă, ce se 


întâmplă cu noi chiar aici, chiar acum. 


[Deoarece mindfulnessul este una dintre 
componentele-cheie ale compasiunii de sine, atunci 
când ne îmbunătăţim abilităţile de mindfulness, ne 
îmbunătăţim automat abilitatea de a oferi 
compasiune de sine. Mai multe studii au arătat că 
participarea la un curs MBSR de opt săptămâni 
creşte nivelul compasiunii de sine. În mod similar, 
studiile au demonstrat că oamenii cu experienţă în 


meditaţia de mindfulness dau dovadă de mai multă 


compasiune de sine decât oamenii mai puţin 
experimentați. 

Cu toate că îmbunătăţirea abilităţilor de 
mindfulness este o modalitate importantă de 
stimulare a compasiunii de sine, celelalte două 
componente ale compasiunii de sine — bunătatea 
fata de sine si natura umană comună — ne sporesc, 
de asemenea, capacitatea de a manifesta 
mindfulness, creând un ciclu pozitiv, repetitiv. Unul 
dintre inamicii mindfulnessului este procesul de 
supraidentificare: ne afundăm atât de mult în drama 
noastră personală, încât nu vedem clar ce se 
întâmplă în prezent. Daca esti supărat că te-ai 
pierdut în judecăţi de sine sau te simţi izolat de 
ceilalți, iti va fi mult mai greu să fii atent la propriile 
emoţii dureroase. Dacă însă reusesti să-ţi potolesti 
sentimentele, oferindu-ti bunatate sau privind 
lucrurile dintr-o perspectivă mai largă, umană, iti 
vei oferi spaţiul de care ai nevoie pentru a scăpa de 
această melodramă şi, în consecinţă, de suferinţă. 
Nu este atât de greu să iti dai seama că reactionezi 
exagerat cand iti pasă de tine si esti în legătură 


strânsă cu propriile trăiri, 


Trei căi de acces 


Frumuseţea practicării compasiunii de sine ca 
instrument de tratare a emoţiilor dificile este că are 
trei căi de acces. Ori de câte ori observi că simţi 


durere, ai trei opţiuni de acţiune: 


° [ti oferi bunatate si grijă. 


e Îţi amintesti că durerea face parte din 
experiența comună a umanității. 
«Iti observi gândurile si emoţiile folosind 


conştientizarea. 


Indiferent care dintre cele trei componente ale 
compasiunii de sine e folosită atunci când te 
confrunti cu sentimente dificile, aceasta te va ajuta 
să le declansezi şi pe celelalte. Uneori, îţi va fi mai 
uşor să intri pe o poartă, nu pe alta, în funcţie de 
starea ta si de situaţia curentă, dar odată ce esti 
înăuntru, nu mai contează pe unde ai intrat. Ai 
profitat de puterea compasiunii de sine, care îţi 
permite să iti transformi relaţia cu durerea într-un 
mod revoluţionar şi creativ. Cu ajutorul garantat al 
compasiunii de sine, îţi vei orienta înțelept 
următorii paşi, astfel încât să te bucuri de sănătate, 
fericire si o stare de bine. In loc să iti laşi emoţiile 
dificile să te scufunde, condu-le într-un loc mai 
bun. Cuprinde-le, acceptă-le si arata-ti compasiune 
atunci cand le simţi. Si e uluitor că nu trebuie să te 
bazezi pe nimeni sau nimic altcineva pentru a-ţi 
oferi acest cadou. Nici nu trebuie să aștepți până 
când circumstanţele sunt perfecte. Exact atunci când 
esti într-un moment dificil si situaţia pare groaznică, 


compasiunea de sine iti este cea mai la îndemână. 
Exercitiul 4 
Jurnal de compasiune de sine 


Încearcă să til zilnic un jurnal al 


compasiunii de sine, timp de o săptămână 


(sau cat de mult vrei). Jurnalul este o 
modalitate eficace de a-ţi exprima emoţiile si 
s-a demonstrat că îmbunătăţeşte atât starea 
mintală, cât şi starea fizică.“ La un moment 
dat, seara, când ai câteva momente de 
linişte, treci în revistă evenimentele din 
cursul zilei. Scrie în jurnal toate lucrurile 
care te-au făcut să te simţi rău, toate 
lucrurile pentru care te-ai criticat sau orice 
experienţă dificilă care ţi-a provocat durere. 
(De exemplu, poate te-ai enervat la prânz pe 
o chelnerita pentru că i-a luat o vesnicie să 
aducă nota. Ai facut un comentariu 
nepoliticos si ai plecat fără să laşi bacsis. 
După aceea, te-ai simţit rușinat și jenat.) 
Pentru fiecare eveniment, practică 
mindfulnessul, sentimentul naturii umane 
comune și bunătatea, ca să procesezi 
evenimentul într-o manieră plină de 


compasiune de sine. 
MINDEULNESS 


Acest pas presupune să  conştientizezi 
emoţiile dureroase care au apărut în urma 
judecății de sine sau a circumstanțelor 
dificile. Scrie ce ai simţit: tristeţe, ruşine, 
teamă, stres şi aşa mai departe. Pe măsură ce 
scrii, încearcă să iti accepti experienţa si să 
nu o judeci, să nu o minimalizezi şi nici să 
nu o exagerezi. (De exemplu: „Eram 


frustrata pentru ca se mișca atât de greu. M- 


am înfuriat, am reacționat exagerat si m-am 


simţit prost după aceca. ) 
NATURĂ UMANĂ COMUNĂ 


Scrie despre cum se leagă experienţa ta de 
experienţa umană mai largă. Ai putea să 
recunosti ca sa fii om înseamnă să fii 
imperfect și că toţi oamenii trec prin acest 
tip de experienţe dureroase (,„loată lumea 
exagerează uneori, € in natura umană sa 
facem asta ). Ai putea să te gândești la 
diferite cauze si circumstanţe care au generat 
evenimentul dureros. („Frustrarea mea a fost 
exacerbată de faptul că întârziasem la 
programarea la medic în partea cealaltă a 
orașului si că în ziua respectivă traficul era 
foarte aglomerat. În alte circumstanţe, 


probabil că n-aş fi reacţionat asa.) 
BUNĂTATE FAŢĂ DE SINE 


Scrie-ţi câteva cuvinte amabile și 
intelegatoare de mângâiere. Arata-ti că iti 
pasă de tine, adoptând un ton blând şi 
liniştitor. (Este in regulă. Ai facut o greșeală, 
dar nu este sfârsitul lumii. Înţeleg câtă 
frustrare ai simtit şi că pur si simplu ti-ai 
pierdut cumpătul. Știu cât de important este 
pentru tine să te porți frumos cu ceilalți şi cât 
de rau te simți acum. Ai putea încerca să ai 
multă văbdare si să dai dovadă de mai multă 


generozitate cu chelnerii săptămâna asta...) 


Practicând cele trei componente ale 
compasiunii de sine prin acest exerciţiu de 
scriere, vel putea să-ți organizezi gândurile și 
emoţiile, codificându-le în memorie. Dacă 
eşti genul care preferă sa tina regulat un 
jurnal, compasiunea de sine se va întări şi se 


va transpune mai ușor in viata cotidiană. 


Povestea mea: Cum am depășit 
momentele întunecate 


Pot sa iti spun din experienţa mea asta: 
compasiunea de sine salvează vieţi. M-a tras înapoi 
din prăpastia disperării de nenumărate ori, în timp 
ce mă străduiam să fac faţă autismului lui Rowan. 
Când mintea mea începea să păşească pe calea 
întunecată a fricii — Ce o să se întâmple cu el? Va trăi 
vreodată independent? Va avea vreodată un loc de 
muncă, o familie? — încercam să rămân în prezent. 
Sunt chiar aici, chiar acum. Rowan este în siguranță si 
este fericit. N-am nicio idee ce se va întâmpla cu el sau 
ce îi rezervă viitorul. Este un mister, dar nu mă va 
ajuta dacă o iau la fugă mânată de frică. Trebuie să 
mă concentrez pe dobândirea calmului si să îmi găsesc 
alinare. Draga mea, ştiu cât de dificil îți este acum... 
Cand îmi linisteam mintea tulburată cu acest tip de 
preocupare plină de grijă, reuseam să rămân 
concentrată fără să mă simt copleșită, înțelegând ca, 
indiferent ce urmează să îi rezerve viitorul lui 
Rowan, eu îl iubesc exact asa cum e. 

Compasiunea de sine m-a ajutat sa trec peste 


momentele in care credeam că nu mai reusesc sa fac 


faţă nici măcar o clipă în plus. Când Rowan se lansa 
într-o criză asurzitoare de furie fiindcă îşi pierduse 
pentru moment zebra de jucărie sau din cauza altui 
eveniment declanșator aparent nesemnificativ, 
încercam să-mi observ cu atenţie respiraţia și să-mi 
transmit compasiune fata de durerea pe care o 
simţeam, în loc să mă lupt cu ea şi să-i opun 
rezistenţă. Crizele de furie ale copiilor autisti sunt 
de origine neurologică și deseori apar pe fondul 
supraîncărcării sistemului senzorial. Ei literalmente 
nu isi pot controla reacţia si nu pot fi consolati. 
Singurul lucru pe care îl pot face părinţii este să 
încerce să-și protejeze copiii de accidente şi să 
aştepte până trece furtuna. 

Atunci când oamenii se uitau dezaprobator la 
mine in magazin, presupunând ca Rowan era un 
copil rasfatat, iar eu, o mama rea pentru că nu eram 
capabilă să-i controlez comportamentul (o mamă a 
unui copil cu autism mi-a spus că un străin i-a tras 
micutului ei o palmă, considerând că are nevoie de 
„disciplină adevărată ), imi transmiteam 
compasiune. Îmi cuprindeam sentimentele de 
durere în spaţiul conştiinţei, astfel încât să nu mă 
copleseasca. 

Autismul lui Rowan m-a obligat sa renunt la 
orice pretentie de control, iar prin mindfulness am 
invatat ca asta nu e neaparat ceva rau. Indiferent cat 
de mult mi-as fi dorit sa ma dau jos din avion, 
blocata la zece mii de kilometri in aer cu Rowan 
care urla din răsputeri, în timp ce toţi ceilalți 
pasageri se uitau la noi ca si cum și-ar fi dorit să fim 


morţi, când aveam nevoie la toaletă (si toaleta era 


desigur ocupată) pentru a-i schimba chiloţii lui 
Rowan, nu aveam altă opţiune decât sa fac fata 
situaţiei. NU EXISTA ALTA ALEGERE. Nu 
puteam decât să încerc să trec prin aceasta situaţie 
cât mai elegant cu putinţă. După ce am renunţat la 
luptă, am simţit o senzaţie de calm profund. Am 
simţit o bucurie liniștită, pentru că ştiam că liniștea 
mea sufletească nu depinde de circumstanţe 
exterioare. Dacă pot să trec peste asta, pot să trec 
peste orice. 

Compasiunea de sine m-a ajutat să nu cad pradă 
furiei şi autocompatimirii, să rămân calmă și 
iubitoare fata de Rowan, în pofida sentimentelor de 
disperare şi de frustrare pe care inevitabil le 
simţeam. Nu spun că nu am avut momente în care 
nu mi-am pierdut cumpătul. Am avut nenumărate. 
Dar în acele clipe, mă bizuiam pe exerciţiul meu de 
compasiune de sine ca să-mi revin. Eram capabilă să 
mă iert că am reacţionat greşit, că am făcut greșeli, 
că am fost om. Dacă n-aş fi constientizat puterea 
compasiunii de sine la momentul respectiv, nu ştiu 
cum aș fi trecut peste acei anl extrem de dificili de la 
început. Si, din acest motiv, voi fi mereu 
recunoscătoare, știind că îngerul compasiunii de 
sine mi s-a aşezat pe umăr şi că este acolo ori de câte 


ori am nevoie de el. 


Partea a treia 


BENEFICIILE COMPASIUNII 


DE SINE 
Capitolul 6 


REZILIENTA EMOȚIONALĂ 


Stii destul de bine, în adâncul sufletului 
tau, că există o singură magie, o singură 
putere, o singură salvare... iar ea se 
numeste iubire. Ei bine, atunci, iubeste- 
ti suferința. Nu-i rezista, nu fugi de ea. 
Aversiunea ta este cea care doare, nimic 
altceva. 


HERMAN HESSE, Wer lieben kann, ist glücklich. Uber 
die Liebe 


— DE SINE ESTE UN INSTRUMENT 
INCREDIBIL de puternic pentru a face fata 
emotiilor dificile. Ne elibereaza de ciclul distructiv 


al reactivitatii emotionale care ne controleaza viata 


în atât de multe momente. Acest capitol analizează 
mai îndeaproape modurile în care compasiunea de 
sine oferă rezilienta emoţională si creşte starea de 
bine. Schimbând felul în care ne raportăm la noi 
înşine si la viaţa noastră, găsim stabilitatea 


emoţională necesară pentru a fi cu adevărat fericiţi. 


Compasiunea de sine și emoţiile 
negative 


Una dintre cele mai solide și mai constante 
constatări din literatura de specialitate este ca 
oamenii care au mai multa compasiune de sine tind 
să fie mai putin anxiosi si mai putin deprimati+ E 
vorba despre o legatura puternica, compasiunea de 
sine furnizând explicaţia pentru de la o treime pana 
la o jumătate din variațiile nivelului de anxietate sau 
depresie al oamenilor. Ce înseamnă asta: 
compasiunea de sine reprezintă un factor de 
protecţie major pentru anxietate si depresie. Asa 
cum am discutat anterior, autocritica şi sentimentele 
de inadecvare fac parte din experienţa depresiei si 
anxietatii. Când ne simţim plini de hibe, incapabili 
să facem fata provocărilor pe care ni le serveşte viata, 
tindem să ne închidem emoţional, ca răspuns în faţa 
fricii şi a rusinii. Nu vedem decât dezamăgire şi un 
viitor sumbru, iar lucrurile merg în jos de acolo, 
deoarece ne filtram toate experienţele printr-o 
mentalitate negativista. Îmi place să numesc această 
stare mintală „mâzgă neagră. 

Deşi persistent şi neplăcut, acest proces este de 


fapt destul de natural. Cercetările au demonstrat că 


tindem să avem o denaturare cognitivă negativă, si 


anume că suntem mai sensibili la informaţii 


negative decât la informaţii pozitive.2 Atunci când îi 
evaluam pe alţii sau pe noi înşine, de exemplu, 
faptele negative cântăresc mal mult decât cele 
pozitive. Gandeste-te putin la următorul exemplu. 
Dacă te uiţi în oglindă înainte să pleci la o petrecere 
si vezi că ai un cos in bărbie, nu vei observa că părul 
iti stă nemaipomenit de bine sau ca ai o ţinută 
fabuloasă. Tot ce vei vedea este acel coş, care 
străluceşte ca  girofarul unei ambulante. În 
consecinţă, percepţia ta despre felul în care arăţi în 
seara respectivă va fi distorsionată. Există un motiv 
pentru asta. 

În mediul natural, informaţiile negative 
semnalează de obicei o ameninţare. Dacă nu 
observăm imediat crocodilul care pandeste pe malul 
râului, vom deveni în scurt timp o pradă foarte 
uşoară pentru el. Creierul a evoluat astfel încât să fie 
deosebit de sensibil la informaţiile negative si ca 
răspunsul nostru de fugă sau de luptă sa fie 
declanșat imediat si cu ușurință în amigdală, 
maximizând şansele să facem ceva pentru a ne 
asigura supraviețuirea. Informaţiile pozitive nu sunt 
la fel de importante pentru supraviețuirea imediată, 
ci pentru cea pe termen lung. Este important sa 
observăm că raul are apă proaspătă şi curată, mai 
ales dacă ne este sete sau dacă vrem să alegem un loc 
de campare, dar nu există o urgenţă să actionam pe 
baza acestor date. Astfel, creierul acordă mai puţin 
timp si mai puţină atenţie informaţiilor pozitive 


decât celor negative. După cum afirmă Rick 


Hanson, autorul cărții Creierul lui Buddha: 
„Creierul nostru acţionează ca un magnet pentru 
experienţele negative, dar ca teflonul pentru cele 
pozitive.“ Tindem sa luăm lucrurile pozitive de 
bune şi să ne concentrăm pe lucrurile negative, ca si 
cum viaţa noastră depinde de asta. 

Atunci când mintea se blochează pe gândurile 
negative, acestea tind să se repete iar şi iar ca un disc 
stricat. Procesul se numeşte ,ruminatie” (același 
cuvânt este folosit pentru vacile care rumegă) și 
implică un stil de gândire recurent, intruziv si 


incontrolabil, care provoacă atât depresie, cât si 


anxietate. Ruminatia despre evenimentele negative 
din trecut duce la depresie, în timp ce ruminatia 
despre posibile evenimente negative din viitor duce 
la anxietate. De aceea, depresia și anxietatea merg 
atât de des mână în mână; ambele provin din 
tendinţa de bază de a rumina. 


Cercetările indică faptul că femeile sunt mult 


mai predispuse la ruminatie decât barbatii4, ceea ce 
explică de ce femeile suferă de depresie şi anxietate 
de aproximativ două ori mai des decât bărbaţii. Desi 
unele dintre aceste diferenţe de gen sunt de origine 
fiziologică, si cultura joacă, de asemenea, un rol 
important. Deoarece din punct de vedere istoric au 
avut mai puţină putere în societate decât bărbaţii, 
femeile au avut mai putin control asupra a ceea ce li 
se întâmplă şi, prin urmare, au trebuit să fie mai 
vigilente în fata pericolului. 

Dacă ai tendința să ruminezi sau suferi de 
anxietate și depresie, este important să nu te judeci 


pentru acest fel de a fi. Nu uita că ruminatia 


gândurilor si a emoţiilor negative apare din dorinţa 
de a fi în siguranță. Chiar dacă aceste tipare ale 
creierului sunt contraproductive, putem să le 
recunoaștem meritul de a încerca atât de diligent să 
ne tina departe de fălcile crocodilului. Nu uita si că, 
desi unele persoane tind să rumineze mai mult decât 
altele, toți oamenii au o denaturare cognitivă 
negativă într-o măsură sau alta. Asa funcţionează 


creierul uman. 


Eliberarea de legăturile 
constrângătoare 


Cum să ne eliberam de tendinţa adânc înrădăcinată 
de a ne bălăci in mâzga neagră? Oferindu-ne 
compasiune. Cercetările arată că oamenii care dau 
dovadă de compasiune de sine tind să aibă mai 
puţine emoţii negative — precum frică, iritabilitate, 
ostilitate sau suferinţă — decât cei fără compasiune 
de sine. Emotiile respective apar în continuare, dar 
nu sunt la fel de frecvente, nu durează la fel de mult 
si nu sunt la fel de insistente. Acest lucru se 
datorează parţial faptului că oamenii care manifestă 
compasiune de sine rumineaza mult mai putin decât 
cei care nu o au. Ruminatia este deseori alimentată 
de sentimente de frică, ruşine si inadecvare. De 
vreme ce contracareaza direct aceste nesigurante, 
compasiunea de sine ne ajută să descurcăm nodul 
ruminatiilor negative, la fel de ușor ca un spray de 
descurcat parul. 

Atunci cand  conştientizăm gândurile și 


sentimentele negative fără să ne judecăm pentru ele, 


le acordăm atenţie fără să le atragem spre noi ca un 
magnet. Prin mindfulness, vedem că gândurile si 
emoţiile negative sunt doar atât, gânduri și emoţii, 
si că nu reprezintă neapărat realitatea. Prin urmare, 
ele contează mai puţin: sunt observate, nu neapărat 
crezute. Astfel, le permitem gândurilor și emoţiilor 
negative distorsionate să apară si să dispară fara să le 
opunem rezistență. După care ne ocupăm cu mai 
multă stăpânire de sine de orice ne aduce viaţa. 

O metodă utilă de conectare conştientă cu 
emoțiile noastre negative este să le constientizam ca 
pe o senzaţie fizică. Poate că ti se pare un concept 
necunoscut, dar toate emoţiile se simt în corp. Furia 
este resimţită deseori ca o inclestare strânsă a 
maxilarului sau a stomacului, tristeţea ca o greutate 
în jurul ochilor, teama ca o strângere de gât. 
Manifestarea fizică a emoţiilor diferă de la o 
persoană la alta si se schimbă în timp, dar daca 
suntem atenţi, o identificăm în corp în pofida 
acestor diferenţe. Când trăim emoţiile la nivel fizic, 
fara să ne gândim la ce ne face atât de nefericiti, este 
mai uşor să rămânem în prezent. Este diferenţa 
dintre a observa „o greutate în piept“ şi a ne gândi: 
Nu-mi vine să cred că mi-a spus asta. Cine se crede? Si 
asa mai departe... Atunci când rămânem ancorati în 
corpul nostru, ne alinăm durerea pe care o simțim, 
fără să ne pierdem în negativitate. 

Din anumite motive, mă trezesc deseori pe la 
ora patru dimineaţa cu o stare de spirit negativă, de 
neliniște. Stand in pat, mintea mi se învârte în jurul 
senzaţiilor de frică și de nemultumire, 


concentrându-se pe tot ce nu merge bine în viata 


mea. Deoarece mi se întâmplă atât de regulat, am 
învăţat să îmi imaginez această stare de spirit 
literalmente ca pe o furtună trecătoare de noapte. În 
loc să mă las prinsă în gânduri, încerc să îmi 
imaginez nori negri care trec pe deasupra capului 
meu, pe fondul unor tunete și fulgere violente. 
Fulgerul reprezintă agitatia din creierul meu, care 
este cumva declanșată de ciclul meu de somn. În loc 
să iau foarte în serios această stare de spirit, încerc să 
mă concentrez pe corpul meu: greutatea corpului 
meu in pat, senzaţia păturii cu care sunt învelită, 
senzațiile pe care le simt în mâini şi picioare. Încerc 
să-mi amintesc să mă concentrez asupra locului şi a 
momentului prezent şi să privesc pur şi simplu cum 
trece furtuna. Desigur, până la urmă adorm la loc şi 
mă trezesc cu o dispoziţie mult mai bună. Aceasta 
este puterea mindfulnessului. Ne permite să trăim 
pe deplin tot ce se întâmplă în prezent, fără să ne 
lăsăm prinși de trăirea respectivă. 

Totuşi, adesea nu reusim sa scapam de stările de 
depresie si anxietate doar prin mindfulness. Oricât 
am încerca, mintea ni se tot blochează în 
negativitate. În acest caz, trebuie să încercăm să ne 
oferim alinare. Fiind binevoitori cu noi înşine 
atunci când trecem printr-o mâzgă neagră si 
amintindu-ne că suntem inerent interconectati, 
începem sa ne simţim îngrijiţi, acceptați si in 
siguranță. Echilibrăm energia neagră a emoţiilor 
negative cu energia strălucitoare a iubirii și 
conexiunii sociale. Aceste sentimente de căldură și 
de siguranţă dezactivează apoi sistemul de 


ameninţare al organismului și activează sistemul de 


ataşament,  calmând amigdala și stimulând 
producţia de oxitocină. Din fericire, cercetările arată 
că oxitocina ajută la atenuarea distorsiunii cognitive 
negative naturale. 

Într-un studiu, cercetătorii au solicitat 


participanților să identifice emoţiile de pe fetele 


oamenilor dintr-o serie de fotografii. Jumätate au 
fost tratați cu un spray nazal care conținea 
oxitocină; ceilalți au primit un spray placebo 
(grupul de control). Voluntarii care au primit spray- 
ul cu oxitocină au identificat mai lent expresiile 
faciale de frică din fotografii şi au avut o tendință 
mai redusă de a confunda expresii faciale pozitive cu 
cele negative, comparativ cu grupul de control. Asta 
înseamnă că oxitocina reduce tendința minții de a se 
fixa imediat asupra informațiilor negative. 
Raportarea la gândurile si emoţiile negative prin 
compasiune este deci o bună modalitate de 
estompare a distorsiunii cognitive negative. 
Compasiunea opreşte ruminatia de la început, 
generand o perspectiva plina de speranta care se 
întreabă: „Cum sa mă calmez si să mă consolez chiar 


acum?“ 


Exercitiul | 


Abordarea emotiilor dificile in corp: 
relaxare, alinare, permisiune 


(Disponibil si ca meditatie ghidata in format 
MP3 la self-compassion.org .) 
Data viitoare cand simţi o emotie dificilă 


şi vrei să lucrezi direct cu ea, încearcă să 


prelucrezi emoția in corp (acest exerciţiu 
durează 15—20 de minute). 

Pentru început, asaza-te într-o poziție 
confortabilă sau stai cu spatele lipit de 
podea. Încearcă să localizezi emoția dificilă 
în corp. Unde este? În cap, în gât, în inimă, 
în stomac? Descrie emoția prin observatie: 
furnicătură, arsură, presiune, strângere, 
înjunghiere (îmi pare rău, însă de obicei 
senzații precum gâdilatul plăcut nu prea 
apar atunci când avem de-a face cu durere 
emoţională). Senzatia este dura si solidă sau 
fluida si schimbatoare? Uneori nu vei simti 
NIMIC, poţi sa te concentrezi şi pe aceasta 
senzaţie. 

Dacă sentimentul este deosebit de 
supărător şi dificil de trăit, ia-o încet. E 
recomandat să atenuezi orice rezistenţă fata 
de senzaţia respectivă, astfel încât să o simţi 
pe deplin, dar nu trebuie să te împingi 
dincolo de limitele tale. Uneori, este util să 
te concentrezi mai întâi pe marginea 
exterioară a senzaţiei, trecând spre interior 
doar dacă începi să te simţi mai în siguranță 
şi trecerea este suportabilă. 

După ce intri in contact cu emoția 
dureroasă din corp, transmite-i compasiune. 
Spune-ti cât de greu este să simţi asta acum 
si spune-ti ca te preocupă starea ta de bine. 
Încearcă să foloseşti alinturi dacă te simţi 
confortabil să faci asta, de exemplu „Știu că 


e foarte dificil, draga mea“ sau „Imi pare rău 


că te doare atât de tare, dragule. 
Imagineaza-ti că mângâi locul unde este 
localizată emoția dureroasă, ca si cum ai 
mângâia pe cap un copil care plânge. Spune- 
ti că este în regulă, că totul va fi bine si că îţi 
vei oferi sprijinul emoţional de care ai 
nevole pentru a trece peste aceasta 
experienţă dificilă. 

Atunci când te ia valul si te gândeşti la 
situaţia care ţi-a provocat sentimentele 
dureroase (lucru pe care probabil îl vei face), 
pur şi simplu concentreaza-ti din nou 
atenţia pe senzaţia fizică din corp şi ia-o de 
la început. 

Când faci acest exerciţiu, e util să repeti 
în tăcere „Relaxează, alină, permite“. Asta iti 
va aminti să accepti sentimentul aşa cum 
este, reducând orice rezistenţă pe care o opui 
şi oferindu-ti în același timp alinare pentru 
disconfortul resimţit. 

Pe măsură ce iti oferi compasiune, 
observă dacă senzațiile fizice încep să se 
schimbe. Senzatiile de durere slabesc sau 
dispar? Devin mai uşor de suportat pe 
măsură ce trece timpul? Acea masă solidă de 
tensiune pare că începe să se sfărâme, să se 
miste şi să se schimbe? Indiferent dacă 
lucrurile par să meargă mai bine, mai rău 
sau rămân la fel, continuă să-ţi oferi 
compasiune fata de ceea ce trăieşti. 

Apoi, când simţi că e momentul potrivit, 


ridică-te, fă câteva mişcări de întindere si 


continuă sa iti faci treburile din ziua 
respectivă. Cu puţin exerciţiu, vei vedea că 
te ajuţi singur să faci fata unor situaţii 
dificile fără să fii nevoit să reflectezi îndelung 
sau să cauţi o soluţie — puterea compasiunii 


de sine face minuni asupra corpului tău. 


Sd simti totul 


Compasiunea de sine ajută la atenuarea emoţiilor 
negative, dar este important să nu uităm că nici nu 
îndepărtează brusc emoţiile negative. Acest lucru 
provoacă de multe ori confuzie, deoarece 
înţelepciunea convenţională (si o piesă celebră a lui 
Johnny Mercer) ne spune că trebuie să accentuăm 
senzațiile pozitive si să le eliminăm pe cele negative. 
Problema este însă că, dacă încerci să le elimini, 
aspectele negative vor riposta. Rezistenţa mintală 
sau emoţională la durere nu face decât să exacerbeze 
suferința (nu uita, suferință = durere x rezistenţă). 
Subconştientul nostru înregistrează orice încercare 
de evitare sau de suprimare, aşa că ceea ce încercăm 


să evităm ajunge să fie de fapt amplificat. 


Psihologii au făcut numeroase cercetări asupra 
capacităţii noastre de a suprima conștient gândurile 
si emoţiile nedorite. Constatările lor sunt clare: nu 
avem această capacitate. În mod paradoxal, orice 
încercare de a suprima conştient gândurile și 
emoţiile nedorite pare doar să le întărească. Într-un 
studiu clasic, participanţilor li s-a cerut să raporteze 


ce gânduri le trec prin cap într-un interval de 5 


minute.4 Înainte de a face acest lucru însă, li s-a 


spus să nu se gândească la un urs polar. Dacă 
ajungeau să se gândească la un urs polar, li s-a cerut 
să sune un clopotel. În cameră au sunat clopoteii ca 
la colindele de Crăciun. În următorul studiu, 
participanţilor li s-a cerut să se gândească la un urs 
polar timp de 5 minute, să-l vizualizeze, după care 
să nu se gândească la un urs polar. Din nou, 
trebuiau să raporteze la ce s-au gândit în acel 
interval şi să sune clopotelul ori de cate ori se 
gândeau la un urs polar. Clopoteii s-au auzit mult 
mai rar. Încercarea de a suprima gândurile nedorite 
le face să apară în câmpul conştiinţei mult mai 
puternic si mai frecvent decât daca li se dă atenţie de 
la început. (Interesant e că ursul polar a fost ales 
pentru experimentul descris mai sus deoarece se 
spune că Feodor Dostoievski, în încercarea de a 
exemplifica puterea de convingere a minţii, l-a 
provocat pe fratele său să stea într-un colt al camerei 
şi să nu se întoarcă decât atunci când nu se mai 
gândeşte la un urs polar. Inutil să spun că fratele lui 
a ratat cina în seara respectivă.) 

Cercetările arată că oamenii cu un nivel mai 
mare de compasiune de sine au o probabilitate mult 
mai mică de a suprima gândurile şi emoţiile 
nedorite decât cei care nu manifestă compasiune de 
sine. Ei sunt mai dispuşi să trăiască sentimentele 
dificile si să recunoască faptul că emoţiile lor sunt 
valide si importante. Acest lucru se datorează 
siguranţei pe care o oferă compasiunea de sine. Nu e 
la fel de înfricoşător să te confrunti cu durerea 
emoţională dacă ştii că vei beneficia de susţinere în 


acest proces. La fel cum este mai usor sa te deschizi 


în fata unui prieten apropiat pe care te poţi baza ca 
va fi grijuliu şi intelegator, este mai uşor să te 
deschizi fata de tine daca ai încredere că durerea ta 
va fi primită cu conștientizare plină de compasiune. 
Frumuseţea compasiunii de sine este că, în loc 
să inlocuim sentimentele negative cu sentimente 
pozitive, generam noi emoţii pozitive acceptându-le 
pe cele negative. Emotiile pozitive de grijă şi 
conexiune sunt resimtite alături de sentimentele 
dureroase. Când dăm dovadă de compasiune faţă de 
noi înșine, simțim simultan si soarele, si umbra. E 
un aspect important — să ne asigurăm că peste focul 
negativitatii nu varsam gazul rezistenţei. De 
asemenea, ne permite sa ne bucuram de intreaga 
gama de experiente umane, astfel incat sa devenim 
întregi. După cum spunea Marcel Proust: „Ne 


vindecam de suferinţă doar trăind-o din plin.“ 


O călătorie câtre deplinatate 


Calea spre întregire este lungă, transformarea nu are 
loc peste noapte. În liceu aveam o prietenă bună, 
Rachel, care, deşi inteligentă şi plină de viaţă, era și 
un pic depresivă. Tricoul pe care il purta cand am 
cunoscut-o rezumă ideea destul de bine: VIAȚA E O 
CATEA, PENTRU CA DACĂ AR FI FOST O CURVĂ AR FI 
FOST UŞOARĂ. Rachel era tipologia clasică de gândire 
negativistă, care vedea mereu jumătatea goală a 
paharului. Chiar şi atunci când totul mergea destul 
de bine şi nu se confrunta decât cu relativ puţine 
provocări, ea se concentra aproape exclusiv pe ce 


mergea prost in orice situaţie dată. Considera că 


lucrurile care merg bine în viata ei sunt de la sine 
înţelese, pentru că ele nu constituie o problemă si 
nu trebuie rezolvate. Din acest motiv, era deseori 
anxioasă, frustrată și deprimată. 

Îmi amintesc că, la un moment dat, Rachel mi-a 
pregătit un tort de ciocolată de ziua mea. Tortul era 
delicios, în pofida faptului că nu găsise la magazin 
marca ei preferată de ciocolată şi a fost obligată sa 
folosească o marcă alternativă, care nu era la fel de 
bună. Oricât de mult i-am spus că îmi place tortul 
la nebunie, nu s-a putut concentra decât pe calitatea 
lui, doar un pic mai puţin bună decât de obicei. 
(Cred că a spus ceva de genul „Are gustul unei 
imitații a prăjiturelelor cu ciocolată Ding Dongs".) 
Obsedată de tort, a intrat într-o stare atât de 


proastă, încât a plecat de la petrecerea de ziua mea 


mai devreme. 

Reuseam să fac fata negativitatii lui Rachel 
pentru că mă făcea deseori să râd. Ca atunci când 
am întrebat-o cum a fost la întâlnirea ei cu un tip 
nou. „M-am plictisit de moarte. L-am întrebat ce 
mai face si el chiar mi-a spus.“ Iubitul ei din liceu 
însă nu o găsea la fel de distractivă si a sfârşit prin a- 
i da papucii, fiindcă era mereu prostdispusă. Apoi a 
început sa isi reproseze că e atât de negativistă, ceea 
ce evident doar a înrăutățit lucrurile. 

După terminarea studiilor, Rachel şi-a jurat că 
se va schimba. A citit mai multe cărţi despre 
gândirea pozitivă şi a început să facă zilnic afirmaţii 
pozitive, precum „Sunt o persoană care radiază 
energie pozitivă“ și „În fiecare zi devin mai bună“. A 


încercat sa gândească pozitiv, indiferent de 


circumstanţe, chiar dacă se simţea oribil în interior. 
A reuşit timp de câteva luni, dar minunea nu a 
durat prea mult. I se părea că totul este fals si că face 
prea multe eforturi. 

Am ţinut legătura cu Rachel de-a lungul anilor. 
Când m-a întrebat ce mai fac, i-am povestit despre 
cercetarea mea pe tema compasiunii de sine. La 
început nu a fost impresionată. „E doar un fel 
frumos de a spune că viaţa e de rahat?“ Dar pentru 
că eram prietene de multi ani şi pentru că pretuia 
părerea mea, a reuşit să treacă de rezistenţa iniţială ȘI 
m-a ascultat în timp ce i-am explicat conceptul. O 
vreme nu a comentat nimic și am presupus că 
urmează să-şi dea ochii peste cap si să respingă tot ce 
îi spusesem. În schimb, mi-a zis că vrea să încerce să 
isi ofere mai multă compasiune si mi-a cerut 
ajutorul. Asa că i-am povestit ce am facut eu. 

Elaborasem acest exercitiu cu ani buni inainte, 
pentru a mă ajuta pe mine însămi să-mi amintesc sa 
dau dovadă de compasiune de sine, şi încă îl folosesc 
constant. Este un fel de mantră a compasiunii de 
sine si are un efect deosebit de bun atunci când simt 
emoţii negative. Ori de câte ori observ la mine ceva 
care nu îmi place sau că ceva din viata mea nu 


merge bine, repet în tăcere următoarele afirmaţii: 


Acesta este un moment de suferință. 
Suferinta face parte din viata. 
As vrea să îmi arăt bunătate acum. 
Aş vrea să imi ofer compasiunea de care am 


nevoie. 


Consider că aceste afirmaţii sunt deosebit de 
utile, nu doar datorită faptului că sunt scurte şi uşor 
de memorat, ci şi pentru că invocă simultan toate 
cele trei aspecte ale compasiunii de sine. Prima 
afirmaţie, „Acesta este un moment de suferinţă, 
este importantă pentru că ne face sa constientizam 
faptul că suferim. Daca te supără că te-ai îngrăşat 
câteva kilograme sau dacă te opreşte poliţia pentru 
că ai încălcat o regulă de circulaţie, este deseori 
dificil să iti amintesti că e vorba despre momente de 
suferinţă demne de compasiune. 

A doua afirmatie, ,Suferinta face parte din 
viata’, iti aminteşte că imperfectiunea e parte din 
condiţia umană. Nu trebuie să te lupti cu faptul ca 
viata nu este exact asa cum iti doresti, pentru ca asta 
e normal, este starea firească a lucrurilor. Mai mult, 
oricine altcineva de pe această planetă trece, de 
asemenea, prin asta si cu siguranţă nu esti singurul 
om pus în dificultate. 

A treia afirmaţie, „Aș vrea să îmi arăt bunătate 
acum’, ajută deoarece iti provoacă sentimentul de 
grijă si de afecţiune fata de experienţa prin care treci 
în prezent. [nima începe să se înmoaie atunci cand 
te consolezi si iti oferi alinare pentru durerea prin 
care treci. 

Ultima afirmaţie, „Aş vrea să îmi ofer 
compasiunea de care am nevoie“, stabileşte clar 
intenţia de a manifesta compasiune de sine si iti 
aminteşte ca meriti să primeşti grijă plină de 
compasiune. 

După câteva săptămâni în care a aplicat această 


mantră a compasiunii de sine, Rachel a început să 


simtă cum își lasă în urmă atitudinea negativă 
permanentă. A început să fie mai conştientă de 
gândurile ci negre şi depresive, astfel încât să nu se 
mai piardă în întuneric fără speranţă. A descoperit 
că a devenit mai puţin autocritică şi că nu se mai 
plânge atât de mult de lucrurile care nu merg bine 
în viata ei. În schimb, atunci când avea gânduri și 
emoţii negative, isi spunea afirmaţiile si încerca să se 
concentreze pe faptul că suferea şi avea nevoie de 
îngrijire. 

Aspectul care i-a plăcut cel mai mult la 
compasiunea de sine, mi-a mărturisit, a fost că „Nu 
trebuie să mă păcălesc ca să funcţioneze“. Spre 
deosebire de exerciţiul afirmațiilor pozitive, în care 
încerca să se convingă că totul merge bine chiar 
dacă nu e aşa, compasiunea de sine i-a permis lui 
Rachel să accepte şi să conştientizeze faptul că 
uneori viata chiar este nasoală. Dar nu trebuie sa 
inrautatim lucrurile. Cheia compasiunii de sine este 
să nu negi suferința, ci să înţelegi că e perfect 
normală. Nu este nimic în neregulă ca viaţa să fie 
imperfecta, cât timp nu ne aşteptăm la altceva. 

Rachel mi-a mărturisit: „E ciudat, dar câteodată 
negativitatea mea dispare imediat dupa ce rostesc 
afirmaţiile. Chiar dacă nu încerc să o fac să dispară, 
pur si simplu face puf! si gata, ca într-un spectacol 
ieftin cu David Copperfield.“ 

Totuşi, Rachel nu a devenit veselia întruchipată. 
A rămas persoana care tinde sa observe ce merge 
prost într-o situație înainte de a vedea ce merge 
bine. Dar negativitatea nu o mai face să cadă în 


depresie. Râde de negativismul propriilor gânduri, 


pentru că acestea nu o mai controlează. După ce isi 
aminteşte să îşi ofere compasiune de sine, poate 
apreciază jumătatea plină a paharului, în timp ce 


observă că cealaltă jumătate este goală. 


Exercitiul 2 


Elaborarea propriei mantre a compasiunii 
de sine 


O mantra a compasiunii de sine este un set 
de afirmaţii memorate pe care le poţi repeta 
în tăcere ori de câte ori vrei să iti daruiesti 
compasiune. Afirmațiile sunt deosebit de 
utile „la cald“, atunci când apar sentimente 
puternice de disconfort. 

E posibil ca afirmaţiile pe care le-am creat 
să funcţioneze pentru tine, dar merită să te 
joci cu ele si să vezi dacă găseşti alte afirmatii 
care ti se potrivesc mai bine. Important este 
să evoci toate cele trei aspecte ale 
compasiunii de sine, nu cuvintele folosite 
anume. 

Alte formulări posibile pentru prima 
afirmaţie, „Acesta este un moment de 
suferință“, ar putea fi „Irec printr-un 
moment foarte greu acum“, „Mă doare sa 
simt asta acum” si asa mai departe. 

Alte formulări posibile pentru a doua 
afirmaţie, „Suferinţa face parte din viata", ar 
putea fi „loată lumea simte asta uneori“, 
„Asta înseamnă să fii om” si asa mai departe. 


Alte formulări posibile pentru a treia 


afirmaţie, „Aş vrea să îmi arăt bunătate 
acum“, ar putea fi „Aş vrea să îmi accept 
durerea cu blândeţe“, „Aş vrea să dau 
dovadă de blandete si înţelegere fata de 
mine’, si aşa mai departe. 

Alte formulări posibile pentru afirmaţia 
finală, „Aş vrea să îmi ofer compasiunea de 
care am nevoie“, ar putea fi „Merit să 
primesc compasiune de sine”, „Voi încerca 
să îmi arăt cât de multă compasiune posibil“ 


si asa mai departe. 


Alege cele patru afirmaţii cu care te simţi 
cel mai bine și repetă-le până le memorezi. 
Apoi, data viitoare când te judeci aspru sau 
treci printr-o experienţă dificilă, foloseşte 
această mantra pentru a-ţi aduce aminte sa 
iti oferi mai multă compasiune de sine. Este 
un instrument la îndemână care alină si 


potoleşte stările de agitaţie. 


Compasiunea de sine şi inteligența 
emoţională 


Compasiunea de sine este o formă puternică de 
inteligență emoţională. Aşa cum este definită în 


influenta carte cu acelaşi nume a lui Daniel 


Goleman?, inteligenţa emoţională implică abilitatea 
de a-ţi monitoriza propriile emoţii si de a folosi cu 
pricepere aceste informaţii pentru a-ţi ghida 
gândirea şi acţiunile — cu alte cuvinte, să fi 
conştient de sentimentele tale fără ca acestea să te 


saboteze, ca să faci alegeri înțelepte. Dacă iti dai 


seama că te-a enervat cineva printr-un comentariu 
nepotrivit, de exemplu, ai putea să faci o plimbare 
pentru a te calma înainte să discutati, in loc să 
trantesti prima replică taioasa care îţi vine în minte. 
Poate că e mai bine să nu zici „Dacă ti-as spune că 
ești idiot ar fi o insultă pentru toţi oamenii proşti 
din lumea asta“, chiar dacă pe moment ti-ar aduce 
satisfacţie. 

Cercetările arată că oamenii care manifestă mai 
multă compasiune de sine au o inteligență 
emoţională mai bună, fiind capabili să-și păstreze 
mai bine echilibrul emoţional atunci când sunt sub 


presiune, LU De exemplu, un studiu a analizat 


reacţiile oamenilor la o sarcină ciudată si jenantă — si 
anume să fie filmati în timp ce se uită la cameră si 


inventează o poveste pentru copii care începe cu „A 


fost odată ca niciodată un ursulet...“.4 Ulterior, 
participanţilor li s-a cerut să se uite la înregistrări si 
să spună ce emoţii au simţit în timp ce le urmăreau. 
Cei cu un nivel mai ridicat de compasiune de sine 
au avut o tendință mai pronunţată să declare că s-au 
simţit fericiți, relaxaţi şi  liniştiţi urmărind 
înregistrarea cu povestea inventată. Cei cărora le 
lipsea compasiunea de sine au avut tendinţa să se 
simtă mai degrabă trişti, jenati sau anxiosi. 

Un alt studiu a analizat modul în care indivizii 
cu compasiune de sine tind să trateze evenimentele 
negative din viata de zi cu zi. Participantilor li s-a 
cerut să raporteze ce probleme au avut într-o 
perioadă de 21 de zile, de exemplu, o ceartă cu 


partenerul de cuplu sau tensiuni la locul de 


muncă. Rezultatele au indicat că oamenii cu 


niveluri mai ridicate de compasiune de sine au o 
perspectivă mai bună asupra problemelor prin care 
trec şi este mai puţin probabil să se simtă izolaţi de 
acestea. De exemplu, li se pare că dificultăţile prin 
care trec nu sunt mai grave decât cele prin care trec 


multi alti oameni. Persoanele care manifestau 


compasiune de sine au resimţit, de asemenea, 
niveluri mai scăzute de anxietate, având si o imagine 
mai bună de sine atunci când se gândeau la 
problemele lor. 

Date fiziologice susțin afirmaţia că oameni care 
manifestă compasiune de sine au abilităţi mai bune 
de adaptare emoţională. Cercetătorii au măsurat 
nivelurile de cortizol şi variabilitatea ritmului 
cardiac în rândul unui grup de subiecți care au fost 


instruiți să manifeste mai multă compasiune de 


sine. Cortizolul este un hormon de stres, în timp 
ce variabilitatea ritmului cardiac este un indicator al 
capacităţii de adaptare eficientă la stres. Cu cât 
subiecţii manifestau mai multă compasiune de sine, 
în loc de autocritică, cu atât aveau un nivel de 
cortizol mai scăzut si o variabilitate mai mare a 
ritmului cardiac. Acest lucru sugerează că persoanele 
care manifestă compasiune de sine sunt capabile să 
gestioneze provocările vieţii cu mai multă stăpânire 
de sine. 

Desigur, cei care se confruntă cu provocări 
extreme în viata — de exemplu, au fost implicaţi 
într-un accident de mașină aproape mortal sau au 
fost victime ale unei agresiuni sexuale — este posibil 
să întâmpine mari dificultăţi de adaptare. În astfel 


de cazuri, oamenii dezvoltă tulburarea de stres 


posttraumatic (PTSD). PTSD este o reacție 


emoţională severă si continua la o traumă psihică 


extremă.14 Deseori, implică retrăirea evenimentului 
traumatic prin viziuni retrospective, coşmaruri, 
tulburări de somn şi frică sau furie persistentă. Unul 
dintre simptomele-cheie ale PTSD este evitarea 
experientiala, ceea ce înseamnă că victimele traumei 
tind să alunge emoţiile incomode asociate cu 
experienţa traumatică. Din păcate, evitarea nu face 
decât să inrautateasca simptomele PTSD, având în 
vedere că emoţiile suprimate tind să devină mai 
puternice pe măsură ce încearcă să treacă în câmpul 


conştiinţei. Efortul necesar pentru a ţine la distanţă 


emoţiile suprimate diminuează, de asemenea, 
energia necesară pentru a face față frusträrii, ceea ce 
înseamnă că oamenii care suferă de PTSD sunt 
adesea iritabili. 

Unele dovezi arată că PTSD poate fi depăşită cu 
ajutorul compasiunii de sine. De exemplu, într-un 
studiu realizat pe studenţi care prezentau simptome 
de PTSD după ce au trecut printr-un eveniment 
traumatic, cum ar fi un accident, un incendiu sau o 
boală care pune viaţa în pericol, cei cu mai multă 
compasiune de sine au prezentat simptome mai 


puţin severe decât cel cărora le-a lipsit compasiunea 


de sine.1? În special, a fost mai putin probabil să 
manifeste simptome de evitare emoţională si s-au 
simţit mai în largul lor să înfrunte gândurile, 
sentimentele si senzațiile declanşate de ceea ce s-a 
întâmplat. Cand eşti mai dispus să simţi emoţiile 


dureroase si să le cuprinzi cu compasiune, este mai 


putin probabil ca acestea să interfereze cu viata 
cotidiană. 
Compasiunea de sine ne oferă curajul calm de 


care avem nevoie pentru a ne înfrunta direct 


emoţiile nedorite. De vreme ce este de fapt 
imposibil să scăpăm de sentimentele de durere, cea 
mai bună opţiune este să trăim emoţiile dificile în 
câmpul conştiinţei, cu compasiune, asa cum se 
prezintă ele în momentul prezent. 

Având în vedere că toate experienţele se termină 
în cele din urmă, dacă ne permitem să rămânem 
prezenți în durerea noastră, aceasta își parcurge 
ciclul natural în formă de clopot: apare, atinge un 
vârf şi se estompează până dispare. După cum se 
spune în învăţăturile biblice, „și asta va trece“. Sau, 
aşa cum a spus Buddha, toate emoţiile sunt 
„susceptibile de distrugere, de evanescenta, de a se 
estompa, de a înceta . 

Sentimentele dureroase sunt, prin însăşi natura 
lor, temporare. Ele vor slabi in timp daca nu le 
prelungim sau nu le amplificam prin rezistenta sau 
evitare. Prin urmare, singura modalitate de a ne 
elibera în cele din urmă de durerea debilitantă este 
să fim cu ea asa cum este. Singura cale de ieșire este 
prin interior. Trebuie să ne întoarcem curajoşi către 
propria suferinţă, oferindu-ne alinare, astfel încât 


timpul să-şi facă magia vindecătoare. 


Puterea vindecâtoare a compasiunii 
de sine 


Penny — o vânzătoare divorțată în vârstă de 46 de 
ani — suferea aproape constant de anxietate. Dacă 
fiica ei în vârstă de 21 de ani, Erin (care era plecată 
la facultate), nu o suna câteva zile, presupunea 
imediat că ceva nu e în regulă. Îi lăsa lui Erin mesaje 
telefonice disperate in care o întreba dacă este bine, 
presupunând că lipsa răspunsului e un semn clar că 
s-a întâmplat ceva grav. Daca Erin era acasă si o 
auzea spunând, de exemplu, „Oh, nu!" in timp ce 
vorbea la telefon, Penny îi întrerupea conversaţia, 
întrebând-o neîncetat: „Ce e, ce e? Ce s-a 
întâmplat?“ Desi își iubea mama, Erin nu mai 
suporta să vină acasă în vizita, pentru că mama ci 
era mereu tensionată și nervoasă. Penny era 
conștientă de reticenta fiicei și se judeca aspru că e o 
femeie atât de scortoasa si de dificilă. Nu era asa 
cum isi dorea să fie. 

Erin era destul de convinsă că anxietatea mamei 
e provocată de o traumă emoţională nerezolvată. 
Tatăl lui Penny fusese declarat dispărut în războiul 
din Vietnam, când Penny avea doar şase ani. Mama 
lui Penny a avut o criză de nervi la primirea veştii, 
aşa că Penny a fost crescută de bunica ei maternă 
timp de doi ani înainte ca mama ci să poată avea 
din nou grijă de ea. Tatăl lui Penny nu a fost găsit 
niciodată, iar ea nu a reușit niciodată să ţină doliu 
pentru el. In consecinta, Penny avea o teama 
iraţională că isi va pierde fiica, pe Erin, la fel cum si- 
a pierdut tatăl — iar aceasta anxietate îi afecta fiecare 
aspect al vieţii. 

Erin a ascultat o prelegere despre compasiune de 


sine la universitate si incerca sa-și convingă mama să 


isi dăruiască mai multă compasiune. l-a spus: 
„Vreau să fii fericită, mamă, şi cred că te-ar ajuta. 
Cred că ne-ar ajuta şi relatia.“ 

Din dragoste pentru fiica ei, Penny a acceptat cu 
reticenta sa facă psihoterapie, alegând un 
psihoterapeut care aplica explicit practica 
compasiunii de sine în abordarea sa terapeutică. 
Voia să ajungă în cele din urmă la o modalitate de a- 
şi controla anxietatea, dar şi să facă faţă durerii pe 
care o simţea pentru pierderea tatălui ei. 
Psihoterapeutul a sfătuit-o să avanseze încet, dându- 
şi permisiunea să simtă emoţiile doar în măsura în 
care se simţea confortabil. 

Mai întâi, Penny a încercat să se concentreze pe 
compasiunea fata de anxietatea resimţită ca adult. A 
început să-și dea seama cât de mult suferă, pentru că 
simţea un ghem de frică gata să se strângă oricând în 
jurul inimii ei. Psihoterapeutul i-a amintit cu 
blandete că anxietatea este o experienţă des 
întâlnită, cu care milioane de oameni se luptă zilnic. 
În timp, Penny a învăţat să se judece mai puţin sever 
din cauza anxietatii şi în schimb a început să se aline 
pentru faptul că trăieşte constant într-o stare de 
frică incontrolabilă. Când s-a simţit pregătită, a 
reuşit să-și îndrepte atenţia spre sursa fricii sale: 
experiența de a-și pierde ambii părinţi în același 
timp, în copilăria mică. 

La început, Penny s-a concentrat pe 
compasiunea pe care o simţea pentru mama el, care 
i se părea oarecum mai uşor de gestionat. Inima a 
început să i se deschidă pe măsură ce și-a imaginat 


groaza pe care a trăit-o mama ei când soţul i-a fost 


declarat dispărut, neștiind nici măcar daca a murit 
sau mai este in viata. Apoi a încercat să simtă 
compasiune fata de ea însăși, pentru cat de speriată 
şi de singură s-a simţit când tatăl ei a dispărut, iar 
mama ei a avut o cădere nervoasă. La început nu 
simțea decât amorteala, fiind incapabilă să simtă 
orice altceva. 

Psihoterapeutul a rugat-o ca în următoarea 
şedinţă să aducă o poză cu ea mică, pentru a vedea 
dacă asta va ajuta. Fotografia reprezenta o fetiţă de 
şase ani într-o rochie din catifea maro, în timp ce 
deschidea cadourile de Craciun. Cand s-a uitat la 
fotografie, Penny a văzut fata lui Erin care o privea. 
Și-a imaginat cum s-ar fi simţit Erin la şase ani daca 
ar fi trecut prin aceeași experienţă. Asta a ajutat-o să 
coboare scuturile de apărare pe care si le construise 
și a trăit un moment important de conexiune cu ca 
însăși la vârsta de șase ani — teama, confuzia ȘI 
tristețea incomensurabile pe care le-a sim-tit atunci. 

Timp de câteva săptămâni, Penny nu făcea decât 
să plângă ori de câte ori se gândea la copilăria ci. Nu 
putea să facă nimic ca să repare lucrurile, să schimbe 
ce se întâmplase. Nimic ca să se asigure că fiicei sale 
nu i se va întâmpla niciodată ceva rău. Nu simţea 
decât durere, tristeţe, mâhnire, îngrijorare şi frică. 
Dar era acolo si compasiune. Ori de câte ori simțea 
că va fi cuprinsă de emoţii negative, se gândea la 
poza ei din copilărie. Își imagina cum mângâie acel 
copil pe păr, folosind un ton blând si spunându-i că 
va fi bine. Chiar dacă nu a dispărut, anxietatea a 
început să se diminueze. A devenit ceva mai 


suportabilă, mai puţin copleşitoare. 


Într-o zi, Penny a venit la psihoterapie extrem 
de entuziasmată. „Erin era acasă ieri si am auzit-o 
spunând «Este oribil! Oh, Doamne! în timp ce 
vorbea la telefon. Reacţia mea instinctivă a fost să 
întreb imediat ce s-a întâmplat. În schimb, mi-am 
permis să simt frica. Am reușit să nu sar pe Erin 
imediat după ce a închis telefonul. În schimb, mi- 
am dat seama că, dacă ar fi o urgenţă, mi-ar spune. 
A fost greu să aştept, dar m-am simţit suficient de 
puternică să fac fata acestei situaţii. Și, desigur, s-a 
demonstrat că personajul ei preferat fusese ucis în 
ultimul episod al unui serial. Asta era tot. Ce 
victorie!“ 

Astfel de poveşti sunt de fapt destul de comune. 
Mai ales cu ajutorul unei persoane care oferă 
susținere, precum un psihoterapeut, compasiunea 
de sine are puterea de a transforma radical vieţile. 
Din acest motiv, multi psihologi încep să includă 
explicit compasiunea de sine în abordarea lor 


terapeutică, 


Antrenamentul minţii pentru 
compasiune 


Paul Gilbert, psiholog clinician la University of 
Derby si autorul cărţii Compasiunea si mintea 
umană, este unul dintre cei mai importanţi 


gânditori şi cercetători despre compasiune de sine ca 


instrument terapeutic. 0 El a dezvoltat un model de 
terapie de grup denumit „Antrenamentul minţii 
pentru compasiune” (CMT), menit să ajute 


oamenii care suferă de ruşine si judecată de sine 


severă. Scopul abordării sale este ca pacienţii lui să 
înţeleagă cât de rău își fac prin autocritica constantă, 
manifestând în același timp compasiune fata de 
aceste tendinţe. Gilbert susţine că autocritica este 
un mecanism de supravieţuire bazat pe evoluție, 
care a fost conceput pentru a ne tine în siguranță 
(vezi capitolul 2), în consecinţă, nu trebuie criticat. 
CMI îi ajută pe oameni să înţeleagă acest 
mecanism şi îi învaţă cum să se raporteze la ei înşişi 
cu compasiune, nu cu dezaprobare de sine. E un 
proces dificil pentru unii. 

Mulţi dintre pacienţii lui Gilbert au un istoric 
de abuz din partea părinţilor, fie fizic, fie emotional. 
Din acest motiv, ei sunt deseori speriaţi la început 
de compasiunea de sine şi se simt vulnerabili când 
sunt buni cu ei înșiși. Cauza este că, în copilărie, 
oamenii care le ofereau îngrijire și hrană, adică 
părinţii lor, le-au trădat încrederea, făcându-le rău. 
Sentimentele de afecţiune s-au amestecat, aşadar, cu 
sentimentele de frică, complicând astfel destul de 
mult practicarea compasiunii de sine. Gilbert 
avertizează că oamenii cu un istoric de abuz din 
partea părinţilor trebuie să progreseze încet pe calea 
compasiunii de sine, astfel încât să nu fie copleșiți 
sau infricosati. Chiar si în rândul persoanelor fara 
istoric de abuz fizic sau mintal, cercetările lui 
Gilbert arată că oamenilor le este deseori frică să dea 
dovadă de compasiune fata de ei înşişi. Ei se tem că 
vor da dovadă de slăbiciune sau că vor fi respinși 
dacă nu folosesc autocritica pentru a-și confrunta 


deficienţele personale. Această teamă acţionează 


apoi ca obstacol în a-și oferi blandete si exacerbeaza 


judecata de sine si sentimentele de inadecvare. 

CMT se bazează pe practica imaginilor 
compasiunii de sine pentru a genera sentimente de 
afecţiune şi de siguranță pentru clienţi. 
Psihoterapeutii îi instruiesc pe pacienţi să genereze 
initial imaginea unui loc sigur, ca să contracareze 
orice posibile temeri. Apoi primesc instructiuni sa 
creeze o imagine ideală a unui personaj plin de grijă 
și compasiune. În special pentru indivizii cărora le 
este greu să manifeste sentimente de compasiune 
fata de sine, imaginea personajului este utilizată ca 
sursă alternativă de alinare. În cele din urmă, 
compasiunea de sine devine mai puțin 
înspăimântătoare şi poate fi pusă în practică atunci 
când persoana în cauză are senzația de deficiență si 
inadecvare. 

Într-un studiu al eficacitatii CMT pentru 
pacienţii aflaţi într-un program de tratament la un 
spital de sănătate mintală — oameni aflaţi sub 
tratament pentru rușine intensă $i autocritica — 

pacienţii au beneficiat de sesiuni săptămânale de 
CMT de câte două ore, timp de 12 săptămâni. 
Psihoterapia a condus la reducerea semnificativă a 
depresiei, a atacurilor asupra propriei persoane, a 
sentimentelor de inferioritate şi a rusinii. Mai mult, 
aproape toţi pacienţii s-au simţit pregătiţi să fie 


externaţi la finalul intervenţiei. 


Exercitiul 3 


Folosirea imaginilor de compasiune 


Acest exerciţiu este adaptat după Paul 
Gilbert, Compa-siunea şi mintea umană. 

]. Aşază-te confortabil într-un loc liniștit. 
Prima sarcină este să creezi o imagine a unul 
loc sigur, care poate fi imaginar sau real — 

orice loc care te face să te simţi liniştit, calm 

si relaxat: o plajă cu nisip fin, o poienita în 
care pasc căprioare, bucătăria bunicii sau 
lângă un semineu in care trosneste focul. 
Încearcă să vizualizezi locul în mintea ta. Cu 
culori vezi? Cât de luminat este? Ce sunete 
se aud? Ce mirosuri percepi? Dacă simţi 
anxietate sau nesiguranță în timpul 
incursiunii tale în compasiunea de sine, 
apelează la această imagine a locului sigur ca 
să te calmezi si să te linistesti. 

2. Urmatoarea sarcina este sa creezi o 
imagine a unui personaj ideal plin de grija si 
de compasiune, un om care intruchipeaza 
intelepciunea, puterea, caldura si acceptarea 
fara critica. Pentru unii, ar putea fi un 
personaj religios cunoscut, precum Hristos 
sau Buddha. Pentru altii, ar putea fi o 
persoana pe care au cunoscut-o in trecut si 
care a dat dovada de multa compasiune, de 
exemplu matusa preferata sau un profesor. 
Alţii ar putea să aleagă un animal de 
companie drag, o ființă imaginară sau chiar 
o imagine abstractă, de exemplu o lumină 
albă. Încearcă să vizualizezi această imagine 
cât mai limpede cu putinţă, folosind cât mai 


multe simţuri. 


3. Dacă suferi în prezent, gandeste-te la 
genul de vorbe înțelepte și pline de grijă pe 
care le-ar spune sursa idealizată de 
compasiune ca să te consoleze chiar acum. 
Cum sună vocea acestui personaj? Ce 
sentimente transmite prin tonul său? Dacă 
eşti amortit sau într-un blocaj, permite-ti să 
te bucuri de prezenţa acestei imagini ideale, 
dandu-ti voie să fii pur si simplu acolo. 

4. Acum renunță la imaginea de 
compasiune, respiră profund și stai liniștit în 
propriul corp, savurând confortul şi ușurința 
pe care le-ai cultivat in propria minte şi în 
propriul corp. Constientizeaza că ori de câte 
ori ai nevoie să cultivi compasiunea de sine, 
poți să apelezi la aceasta imagine pe post de 
trambulină, beneficiind astfel de darul 


bunătăţii. 


Compasiunea de sine conștientă 


Christopher Germer, psiholog clinician afiliat cu 
Harvard, specializat în integrarea mindfulnessului 
cu psihoterapia, tsi învaţă majoritatea pacienţilor la 
psihoterapie să practice compasiunea de sine. Chris 
este și un prieten şi un coleg cu care predau ateliere 
de compasiune de sine. Este autorul minunatei cărți 
Mindfulness, calea conştientă spre compasiunea de 
sine, unde rezumă cunoştinţele pe care le-a dobândit 
de-a lungul anilor, în încercarea de a-și ajuta 


pacienţii să se raporteze la sine cu mai multă 


com pasiune. 


Germer observă că pacienţii săi trec de obicei 
prin mai multe etape distincte ale practicii 
compasiunii de sine în timpul psihoterapiei. O 
experienţă comună la început, în special pentru cei 
care suferă de sentimente intense de inutilitate, este 
„back-draftul“. Dacă un incendiu a consumat deja 
oxigenul disponibil şi se deschide brusc un geam, 
are loc adesea o explozie (procesul este cunoscut de 
pompieri sub numele  backdrate). În mod 
asemănător, oamenii care sunt obişnuiţi cu 
autocritica constantă resimt deseori explozii de furie 
si de negativitate intensă atunci când încearcă 
pentru prima oară să aibă o abordare mai blândă și 
mai grijulie fata de ei înşişi. Este ca si cum s-au 
obișnuit să se simtă inadecvati, iar „sinele fara 
valoare“ luptă pentru supravieţuire când este 
ameninţat. Desigur, modul de a face faţă 
backdraftului este să acceptăm conștient experienţa 
si să avem compasiune fata de cât de dificil ne este 
să trăim o stare atât de intensă de negativitate. 

După ce rezistența iniţială se atenuează, 
pacienţii simt deseori un mare entuziasm pentru 
practica compasiunii de sine, pe măsură ce Încep să 
isi dea seama cât de puternic este acest instrument. 
Garner numeşte această etapă „îndrăgostire”. După 
ce s-au luptat atât de mult cu ci înșiși, oamenii se 
îndrăgostesc deseori de sentimentul de pace si de 
libertate pe care îl descoperă atunci când se 
raportează cu tandrete la ei înșiși. Ca atunci cand te 
saruti pentru prima oară cu persoana de care te-ai 
îndrăgostit: simţi furnicături în tot corpul. În etapa 


de îndrăgostire, oamenii tind să se ataseze de 


sentimentele plăcute oferite de compasiunea de sine 
şi vor să se bucure de ele constant. 

Pe măsură ce trece timpul însă, sentimentele 
respective se estompează. Oamenii își dau seama că 
gândurile si sentimentele lor negative nu dispar ca 
prin minune cu ajutorul compasiunii de sine. 
Aminteste-ti, compasiunea de sine nu elimina 
durerea sau experienţele negative, ci doar le acceptă 
cu bunătate, dându-le spaţiul necesar în care să se 
transforme pe cont propriu. Atunci când oamenii 
apelează la compasiunea de sine ca modalitate 
subtilă de a opune rezistenţă emoţiilor lor negative, 
nu numai că acestea persistă, ci se și agravează. 
Germer considera această etapă a procesului 
psihoterapeutic un semn bun, deoarece înseamnă că 
pacienţii încep să-şi puna la îndoială motivațiile. 
Manifestă compasiune în primul rând pentru că vor 
să fie sănătoşi din punct de vedere emoţional sau 
pentru că vor mai ales să-și elimine durerea? 

Dacă practică în continuare compasiunea de 
sine pe durata acestei etape intermediare dificile, 
pacienţii vor descoperi in cele din urmă 
înţelepciunea „acceptării adevărate. În această 
ctapă, motivaţia pentru compasiune de sine se 
schimbă din „vindecare“ în „îngrijire“. Ideea că viata 
este dureroasă si că suntem cu toţii imperfecti este 
apoi acceptată pe deplin ca parte din viaţă. Oamenii 
înţeleg că fericirea nu înseamnă ca lucrurile să fie 
exact cum isi doresc sau ca ei să fie exact cum își 
doresc. În schimb, fericirea apare atunci când iubesc 
viata și pe ei înșiși exact asa cum sunt, știind CĂ 


bucuria si durerea, puterea si slăbiciunea, gloria si 


eşecul sunt toate esențiale pentru o experiență 
deplină a condiţiei de fiinţă umană. 

Eu şi Chris Germer lucrăm acum la un nou 
proiect interesant: un program de formare in 
compasiune de sine conştientă (MSC) de opt 
săptămâni. Programul este similar cu MBSR al lui 
Kabat-Zinn, pe care sperăm să-l completăm cu 
folos. În prima zi a programului, ne concentrăm în 
principal pe explicarea conceptului de compasiune 
de sine si pe diferenţele fata de stima de sine (vezi 
capitolul 7). În săptămânile următoare ne 
concentrăm pe practicarea compasiunii de sine 
pentru controlul emoţiilor dificile, folosind diferite 
meditații, teme pentru acasă şi exerciţii experientiale 
(inclusiv cele din prezentul capitol, dar şi altele). 
Programul pare să aibă rezultate importante în 
sensul schimbării în bine a vietii si sperăm că in 
curând vom avea date de cercetare privind 
eficacitatea MSC ca intervenţie psihoterapeutică. 
Amândoi suntem convinși că, prin participarea la 
programul MSC, oamenii își vor maximiza 
rezilienta emoţională si starea de bine. (Pentru mai 
multe informaţii privind programul, vezi self- 


compassion.org sau mindfulselfcompassion.org 
Exercitiul 4 
Scanare corporală pentru compasiune 


(Disponibil şi ca meditaţie ghidată în format 


MP3 la self-compassion.org.) 


O tehnică utilizată de obicei în cursurile de 
mindfulness precum MBSR este „scanarea 
corporală“. Participanţii îşi concentrează 
sistematic atenţia pe fiecare parte a corpului, 
din vârful capului până în tălpi, 
constientizandu-si toate senzațiile fizice. Eu 
si Chris Germer folosim această tehnică in 
atelierele noastre MSC, dar cu o modificare. 
Adaugam si compasiunea de sine. Ori de 
câte ori intrăm în contact cu o senzaţie 
inconfortabilă atunci cand ne scanăm 
corpul, trebuie să încercăm să ne reducem 
tensiunea, transmitandu-ne compasiune fata 
de suferința pe care o resimtim. Mângâindu- 
ne astfel mintal corpul, ne reducem durerile 
şi suferinţele într-o măsură remarcabilă. 

Se recomandă să începi întins în pat sau 
pe podea. Întinde-te pe spate si sprijina-ti cu 
blandete mâinile la aproximativ 15 cm în 
lateral, tinand picioarele departate la nivelul 
umerilor. Aceasta pozitie se numeste in yoga 
„poziţia cadavrului“ (shavasana) si permite 
relaxarea completa a tuturor muschilor. 
Incepe cu crestetul capului. Observa cum iti 
simti scalpul: mancarime, furnicaturi, cald, 
rece? Observa apoi daca simti vreo senzatie 
de disconfort acolo. Daca simti, incearca sa 
relaxezi si să atenuezi tensiunea din zona 
respectivă şi transmite grijă si bunătate către 
această parte a corpului tău. Cuvintele pe 
care ti le adresezi pe un ton liniștitor și 


reconfortant, cum ar fi „Draga de tine, se 


simte multă încordare acolo, e în regulă, 
trebuie doar sa te relaxezi“ ajută deseori 
foarte mult. După ce ai transmis 
compasiune către această parte a corpului 
tau, sau dacă nu ai simţit deloc disconfort 
acolo, treci la următoarea parte a corpului. 

Poţi să urmezi mai multe trasee prin corp, 
dar eu prefer să trec de la vârful capului la 
fata, apoi la ceafă, la gat, la umeri, la mâna 
dreaptă (mai întâi braţul, apoi antebraţul, 
apoi palma), la mâna stângă, la piept, la 
abdomen, la spate, la zona pelviană, la fese, 
la piciorul drept (mai întâi coapsa, apoi 
genunchiul, apoi gamba, apoi talpa) şi în 
cele din urmă la piciorul stâng. Alţii preferă 
să înceapă cu picioarele si să progreseze în 
sus până la vârful capului. Nu există o 
variantă corectă, alege orice traseu preferi. 

Pe măsură ce scanezi conştient fiecare 
parte a corpului, verifică dacă simţi tensiune 
şi transmite-ti compasiune fata de durerea 
resimţită, încercând conștient să 
detensionezi, să relaxezi şi să alini această 
zonă. Încerc deseori să îmi exprim 
recunoştinţa fata de acea parte a corpului 
care mă doare, apreciind cât de dificil este să 
isi facă treaba pentru mine (de exemplu 
gâtul, care trebuie să susțină toată greutatea 
capului meu mare!). Este o oportunitate să- 
ti arăţi bunătate într-un mod foarte concret 
si cu cât faci acest exercițiu mai încet și mai 


conştient, cu atât vei beneficia mai mult de 


el. 


După ce ai trecut conştient prin fiecare 
parte a corpului, din vârful capului până la 


tălpi — ceea ce ar putea să dureze între 5 si 


30 de minute, în funcţie de cât de repede te 
mişti —, concentreaza-ti atenţia pe întregul 
corp cu multitudinea sa de senzaţii și de 
pulsatii şi transmite-i dragoste și 
compasiune. Majoritatea oamenilor declară 
că se simt deosebit de relaxaţi, dar și 
energizati dupa acest exercițiu — si e mai 


ieftin decât un masaj. 


Capitolul 7 


RENUNTAREA LA JOCUL STIMEI 
DE SINE 


Nu luati [egoul] prea în serios: atunci 
când detectati la voi insivd un 
comportament generat de ego, zambiti. 
Uneori ati putea chiar să radeti. Cum a 
putut umanitatea să fie păcălită de el 
atât de mult timp? 


ECKHART TOLLE, Un pământ nou. Trezirea constiintei 


umane% 


DEEA CĂ TREBUIE SA AVEM O STIMĂ DE SINE 


RIDICATĂ CA SĂ fim sănătoşi din punct de vedere 
psihic este atât de răspândită în cultura occidentală, 


încât suntem ingroziti să facem orice ar pune-o în 


pericol. Ni se spune că trebuie să avem o părere 
bună despre noi înşine cu orice preţ. Profesorii sunt 
încurajați să le dea tuturor elevilor premii, astfel 
încât fiecare dintre ei să se simtă mândru si special. 
Stima de sine ridicată este portretizată ca ceaunul cu 
galbeni de la capătul curcubeului, un lucru preţios 
care trebuie dobândit și protejat. 

Este adevărat că oamenii cu stimă de sine 
ridicată tind sa fie veseli, declară că au multi prieteni 
si sunt motivaţi în viata, în timp ce oamenii cu 
stimă de sine scăzută sunt singuratici, anxiosi și 
deprimaţi. Cei cu stimă de sine ridicată sunt 
optimişti si văd lumea printr-un filtru colorat în roz. 
Cei cu stimă de sine scăzută nici nu reuşesc să se dea 
jos din pat dimineaţa. Se presupune că stima de sine 
este cauza acestor rezultate. Convingerea aproape 
religioasă că stima de sine ridicată conduce la o 
bună sănătate mintală ne-a făcut să includem o 
multitudine de programe de creştere a stimei de sine 
în şcoli, centre comunitare şi instituţii de sănătate 
mintală. În 1986, statul California a lansat un grup 
operativ pentru stima de sine şi responsabilitatea 
personală si socială, cu un buget anual de un sfert de 
milion de dolari pe an. Raționamentul a fost că, 
dacă ridicăm stima de sine a copiilor din California, 
reducem povara unor probleme precum bullyingul, 
infracțiunile, sarcina la adolescente, abuzul de 
droguri si performanţele şcolare slabe. S-a susţinut 
chiar că investiţia în stima de sine a copiilor se va 
recupera din veniturile fiscale pe termen lung, 
deoarece oamenii cu stimă de sine ridicată tind să 


câștige mai mult decât cei cu stimă de sine scăzută. 


Zeci de reviste pentru femei au promovat beneficiile 
unei stime de sine ridicate şi s-au scris mii de cărţi 
despre cum sa dobândim, să crestem sau să 


menţinem stima de sine. 


Împăratul e gol 


Fascinatia pentru stima de sine a fost alimentată în 
mare măsură de psihologi, care au publicat peste 15 
0000 de articole științifice pe această temă. Mai 
recent însă, psihologii au început să pună la îndoială 
ideea că stima de sine chiar este panaceul care s-a 
considerat că e. Rapoartele despre eficacitatea 
iniţiativei privind stima de sine din California, de 
exemplu, sugerează că a fost un eşec total. Aproape 
niciunul dintre rezultatele sperate ale programului 
nu a fost realizat. Desigur, asta nu a oprit grupul 
operativ să tragă concluzia că „stima de sine scăzută 
reprezintă o variabilă independentă puternică 
(condiţie, cauză, factor) în geneza problemelor 
sociale grave. Știm cu toţii că este adevărat şi nu e de 
fapt nevoie să creăm un grup operativ special în 
California pe această temă pentru a ne convinge“L. 
Cu alte cuvinte, stim că stima de sine funcţionează, 
chiar dacă datele spun contrariul, prin urmare, nu 
trebuia să ne obosim să demonstrăm lucruri care 
erau evidente de la început. După cum a comentat 
la un moment dat umoristul Will Rogers: „Eu nu 
spun glume. Doar urmăresc guvernul si raportez 
faptele.“ 

Într-o analiză influentă a literaturii de 


specialitate pe tema stimei de sine, s-a ajuns la 


concluzia că stima de sine ridicată nu a îmbunătăţit 
de fapt performanţele şcolare sau de muncă, nu a 
dezvoltat abilităţile de leadership şi nu a prevenit 
fumatul, consumul de alcool sau droguri sau 
activităţile sexuale timpurii la copii.4 In orice caz, 
stima de sine ridicată pare a fi mai degrabă 
consecința decât cauza comportamentelor sănătoase. 
Raportul a contestat, de asemenea, ipoteza potrivit 
căreia comportamentul agresorilor se explică printr- 
o stimă de sine scăzută. De fapt, e probabil ca 
agresorii să aibă o stimă de sine la fel de ridicată ca 
ceilalţi. Să-i hartuiasca pe alţii constituie una dintre 
principalele modalităţi care le asigură senzaţia de 
putere şi superioritate. Oamenii cu o stimă de sine 
ridicată tind să formeze gasti — in general preferă 
membrii grupurilor de care aparţin în detrimentul 
„străinilor“. In consecință, cercetările arată că 
persoanele cu o stimă de sine ridicată au la fel de 
multe prejudecăţi, dacă nu chiar mai multe, decât 
cei cu o stimă de sine scăzută. Oamenii cu o stimă 
de sine ridicată se angajează si în comportamente 
indezirabile social, de exemplu, copiatul la examene, 
la fel de frecvent ca oamenii cu o stimă de sine 
scăzută. 

Atunci cand se simt insultati, oamenii cu o 
stimă de sine ridicată îi atacă frecvent pe ceilalți. 
Într-un studiu realizat pe studenţi, de exemplu, 
participanţilor li s-a spus că au obţinut rezultate sub 
medie la un test de inteligenta.2 Indivizii cu stima 
de sine ridicată au avut tendinţa să compenseze 
vestile proaste insultându-i pe ceilalți participanţi la 


studiu şi umilindu-i. Pe de altă parte, cei cu stimă 


de sine scăzută au avut tendinţa să reacționeze cu o 
atitudine mai amabilă şi oferind complimente 
celorlalți participanţi, ca modalitate de a părea mai 
agreabili. Cu cine ai prefera să iti petreci timpul 
când se comunicà evaluarile anuale ale 


performanţelor la muncă? 


Ce este stima de sine, de fapt? 


Înainte de a continua, merită să analizăm mai atent 
ce reprezintă de fapt stima de sine. În esenţă, este o 
evaluare a propriei valori, o judecată de valoare care 
confirmă că suntem oameni buni și valoroși. 
William James, unul dintre părinţii fondatori ai 
psihologiei occidentale, a susţinut că stima de sine 


este un produs al „competenţei percepute în 


domenii importante“. Asta înseamnă că stima de 


sine este derivată din convingerea că ne pricepem la 
lucrurile care au importanţă personală pentru noi. 
Poate că sunt bun la dame, dar joc şah foarte prost — 
stima dc sine îmi va fi afectată doar dacă mi se pare 
important să fiu bun la sah. Dinamica identificată 
de James sugerează că ne putem creşte stima de sine 
în două moduri. 

Una dintre abordări este să valorizăm lucrurile la 
care suntem pricepuţi şi să devalorizăm lucrurile la 
care nu suntem pricepuţi. Un adolescent care este 
bun la baschet si slab la matematică decide ca 
baschetul este foarte important, în timp ce 
matematica nu contează prea mult. Posibila 
problemă a acestei abordări, desigur, este că am 


putea să subestimăm importanţa dobândirii unor 


aptitudini valoroase, doar pentru că ne face să ne 
simțim mai bine. Cand își concentrează toată 
energia pe a deveni jucător profesionist de baschet şi 
ignoră matematica, un copil îşi limitează viitoarele 
oportunităţi de angajare — un scenariu pe care îl 
vedem pus în practică foarte des. Cu alte cuvinte, 
dorinţa noastră de a ne creşte stima de sine pe 
termen scurt ne afectează dezvoltarea pe termen 
lung. 

Cealaltă modalitate de a ne creşte stima de sine 
implică să ne perfectionam competențele în acele 
domenii care sunt importante pentru noi. De 
exemplu, o femeie care consideră că e important să 
arate ca un model ar putea să încerce în permanenţă 
să slăbească încă zece kilograme pentru a ajunge la 
greutatea ideală. Problema este ca uneori e 
contraproductiv să încercăm să ne îmbunătăţim. 
Femeia care încearcă să încapă într-o pereche de 
pantaloni mărimea 32, chiar dacă forma naturală a 
corpului ei nu este potrivită pentru asta, va ajunge 
să se simtă înfometată, frustrată și demoralizată. Ar 
fi fost mai bine să desconsidere de la bun început 
importanţa unui corp de fotomodel. (La urma 
urmei, majoritatea bărbaţilor spun că preferă 
femeile cu forme.) 

Charles Horton Cooley, un cunoscut sociolog 


de la începutul secolului al XX-lea, a identificat o 


altă sursă comună a stimei de sine.2 El a propus 
ipoteza potrivit căreia sentimentul valorii de sine se 
naşte din „sinele din oglindă“. Mai exact, percepţia 
noastră despre cum ne văd ceilalți. Atunci când 


credem că ceilalți ne judecă pozitiv, avem o părere 


bună despre noi înşine. Atunci când credem că 
ceilalți ne judecă negativ, avem o părere proastă 
despre noi înşine. Cu alte cuvinte, stima de sine 
provine nu doar din propriile judecăţi de sine, ci si 
din percepția judecății celorlalți. Trebuie să 
subliniem cuvântul percepție. 

Cercetările arată că stima de sine este influenţată 
mai degrabă de percepţia judecății străinilor decât 
de cea a judecății prietenilor apropiaţi şi a familiei. 
Să ne gândim puţin la asta. Când mama ta îţi spune 
că eşti inteligent sau că arăţi bine, o să iei în serios 
comentariile ei? „Desigur că mama spune asta, doar 
e mama! Avem tendinţa să acordăm o pondere mai 
mare părerilor pe care „alte persoane“ sau niste 
anonimi le au despre noi: colegi, vecini, alţi copii de 
la școală și așa mai departe, despre care presupunem 
că sunt mai obiectivi. Marele defect al acestui 
raționament, desigur, este că firul de care atârnă 
stima noastră de sine este extrem de subţire. În 
primul rând, dat fiind că indivizii care nu ne cunosc 
prea bine nu pot să ne judece pe baza unor 
informaţii concrete, de ce ar trebui să ne pese de 
părerea lor? În al doilea rând, cât de bine stim ce 
gândesc ei de fapt? 

Când eram la liceu, petreceam ore în șir 
aranjându-mi părul şi machiajul în stil goth înainte 
de a merge într-un club popular de rock. Voiam 
doar să par cool în faţa altor tineri goth. Dar mă 
simţeam mereu ca o „impostoare şi presupuneam 
că toţi își dau ochii peste cap pe la spate. În general, 
aveam o stimă de sine scăzută în ceea ce priveşte 


aspectul meu de rockerita, în pofida eforturilor 


uriaşe de a-mi aranja machiajul si părul. Câţiva ani 
mai târziu, nişte prieteni mi-au spus că ceilalți 
oameni chiar credeau că arătam cool la momentul 


respectiv, ba chiar încercau să mă imite. Cu alte 


cuvinte, percepţia mea despre percepţia celorlalți era 
complet eronată. După ce am analizat fotografiile de 
atunci, am văzut că si percepţia lor părea să fie 
eronată. Cu siguranță că stilul goth nu mă prindea 
deloc. 

Tindem să credem că doar tinerii cad pradă 
presiunii anturajului si nesigurantelor de acest tip, 
dar cat de des, ca adulţi, ne simţim bine sau rău 
numai din cauza unei noţiuni vagi și nefondate 
despre cum ne văd „ceilalți oameni“? Nu doar că 
aplicăm un filtru extrem de întunecat asupra 
percepţiei noastre despre realitate, ci obsesia noastră 
legată de impresia pe care o facem celorlalți duce la 


o gravă amăgire de sine. 


Oglindă, oglinjoară 


Oamenii cu stimă de sine ridicată se descriu ca fiind 
mai simpatici si mai atractivi si cred că au relaţii mai 
bune cu ceilalți decât cei cu stimă de sine scăzută. 
Un observator obiectiv nu ar fi însă de acord cu asta 
neaparat. Într-un studiu, cercetătorii au analizat 
cum și-au evaluat studenţii abilităţile interpersonale: 
abilitatea de a-și crea noi prieteni, de a vorbi si de a 
se deschide în faţa altora, de a gestiona conflictele și 
de a oferi sprijin emoţional.” Nu este surprinzător 
că persoanele cu stimă de sine ridicată au declarat că 


excelează la aceste calităţi dezirabile. Totusi, potrivit 


colegilor lor de cameră, abilităţile lor interpersonale 


crau doar medii (Doamne fereste!). Studii similare 
au constatat că indivizii cu stimă de sine ridicată 


sunt mai încrezători în ceea ce priveşte popularitatea 


lor’, în timp ce oamenii cu stimă de sine scăzută 
presupun că ceilalți nu îi plac prea mult. De obicei 
însă, atât persoanele cu stimă de sine ridicată, cât si 
cele cu stimă de sine scăzută sunt simpatizate de 
ceilalți în egală măsură. Doar că cei cu stimă de sine 
scăzută subestimează grav nivelul de aprobare din 
partea celorlalți, în timp ce oamenii cu stimă de sine 
ridicată supraestimează grav acest nivel de aprobare. 
Cu alte cuvinte, stima de sine ridicată nu este 
asociată cu 4 fi un om mai bun, ci doar cu a crede că 
eşti. 

Bunicul soţului meu, Robbie, era un fermier 
alb, bogat, din Zimbabwe, care isi conducea 
plantațiile cu mână de fier. Robbie avea o părere 
excelentă despre el însuși şi presupunea că toţi cel 
din jur o împărtășesc. Într-o vizită în Zimbabwe, în 
timp ce servitorul negru al lui Robbie (care îi 
spunea „stăpâne ) ne servea cu ceai, imi amintesc ca 
ne-a spus o poveste despre lucrătorii de la fermă si 
despre relaţia lui cu ei. La sfârșitul poveştii, Robbie 
și-a luat un aer melancolic si a spus: „Stii, cred că ei 
chiar mă plac...“ Nu avea nici cea mai mică idee — 

sau, cel puţin, o suprima complet — că muncitorii 
lui îl pupau în fund doar pentru că erau ingroziti de 
posibilitatea de a-şi pierde locul de muncă. Deşi nu 
avea niciun prieten (isi îndepărtase majoritatea 
membrilor familici din cauza comportamentelor 


sale de tiran), a rămas agăţat de iluzia că este iubit şi 


admirat până în ziua în care a murit. Ca observaţie 
interesantă, moartea lui Robbie a intervenit subit, la 
doar câteva zile după ce Robert Mugabe a declarat 
că urma să preia toate fermele albilor din 
Zimbabwe. Poate că Robbie nu voia să trăiască lipsit 
de cea mai importantă sursă de stimă de sine pe care 
O avea. 

Este adevărat că stima de sine ridicată are cel 
putin un beneficiu tangibil și deloc lipsit de 
importanţă: fericirea. Atunci cand îţi place de tine, 
ai tendinţa sa fii vesel; când nu-ţi place de tine, ai 
tendinţa să fii deprimat. Cele două stări de spirit ne 
determină şi modul în care ne raportăm în general 
la viata. Când credem că suntem grozavi, viata este 
grozavă; cand nu credem asta, viata e oribilă. 
Fericirea este o caracteristică importantă a unei vieți 
bune si merită cu siguranţă cultivată. Dar preţul 
plătit pentru fericirea de moment oferită de stima 


de sine ridicată este mare. 


Mitul lui Narcis 


Narcisistii au o stimă de sine extrem de ridicată si 
sunt destul de fericiţi în cea mai mare parte a 
timpului. Desigur, ci au și o imagine 
supradimensionata, nerealistă cu privire la cat de 
atractivi, cât de competenți şi cât de inteligenţi sunt 
si se simt indreptatiti să primească un tratament 
special. 

Narcis, a cărui legendă a dat numele 
narcisismului, era fiul râului Cephios si al nimfei 


Liriope. S-a indragostit de propria imagine reflectata 


într-un izvor, fiind atât de captivat, încât nu s-a mai 
putut îndepărta de locul respectiv, mistuindu-se în 
cele din urmă până la moarte. În psihologia 
modernă, narcisismul este măsurat de obicei prin 
analiza punctajelor obținute la chestionarul 
personalității narcisice, care include itemi precum 
„Cred că sunt o persoană specială“, Îmi place să 
îmi analizez imaginea în oglindă“ si „Dacă as 
conduce lumea, aceasta ar fi mai bună“.? Cercetările 
arată în general că oamenii care obţin punctaje 
ridicate pe această scală declară totodată că sunt 
foarte mulţumiţi de viaţa lor. Cui nu i-ar plăcea un 
serial în care joacă rolul principal? 

Dar narcisiştii sunt de fapt prinşi într-o capcană 
socială. 10 Deşi speră că măreţia propriei persoane va 
fi admirată de ceilalți, câștigându-și astfel prieteni si 
admiratori, adevărul este ca, in timp, narcisistii 
reuşesc aproape întotdeauna să-i alunge pe oamenii 
din jurul lor. La început, cei din jur sunt 
impresionați de încrederea în sine si de stăpânirea de 
sine a narcisistilor, dar în final ajung să fugă tocmai 
de aceste trăsături. Majoritatea spun că nu le plac 
indivizii care au trăsături narcisice pronunţate, iar 
relaţiile personale ale narcisistilor se destramă de 
obicei după un timp. Este greu să te simţi înţeles sau 
să ti se satisfacă nevoile dacă partenerul este atat de 
absorbit de el însuși. 

Mulţi oameni cred că în adâncul sufletului 
narcisistii se urăsc si că imaginea lor de sine atât de 
supradimensionată este doar un paravan pentru 
nesiguranța pe care o simt. Această idee a fost 


promovată de presa mondenă din Statele Unite. 


Discutând despre dificultăţile unor tinere celebrităţi 
precum Lindsay Lohan sau Paris Hilton, un 
comentator TV a spus: „Au tot ce-şi pot dori în 
viata — fata lor este în sfârșit la TV. Între timp, acea 
voce mică din interior repetă: «Nu eşti suficient de 
bună. Nu esti suficient de bună.» Se presupune 
deci că leacul pentru narcisism trebuie să fie 
creşterea stimei de sine. Cercetările arată că această 
ipoteză este falsă. Oamenii de ştiinţă au găsit 
modalitatea de a evalua atitudinea inconștientă fata 
de sine folosind Testul de asociere implicită (IAT). 
Acest test computerizat măsoară cât de rapid 
asociază oamenii etichetele „eu“ si „nu eu“ cu 
termeni pozitivi precum minunat versus termeni 
negativi precum îngrozitor. Se consideră că oamenii 
care asociază rapid „eu“ cu termeni pozitivi, dar mai 
lent cu termeni negativi au o stimă de sine implicit 
ridicată, pe când tiparul invers indică o stimă de 
sine impli-cit scăzută. Se pare că narcisistii cred ca 
sunt minunati atât implicit, cat si explicit H 

Atunci cand a afirmat „Nu există nimeni pe 
lume ca mine. Cred că în fiecare deceniu a existat o 


blondă legendară — Marilyn Monroe, Prinţesa 


Diana — iar acum eu sunt această legendă“ 


probabil Paris Hilton nu a spus-o pentru că are o 
nesiguranţă profundă. Să încerci să ajuţi un narcisist 
îndemnându-l să isi arate mai multă iubire de sine e 
ca şi cum ai pune gaz pe foc. 

Metafora incendiului este potrivită. Cat timp 
primesc atenţia si admiraţia pe care cred că le 
merită, narcisistii sunt in culmea fericirii. Problema 


apare atunci când poziţia lor de superioritate începe 


să se clatine. Când sunt puşi în faţa unor comentarii 
negative, narcisistii răspund în general cu furie si 
sfidare. 

Într-un studiu clasic, cercetătorii au analizat 


comportamentul narcisiștilor atunci cand li se 


amenința egoul.1- Studiul le-a cerut participanţilor 
să scrie un eseu pe o temă importantă, care urma să 
fie citit si evaluat de un partener de cercetare din 
cealaltă cameră (partener pe care participanţii nu l- 
au întâlnit niciodată si care de fapt nu exista). 
Eseurile au primit ca feedback aleatoriu unul dintre 
cele două comentarii scrise de partenerul fictiv: 
„Este unul dintre cele mai proaste eseuri pe care le- 
am citit! sau „Fără sugestii, eseu grozav!. În 
următoarea parte a studiului, care a fost descrisă ca 
sarcină de învăţare, participanţilor li s-a spus că 
trebuie să apese un buton cât mai repede după 
rezolvarea unei probleme simple, împreună cu 
partenerul lor. Li s-a spus că persoana care 
reacţionează mai încet va fi avertizată printr-un 
zgomot, care o va ajuta să înveţe. Sarcinile erau 
trucate, desigur. Participantilor li s-a zis că au fost 
cei mai rapizi si au fost rugaţi să seteze nivelul si 
durata zgomotului pentru partenerul lor mai „lent“ 
(aceeași persoană despre care credeau că le evaluase 
eseul). Narcisiştii care primiseră feedback negativ au 
fost cei mai violenti, transmițând zgomote 
prelungite şi intense ca răsplată pentru insulta 
primită anterior de la partenerul lor. 

Când narcisistii se simt umiliţi de altii, 
răzbunarea lor este rapidă si furioasă, chiar violentă. 


Furia narcisică are un rol important pentru narcisist: 


redirectioneaza atenţia negativă de la sine către 
ceilalţi, care sunt apoi invinovatiti de toate emoţiile 
întunecate pe care le simte narcisistul. Acest tipar de 
comportament explică de ce psihologul clinician 
Otto Kernberg descrie violenţa oamenilor care au 


comis atacuri cu arme de foc în şcoli drept o 


manifestare de „narcisism malign“ 1% De exemplu, 
Eric Harris si Dylan Klebold, care au tras la Liceul 
Columbine, au comis faptele atroce ca reactie la 
insulte relativ minore proferate de unii colegi de 
școală. In mintea lor cu egouri supradimensionate, 
acesti colegi nu isi primeau decat rasplata cuvenita. 
Cu doar câteva zile înainte de a trage asupra 
colegilor de clasă, Eric si Dylan și-au spus în glumă: 
„Nu e mişto că o să primim respectul pe care îl 
merităm? * 

Dacă ai cunoscut vreodată un narcisist, 
următorul tipar iti va suna cunoscut. Nevoia de 
respect a narcisistului si modul în care cere respect 
sunt constante. Deoarece narcisistii încearcă mereu 
să s€ agate de acel sentiment evaziv al stimei de sine 
ridicate, furia care se abate atunci cand pretiosul lor 
ego este pus în pericol este cu adevărat 
inspaimantatoare. 

Prietena mea Irene mi-a spus la un moment dat 
povestea unei femei care avea toate semnele 
distinctive ale unui narcisist clasic. Ea zicea că la 
prima vedere n-ai fi ghicit că Susan e narcisistă — era 
supraponderală şi muncea foarte mult, iar viata ei 
socială era destul de limitată. Dar avea o mare 
pasiune in viata: ajuta copiii nevoiaşi. Mergea in 


misiuni voluntare in tari din lumea a treia cel putin 


de două ori pe an și era foarte eficientă in munca ei 
umanitară. 

Din păcate, Irene şi-a dat seama pe propria piele 
că Susan își folosea activităţile caritabile doar ca 
modalitate să se simtă superioară. Susan era „unul 
dintre cei mai importanţi experţi din lume“ pe tema 
malnutriţiei în rândul copiilor din lumea a treia (cel 
puţin potrivit lui Susan) şi se identifica în mod clar 
cu rolul salvatorului: un cavaler în armură 
strălucitoare, care îi ajută pe cei nevoiaşi. Visul de o 
viata al lui Susan, asa cum îi plăcea să le spună 
oamenilor, era să deschidă o banca pentru alimente 
unde să poată hrăni copiii subnutriti pe tot 
parcursul anului. Când a primit pe neașteptate o 
sumă mare de bani, Irene și-a dat seama că poate să 
transforme în realitate visul lui Susan. Ea a decis să 
înfiinţeze o organizație non-profit care să 
construiască o bancă pentru alimente într-o zonă 
rurală din Bangladesh, iar Susan urma să fie 
managerul acestui centru. 

În loc să fie însă recunoscătoare pentru ajutor, 
Susan s-a întors imediat împotriva lui Irene. A 
început să o vorbească pe la spate, plângându-se 
oricui era dispus să o asculte că trebuie să lucreze cu 
o femeie atât de proastă. Era dispusă să fie 
managerul băncii pentru alimente „pentru binele 
copiilor”, spunea ea, dar să facă asta sub 


supravegherea unei femei atât de evident 


incompetente era îngrozitor. Apoi a inceput sa 
răspândească zvonuri false si urâte, atacand-o pe 
Irene pe plan personal si din perspectiva integritatii 


sale. Din fericire, o cunoştinţă i-a povestit ce se 


întâmplă cam cu o săptămână înainte de 
deschiderea băncii pentru alimente, iar Irene a reușit 
să rezilieze contractul cu Susan la timp. 

Pentru Irene, a fost ca o palma peste fata. După 
un timp însă, a început să își dea seama că Susan nu 
se poartă asa din cauza ei. Ea isi construise un 
portret strălucitor de salvator al lumii, iar poziţia în 
care să primească ajutor, în loc să ofere, era una 
insuportabilă pentru egoul ei. Susan trebuia să o 
portretizeze pe Irene ca diavol pentru a-şi menţine 
propria imagine de înger. Din păcate, narcisismul 
este mai frecvent decât am crede în rândul 
oamenilor care fac fapte bune. Dar atunci când forţa 
care motivează filantropia este creşterea stimei de 
sine, pana si acţiunile caritabile frumoase sunt 


murdărite de nevoile unui ego lacom. 


Lauda fără discernământ 


Desi cultivarea unei stime de sine ridicate e asociată 
cu probleme, stima de sine ridicată nu este în sine 
rea. În mod clar, e mult mai bine să te simţi demn și 
valoros decât lipsit de valoare și nesemnificativ. 
Doar că există căi sănătoase şi căi nesănătoase de 
creştere a stimei de sine. O familie care te susţine 
sau eforturile acerbe pentru a atinge obiective 
valoroase reprezintă surse sănătoase pentru creşterea 
stimei de sine. Să iti umfli egoul si să-i desconsideri 
pe ceilalți sunt acţiuni mai degrabă reprobabile. Cu 
toate acestea, majoritatea cercetărilor care analizează 
stima de sine nu o diferenţiază pe cea sănătoasă de 


formele sale mai puţin productive. 


Cel mai des folosit instrument pentru măsurarea 


stimei de sine, Scala stimei de sine Rosenberg, 


include întrebări destul de generale. De exemplu, 
„Simt că am o serie de calităţi pozitive“ sau „Am o 
atitudine pozitivă faţă de mine“. Narcisistul care 
crede că el este cel mai bun lucru care i s-a 
întâmplat întregii omeniri va obţine un punctaj 
destul de mare pe această scala, dar la fel va fi si 
cazul unui individ umil care are o părere bună 
despre sine doar pentru că este om, iar oamenii sunt 
demni de respect prin simpla lor existenţă. Mai 
simplu spus, este imposibil să discernem dacă o 
stimă de sine ridicată este sănătoasă sau nesănătoasă 
până nu îi identificăm sursa. 

Problema multor programe școlare de creștere a 
stimei de sine este că nu fac distincţia între stima de 
sine sanatoasa și cea nesanatoasa. Programele 
respective tind să folosească lauda fără discernământ 
pentru a creşte stima de sine a copiilor, 
concentrându-se doar pe nivelul acesteia, nu şi pe 
felul in care capata copilul stima de sine si din ce 
motiv. Drept urmare, multi copii ajung sa creada ca 
merita complimente si admiratie indiferent ce fac. 


Jean Twenge scrie despre aceasta tendinţă in 


fascinanta ei carte Generation Me Ea observă că 
programele şcolare de creştere a stimei de sine tind 
să fie măgulitoare pentru ego la un nivel de-a 
dreptul gretos. Copiilor li se dau de citit cărţi 
precum The Lovables in the Kingdom of Self-Esteem, 
din care cei mici afla ca portile stimei de sine se 
deschid daca spun de trei ori cu mandrie: ,Sunt 


adorabil!“ Tomuri grele precum Be a Winner: A Self- 


Esteem Coloring and Activity Book îi ajută pe copii să 
înţeleagă cat de speciali si de importanţi sunt. Jocuri 
precum „Cercul Magic“ desemnează un copil care 
poartă o insigna cu „Sunt grozav“ în timp ce colegii 
scriu o listă de afirmaţii pozitive pentru copilul 
desemnat. În special școlile primare pleacă de la 
premisa că misiunea lor este să crească stima de sine 
a copiilor, ca să-i pregătească pentru succes si fericire 
în viaţă mai târziu. Din acest motiv, școlile 
descurajează observaţiile critice ale profesorilor cu 
privire la cei mici deoarece le-ar putea afecta stima 
de sine. 

Unele şcoli americane chiar au eliminat 
calificativul „F“, deoarece „F“ vine de la „fail“, eşec. 
În schimb, notează pur si simplu cu „E“ lucrările 
inacceptabile, probabil pentru că litera E nu este 
asociată cu o judecată de valoare, ci doar urmează 
după „D“ (si poate avea conotaţii pozitive, precum 
„excelent“, să zicem?). Dorinţa de a creşte stima de 
sine a copiilor a dus la o inflaţie gravă a notelor. Un 
studiu a constatat ca 48% dintre elevii de liceu au 


avut media A în 2004, comparativ cu 18% în 


1968.44 Deloc surprinzător, elevii americani 
consideră că sunt cei mai buni şi cei mai străluciți 
din lume, chiar daca sunt surclasati de elevii din alte 
tari la aproape orice criteriu de performanţă 
academică. Am putea la fel de bine să ne schimbăm 
numele în Statele Unite ale Lake Wobegon. 

Deşi accentul pus pe creşterea stimei de sine a 
copiilor are la bază intenţii bune, îndepărtându-se 
de practicile educaţionale dure ale trecutului, care 


deseori reduceau stima de sine a copiilor, lauda fără 


discernământ le afectează capacitatea de a se vedea 
clar cum stau lucrurile şi le limitează posibilitatea de 
a-şi atinge întregul potential. 

Accentul pe stima de sine ridicată cu orice preţ a 
dus şi la o tendinţă îngrijorătoare de creștere a 
narcisismului. Twenge si colegii ci au analizat 
punctajele a peste 15 000 de studenţi care au 
completat Chestionarul personalităţii narcisice între 
1987 și 2006.18 In perioada de 20 de ani, 
punctajele au crescut enorm, 65% dintre elevii din 
ziua de astăzi având punctaje mai ridicate de 
narcisism faţă de generaţiile anterioare. Nu 
întâmplător, nivelurile medii ale stimei de sine a 
elevilor au crescut cu o marjă chiar mai mare în 
aceeași perioadă. 

Twenge este coautoarea unei cărți intitulate 7he 
Narcissism Epidemic: Living in the Age of Entitlement, 
impreuna cu renumitul cercetator Keith Campbell, 
specializat în narcisism. Autorii analizează cum 
accentul pus pe creșterea stimei de sine în Statele 
Unite ale Americii a condus la o adevărată boală 


culturală, scriind că: 


Înțelegerea epidemiei de narcisism este 
importantă, deoarece consecințele sale pe 
termen lung sunt distructive pentru societate. 
Concentrarea culturii americane pe 
admirația de sine a provocat o fugă din 
realitate către tara fanteziilor de grandoare. 
Avem oameni bogați falsi (cu credite la care 
plătesc doar dobânda şi cu o grămadă de 
datorii), frumusete falsă (cu operații estetice 


si proceduri cosmetice), sportivi falsi (cu 
medicamente care îmbunătățesc 
performanta), celebrități false (prin reality- 
show-uri şi YouTube), elevi geniali falsi (din 
inflația notelor), o economie națională falsă 
(cu datorii guvernamentale de 11 miliarde 
de dolari), sentimente false de a fi speciali in 
rândul copiilor (prin parenting si educație 
concentrate pe stima de sine) şi prieteni falsi 
(cu explozia retelelor de socializare). Toate 
aceste fantezii ne fac să ne simțim bine, însă 
din păcate, realitatea învinge întotdeauna. 
Criza ipotecara si criza financiară care au 
urmat sunt doar o demonstrație a modului 
în care dorințele supradimensionate se 


prabusesc in cele din urmă la pământ. 


Deoarece laudele profesorilor si părinţilor pentru 
creşterea stimei de sine a copiilor sunt 
necondiționate, unele voci susţin că laudele ar 
trebui să fie condiţionate de muncă şi efort, astfel 
încât copiii să se simtă binc în legătură cu propria 
persoană doar dacă merită.20 De ce să te straduiesti 
să faci ceva bine, dacă mediocritatea primeşte 
aceleași laude ca munca de primă clasă? Se sugerează 
ideea că laudele si critica reprezintă forte 
motivatoare eficiente atunci când sunt legate de 
succes si de eşec, si că doar într-unul dintre scenarii, 
nu şi în celălalt, ne simțim bine în legătură cu 
propria persoană. Din păcate însă, dovezi ample 


arată că folosirea stimei de sine condiţionat, astfel 


încât să ne simţim bine în legătură cu noi înșine 
atunci când reuşim şi să ne simţim rău atunci când 
eşuăm constituie o problemă la fel de mare precum 


întemeierea stimei de sine pe nimic. 


Valoarea de sine condiționată 


„Valoare de sine condiţionată“ este un termen pe 
care psihologii îl folosesc pentru a se referi la un 
sentiment de stimă de sine care depinde de succes 
sau eşec, de aprobare sau dezaprobare. Au fost 
identificate mai multe domenii comune ale valorii 
de sine condiţionate, cum ar fi atractivitatea 
personală, aprobarea colegilor, concurenţa cu 
ceilalţi, succesul la munca/scoala, sprijinul familiei, 


sentimentul de virtute şi chiar iubirea de 


Dumnezeu. Oamenii sunt diferiți în ceea ce 


priveşte gradul în care stima lor de sine este 
condiționată de evaluări pozitive în aceste domenii 
diferite. Unii joacă totul pe o singură carte, de 
exemplu atractivitatea personală, în timp ce alţii 
încearcă să fie buni la toate. Cercetările arată 
următorul lucru: cu cât sentimentul general de 
valoare de sine depinde mai mult de succesul într- 
un anumit domeniu al vietii, cu atât te vei simți mai 


deprimat în general atunci când apare eşecul în 


domeniul respectiv.22 


Atunci când stima ta de sine este condiţionată, e 
posibil să te simţi ca în caruselul lui Mr. Toad: starea 
de spirit ti se schimbă de la entuziasm la pierzanie 
de la un moment la altul. Să presupunem că iti obţii 


sentimentul de valoare de sine din faptul că eşti bun 


la jobul tau în vânzări. Te vei simţi ca un rege atunci 
când vei primi titlul de vânzătorul lunii, dar te vei 
simţi oribil dacă obţii rezultate doar medii. Sau 
poate că stima ta de sine tinde să se bazeze pe cât de 
mult te plac cei din jur. Vei primi o doză incredibilă 
de fericire când cineva iti va face complimente, dar 
te vei prabusi dacă cineva te ignoră sau, mai rau, te 
critica. 

La un moment dat, am trait experienta de a ma 
simţi extrem de complimentata si criticată 
devastator exact in acelasi timp. Vizitam un centru 
de echitatie impreuna cu Rupert, care calarise toata 
viata lui, iar instructorul spaniol de echitatie care 
conducea centrul, un barbat mai in varsta, parea sa 
he impresionat de pielea mea mediteraneeana 
intunecata. In dorinta lui de a fi galant, mi-a facut 
ceea ce i s-a părut cel mai mare compliment. „Eşti 
foarte frumoasă. Să nu iti razi niciodată mustata.“ 

Nu ştiam dacă să râd, să îl lovesc, să plec capul 
rusinata sau să spun mulțumesc. (Am ales prima si 
ultima opţiune, dar m-am gândit serios si la celelalte 
două!) Rupert era prea ocupat să râdă ca să spună 


Ceva. 


Ironic, oamenii care excelează în domenii 
importante pentru stima lor de sine sunt cei mai 
vulnerabili la dezamăgire. Studentul care ia 10 pe 
linie se va simţi oribil dacă ia orice notă mai mică de 
10 la un examen, în timp ce un student de 5 se va 
simţi fantastic dacă ia un amărât de 7. Cu cât urci 
mai sus, cu atât căderea va fi mai abisală. 

Stima de sine condiţionată are o calitate care 


provoacă dependență şi este greu de depăşit. 


Deoarece afluxul iniţial de stimă de sine ne face să 
ne simţim atât de bine, vrem să primim în 
continuare complimentele respective sau să câştigăm 
în continuare acele competiţii. Continuăm să 
alergam după acea senzaţie de entuziasm simțită la 
început, dar la fel ca în cazul drogurilor sau al 
alcoolului, toleranța noastră creşte, prin urmare, ne 
trebuie din ce în ce mai mult pentru a ne bucura de 
o doză. Psihologii numesc acest proces „banda 
rulantă hedonistă“ (hedonism înseamnă căutarea 
plăcerii), comparând căutarea fericirii cu situatia 
unui om aflat pe banda de alergat, care trebuie să 
depună din ce în ce mai mult efort doar ca să 
rămână în același loc. 

Încercarea de a-ţi demonstra permanent valoarea 
în domeniile din care îţi alimentezi stima de sine se 
poate întoarce împotriva ta. Dacă motivul principal 
pentru care vrei să câştigi un maraton este să al o 
părere bună despre tine, ce se întâmplă cu dragostea 
pentru alergare în sine? În loc să alergi pentru că iti 
place, începi să o faci pentru a primi recompensa 
stimei de sine ridicate. Ceea ce înseamnă că ai mai 
multe şanse să renunti daca nu mai câştigi curse. E 
ca şi cum ai fi un delfin care trece prin cercurile de 
foc doar pentru că vrea să primească un peşte ca 
recompensă. Dar dacă nu mai primeşte recompensa, 
dacă nu mai are parte de creșterea stimei de sine pe 
care şi-o doreşte atât de mult, delfinul nu mai sare. 

Jeanie iubea pianul clasic şi a învăţat să cânte de 
la vârsta de 4 ani. Pianul reprezenta cea mai mare 
sursă de bucurie din viata ei, transportând-o fără 


efort într-un loc de seninătate si frumuseţe. In 


adolescenţă însă, mama ei a început să o înscrie la 
concursuri de pian. Dintr-odată, nu mai era vorba 
doar despre muzică. Deoarece identitatea ei în curs 
de dezvoltare era atât de legată de a fi o pianistă 
„bună“, atât pentru Jeanie, cât si pentru mama ci 
conta enorm dacă se clasa prima, a doua sau a treia 
în cadrul concursului. Dacă nu prindea niciun loc 
pe podium, se simţea complet lipsită de valoare. Cu 
cat Jeanie încerca mai mult să cânte bine, cu atât 
performanţele ei scădeau, deoarece se concentra mai 
mult pe competiţie decât pe muzică în sine. Când a 
intrat la liceu, Jeanie a renunţat cu totul la pian. Nu 
mai era distractiv. 

Artiştii şi sportivii spun adesea astfel de poveşti. 
Din momentul în care începem să ne asociem stima 
de sine exclusiv cu performanţele noastre, orice 
mare bucurie în viaţă începe să pară un efort 
incomensurabil, iar plăcerea începe să se transforme 


în suferinţă. 


Confuzia dintre hartă și teritoriu 


Ca fiinţe umane dotate cu capacitatea reflectiei de 
sine, cu capacitatea de a construi conceptul de sine, 
gândurile şi evaluările noastre despre noi înşine se 
confundă uşor cu cine suntem în realitate. Este ca și 
cum am amesteca o natură moartă de Cézanne, în 
care este reprezentat un vas cu fructe cu fructele în 
sine, confundând vopseaua si pânza cu merele, 
perele si portocalele reprezentate în natura moartă si 
supărându-ne când ne dăm seama că nu le putem 


mânca. Conceptul nostru de sine nu este sinele 


nostru real, desigur. Este pur şi simplu o 
reprezentare, uneori corectă, dar de cele mai multe 
ori extrem de inexactă, a gândurilor, sentimentelor 
si comportamentelor noastre obişnuite. lar partea 
tristă este ca tusele grosiere care ne conturează 
conceptul de sine nici măcar nu se apropie de 
complexitatea, subtilitatea si miracolul sinelui 
nostru real. 

Cu toate acestea, ne identificăm atât de puternic 
cu portretul nostru mintal, încât o imagine pozitivă, 
si nu una negativă, devine o chestiune de viata si de 
moarte. Dacă imaginea de sine pe care mi-o 
construiesc este perfectă şi dezirabila, spune 
procesul meu inconştient de gândire, atunci sunt 
perfect şi dezirabil, în consecinţă, ceilalți mă vor 
accepta în loc să mă respingă. Totuși, dacă imaginea 
pe care mi-o construiesc este defectuoasă sau 
nedorită, atunci sunt lipsit de valoare si voi fi 
proscris si abandonat. Ne gândim la aceste chestiuni 
doar în alb şi negru: suntem fie buni (pfiu, ce 
usurare!), fie rai (si am putea foarte bine să 
renuntam complet chiar acum). Orice amenintare la 
adresa reprezentarii noastre mintale legate de cine 
suntem va fi resimţită, așadar, ca o ameninţare reală, 
viscerală şi vom răspunde la fel de puternic ca un 
soldat care îşi apără viaţa. 

Tinem strâns de stima noastră de sine ca si cum 
ar fi o plută gonflabilă care ne va salva — sau cel 
puţin va salva şi va susţine sentimentul pozitiv de 
sine pe care ni-l dorim atât de mult — doar pentru a 
afla că pluta are o gaură imensă și rămâne rapid fără 


aer. Adevărul este că uneori manifestăm calități 


pozitive, alteori negative. Uneori actionam in 
moduri utile, productive si alteori în moduri 
dăunătoare şi nepotrivite. Dar aceste calităţi sau 
comportamente nu ne definesc. Suntem un verb, nu 
un substantiv, un proces, nu un „lucru“ fix. 

Cum suntem fiinţe mercuriale, acţiunile noastre 
se schimbă în funcţie de timp, de circumstanţe, de 
stări, de cadru. Totusi, uităm deseori asta și 
continuăm să ne flagelăm în căutarea necruțătoare a 
unei stime de sine ridicate, a acelui Sfânt Graal 
evaziv, încercând să găsim 0 cutie permanentă cu 
eticheta „bun“, în care să ne strecuram. 

Sacrificându-ne pe altarul zeului insatiabil al 
stimei de sine, cedăm miracolul si misterul în 
continuă evoluţie al vieţii noastre în schimbul unui 
instantaneu Polaroid steril. În loc să ne delectăm cu 
bogăţia și complexitatea experienței noastre — 

bucuria și suferinţa, dragostea Și furia, pasiunea, 
criumfurile si tragediile noastre — încercăm să 
surprindem si să facem rezumatul experienţelor 
noastre de viaţă prin evaluări extrem de simpliste ale 
valorii de sine. Dar aceste evaluări, într-un sens 
foarte real, sunt doar gânduri. Si de cele mai multe 
ori nici măcar nu sunt corecte. Nevoia de a ne vedea 
ca fiind superiori ne face să ne subliniem diferenţele 
fata de ceilalţi, si nu interconectarea, ceea ce duce la 
sentimente de izolare, de deconectare şi de 
nesiguranță. Deci, ne-am putea întreba: chiar 


merită? 


Compasiunea de sine și stima de sine 


Ce-ar fi dacă, în loc să încercăm să ne definim 
valoarea de sine prin judecăţi de valoare si evaluări, 
ne-am obţine sentimentele pozitive legate de noi 
înşine dintr-o sursă complet diferită? Dacă acestea 
ar veni din inima, şi nu din mintea noastră? 

Compasiunea de sine nu încearcă să surprindă si 
să definească valoarea sau esenţa a ceea ce suntem. 
Nu este un gând sau o etichetă, o judecată de 
valoare sau o evaluare. În schimb, compasiunea de 
sine este o modalitate de a relationa cu misterul 
existenței noastre. În loc să ne controlăm imaginea 
de sine astfel încât să fie mereu plăcută, 
compasiunea de sine recunoaşte faptul că toate 
hintele umane au atât puncte forte, cât si puncte 
slabe. În loc să ne pierdem în gândurile legate de cât 
de buni sau de rai suntem, conștientizăm experienţa 
momentului prezent si înțelegem că se schimbă 
mereu, că nu e permanentă. Succesele si eșecurile 
noastre vin si pleacă, ele nu ne definesc si nici nu ne 
stabilesc valoarea. Sunt doar o parte a procesului de 
a fi în viata. Mintea ar putea încerca sa ne convingă 
de contrariu, dar în adâncul inimii stim că adevărata 
noastră valoare este experienţa de bază de a fi o 
hinta constienta, care simte $i percepe. 

Asta inseamna ca, spre deosebire de stima de 
sine, senzatia de bine din compasiune de sine nu 
depinde de a fi special sau peste medie si nici de a 


atinge obiective ideale. Ci de grija pe care ne-o 


acordăm in calitate de fiinţe fragile si imperfecte, 
dar magnifice. In loc să ne raportăm prin opoziţie la 
ceilalți într-un joc fără sfârşit al comparatiilor, ne 


bucurăm de ce avem în comun cu ei şi ne simţim 


mai conectaţi si mai întregi în acest proces. lar 
senzaţia de bine din compasiune de sine rămâne 
atunci când facem o tâmpenie sau când lucrurile nu 
merg, bine. De fapt, compasiunea de sine intră în 
acțiune mai ales atunci când stima de sine ne 
părăsește — ori de câte ori eşuăm sau ne simţim 
inadecvat. Când fantezia volubilă a stimei de sine 
dispare,  îmbrăţișarea  atotcuprinzătoare a 
compasiunii de sine este acolo, așteptând cu 
răbdare. 

Desigur, vor spune scepticii, dar ce spun 
cercetările? Concluzia este că, potrivit cercetărilor, 
compasiunea de sine pare să ofere aceleași avantaje 
ca o stimă de sine ridicată, fără niciun dezavantaj 
perceptibil. Compasiunea de sine şi stima de sine 
tind să meargă mână în mână. Oamenii care 
manifestă un nivel ridicat de compasiune de sine 
tind să aibă o stimă de sine mai bună decât cei care 


sunt autocritici la nesfarsit. La fel ca stima de sine 


ridicată, compasiunea de sine este asociată cu 
semnificativ mai puţină anxietate și depresie, 
precum şi cu mai multă fericire, optimism si emoţii 
pozitive. În schimb, compasiunea de sine oferă 
avantaje clare în faţa stimei de sine atunci când 
lucrurile nu merg bine sau când egoul ne este 
amenințat. 

Într-un studiu realizat împreună cu colegii mei, 
am rugat studenţii să completeze câteva chestionare 
de măsurare a compasiunii de sine si a stimei de 
sine. A urmat partea dificilă. Li s-a cerut să 
participe la un interviu trucat pentru a le „testa 


abilitățile legate de interviuri“. Mulţi studenţi sunt 


stresaţi de procesul interviului, mai ales având în 
vedere că vor candida în curând pentru joburi în 
viata reală. Ca parte a experimentului, studenţilor li 
s-a cerut să scrie răspunsul la acea întrebare temută, 
dar inevitabilă: „Descrie cea mai mare slăbiciune a 
ta. Ulterior, li s-a cerut să spună cat de anxiosi se 
simt. 

Nivelurile de compasiune de sine ale 
participanţilor, dar nu şi nivelurile lor de stimă de 
sine, au fost un predictor bun al nivelului de 
anxietate resimţit. Cu alte cuvinte, studenții care 
manifestau compasiune de sine au raportat că se 
simt mai putin jenati şi stresaţi decât cei care nu 
aveau compasiune de sine, probabil pentru că se 
simțeau în largul lor să recunoască faptul că au 
puncte slabe si să vorbească despre ele. Studenţii cu 
stimă de sine ridicată, în schimb, nu au fost mai 
putin anxioşi decât cei cu o stimă de sine scăzută, 


hind nelinistiti de provocarea de a vorbi despre 


defectele lor. Si, în mod interesant, cei care 
manifestau compasiune de sine au folosit mai 
puţine pronume personale la persoana întâi singular, 
adică „eu“, atunci cand au scris despre punctele lor 
slabe, folosind mai mult pluralul, adică „noi“. De 
asemenea, au făcut mai des trimiteri la prieteni, 
familie şi alti oameni. Acest lucru sugerează că 
senzaţia de interconectare inerentă compasiunii de 
sine joacă un rol important în capacitatea acesteia 
de a acţiona ca tampon împotriva anxietatii. 

Un alt studiu le-a cerut oamenilor să își 
imagineze ca sunt în situații potenţial jenante: joacă 


într-o echipă si ratează o lovitură importantă care 


duce la pierderea meciului, de exemplu, sau joacă 
într-o piesă de teatru si isi uită replicile.22 Cum s-ar 
simţi ei dacă li s-ar întâmpla așa ceva? Participanţii 
care manifestau compasiune de sine au fost mai 
puţin predispusi sa se simtă umiliti sau 
incompetenti ori sa ia lucrurile prea personal. In 
schimb, ei au afirmat ca ar aborda situatia cu calm, 
gandindu-se la lucruri precum ,,Oricine gafeaza din 
când in când“ sau „Pe termen lung, asta nu prea 
contează“. Stima de sine ridicată nu a contat însă 
prea mult. Atât persoanele cu stimă de sine ridicată, 
cât şi cele cu stimă de sine scăzută au fost la fel de 
predispuse să aibă gânduri precum „Sunt un ratat“ 
sau „Aş vrea să mor. Din nou, stima de sine 
ridicată nu aduce beneficii prea mari atunci când 
ceva nu merge tocmai bine. 

Într-un alt studiu, participanţilor li s-a cerut sa 
isi înregistreze o prezentare video. Apoi li s-a spus ca 
cineva le va urmări înregistrarea şi le va oferi 
feedback despre cât de calzi, prietenoși, inteligenți, 
agreabili si maturi par (feedbackul era trucat, 
evident). Jumătate dintre participanţi au primit 
feedback pozitiv, ceilalți au primit feedback neutru. 
Oamenii care manifestau compasiune de sine au 
fost relativ implacabili, indiferent dacă feedbackul 
primit a fost pozitiv sau neutru, şi au fost dispuşi să 
spună ca feedbackul se bazează pe propria 
personalitate în ambele cazuri. Oamenii cu un nivel 
ridicat de stimă de sine însă au fost predispuşi să se 


supere atunci când au primit feedback neutru (cum, 


sunt doar mediu?). De asemenea, au fost mai 


predispuşi să conteste că feedbackul neutru este 


legat de propria personalitate (sunt sigur că cine s-a 


uitat la înregistrarea mea este un idiot!). Acest lucru 
sugerează că indivizii cu un nivel ridicat de 
compasiune de sine sunt mai capabili să accepte 
cine sunt, indiferent cât de multe laude primesc de 
la ceilalți. Stima de sine, pe de altă parte, prosperă 
doar atunci când se primesc evaluări bune și ar 
putea duce la tactici evazive şi contraproductive 
atunci când există posibilitatea de a te confrunta cu 
orice adevăr neplăcut despre tine. 

Recent, eu si colega mea Roos Vonk am 
investigat beneficiile compasiunii de sine in 
comparaţie cu stima de sine la un număr de peste 3 
000 de persoane din diferite categorii sociale, în cel 


mai mare studiu pentru analiza acestei teme de până 


acum.22 În primul rând, am analizat echilibrul 
sentimentelor pozitive faţă de sine de-a lungul 
timpului. Au avut tendinţa să urce si să coboare ca 
un yo-yo sau au rămas relativ constante? [poteza 
noastră a fost că stima de sine se corelează cu 
sentimente relativ instabile ale valorii de sine, 
deoarece tinde să scadă ori de câte ori lucrurile nu 
merg, asa cum s-a dorit. Pe de altă parte, deoarece iti 
poţi arăta compasiune atât în situaţiile bune, cât si 
în cele rele, ipoteza noastră a fost că sentimentul 
valorii de sine asociat cu compasiunea de sine va 
rămâne mai stabil în timp. 

Pentru a testa această ipoteză, am rugat 
participanţii să raporteze cum se simt în legătură cu 
ei înșiși la momentul respectiv — de exemplu, „Mă 
simt inferior fata de ceilalți in acest moment“ sau 


„Mă simt bine în legătură cu mine însumi“. Am 


repetat experimentul de 12 ori pe parcursul a opt 
luni. 

Apoi am calculat gradul în care nivelul general 
al compasiunii de sine sau al stimei de sine prezice 
valoarea de sine pe parcursul acestei perioade. Cum 
am preconizat, compasiunea de sine era clar asociată 
cu sentimente mai stabile ale valorii de sine, într-o 
măsură mai mare decât stima de sine. De asemenea, 
am constatat că, în comparaţie cu stima de sine, 
compasiunea de sine era mai putin probabil să fie 
condiţionată de anumite rezultate, precum 
aprobarea socială, rezultate bune în competiţii sau 
senzaţia de atractivitate. Atunci când se bazează pe 
ideea că suntem fiinţe umane intrinsec demne de 
respect şi nu este condiţionat de atingerea anumitor 
idealuri, sentimentul valorii de sine este mult mai 
greu de zdruncinat. 

Am descoperit că, spre deosebire de stima de 
sine, compasiunea de sine era asociată cu un nivel 
mai scăzut de comparaţie socială şi cu o nevoie mai 
redusă de a riposta în cazul perceperii unor 
comentarii denigrante la adresa propriei persoane. A 
fost de asemenea asociată cu un nivel mai scăzut al 
„nevoii de închidere cognitivă“ — termenul 
psihologic care desemnează nevoia de a avea 
dreptate fără nicio urmă de îndoială. Oamenii care 
îşi dobândesc valoarea de sine din sentimentul de 
superioritate si infailibilitate tind să se enerveze si să 
intre în defensivă când le este ameninţată poziţia. 
Oamenii care îşi acceptă imperfectiunea cu 
compasiune nu mal trebuie totuși să adopte astfel de 


comportamente nesanatoase pentru a-și proteja 


egoul. De fapt, o constatare izbitoare a studiului a 
fost că persoanele cu o stimă de sine ridicată erau 
mult mai narcisice decât cele cu o stimă de sine 
scăzută. În schimb, compasiunea de sine nu a fost 
deloc corelată cu narcisismul. (Motivul pentru care 
nu a existat o corelaţie negativă este că indivizii care 
nu au compasiune de sine nu au nici tendinţa de a fi 


narcisisti). 
Exercitiul | 
Identificarea trisorului 


A. Fa o lista cu pana la zece trasaturi ale tale 
care joaca un rol in stima ta de sine: 
lucruri care te fac sa te simti bine sau rau 
in legatura cu tine (performanta la munca, 


rolul de parinte, greutatea etc.). 


10. 


B. Pune-ti următoarele întrebări în legătură cu 
fiecare item ȘI analizează dacă răspunsurile 
iti schimbă perspectiva. Te pacaleste in 


vreun fel stima de sine? 


1. Vreau să mă simt mai bine decât alţii sau să 


simt că am o legătură cu el? 


2. Valoarea mea vine din faptul că sunt special 


sau din faptul că sunt om? 


3. Vreau să fiu perfect sau să fiu sănătos? 


Eliberarea de sub tirania egoului 


Se poate spune că, desi nu dispare complet, egoul 
trece din primul plan în plan secund cu ajutorul 
compasiunii de sine. In loc să te evaluezi ca individ 


izolat, cu limite clar definite in comparatie cu 


ceilalți, te vezi ca parte a unui întreg mai marc, 
interconectat. Ideea că există un „sine separat care 
poate fi judecat independent de numeroasele 
condiţii care au interactionat la crearea „sinelui“ este 
o iluzie. Abia atunci când cădem în capcana 
convingerii că suntem „entităţi distincte” intră în 
joc chestiunea stimei de sine. Bineînţeles că vrem să 
trăim fericirea asociată cu momentele în care ne 
simțim bine în legătură cu noi, oricine vrea asta. 
Mai mult, această fericire este dreptul nostru din 
naștere. Dar fericirea reală, de durată este trăită cel 
mai bine atunci când suntem angajaţi în fluxul 
vieţii — atunci când suntem conectaţi, nu separați de 
tot ce ne înconjoară. 

Dacă ne privim experienţele mai ales prin filtrul 
egoului, dacă încercăm constant să ne creștem sau să 
ne menţinem stima de sine ridicată, ne privăm de 
însuși lucrul pe care ni-l dorim cel mai mult. Să fim 
acceptaţi asa cum suntem, ca parte integrantă din 
ceva mult mai mare decât sinele nostru mic. 


Nemarginiti. Incomensurabili. Liberi. 

Capitolul 8 


MOTIVAŢIE ȘI DEZVOLTARE 
PERSONALĂ 


[Un] paradox straniu: când mă accept pe 
mine însumi asa cum sunt, mă schimb. 


CARL ROGERS, A deveni o persoană. 


OI PROSCRISI STĂTEAU ÎNTR-UN BAR. UNUL 
D DINTRE EI ÎI spune celuilalt: 

— L-ai mai văzut pe Billy the Kid în ultima 
vreme? 

— Da. Am luat prânzul împreună zilele trecute. 

— Da? 

— Da, treceam podul spre oraș, călare, si l-am 
văzut pe Billy cu arma îndreptată spre mine. 
„Coboară de pe cal“, mi-a spus el. Ce puteam să fac? 
Avea pistol, asa că m-am dat jos de pe cal. Billy a 
arătat apoi spre o balegă. „Vezi balega aia? Mănânc- 
0.“ Ce puteam să fac? Avea pistol. Am mâncat 
balega. 

Billy a izbucnit în hohote si a râs atât de tare, încât 
i-a căzut pistolul. Am apucat imediat pistolul. „Hei, 
Billy!" îi spun. „Pistolul e da mine acum. Vezi balega? 
Mananc-o.“ Ce putea să facă? Aveam pistolul. A 
mâncat balega. Asa cum spuneam, am luat prânzul 


împreună zilele trecute. 


Această glumă (recunosc, destul de gratuită) 
subliniază convingerea larg răspândită că trebuie să 
îndreptăm arma spre cineva pentru a-l convinge să 
facă ceva neplăcut — mai ales dacă persoana 
respectivă suntem chiar noi. 


Principalul motiv pentru care oamenii nu sunt 


dispuşi să-şi arate mai multă compasiune este teama 
de lene şi de complacere. „Bătaia e ruptă din rai“, se 
spune, dezvăluind credința că numai prin pedepse 
aspre ținem indolenta la distanţă. Pedepsele 
corporale sunt mai puțin frecvente în familie şi la 


scoală în ziua de astăzi, dar încă folosim această 


abordare în privinţa noastră, considerând ca 
autoflagelarea (chiar și doar mintală) este nu doar 
utilă, ci si eficientă. Este vechea abordare a motivării 


prin pedeapsă şi recompensă: judecata de sine este 


pedeapsa, iar stima de sine este recompensa. Dacă 
faci ce trebuie să faci, chiar dacă nu vrei asta, eviti 
loviturile aspre ale autocriticii şi te simţi bine cu tine 
însuţi. 

Am avut o studentă pe nume Holly care era 
foarte convinsă de această teorie. Credea cu tărie că 
trebuie să fie dură cu ea însăşi ca să persevereze, 
astfel încât să devină persoana care isi dorea sa fie. 
Născută într-o familie conservatoare din Texas, care 
avea aşteptări incredibil de mari, considera că nu 
este suficient să termine facultatea, trebuia să facă si 
un masterat. Părinţii ei nu aveau studii superioare: 
toate speranţele si visurile lor erau legate de succesul 
fiicei lor. Modalitatea în care făcea fata acestel 
presiuni constante era autocritica permanenta. Daca 
lua o nota mai slaba decat sperase la un examen, 
vocea ei interioară îi arunca invective grave: „Esti 
atât de proastă si de jalnică. N-o să intri niciodată la 
master dacă o dai în bara aşa. Recompensa pe care 
şi-o oferea pentru eforturile ei imense era mândria. 

Holly voia ca părinţii ei să fie mândri de ea, şi 
voia ca si ea însăși să fie mândră de ea. Considera ca 
singurul mod în care va putea vreodată să-și atingă 
obiectivele este să se încurajeze printr-o autocritică 
fără milă. 

E un mod de gândire incredibil de comun, dar 


este oare adevărat? 


Biciul demoralizant 


In primul rand, gandeste-te la starea de spirit pe 


care o generează autocritica. Ce dispoziţie generează 
cuvintele „Eşti o lenesa ordinară, te urăsc”? Te simţi 
energizată, inspirată, gata să cuceresti lumea? Simti 
că poti? 

Este si mai ușor să vedem asta dacă ne gândim la 
felul în care îi motivăm pe alţii, precum copiii. Să 


presupunem că fiica ta în vârstă de zece ani a luat o 


notă proastă la un test. Care este cel mai bun mod 
de a o încuraja să adopte obiceiuri mai bune de 
învăţare astfel încât să ia o nota mai mare data 
viitoare? Irebuie să o critici cu înverșunare? Îi spui 
că e inutilă și o trimiti la culcare fără să mănânce 
cina? Bineînţeles ca nu! O astfel de critică dură ar 
zdrobi-o emoţional până în punctul în care ar 
rămâne fără nicio urmă de energie pe care să o 
dedice învăţării. Din păcate, unii părinţi adoptă 
această abordare, care este departe de a fi ideală. Ar 
fi mai eficient să o asigurăm că asemenea situaţii se 
mai întâmplă, că o iubim în continuare şi să o 
încurajăm ferm, dar cu compasiune să adopte o 
nouă rutină de învăţare, asigurând-o că poate să ia 
note mai bune si că acest lucru se va întâmpla. 

Stim cu toţii că mesajele pozitive de linistire 
creează cea mai propice stare de spirit pentru a 
munci din greu si pentru a ne atinge cel mai înalt 
potential. Trebuie să ne simţim calmi, în siguranță si 
încrezători ca să ne descurcăm cel mai bine. 

De aceea, când încercăm să îi motivăm pe cei 


dragi, de obicei facem tot posibilul să-i convingem 


că avem încredere în ei, că beneficiază de loialitatea, 
afectiunea si sprijinul nostru nelimitate. Dintr-un 
motiv ciudat însă, adoptăm abordarea exact opusă 
cu noi înșine. 

Cercetătorii care studiază motivația au 
descoperit în repetate rânduri că nivelul nostru de 
încredere în sine are un impact semnificativ asupra 
capacităţii de a ne atinge obiectivele. Zeci de studii 
au confirmat că încrederea în propriile abilităţi — o 
încredere pe care psihologul Albert Bandura o 


numește ,autoeficacitate’ — este direct legată de 


capacitatea noastră de a ne îndeplini visurile. 
De exemplu, un studiu a analizat peste 200 de 


luptători de wrestling, elevi de liceu, pe parcursul 


unui sezon de lupte.4 S-a constatat ca, independent 
de succesul anterior la lupte, acei studenti care aveau 
convingeri mai puternice de autoeficacitate au 
castigat mai multe meciuri decat cei care se indoiau 
de ei înşişi. Acest lucru a fost evident mai ales în 
situaţiile în care se trecea în prelungiri, când meciul 
era strâns. Luptele care se decid în prelungiri sunt 
de tipul „moarte subită“: primul luptător care 
punctează câștigă meciul. Sunt dificile, pentru că 
ambii luptători sunt extenuati, iar egalitatea indica 
faptul că au o condiţie fizică similară. În aceste 
cazuri, singurul predictor al victoriei este încrederea 
mintală a luptătorului în propriile capacităţi. 
Deoarece tinde să submineze convingerile de 
autoeficacitate, autocritica este mai degrabă 
dăunătoare în ceea ce priveşte capacitatea noastră de 
a da ce e mai bun. Umilindu-ne constant, vom 


începe în cele din urmă să ne pierdem încrederea în 


noi, ceca ce înscamnă ca nu vom mai putea să ne 


realizăm potenţialul. Autocritica este de asemenea 
puternic asociată cu depresia, iar o mentalitate 
depresivă nu este tocmai propice pentru o atitudine 
de tipul „haide, sus, la treabă“. 

Desigur, autocritica trebuie să fie câr de cit 
eficientă ca motivaţie, altfel nu ar fi utilizată de atât 
de mulţi oameni. Funcţionează însă dintr-un singur 
motiv: frica. De vreme ce este extrem de neplăcut să 
ne criticăm atât de aspru pentru eșecuri, ne 
motivează dorinţa de a scăpa de propria judecată de 
sine. E ca şi cum ne-am pune capul sub ghilotină, 
amenintandu-ne mereu cu ce e mai rău, ştiind că 
teroarea propriei autocritici ne va împiedica să ne 
complăcem. 

Această abordare funcţionează într-o anumită 
măsură, dar are unele dezavantaje grave. Una dintre 
cele mai mari probleme legate de folosirea fricii ca 
motivaţie este că anxietatea ne subminează 
performanţele. Indiferent dacă e vorba de anxietatea 
de a vorbi în public, de anxietatea înaintea unui 
examen, de blocajul scriitorului sau de frica de 
scenă, stim cu toţii că frica de a fi judecat negativ 
este debilitantă. Anxietatea distrage oamenii de la 
sarcina pe care o au de făcut, interferând cu 
capacitatea lor de a se concentra și de a da ce e mai 
bun. 

Autocritica nu doar că generează anxietate, ci 
crecază şi trucuri psihice menite să prevină 
invinovatirea de sine în caz de eşec, ceea ce la rândul 
său facilitează eșecul. Tendinta de a ne submina 


performanţele în moduri care creează o scuză 


plauzibilă pentru eșec este cunoscută sub numele de 
„autohandicapare“. O formă comună de 
autohandicapare este pur şi simplu să nu depunem 
suficient efort. Dacă nu mă antrenez din timp 
pentru meciul de tenis de la concursul din cartier, 
pot să dau vina pentru pierderea meciului pe lipsa 
antrenamentului, nu pe faptul că sunt o jucătoare 
slabă de tenis. O altă strategie comună este 
tergiversarea. Daca fac praf o sarcină la muncă 
pentru care nu m-am pregătit decât în ultimul 
moment, pot să dau vina pentru eşecul meu pe lipsa 
de pregătire, nu pe incompetenta. 

Cercetările indică faptul că e mai puţin probabil 
ca persoanele autocritice să îşi atingă obiectivele din 
cauza acestor strategii de autohandicapare. De 
exemplu, într-un studiu, studenților li s-a cerut să-și 
descrie diferitele obiective academice, sociale şi de 


sănătate, apoi să raporteze progresul realizat în 


atingerea respectivelor obiective.2 Studentii 
autocritici au progresat semnificativ mai putin in 
directia atingerii obiectivelor lor decat ceilalti si au 
raportat si ca au tergiversat mai des. Asadar, in loc sa 
he un instrument motivational util, autocritica ne- 
ar putea determina de fapt sa ne taiem singuri craca 
de sub picioare. 

Jim este unul dintre cei mai mari adepti ai 
tergiversării pe care i-am cunoscut. Nu făcea nimic 
până în ultimul moment. Ori de câte ori se simţea 
nesigur în legătură cu capacitatea lui de a îndeplini 
o sarcină importantă, obișnuia să tergiverseze, astfel 
încât, dacă eșua, să aibă deja o scuză pregătită: „N- 


am avut destul timp. Când şi-a susţinut examenul 


de intrare la masterat, de exemplu, Joe a început să 
înveţe cu doar câteva zile înainte. Când a primit 
rezultatele, care erau bune, dar nu excelente, mi-a 
spus „Nu e asa de rău, dat fiind cat am învăţat. 
Când a venit momentul să obţină un internship 
care conta pentru programul său de master în 
asistență socială, nu şi-a trimis candidatura la 
programele disponibile decât în ultimul moment. 
Deloc surprinzător, singurul internship care i s-a 
oferit in cele din urmă a fost cel pe care nu şi-l dorea 
nimeni altcineva. Răspunsul lui? „Ei bine, 
majoritatea posturilor erau deja ocupate atunci când 
am candidat cu. Măcar mi s-a oferit ceva.“ 

Cel mai rău a fost însă în ziua nunţii sale. 
Logodnica lui Jim, Naomi, a făcut singură toate 
aranjamentele pentru marele eveniment, sperând că 
ceremonia — care urma să aibă loc într-o superbă 
biserică din secolul al XIX-lea, unde mergea familia 
ei când era copil — va fi perfectă. Naomi a ales rochii 
asortate pentru  domnișoarele de onoare și 
smochinguri pentru Jim şi pentru cavalerii de 
onoare. Singurul lucru pe care l-a rugat pe Jim să îl 
facă a fost să-și cumpere o pereche de pantofi negri 
eleganti pentru costum. Nunta cra programată 
pentru duminică la prânz, așa că Jim s-a gândit că 
poate să se ducă la mall la 9:00 dimineața. Urma sa 
aibă destul timp să cumpere pantofii și să ajungă la 
biserică la ora 11:00, cum fusese instruit. 

Ce a uitat, desigur, este că mallul nu se deschide 
duminica decât abia la prânz. În zonă nu erau 
magazine de pantofi care să fie deschise înainte de 


prânz. Jim nu avea o pereche de pantofi eleganti; tot 


ce avea erau două perechi de pantofi sport colorați si 
o pereche de sandale de piele murdare. Era 
terminat. Din fericire, şi-a amintit că magazinul 
secondhand din zonă se deschide la 10:00 şi că de 
obicei vând și pantofi. Putea să cumpere ceva de 
acolo. Singurii pantofi negri disponibili erau însă o 
imitație ieftină de Crocs. Asta e, se va descurca asa. 
Naomi nu a văzut pantofii lui Jim decât pe culoarul 
spre altar si, desi expresia ei a fost una de groază si 
soc, a decis, pe bună dreptate, să ignore problema 
pentru moment si sa se concentreze pe ce era mal 
important: jurămintele lor. După aceea, la recepţie, 
i-am văzut purtând o discuţie destul de tensionată. 
Cu toate că încercam să nu trag cu urechea (bine, 
poate că am tras puţin cu urechea), l-am auzit pe 
Jim spunând: „Ei bine, dacă ne gândim că nu m-am 
dus la cumpărături decât azi-dimineata, nu e totuși 
atât de rau. Si sunt destul de confortabili... 

Deşi este adevărat că a reușit cumva să se 
descurce prin eforturi de ultim moment si a evitat 
autocritica aspră având mereu la îndemână o scuză 
atunci când o făcea lata, Jim nu și-a atins niciodată 
potenţialul maxim. Ar fi putut să intre la un master 
mai bun, care i-ar fi pus cu adevărat în valoare 
inteligenţa dacă ar fi început să înveţe pentru 
examen mai devreme. Ar fi putut să obţină un 
internship mai bun, unde să câştige experienţă în 
ace] domeniu de asistenţă socială care îl atrăgea cel 
mai mult, dacă şi-ar fi trimis candidatura la timp. Ar 
fi putut să evite cearta cu soţia lui în ziua nunţii 
dacă s-ar fi dus la mall doar cu o zi mai devreme. 


Daca ar fi agreat mai mult ideea că poate să eşueze în 


ciuda tuturor eforturilor, Jim nu ar mai fi trebuit să 
se autosaboteze pentru a-și salva egoul când efectiv 
dădea greş. lar eşecul de un fel sau altul este 


inevitabil dacă nu depunem decât un efort minim. 


Pentru că îţi pasă 


De ce constituie deci compasiunea de sine o 
motivaţie mai eficace decât autocritica? Pentru că 
forta sa motrice este iubirea, nu frica. Dragostea ne 
permite sa ne simţim încrezători si în siguranță 
(partial pentru că ne generează oxitocina), in timp 
ce frica ne face sa ne simţim nesiguri și nervoși (cu 
amigdala supraactivata si inundându-ne sistemul cu 
cortizol). Atunci când avem încredere că vom fi 
intelegatori si plini de compasiune fata de noi înșine 
în momentul unei greşeli, nu ne vom provoca inutil 
stres si anxietate. Ne vom linişti, ştiind că vom fi 
acceptaţi indiferent cât de bine sau cât de prost ne 
descurcăm. Dar dacă asta e adevărat, de ce să ne mai 
chinuim să facem vreun efort? De ce să nu stăm cu 
picioarele în sus mâncând pizza si uitându-ne la 
seriale toată ziua? 

Mulţi oameni văd compasiunea de sine ca pe un 
fel de pătură calduta: o modalitate de a ne cocolosi 
si nimic mai mult. Dar vindecarea si dezvoltarea nu 
au loc prin astfel de tratamente superficiale. Spre 
deosebire de autocritică, care ne pune întrebarea 
dacă suntem suficient de buni, compasiunea de sine 
ne cere să aflăm ce este bun pentru noi. 
Compasiunea de sine se hrăneşte din dorinţa 


interioară de a fi sănătoşi si fericiţi. Dacă ne pasă de 


noi, vom face tot ce trebuie pentru a invata si a 
creşte. Ne vom dori să schimbăm tiparele 
comportamentale nefolositoare, chiar dacă asta 
înseamnă să renuntam pentru o vreme la lucruri 
care ne plac. Părinţii grijulii nu le dau mereu 
copiilor bomboane doar fiindcă celor mici le plac 
bomboanele. Să-i facem toate poftele copilului nu 
este nici pe departe dovada că suntem părinţi buni. 
Sa avem grijă de cei pe care îi iubim înseamnă sa 
spunem nu uneori. 

În mod asemănător, compasiunea de sine 
implică să ne valorizăm profund, să luăm decizii 
care ne fac să ne simţim bine pe termen lung. 
Compasiunea de sine încearcă să vindece 
disfuncţiile, nu să le perpetueze. Nu e nimic rau 
într-un rasfat ocazional, desigur. Uncori, să mănânci 
acea felie de cheesecake cu lămâie este de fapt o 
formă a grijii de sine. Dar exagerarea (de exemplu, 
să mănânci tot tortul, nu doar o felie) nu este bună, 
ci contraproductivă, pentru că nu ne lasă să 
obţinem ce ne dorim cu adevărat: să ne atingem 
potenţialul. 


Buddha numea calitatea motivationala a 


compasiunii de sine „efortul corect“4, Din această 
perspectivă, efortul greşit are drept cauză 
preocuparea pentru ego, dorința de a demonstra 
ceva, dorința de control. Acest tip de efort creşte de 
fapt suferința, deoarece ne face să ne simțim separați 
si deconectati de restul lumii şi creează aşteptarea ca 
lucrurile să fie mereu asa cum ne dorim sa fie. 
Efortul corect, pe de altă parte, vine din dorinţa 


naturală de a vindeca suferinţa. Asa cum spune 


Buddha: „E ca si cum ai simţi că iti ia foc părul. 
Acţiunile pe care le întreprindem atunci cand 
vedem că ne iese fum din păr, de exemplu să luăm 
un prosop ud sau să intrăm la duş, sunt motivate de 
dorinţa de a rezolva problema, de a scăpa de 
pericolul arderii, nu de dorinţa de a demonstra ceva 
(vezi ce pompier excelent sunt?). În acelaşi mod, 
efortul care își are rădăcina în compasiune de sine 
nu este rezultatul unor dorinţe egoiste, ci al dorinţei 
naturale de a ameliora suferinţa. 

Dacă vrem să  prosperăm, trebuie să 
recunoaştem felul în nc facem rău şi să descoperim 
cum să îndreptăm lucrurile. Dar nu trebuie să fim 
cruzi cu noi înşine în acest proces. Ci să fim buni și 
să ne oferim sprijin în efortul dificil al schimbării. 
Să acceptăm că viaţa e dificilă, că problemele fac 
parte din experienţa umană. Din fericire, bunătatea 
si incurajarile ne fac să ne simţim destul de bine si 


cu siguranţă ne ajută să digerăm mai bine situaţia. 
Exercitiul | 
Să identifcăm ce ne dorim cu adevărat 


].  Gândeşte-te cum ai putea folosi 
autocritica drept motivaţie. Te critici pentru 
vreo trăsătură personală (de exemplu că esti 
tafnos, leneș, supraponderal etc.), ai senzaţia 
că dacă esti dur cu tine vei reuși să te 
schimbi? Dacă da, încearcă mai întâi să intri 
în contact cu durerea emoţională pe care ti- 
O provoacă autocritica, oferindu-ti 


compasiune fata de experienta de a te simti 


judecat. 

2. Apoi încearcă să găseşti o modalitate 
mai bună şi mai blândă de a te motiva să 
faci o schimbare, dacă este cazul. Ce cuvinte 
ar folosi un prieten, un părinte, un profesor 
sau un mentor înţelept si grijuliu pentru a-ţi 
spune cu blandete că acele comportamente 
ale tale sunt contraproductive, încurajându- 
te în același timp să faci ceva diferit? Care 
este cel mai puternic mesaj de sprijin la care 
te poţi gândi, unul în concordanță cu 
dorinţa ta fundamentală de a te bucura de 
sănătate si fericire? 

3. Ori de câte ori te surprinzi că te critici 
pentru acea trăsătură nedorită, observă mai 
întâi durerea pe care ţi-o provoacă judecata 
de sine si ofera-ti compasiune. Apoi încearcă 
să reformulezi dialogul interior astfel încât 
să transmită mai multă încurajare și mai 
mult sprijin. Aminteste-ti că, dacă vrei cu 
adevărat să te motivezi, dragostea este mai 


puternică decât frica. 


Compasiune de sine, învăţare și 
dezvoltare personală 


Multi se tem că nu vor fi suficient de ambitiosi daca 
iși arată compasiune. Cercetările sugerează 
contrariul. Într-un studiu, de exemplu, am analizat 
cum reacţionează oamenii când nu reușesc să își 


atingă standardele şi cât de ridicate erau aceste 


standarde de la inceput.2 Am descoperit ca cei care 


manifestă compasiune de sine sunt la fel de 
predispusi să aibă standarde ridicate fata de sine ca 
cei care nu manifesta compasiune de sine, dar sunt 
mult mai putin predispusi sa se judece aspru pentru 
momentele in care nu au îndeplinit standardele 
respective. De asemenea, am constatat că cei care 
manifestă compasiune de sine sunt mai orientati 
spre dezvoltarea personală decât cei care se critică în 
mod constant. Este mai probabil ca ei să-și 
formuleze planuri specifice de atingere a 
obiectivelor, dar si de cultivare a echilibrului. 
Compasiunea de sine nu coboară în niciun fel 
stacheta pe care ţi-o stabilesti în viata. În schimb, te 
ajută să reactionezi mai putin violent atunci cand 
nu te descurci pe cât de bine ai sperat, ceea ce te 
ajută în realitate să-ţi atingi obiectivele pe termen 
lung. 

Capacitatea de a ne realiza potentialul depinde 
in parte de tipul motivatiei noastre. Este intrinseca 
sau extrinsecă? Motivatia intrinsecă apare atunci 
când suntem motivaţi să facem un anumit lucru 
pentru că vrem să învăţăm, să crestem, sau pentru 
că activitatea este pur şi simplu interesantă. 
Motivația extrinsecă apare atunci când suntem 
motivaţi să facem ceva pentru a obţine o 
recompensă sau pentru a evita o pedeapsă. Chiar şi 
atunci cand recompensele si pedepsele vin din 
interior, precum recompensa stimei de sine sau 
pedeapsa autocriticii, motivaţia este tot extrinseca, 
deoarece ne implicam într-o activitate pentru 


motive ascunse. 


Psihologa Carol Dweck, autoarea lucrării 


Mindset, a identificat două motive principale pentru 


care oamenii doresc să-și atingă obiectivele. 
Persoanele cu obiective de învăzare sunt motivate 
intrinsec de curiozitate și de dorința de a dezvolta 
noi abilităţi. Ele tind să reuşească pentru că vor să 
câştige cunoştinţe și, mai ales, pentru că văd 
greşelile ca parte din procesul de învățare. 
Persoanele cu obiective de performantă, pe de alta 
parte, sunt motivate extrinsec sa isi apere sau să Își 
crească stima de sine. Vor să se descurce bine pentru 
ca ceilalți să le aprobe si tind să evite eşecul cu orice 
preţ. Asta înseamnă că, în loc să accepte provocări, 
preferă să meargă pe drumul sigur. Cunoşti genul. 
Oamenii care vor doar să ia un 10 fără efort şi 
cărora nu le pasă cât de mult au învăţat din asta. 
Cercetările arată că, pe termen lung, obiectivele de 
învăţare sunt mai eficiente decât obiectivele de 
performanţă. Obiectivele de învăţare îi fac pe 
oameni să depună eforturi mai mari, pentru 
perioade mai lungi, fiindcă le place activitatea 
respectivă. De asemenea, le permit să ceară ajutorul 
și îndrumarea de care au nevoie, pentru că nu își 
mai fac griji că o să pară incompetenti din cauză că 
nu ştiu deja răspunsul corect. 

Să vedem exemplul lui Kate şi Danielle. Surori 
gemene, ambele iubitoare de animale în copilărie, 
cele două aveau zeci de poze cu lei, zebre, rinoceri, 
girafe si alte animale exotice lipite pe pereţii din 
camera lor. Visau că vor lucra într-o bună zi la 
grădina zoologică. Au mers la aceeasi universitate 


din localitate şi s-au înscris la un curs de zoologie 


avansată în anul trei de facultate. Cursul era extrem 
de dificil si ambele au picat primul examen. 
Danielle se considerase mereu bună la învăţătură și 
nu suporta gândul că ar putea să pice cursul 
respectiv. Asa că a renunţat la curs. Lui Kate nu îi 
păsa. Invata despre animale si asta era cel mai 
important. A mers în fiecare săptămână la orele de 
pregătire ale asistentului universitar de la cursul 
respectiv şi a reuşit să ia nota 8 la examen. După 
absolvire, Danielle s-a angajat pe un post managerial 
într-o corporație. Avea un job bine plătit si și-a 
impresionat toţi prietenii când şi-a cumpărat o 
maşină nouă la doar câteva luni de la angajare. 
Munca ei era relativ uşoară şi sigură, dar era şi destul 
de plictisitoare. Kate, pe de altă parte, a economisit 
suficienți bani lucrând ca ospatarita pentru a merge 
în Botswana o lună. Acolo a avut o experienţă 
fantastică. A decis că vrea să-şi deschidă propria 
tabără safari într-o buna zi si, după mai multe 
internshipuri prost plătite şi obositoare în care a 
învăţat cum merg lucrurile, a reuşit. Kate si Danielle 
erau ambele inteligente si muncitoare, dar Kate a 
fost cea care a acceptat provocări mai dificile si a 
reuşit să-şi împlinească visul de o viaţă. 

După cum ai putea bănui, cercetarea noastră a 
constatat că indivizii care manifestă mai multă 


compasiune tind să aibă mai degrabă obiective de 


învăţare decât obiective de performanta.® Cum 


motivatia lor tine de dorinta de a invata si de a se 
dezvolta, si nu de dorinta de a evita autocritica, sunt 
mai predispusi sa isi asume riscuri de invatare. Acest 


lucru se datoreaza in mare parte faptului ca nu se 


tem de eșec. In rândul unui grup de studenţi care 
picaseră recent examenul semestrial, de exemplu, am 
constatat că studenţii care manifestau compasiune 


de sine erau mai predispusi să-şi reinterpreteze 


eşecul ca oportunitate de dezvoltare, si nu ca o acuză 


la adresa valorii de sine.2 Când știi că un eșec va fi 
primit cu înţelegere, nu cu acuze, posibilitatea ca 
acesta să se întâmple nu mai reprezintă acel baubau 
care ne pandeste din întuneric. În schimb, eșecului i 
se recunoaște calitatea de mare maestru al învăţării. 
Cercetările arată, de asemenea, că eșecul 
afectează într-o măsură mai mică convingerile de 


autoeficacitate în rândul oamenilor care manifestă 


compasiune de sine. Pentru că nu se critică atât de 
aspru când greşesc, ei reușesc să aibă în continuare 
suficientă încredere în propriile abilităţi cat să se 
adune si să încerce din nou. De fapt, un studiu 
recent a arătat că, atunci când sunt forţate să 
renunţe la un obiectiv important pentru ele — lucru 
inevitabil la un moment dat în viaţă —, persoanele 


care manifesta compasiune de sine tind să-și 


reorienteze energia spre un obiectiv nou si diferit. + 


Pe de altă parte, persoanele autocritice sunt mai 
predispuse să renunţe. De asemenea, s-a constatat că 
cei care manifestă compasiune de sine sunt mai 
putin predispuşi la tergiversare decât cei care nu 
manifestă compasiune de sine.12 Acest lucru se 
datorează în parte faptului că sunt mai puţin 
îngrijoraţi de ce cred alţii despre performanţele lor si 


astfel nu au nevoie de o scuză plauzibilă pentru eșec. 


Prin urmare, cu siguranţă mu compasiunea de 
sine duce la complacere si inerție. Dimpotrivă. 
Atunci când scăpăm de frica de eșec, suntem liberi 
să acceptăm provocări mult mai mari decât ar fi 
posibil în alte condiţii. În același timp, recunoscând 
limitările condiţiei umane, identificam mai bine 
obiectivele care funcţionează pentru noi şi pe cele 
care nu funcţionează si cand este momentul să 
adoptăm o nouă abordare. Departe de a fi o formă 
de complacere, compasiunea de sine merge mână în 
mână cu adevăratele realizări. Ea ne inspiră să ne 
urmăm visurile şi creează acea atitudine de curaj, 
încredere, curiozitate si rezilienta care ne permite să 


le şi îndeplinim. 
Exercitiul 2 
Compasiunea de sine şi tergiversarea 


Tergiversăm din motive diferite. Uneori, pur 
şi simplu nu vrem să facem ceva care nu ne 
place. Alteori tergiversăm pentru că ne e 
teamă de eşec. Din fericire, compasiunea de 
sine ne ajută să rezolvăm tergiversarea, astfel 


încât să nu mai fie o povară atât de mare. 
NEPLACEREA 


Este ceva foarte obisnuit sa amanam pana in 
ultimul moment sarcinile neplăcute, de 
exemplu declaraţiile fiscale sau redactarea 
acelor rapoarte incredibil de plictisitoare de 


la muncă. Sau, chiar dacă sarcina în sine nu 


este în mod special neplăcută, de exemplu 
strângerea rufelor curate și asezarea lor la 
loc, uneori pur şi simplu nu reuşim să ne 
mobilizăm să o facem. Nimic surprinzător, e 
firesc să vrem să ne relaxam si să evităm 
neplăcerea. lar amânarea acestor tipuri de 
sarcini nu este neapărat o problemă — doar 
în momentul în care ne provoacă mai mult 
stres, pentru că lucrurile care trebuie făcute 
rămân neterminate. Dacă iti dai seama că în 
general tergiversezi atunci când trebuie să 
faci lucruri pe care nu vrei să le faci, ti-ar fi 
de ajutor să analizezi emotia care stă la baza 
rezistenţei însăși. Deseori evităm să ne 
gândim la sarcinile neplăcute pentru că ne 
fac sa ne simţim inconfortabil. O alta 
abordare însă este să ne oferim compasiune 
fata de reacţiile umane fireşti de neplacere si 
evitare. Da-ti voie să te scufunzi pe deplin în 
senzaţia de groază sau letargie sau orice 
altceva apare atunci când te gândeşti la 
sarcina respectivă. [ti simţi emoţiile din 
corp, le accepti fără să judeci şi le 
constientizezi pe deplin? Accepta ca acestea 
sunt momente de suferinta, chiar daca la 
scară mica. Toate emoţiile noastre sunt 
demne de a fi simtite si validate. Dupa ce iti 
oferi alinarea de care ai nevoie, vei fi mai 


putin inclinat sa te opui inceperii sarcinii. 


TEAMA DE EŞEC 


Uneori, emoțiile care stau la baza 
tergiversarii obişnuite au rădăcini mai 
profunde. Dacă sarcina este importantă, de 
exemplu, începerea unui proiect mare la 
muncă, suntem adesea descurajati de 
posibilitatea eșecului. Senzatia de frică pe 
care o avem atunci când ne gândim să ne 
apucăm de proiect, precum si senzaţia de 
nevrednicie care apare cand ne gândim la 
posibilitatea unui eşec pot fi copleşitoare. 
Dacă nu vrem să trăim emoţii neplăcute, 
tergiversarea este o modalitate foarte 
comună de a ne detasa. $i uneori 
inconştientul încearcă să ne saboteze, astfel 
încât, dacă apare eşecul, să evităm senzaţia 
de nevrednicie prin scuza că nu am avut 
suficient timp să ne facem bine treaba. Dacă 
e ceva obișnuit, acest tipar ne limitează grav 
măsura în care ne putem atinge potenţialul 
maxim. 

Daca ti se pare ca tergiversezi de frica 
esecului, ar fi bine sa recapitulezi mare parte 
din ce s-a discutat deja in aceasta carte. Nu 
uita ca toti oamenii esueaza uneori; face 
parte din natura umană. lar fiecare eşec 
reprezintă o imensă oportunitate de 
învăţare. Fă-ţi promisiunea că, dacă vei eşua, 


te vei purta cu tine cu blandete, cu bunătate 


și cu înţelegere șI că nu te vel critica aspru. 
Oferă mângâiere copilului speriat din 
interior, care nu vrea så se aventureze in 


întunericul necunoscut, asigurându-l că vei 


fi acolo si că îl vei sprijini in aceasta 
călătorie. Apoi vezi dacă poţi să faci pasul 
spre necunoscut. După cum stim cu toţii, 


din proprie experienţă, partea cea mai 


dificilă a unei sarcini este de multe ori să ne 


facem curajul să începem. 


În căutarea adevăratei fericiri 


Este mai probabil ca tipurile de visuri inspirate de 
compasiune de sine să genereze adevărata fericire 
decât cele motivate de autocritică. Cercetarea 
noastră indică faptul că persoanele care dau dovadă 
de compasiune de sine tind să fie mai autentice si 
mai autonome în viaţă, pe când persoanele lipsite de 
compasiune de sine au tendinţa să fie mai 


conformiste pentru că nu vor să riște să fie judecate 


sau respinse de societate.  Autenticitatea Si 
autonomia sunt esentiale pentru fericire, desigur, 
hindca in lipsa lor viata pare o corvoada fara sens. 
Holly, studenta despre care am vorbit mai 
devreme in acest capitol, a invatat pana la urma 
această lecţie. După ce a studiat conceptul de 
compasiune de sine la unul dintre cursurile mele, a 
început să își dea seama că autocritica dură îi făcea 
rău. Avea migrene, iar doctorul i-a spus că sunt din 
cauza stresului. Mai exact, a stresului autoindus. 
Durerile de cap erau atât de groaznice, încât nu mai 
putea să înveţe. Trebuia să facă ceva. Aşa că a decis 
să încerce serios compasiunea de sine. Şi-a pus 
alarma pe telefon la diferite intervale de-a lungul 


zilei și, ori de câte ori suna alarma, își adresa 


următoarea întrebare: care este cel mai sănătos si 
mai plin de compasiune de sine lucru pe care as 
putea să-l fac pentru mine acum? (După cum se 
poate vedea, Holly făcea totul într-un mod deosebit 
de metodic şi hotărât!) 

După aproximativ o lună ne-am întâlnit să 
vorbim despre experimentul ei. Spre surprinderea ei, 
a spus că nu i se pare că studiază mai rar sau că 
depune mai puţin efort pentru că este mai bună cu 
ea însăşi. De fapt, ori de câte ori se oprea să întrebe 
care € cea mal sănătoasă opţiune în momentul 
respectiv, răspunsul era deseori concentrat pe 
activitatea ei şcolară. 

Cu toate acestea, a început să tragă câte un pui 
de somn ziua dacă stătea până târziu să înveţe cu o 


zi înainte, aşadar, reușea să fie mai atentă când lucra. 


De asemenea, încerca să folosească cuvinte mai 
blânde si mai încurajatoare la adresa ei când dădea 
de dificultăţi sau se bloca. Acest lucru a părut să o 
ajute să rezolve mai rapid problemele. De fapt, când 
avea dificultăți majore cu o anumită lucrare, se 
oprea pe la biroul profesorului si cerea ajutor. N-ar 
fi făcut niciodată asta înainte, spune ea, de teamă să 
nu pară proastă. Dar în cele din urmă și-a dat seama 
că e uman să ai nevoie de ajutor si a ajuns să scrie o 
lucrare mult mai bună decât dacă ar fi procedat 
altfel. 

Un an mai târziu, Holly a trecut din nou pe la 
mine să mă salute si să mă roage să-i scriu o 
scrisoare de recomandare pentru admiterea la 


master. Holly terminase facultatea de afaceri si își 


3 


dorise tot timpul să urmeze un masterat în 


domeniu. Cu siguranţă asta își doriseră si la asta se 
aşteptau părinţii ei. În schimb, acum voia să 
candideze la un master de educaţie specială. A făcut 
voluntariat pentru un ONG local care lucra cu copii 
cu dizabilităţi (pentru a-şi îmbunătăţi CV-ul, a 
recunoscut ea) şi și-a dat seama că și-a descoperit 
vocaţia în mod neașteptat. Voluntariatul a 
reprezentat perioada în care a fost cea mai fericită și 
îşi dorea ca viata ei profesională să aducă o 
schimbare în lume. În pofida protestelor părinţilor 
ei, Holly şi-a dat seama că vrea să fie fericită în viaţă, 
să facă lucrurile care o împlinesc pe plan personal. 
Asa că a urmat masterul de educaţie specială si, din 
ce am aflat ultima oară, a devenit o profesoară 
excelentă pentru copii cu cerinţe educaţionale 
speciale la o şcoală primară locală. Compasiunea de 
sine ne-ar putea determina să facem alegeri 
neconvenţionale pentru noi înşine, dar vor fi 
alegerile corecte din motivele corecte: dorinţa de a 


ne urma chemarea inimii, 


Compasiunea de sine și corpul 


Multe din discursurile mele despre compasiune de 
sine si motivaţie s-au concentrat pe domeniul 
învăţării, probabil pentru că sunt profesoară 
universitară şi mă confrunt cu aceste probleme 
zilnic. Dar compasiunea de sine reprezintă o 
motivaţie importantă în multe alte domenii. Un 
domeniu în care compasiunea de sine joacă un rol 
semnificativ este lupta legendară de acceptare a 


propriului corp. Adesea ne criticăm dur atunci când 


nu arătăm asa cum credem că ar trebui. Ne uităm la 
fotomodelele foarte slabe, zvelte, de pe copertele 
revistelor şi, evident, avem impresia că nu ne 
descurcăm prea bine. Nici măcar fetele de pe 
copertă nu au impresia că se descurcă prea bine, 
pentru că majoritatea imaginilor sunt îmbunătăţite 
digital. 

Dată fiind valoarea pe care societatea noastră o 
acordă frumuseții, nu este surprinzător că 
atractivitatea percepută este unul dintre cele mai 
importante domenii în care își găsesc oamenii 
sentimentul valorii de sine. E valabil pentru ambele 
sexe, dar mai ales pentru femei. Dacă vrem să aflăm 
de ce au adolescentele probleme cu stima de sine, 
nu trebuie decât să ne gândim la atractivitatea 
percepută. Cercetările arată că percepţia băieţilor 
asupra atractivitatii lor tinde să rămână relativ 
stabilă în perioada copilăriei şi adolescenţei: clasa a 
treia — arăt bine; clasa a şaptea — arăt bine; clasa a 
unsprezecea — încă arăt bine.14 Fetele, pe de alta 
parte, se simt mai nesigure in privinta aspectului lor 
pe masura ce cresc: clasa a treia — arat bine; clasa a 
șaptea — nu mai sunt atât de sigură; clasa a 
unsprezecea — sunt atât de urâtă! Ce e în neregulă cu 
această imagine? Sunt baietii cu adevărat mai 
atrăgători decât fetele? Nu cred. 

Problema este că standardele pentru frumuseţea 


feminină sunt mult mai ridicate decât cele pentru 


bărbaţi, în special în ceea ce priveşte greutatea. 
Femeile ar trebui să fie slabe ca o scândură, dar să 
aibă şi forme, un ideal aproape imposibil de atins 


fara chirurgie estetică si fără dietă constantă. Am 


putea crede că doar cei bogați şi faimoși se agaţă de 
astfel de idealuri nerealiste, cum atestă glume 
precum următoarea: „Un cerșetor se apropie de o 
femeie bine îmbrăcată care făcea cumpărături pe 
Rodeo Drive şi îi spune: «Nu am mâncat nimic de 
patru zile.» Femeia se uită la el si spune: «Doamne, 
aş vrea să am voinţa ta». De fapt, cercetările arată 
că patru din cinci americance sunt nemultumite de 


cum arată, iar peste jumătate dintre ele sunt la dietă 


în orice moment dat.10 Aproape 50% dintre fetele 
între clasa întâi si clasa a treia spun că vor să fie mai 


slabe, iar până la vârsta de 18 ani 80% dintre fete 


spun că au ţinut diete la un moment dat în viață. Z 
In cazul unor femei, obsesia să fie slabe conduce 


la tulburări alimentare precum anorexia sau 


bulimia. Anorexia implică subalimentarea până la 
punctul înfometării. Bulimia înseamnă ingestia 
unor cantităţi neobişnuit de mari de alimente la o 
singură masa (binging), urmată de un 
comportament compensatoriu pentru eliminarea 
caloriilor (purging) he prin vomă autoprovocată, fie 
prin abuzul de laxative, fie prin exerciţii fizice 
excesive. In pofida accentului cultural important 
pus pe slăbit si pe diete, cea mai frecvent întâlnită 
tulburare de alimentaţie este de fapt alimentaţia 
excesivă — care apare atunci când oamenii mănâncă 
în exces, peste punctul de satietate, dar ulterior nu 
elimină caloriile în exces. 

Psihologii sunt de acord că oamenii care 
mănâncă în exces încearcă de cele mai multe ori să 
potolească o foame emoţională internă. Cand te 


ghiftuieşti, reusesti să amortesti o mulțime de 


sentimente dureroase. Este un mod de a te trata cu 
alimente. Rasfaturile alimentare reprezintă și o 
modalitate uşoară de a te face fericit, cel puţin pe 
termen scurt. Impactul pe termen lung al 
mâncatului în exces nu este însă deloc plăcut. O 
treime dintre americani sunt clasificați drept obezi si 
se estimează că aproape jumătate din oamenii care 
sunt obezi suferă de alimentaţie excesivă. Acest 
lucru cauzează probleme majore de sănătate în 
societate şi costă sistemul medical miliarde de dolari 
în fiecare an. Să nu mai vorbim de durerea 
emoţională si de disprețul de sine pe care le trăiesc 
oamenii obezi. Cei care se alimentează excesiv sunt 
prinşi într-o spirală descendentă nefericită: depresia 
stimulează supraalimentarea, care duce la obezitate, 
care adânceşte depresia. 

Aşadar, de ce sunt atât de multe persoane 
supraponderale dacă majoritatea oamenilor încearcă 
să ţină dietă? Pentru că, aşa cum ştie probabil toată 
lumea din experiența personală, dietele nu 
funcționează. Oamenii încep să ţină o dietă pentru 
că nu le place cum arată, dar când renunţă la ea — si 
toată lumea renunţă la un moment dat — se ingrasa 
chiar mai mult decât au slăbit în timpul dietei. 
După ce ai mâncat în exces la o petrecere la birou, 
de exemplu, dialogul interior ar putea decurge 
astfel: Nu pot să cred că am mâncat atât de mult. 
Sunt atât de dezgustata de mine. Cred că pot să termin 
si castronul ăla de chipsuri, pentru că e clar că sunt o 
cauză pierdută. Şi, desigur, când te critici așa, 
probabil vei mânca si mai mult, ca modalitate de a- 


ti oferi alinare: mănânci ca sa te simti mai bine 


pentru că te simţi nasol că ai mâncat prea mult. Este 
un cerc vicios greu de oprit şi este unul dintre 
motivele pentru care dieta yo-yo e atât de 
răspândită. 

Un răspuns plin de compasiune de sine după ce 
ai încălcat regulile dietei este radical diferit. În 
primul rând, compasiunea de sine presupune să te 
ierti pentru greşelile tale. Dacă scopul tău final este 
să fii sănătos, atunci nu prea contează că renunti la 
dietă din când în când. Nu suntem aparate la care să 
rotim un simplu buton ca să „reducem aportul de 
calorii. Majoritatea oamenilor fluctuează în ceea ce 
priveşte capacitatea de a rămâne concentrați pe 
obiectivele alimentare. Doi paşi înainte, un pas 
înapoi pare modul natural în care merg lucrurile. 
Dacă ne arătăm compasiune faţă de momentele în 
care ne încălcăm dieta, nu vom mai avea tendinţa să 


mâncăm în exces ca să ne simţim bine ulterior. 


Un studiu recent susține această afirmaţie. Un 


număr de studente au fost rugate să mănânce o 


gogoaşă ca parte a unui studiu de cercetare — li s-a 
spus că iau parte la un studiu privind obiceiurile 
alimentare în timpul uitatului la televizor. După ce 
au mâncat gogoasa, jumătate dintre participante au 
primit instrucţiuni care să le ajute să manifeste mai 
multă compasiune pentru că s-au rasfatat cu ceva 
dulce: „Mai multe persoane mi-au spus că se simt 
rău că au mâncat gogosi în acest studiu, aşa că sper 
că nu vei fi dură cu tine. loată lumea mănâncă 
alimente nesănătoase uneori şi toată lumea din acest 
studiu mănâncă gogosi, prin urmare, nu cred că 


există vreun motiv să te simţi prost în legătură CU 


asta.“ Cealaltă jumătate, din grupul de control, nu a 
primit niciun fel de instrucţiuni. Cercetătorii au 
constatat că, în rândul femeilor care erau la dietă, 
cele din grupul de control au raportat că s-au simţit 
mai vinovate si mai rusinate dupa ce au mâncat 
gogoasa. lar ulterior, cand au avut ocazia să 
mănânce cât de multe bomboane voiau ca parte a 
unei false sesiuni de „testare a gustului“, au mâncat 
de fapt mai multe bomboane decât cele care nu erau 
la dietă. În schimb, femeile la dietă care au fost 
încurajate să îşi arate compasiune de sine pentru că 
au mâncat gogoasa au fost mult mai puţin 
tulburate. De asemenea, nu au mâncat în exces în 
sesiunea de testare a gustului care a urmat, ceea ce 
înseamnă că au fost mai capabile să îşi respecte 
obiceiurile de slăbire, în pofida faptului că au 
deraiat pentru moment. 

Sportul este de asemenea o parte importantă a 
unei vieţi sănătoase, iar cercetările sugerează că 
oamenii care manifestă compasiune de sine tind să 
facă sport din motivele corecte. De exemplu, 
femeile care manifestă compasiune de sine tind să 


aibă o motivație mai degrabă intrinsecă, nu 


extrinsecă pentru a face sport.20 Aceasta înseamnă 
că fac sport sau merg la sală fiindcă este o activitate 
care le împlineşte si care merită pentru ele, nu 
pentru ca sunt convinse ca asta ar trebui sa faca. 
Cercetarile arata, de asemenea, ca persoanele care 
manifesta compasiune de sine se simt mai bine in 
propria piele si nu sunt la fel de obsedate de 


aspectul fizic ca persoanele care sunt mai degraba 


autocritice. De asemenea, oamenii cu compasiune 


de sine tind să-şi facă mai puţine griji pentru felul în 
care îi văd ceilalti. 4 

Oprah, ale cărei eforturi de slăbire au fost în 
centrul atenției în presă, este un bun model de 
abordare cu compasiune a problemelor corporale. 
Într-un episod memorabil din 1988 al emisiunii ei, 
a adus pe scenă un cărucior plin cu grăsime, care 
reprezenta cele 30 de kilograme de care reuşise să 
scape. La scurt timp după aceea, s-a îngrăşat iar. A 
slăbit din nou in 2005 ţinând o dietă si un program 
de exercitii bine documentate. Ulterior, s-a ingrasat 
din nou până aproape de greutatea iniţială. În 
pofida acestor suişuri și coborâşuri, Oprah rămâne 
concentrată pe cel mai important lucru: „Scopul 
meu nu este să fiu slabă. Scopul este să am o 
greutate corporală pe care să o pot duce — să fiu 
puternică, sănătoasă si în formă, să fiu eu însămi. 
Scopul meu este să învăţ să accept acest corp şi să fiu 


recunoscătoare în fiecare zi pentru tot ce mi-a 
oferit. “22 


Atunci când nu trebuie să fii perfectă ca să te 
simţi bine în pielea ta, poţi să renunti la obsesia de a 
fi suficient de slabă sau suficient de drăguță şi să te 
accepti aşa cum esti, ba chiar poţi să te bucuri de 
cine eşti. Când te simţi bine în pielea ta, poţi să te 
concentrezi pe ce este cu adevărat important: să fii 
sănătos, iar sănătatea este cea care te face să arăţi 


mereu bine. 


Exercitiul 3 


Compasiunea de sine şi corpul 


Să dăm dovadă de compasiune de sine 
pentru imperfectiunile corpului nostru este 
extrem de dificil într-o cultură obsedată de 
atractivitatea fizică. [rebuie să învăţăm să ne 
iubim şi să ne acceptăm corpul aşa cum este, 
nu prin comparaţie cu niște imagini 
nerealiste ale frumuseţii create de media. În 
acelaşi timp, multi oameni nu au grijă de 
corpul lor. Stresul ne face deseori să 
mâncăm şi să bem mai mult decât ar trebui, 
iar corpul suferă din cauza lipsei de sport si 
de timp petrecut în aer liber. Calea de 
mijloc implică să ne acceptăm 
imperfectiunea, recunoscând că frumuseţea 
există în toate formele și dimensiunile, si să 
ne ocupăm în același timp de sănătatea fizică 
si de starea noastră de bine. 

l. Începe cu un creion si o foaie de hârtie: 
fa-ti o evaluare blândă, dar onestă a 
propriului corp. Mai întâi scrie o listă cu 
toate caracteristicile corpului tău care iti 
plac. Poate că ai un păr grozav sau un 
zâmbet minunat. Nu trece cu vederea 
lucruri pe care nu le iei de obicei în 
considerare atunci când iti creezi imaginea 
de sine: faptul că ai mâini puternice, sau 
faptul că stomacul tău digeră bine mâncarea 
(ceva ce nu trebuie luat ca fiind de la sine 
inteles!). Da-ti timp să apreciezi pe deplin 
acele aspecte ale corpului tău de care eşti 
mulțumit. 


2. Acum fă o listă cu toate caracteristicile 


corpului tău care nu iti plac la fel de mult. 
Poate că ai pete pigmentare, poate crezi că 
esti prea lat în solduri sau poate că nu esti în 
formă si  oboseşti uşor. ‘Transmite-ti 
compasiune fata de dificultatea de a fi o 
ființă umană imperfecta. Fiecare om are 
aspecte ale corpului său de care nu este 
mulțumit. Aproape nimeni nu își atinge 
idealul fizic. În același timp, asigură-te că 
faci o evaluare echilibrată a defectelor tale. 
Faptul că iti albeste părul este cu adevărat o 
problemă atât de mare? Cele cinci kilograme 
în plus chiar sunt o problemă pentru starea 
ta de bine şi pentru sănătatea corpului tău? 
Nu încerca să-ţi minimalizezi defectele, dar 
nici să faci din tantar armasar. 

3. Acum ofera-ti compasiune fata de 
imperfectiunile tale, amintindu-ti cât de 
dificil este să simţi o presiune socială atât de 
puternică să arăţi într-un anumit fel. 
Încearcă să iti arăţi blandete, susținere și 
înţelegere privind suferinţa cu care te 
confrunti — suferinţă cu care se confruntă 
majoritatea oamenilor — pentru că ai un 
corp care nu te mulţumeşte. 

4. În cele din urmă, încearcă să te 
gândeşti dacă vrei să iei anumite măsuri care 
să te ajute să te simţi mai bine în pielea ta. 
Lăsând la o parte ce cred ceilalți, iti doresti să 
schimbi ceva pentru că iti pasa de tine? le-ai 
simti mai bine daca ai slabi putin sau daca ai 


face mai mult sport? Sau daca ti-ai face 


suvite ca să nu se mai vadă firele albe? Daca 
da, fă asta! Pe măsură ce descrii schimbările 
pe care vrei să le faci, asigură-te că te 
motivezi cu bunătate, nu prin autocritică. 
Nu uita că cea mai importantă este dorinţa 


de a fi un om sănătos și fericit. 


Claritate de sine si autoperfectionare 


Compasiunea de sine ne oferă nu doar un motor 
motivational important pentru schimbare, ci și 
claritatea necesară pentru a înţelege ce trebuie 
schimbat. Cercetările indică faptul că oamenii care 
se simt rusinati si se critica sunt mai predispusi sa 


dea vina pe altii pentru lipsurile lor morale Cine 


ar vrea să-și recunoască defectele dacă asta ar 
însemna să facă fata atacului feroce al autocriticii? 
Este mai ușor să băgăm lucrurile sub pres sau să 
arătăm cu degetul către altcineva. 

Bărbaţii sunt în mod special vulnerabili în faţa 
acestui tipar, căci în cultura noastră bărbatul ideal 
trebuie sa fie puternic si infailibil. Pusi în fata 
defectelor lor, bărbaţii folosesc deseori furia ca 
modalitate de a evita responsabilitatea. Furia îi 
permite bărbatului să se simtă puternic şi dur pe 
moment, acoperind orice sentiment de slăbiciune 
născut din defectele personale. Dand vina pe alții, el 
poate şi să se victimizeze (pentru dispoziţiile 
schimbătoare sau pentru limba ascuţită a soţiei, de 
exemplu), ceea ce îi justifică sentimentele de furie. 
Este un cerc vicios care duce la comportamente cu 


adevărat violente. 


Steven Stosny, bine-cunoscutul autor al cărții 
Love Without Hurt, a creat un program pentru 


bărbaţii abuzivi emoţional şi fizic, centrat pe 


dezvoltarea compasiunii de sine.22 În atelierele sale 
de trei zile pe care le numeşte „tabere de 
antrenament, bărbaţii cu probleme severe de furie 
învaţă să vadă clar şi să înţeleagă sentimentele de 
vulnerabilitate care stau la baza furiei lor, astfel încât 
să pună capăt ciclului de vinovăţie şi furie. Atunci 
când încep să se raporteze la defectele lor cu 
compasiune, nu cu vinovăţie, bărbaţii nu mai 
trebuie să refuze responsabilitatea personală pentru 
a-şi apăra egoul. Acest lucru le permite să se 
concentreze pe adevărata lor dorinţă: să promoveze 
relaţii de iubire şi sprijin reciproc cu ceilalți. 
Taberele de managementul furiei ale lui Stosny sunt 
printre cele mai de succes din Statele Unite si sunt 
dovada puterii pe care o are compasiunea de sine in 
stimularea claritatii de sine si a schimbarii. 

Un studiu recent sustine de asemenea notiunea 
potrivit căreia compasiunea de sine ușurează 
procesul de acceptare a imbunatatirilor necesare. 
Participanţii au fost rugaţi să își amintească un eșec, 
O respingere sau o pierdere anterioară care i-a făcut 
să se simtă prost în legătură cu ei însisi. Apoi li s-a 
cerut să scrie despre evenimentul respectiv, ce a 
condus la eveniment, cine era prezent, ce s-a 
întâmplat cu exactitate și cum s-au simţit și cum s- 
au comportat la momentul respectiv. Ulterior, 
cercetătorii au dat unui grup de participanţi exerciţii 
concepute pentru a-l ajuta să simtă compasiune în 


legătură cu evenimentul. De exemplu, li s-a cerut sa 


enumere experienţe similare ale altora si să scrie un 
paragraf în care să exprime sentimente de bunătate, 
grijă şi înţelegere privind ce s-a întâmplat. Un alt 
grup a fost rugat să scrie pur şi simplu despre 
eveniment, fără instrucţiuni speciale. Participanţii 
din grupul care a fost încurajat să manifeste 
compasiune de sine au resimţit mai puţine emoţii 
negative precum furie, anxietate sau tristeţe când au 
scris despre ce s-a întâmplat decât cei din celălalt 
grup. În același timp, şi-au asumat în mai mare 
măsură responsabilitatea personală pentru 
eveniment. 

Compasiunea de sine nu înseamnă doar că 
scăpăm de belea. Din contră, atenuând loviturile 
grele ale judecății de sine şi acceptându-ne natura 
umană imperfecta, ne vedem cu mai multă 
onestitate si claritate. Poate că avem tendința sa 
reactionam exagerat, sa fim pasivi, să încercăm sa 
detinem controlul si aşa mai departe. Pentru a lucra 
la aceste tipare şi a ne ajuta pe noi (si pe ceilalți) să 
suferim mai puţin din cauza lor, trebuie să ne 
acceptăm defectele. Trebuie să înţelegem cum i-am 
rănit pe ceilalți, ca să vindecăm rănile pe care le-am 
provocat. Acceptând prin compasiune de sine că toţi 
oamenii fac greşeli si că acţionează în moduri pe 
care le regretă, ne recunoaștem mai ușor greşelile și 
încercăm să îndreptăm lucrurile. Dacă suntem 
consumati de sentimente de ruşine si de inadecvare 
din cauza a ceea ce am făcut, suntem de fapt 
absorbiți de noi înşine. Nu ne concentrăm atenţia și 
preocuparea acolo unde este nevoie cel mai mult de 


ele: asupra celui pe care l-am rănit. Compasiunea de 


sine ne oferă siguranţa emoţională necesară pentru a 
ne asuma răspunderea pentru acţiunile noastre, 
pentru a analiza impactul acestora asupra celorlalți 


si pentru a ne scuza sincer comportamentul. 


Povestea mea: După toţi acești ani, 
încă încerc 


După ce am studiat compasiunea de sine timp de 
aproape 15 ani deja, ghici ce: nu practic 
întotdeauna ceea ce predic. Am tendinţa să fiu 
iritabilă când sunt stresată — si, asa cum am sugerat 
la începutul acestei cărţi — deseori îmi vărs nervii pe 
soţul meu Rupert. Să spunem că sunt într-o 
dispoziţie proastă şi observ că nu a spălat vasele, deşi 
era rândul lui. Este posibil să am o reacţie foarte 
urâtă, complet disproportionata fata de situaţie. 
Apoi voi avea tendinţa să-i exagerez gravitatea faptei 
pentru a-mi justifica emoţiile extrem de negative. 
„Nu pui niciodată mașina de spălat si lași vasele 
murdare să facă mucegai (desi asta nu se întâmplă 
de fapt chiar atât de des, iar uncori si eu fac la fel). 
„Eşti complet iresponsabil” (ignorând complet că 
are un termen-limita dificil la muncă şi este 
preocupat foarte mult de asta). Înainte de a începe 
să practic compasiunea de sine, îmi foloseam toată 
ingeniozitatea mintală pentru a-l convinge pe 
Rupert că reacţiile mele erau din vina lui, nu a mea. 
Dacă mă acuza că sunt nedreaptă, găseam zece 
motive pentru care răspunsul meu era perfect 
adecvat, date fiind acţiunile lui. Este dureros să 


recunoaştem că uneori pur şi simplu avem o 


dispoziţie proastă si că, dintr-un motiv inexplicabil, 
ne simţim obligaţi să ne răzbunăm pe alţii, de obicei 
chiar pe cei pe care îi iubim. 

Unul dintre roadele practicării compasiunii de 
sine este că acum sunt mult mai capabilă să mă văd 
clar și să îmi recunosc greșelile. Daca sunt iritabilă si 
fac un comentariu tăios, de obicei îmi cer scuze 
înainte să aud „Nu e corect!“ din gura lui Rupert. 
Este amuzant, dar nu mai iau totul ca un atac la 
persoană când am o stare negativă. Oricare ar fi 
motivul — felul meu de a fi, ciclul hormonal, 
vremea? —, uneori sunt pur şi simplu încordată. Nu 
mereu, nu de obicei, doar cateodata. Aparent, acesta 
este calcaiul lui Ahile tn cazul meu, dar in niciun caz 
nu ma defineste. 

Oferindu-mi compasiune de sine atunci cand 
apare aceasta stare, recunosc cu mai multa usurinta 
ca exagerez si ma concentrez pe o cale de a remedia 
situatia. Acest lucru implica de obicei sa-i explic lui 
Rupert ca sunt într-o dispoziţie proastă care nu are 
nicio legătură cu el, ceea ce îl face ulterior să fie 
intelegator, chiar empatic, în loc să adopte o poziţie 
defensivă. Apoi încerc să găsesc modalităţi să-mi 
schimb dispoziţia. O imbratisare este un remediu 
grozav, dar e posibil să nu o primeşti decât dupa ce 
iti ceri scuze. După scuze și imbratisare, ghici ce? De 
obicei isi cere si el scuze — certurile nu sunt 
niciodată unidirectionale. Deşi încă am din când în 
când toane, nu mă răzbun pe Rupert atât de des ca 
înainte. 

Asa că, atunci cand faci greșeli sau nu te ridici la 


înălțimea așteptărilor tale, lasă deoparte biciul cu 


care te autoflagelai si înconjoară-te cu compasiune. 
Vei avea mai multă motivaţie să înveţi, să cresti și să 
faci acele schimbări atât de necesare în viaţa ta, 
având în acelaşi timp mai multă claritate ca să vezi 
unde te afli acum si unde ai vrea să mergi mai 
departe. Vei avea siguranța necesară pentru a urmări 
ce iti doreşti cu adevărat și vei beneficia de 
susținerea si de încurajarea de care ai nevoie ca să iti 


îndeplineşti visurile. 


Ol A deveni o persoană. Perspectiva unui psihoterapeut; 
traducere de Anacaona Mindrila-Sonetto, Trei, Bucuresti, 


2008, p. 51. (N. red.) 


Partea a patra 


COMPASIUNEA DE SINE ÎN 


RELAȚIILE CU CEILALŢI 
Capitolul 9 


COMPASIUNEA FAȚĂ DE CEILALȚI 


Dacă cineva este aspru cu el însuşi, cum 
am putea să ne așteptăm să fie plin de 
compasiune fata de ceilalti? 

HASDAI IBN SHAPRUT (erudit evreu din secolul al X- 


lea) 


aan AVEA CAM PATRUZECI DE ANI, PARUL 
BLOND, OCHI de culoare cenusie si o fata blanda. 
Fram la o cină si ne delectam cu morcovi şi humus, 
când m-a întrebat cu ce mă ocup. „Studiez 
compasiunea de sine“, am spus. Şi-a înclinat uşor 
capul într-o parte. „Compasiune de sine? Credeam 
că prin definiţie compasiunea se referă la ceva ce 


simţi fata de a/ti oameni. Cum sa ai compasiune 


fata de tine însuţi?” l-am explicat că noţiunea de 
compasiune se referă doar la modul în care ne 
raportăm la suferinţă, indiferent dacă este vorba de 
suferința noastră sau a altcuiva. Am văzut cum 
digeră această idee. „Hmmm. Probabil că are sens. 
Deci, să ai mai multă compasiune de sine înseamnă 
că ai si mai multă compasiune fata de alţii?” „Ei 
bine“, m-am încumetat eu să îi explic, „și da, și 
nu...” 

Oamenii imi pun aceasta intrebare tot timpul. 
Răspunsul este de fapt un pic complicat. In primul 
studiu pe care l-am realizat pe tema compasiunii de 
sine, le-am adresat participanţilor următoarea 


întrebare: „Ai tendinţa să fii mai bun cu tine sau cu 


ceilalți?“l Am descoperit că oamenii care aveau un 
punctaj mic al compasiunii de sine tindeau să 
afirme că sunt mai buni cu alții decât cu ei înşişi, în 
timp ce oamenii cu un punctaj ridicat al 
compasiunii de sine au declarat că sunt la fel de 
buni cu ceilalți cum sunt si cu ei înşişi. Cu alte 
cuvinte, toţi au declarat că sunt buni cu ceilalți, însă 
doar persoanele care dădeau dovadă de compasiune 
de sine erau bune s7 cu ele însele. 

În alte cercetări, eu si colegii mei am descoperit 
că indivizii care manifestă compasiune de sine nu au 
punctaje mai ridicate la indicatorii generali de iubire 
plină de compasiune, empatie sau altruism — toate 
legate de preocuparea pentru starea de bine a 


celorlalți — decât cei care nu dau dovadă de 


compasiune de sine.2 Acest lucru se explică prin 


faptul că oamenii care nu manifestă compasiune de 


sine, care se judecă aspru permanent manifestă 
totuși un nivel ridicat de grijă pentru ceilalți. 

De exemplu, femeia pe care am cunoscut-o la 
petrecerea despre care am vorbit mai sus, Sharon, 
asistentă de geriatrie cu experienţă, era un model de 
compasiune. Deseori isi vizita pacienții acasă, 
aducându-le mici cadouri, cum ar fi prăjituri sau 
flori din grădina ei, pentru a-i face să se simtă 
speciali si îngrijiţi. Spunea mereu glume ca să le 
ridice moralul: „Ştii că eşti bătrân dacă să ai noroc 
înseamnă să-ți găseşti mașina în parcare. Cand 
trebuia să-și ajute pacienţii cu o sarcină jenantă, de 
exemplu când schimba un scutec pentru adulţi, 
încerca sa se asigure că nu îi face să se simtă jenati 
sau rusinati. „Se întâmplă tuturor la un moment 
dat, nu trebuie să te îngrijorezi. 

Deşi lui Sharon îi venea uşor să fie bună şi 
intelegatoare cu bătrânii pe care ii îngrijea, era 
deosebit de dură cu ea însăşi. Dacă întârzia la o 
programare sau uita să facă ceva de pe lista ei zilnică 
de sarcini, se critica foarte aspru. „Ce dobitoacă ești! 
Oamenii ăștia se bazează pe tine! Când ai de gând să 
te porți şi tu ca un adult?“ Am întrebat-o pe Sharon 
dacă ar fi vorbit vreodată cu pacienţii pe care fi 
îngrijea asa cum vorbea cu ea însăși. „Bineînţeles că 
nu!“ Atunci de ce se trata pe ea însăși astfel? Ea mi-a 
răspuns ea cu o privire nedumerita: „Nu ştiu. 
Probabil simt că așa trebuie?“ 

Oameni ca Sharon sunt peste tot, mai ales în 
Vestul Statelor Unite, unde tradiţiile religioase si 
culturale tind să proslăvească sacrificiul de sine. În 


special în cazul femeilor. Cercetarea noastră arată că 


femeile tind să aibă niveluri puţin mai scăzute de 
compasiune de sine decât bărbaţii, în mare parte 


deoarece tind să se judece si să se critice mai 


frecvent.2 În acelaşi timp, dovezi ample din cercetări 
arată că femeile tind sa fie mai grijulii, mai empatice 
şi mai altruiste fata de ceilalți decât bărbaţii € 
Femeile sunt condiţionate social să îngrijească, să își 
deschidă cu abnegatie inimile în faţa soţilor, 
copiilor, prietenilor si părinţilor în vârstă, dar nu 
sunt învăţate să aibă grijă de ele însele. Asa cum a 
rămas intiparita în imaginaţia publicului din filmul 
Neveste perfecte din anii 1970, temeia ideală trebuie 
să fie bucătăreasă, femeie în casă, iubită si bona 
perfectă, fără să se plângă. Ea nu trebuie să aibă 
nevol si preocupări proprii. 

Deşi revoluţia feministă a ajutat la extinderea 
rolurilor disponibile pentru femei şi acum vedem 
mai multi lideri femei în afaceri si în politică decât 
înainte, ideea că femeile ar trebui să fie ingrijitoare 
dezinteresate nu a dispărut cu adevărat. Doar că 
acum femeile ar trebui să aibă succes în carieră în 
plus fata de rolul de soţie iubitoare si gospodină 
perfectă. Cartea Danei Crowley Jack, Silencing the 
Self, incepe cu un citat care surprinde experienta 


multora: 


Pot să afirm in mod obiectiv că sunt peste 
medie ca aspect, am avut un succes foarte 
mare cu arta mea, am avut succes cu muzica 
mea, sunt o persoană sociabilă si imi fac 
prieteni uşor. Pot să afirm toate astea, dar 
încă rămâne gândul „Nu esti bună de 


nimic, la ce folosesc toate astea?“ 
Întotdeauna am simțit că esecul căsniciei 
mele a fost din vina mea, pentru că mi-am 
dorit o carieră şi nu am ştiut să gestionez 
viata profesională si viata de femeie 


măritată.» 


În loc să simtă compasiune fata de sine, înțelegând 
că sunt oameni si că nu pot să facă totul, astfel de 
femei tind să se judece necruţător din cauza 
convingerii că trebuie să facă mai mult. În 
consecință, multe femei au un sentiment profund 
înrădăcinat că nu au dreptul să beneficieze de 
îngrijire de sine. Pentru a înțelege de ce 
compasiunea fata de sine si compasiunea fata de alţii 
nu sunt neapărat compatibile, trebuic, aşadar, doar 
să analizăm sacrificiul de sine al femeilor care au 


avut grijă de noi toată viaţa noastră. 


Să punem lucrurile în perspectivă 


Acestea fiind spuse, unele dovezi arată că să ai 
compasiune de sine are legătură cu compasiunea 
faţă de ceilalţi în anumite contexte. De exemplu, un 
studiu recent a descoperit că persoanele care 
manifestă compasiune de sine au alte obiective în 


prieteniile lor decât cele lipsite de compasiune de 


sine.€ Ele au tendinţa să se concentreze mai mult pe 
a-şi ajuta si a-și încuraja prietenii, precum si pe a 
arăta compasiune fata de greşelile și slăbiciunile 
prietenilor lor. De asemenea, sunt mai dispuse să-și 


recunoască greşelile si slăbiciunile în fata prietenilor. 


În concluzie, studiul a constatat că oamenii care 
manifestă compasiune de sine sunt mai capabili să 
formeze prietenii apropiate, autentice si de sprijin 
reciproc decât oamenii autocritici. (Aşa cum vom 
arăta în următorul capitol, cercetările arată şi că 
indivizii care manifestă compasiune de sine tind să 
isi susțină, să isi accepte si să aibă mai multă grijă de 
partenerii lor de cuplu.) Deoarece suntem atât de 
vulnerabili emoţional în relaţiile apropiate, iar sinele 
nostru interior este expus în întreaga sa goliciune, 
avem deseori sentimentul că ceilalți ne judecă. Însă 
atunci când încetăm să ne judecăm și să ne evaluăm 
pe noi înşine, nu mai trebuie să ne pese atât de mult 
de aprobarea celorlalţi și ne concentrăm în schimb 
pe satis-facerea nevoilor lor emoţionale. 

Deşi implică sentimente de grijă şi preocupare 
pentru ceilalți, compasiunea presupune și 
înțelegerea perspectivei celor care suferă — să te pui 
puţin în pielea lor, ca să spunem aşa. (Deşi poate nu 
cum recomandă comedianul scoţian Billy Connolly, 
care a zis la un moment dat: „Înainte de a judeca pe 
cineva, pune-te în locul lui, incalta-i pantofii si 
mergi asa vreun kilometru. După aceea cui îi mai 
pasă?... El e la un kilometru distanţă si tu ai rămas 
cu pantofii lui!“) In loc să-i judeci prea uşor si prea 
repede pe cei care fac greşeli, să ai compasiune 
înseamnă să te gândeşti ce simte omul care a făcut 
greşeala. Compasiunea analizează lucrurile din 
interior, nu din exterior. Pentru a simţi compasiune 
faţă de o persoană publică care tocmai a făcut o gafă 
(ca Dan Quayle când a exclamat „Republicanii 


înţeleg importanţa relaţiei de sclavie dintre mamă Si 


copil“), trebuie să te pui în pielea ei. În loc să vezi 
lucrurile din perspectiva ta (ce amuzant), vezi 
lucrurile şi din perspectiva celuilalt (ce jenant). 

De asemenea, trebuie să privim din această 
perspectivă și atunci când ne oferim compasiune 


nouă înșine. In loc sa ne concentrăm exclusiv pe 


propriul punct de vedere în situaţiile dureroase — mă 
simt umilit, înfricoșat, inadecvat si aşa mai 
departe — să vedem si perspectiva „celuilalt“ fata de 
noi. Răspundem cu bunătate și preocupare la 
propriile limite umane, la fel cum ar face-o un 
prieten bun sau un părinte iubitor. Văzându-ne 
sinele plin de defecte dintr-o perspectivă exterioară, 
compasiunea de sine ne ajută să nu ne mai judecăm 
atât de aspru. Cercetarea noastră arată că oamenii cu 
niveluri ridicate de compasiune de sine au mai 
frecvent tendinţa să vadă lucrurile din mai multe 


perspective atunci când analizează defectele și 


slăbiciunile altora.4 Este mai probabil ca ei să facă 
afirmaţii de genul „Înainte de a critica pe cineva, 
încerc să îmi imaginez cum m-aș simţi ew daca as fi 
în locul sau“. Prin însăşi natura sa, compasiunea este 
relationala, trecând de la o perspectivă la alta pentru 
a vedea reciprocitatea naturii umane. 

Deşi este important pentru armonia socială, să 
adopti perspectiva celorlalţi are si un dezavantaj. 
Poate fi coplesitor, mai ales dacă ceilalți sunt cu 
adevărat răniți. Cand vedem imagini cu 
supraviețuitorii uraganului la TV, de exemplu, ne 
temem că, dacă lăsăm să ne pătrundă în inimă doar 
un pic din durerea lor, vom fi devastati. Deci, 


pentru a ne proteja, ne închidem inimile sau 


schimbăm programul. Totuşi, în loc să ne detasam, 
avem încă o opţiune. Cercetările noastre arată 


următorul lucru: compasiunea de sine ne permite să 


simţim durerea celorlalţi fără să fim copleșiți de ca. 


Cu alte cuvinte, atunci când acceptăm cât de dificil 
este uneori să fim prezenţi pentru cei în dificultate, 
si ne oferim mângâiere noud înşine în acest proces, 
suntem mai puternici, mai stabili si mai rezilienti în 
timp ce le oferim sprijin pentru suferinţa lor. Este o 
abilitate deosebit de importantă pentru indivizii 
care își câștigă existenţa ocupându-se de problemele 


altora. 


Oboseala din compasiune 


Concentrarea unei parti importante din energia 
noastră pe ajutorarea celorlalți poate duce la 
„oboseala din compasiune“, un sindrom des întâlnit 
în rândul psihoterapeutilor, asistentelor şi altor 
profesioniști din domeniul îngrijirii.? Oboseala din 
compasiune este un tip de extenuare și epuizare care 
apare în urma interacțiunii permanente cu pacienți 
traumatizati. Când ascultă poveşti de abuz sau 
teroare sau când au grijă de corpuri devastate de 
boală sau de violenţă, ingrijitorii retraiesc deseori 
traumele pacienţilor lor. Din acest motiv, oboseala 
din compasiune este cunoscută si sub numele de 
„stres traumatic secundar. Simptomele stresului 
traumatic secundar sunt similare celor ale tulburării 
de stres posttraumatic, de exemplu, coşmaruri, 
amorteala emoţională si tresăriri exagerate. Stresul 


secundar duce si la scăderea sentimentelor de 


siguranţă, la creşterea cinismului și la distantarea de 
oamenii dragi. 

Îngrijitorii care sunt cei mai empatici si sensibili 
tind să fie cei mai expuşi riscului, dat fiind că ei sunt 
cei care simt durerea pacienţilor cel mai profund. S- 
a estimat că aproximativ un sfert din profesioniștii 


care lucrează cu pacienţi traumatizati “i un 


anumit tip de oboseala din compasiune.¥ 0 Printre 
cei care lucrează cu supraviețuitorii unor situaţii 


extreme, precum atentatul cu bombă din Oklahoma 


City, cifra este de aproape trei ori mai mare.tt Desi 
nu stim cati dintre ingrijitorii calificati si-au dat 
demisia ulterior, cifrele sunt cu siguranta mari. 
Cercetările sugerează ca îngrijitorii care au fost 
formaţi în domeniul compasiunii de sine sunt mai 
putin expuşi la oboseala din compasiune, deoarece 
au abilităţile necesare pentru a evita stresul excesiv 


sau epuizarea atunci când interacționează cu 


pacienții lor. De asemenea, compasiunea de sine 
le aduce o „satisfacție din compasiune“ mai 
ridicată — se simt energizati, fericiți si mulţumiţi că 
fac o schimbare in lume Când nu esti atat de 
coplesit de îndatoririle tale de îngrijire, te 
concentrezi mai uşor pe rezultatele eforturilor tale. 
Atunci când manifestă compasiune de sine, 
îngrijitorii tind să se implice mai frecvent în acţiuni 
concrete de îngrijire de sine, de exemplu, să-și ia zile 
de — să doarmă mai mult şi să mănânce 
bine.1* Ei au grijă de propriile nevoi emoţionale, 
recunoscând cat de dificil este să facă fata unui nivel 


atât de ridicat de suferinţă în fiecare zi. Greutățile 


meseriei de ingrijitor sunt la fel de valabile si demne 
de compasiune precum greutățile victimelor 
traumei. Cu siguranţă, există diferențe în ceea ce 
priveşte cat de debilitantă si de intensă este durerea, 
dar orice tip de durere merită sa fie imbratisata cu 
compasiune si afectiune, astfel incat vindecarea sa 
aiba loc. 

Compasiunea de sine ne ajută să ne reîncărcăm 
emotional bateriile. In loc să ne simţim epuizati 
cand îi ajutăm pe ceilalți, compasiunea de sine ne 
permite să ne umplem rezervele interne, astfel încât 
să avem mai multe de oferit celor care au nevoie de 
noi. Este la fel ca în cazul instrucţiunilor de 
siguranţă înainte de decolare, în care adulţilor li se 
recomandă să-și pună propria mască de oxigen 
înainte de a-i ajuta pe copii să-și pună măştile. 
Trebuie să avem o sursă constantă de compasiune la 
dispoziția noastră pentru a avea resurse adecvate pe 
care sa le impartim cu ceilalți. Dacă suntem 
doborati din cauză că resursele noastre au fost 
epuizate, cum îi mai putem ajuta pe cei care se 
bazează pe noi? Prin urmare, în multe privinţe, 
compasiunea de sine este un act de altruism, 
deoarece ne oferă starea mintală și emoţională 
optimă pentru a-i ajuta pe ceilalți pe termen lung, 


într-o modalitate sustenabilă. 
Exercitiul | 
Grija fata de ingrijitor 


Daca lucrezi ca profesionist in domeniul 


familiei), trebuie să-ţi reîncarci bateriile, 
astfel încât sa ai suficientă energie 
disponibilă pentru a o oferi celorlalți. Da-ti 
permisiunea de a-ţi satis-face propriile 
nevoi, înțelegând că astfel iti vei îmbunătăţi 
nu doar calitatea vieții, ci şi capacitatea de a 
le fi alături celor care se bazează pe tine. lată 


câteva idei: 


Mergi la masaj, la pedichiură sau la orice altă 


forma de rasfat. 
Trage un pui de somn în mijlocul zilei. 


Mergi la un club de comedie; râsul te eliberează 


de multă tensiune. 


e Ascultă un cântec linistitor. (Imi place „Let It 


Be“ de la Beatles. Se pare că Paul McCartney a 
scris această melodie când trecea printr-o 
perioadă foarte grea si o visa pe mama lui 
decedată, Mary, care încerca să-l consoleze cu 
cuvintele „let it be“.) 

Fă întinderi sau yoga timp de jumătate de oră. 
Fă o plimbare în natură. 

Întinde-te pe podea, CU faţa în jos, și roagă pe 
cineva sa iti miste cu blandete partea lombară 
dintr-o parte în alta. Este incredibil de relaxant 
si nu implica un efort prea mare din partea 
partenerului tau. 

Mergi la dans. Daca nu vrei sa mergi la un club 
sau sa iei lectii de dans, cauta pe internet ,,cinci 
ritmuri“, „dansuri libere“ sau „dansuri 


expresive“ în zona ta. 


e Fă o scanare corporală pentru compasiune (vezi 
pagina 168). 

e Dacă te hotarasti să bei paharul de vin roşu cel 
plin de compasiune ca să te relaxezi la sfârşitul 
zilei, bea şi un pahar mare de apă ca să nu te 
deshidratezi. Sau, dacă vrei să reduci consumul 
de alcool, fa-ti un sirop din fructe roşii închise 
la culoare (merişoare, rodie sau cireşe) cu apă 
minerală într-un pahar de vin. Deseori, doar 
faptul că vezi un lichid roșu închis într-un 


pahar de vin va declanșa un răspuns de relaxare. 


Compasiune de sine și iertare 


Să avem compasiune faţă de ceilalți nu înseamnă 
doar să răspundem la suferinţa lor, ci si să-i iertăm 
pe cei care ne-au rănit. lertarea are loc atunci cand 
nu mai suntem supăraţi şi renuntam la dreptul 
nostru de a avea resentimente pentru că am fost 
trataţi necorespunzător. Înseamnă să întoarcem si 
celălalt obraz — să le facem celorlalți ce ne-am dori să 
ne facă ei, nu ce ne-au făcut. lertarea nu înseamnă că 
nu ne mai protejăm, desigur, ci că renuntam la 
răzbunare. Aceasta include răzbunarea emoţională 
prin furie şi amărăciune, care ne raneste doar pe noi 
pe termen lung. Compasiunea de sine ne ajută să 
iertam, in parte pentru că ne oferă abilitatea de a ne 
vindeca rănile emoţionale provocate de ceilalți. Eu si 
colegii mei am realizat un studiu care a analizat 


direct legătura dintre compasiune de sine și 


iertare. t? Inclinatia de a ierta a fost evaluată prin 


acordul fata de afirmaţii precum „Când ma 


dezamageste cineva, în cele din urmă trec peste asta” 
si dezacordul fata de afirmaţii precum „Continui sa 
pedepsesc o persoană care a făcut ceva ce cred că 
este greşit. Am descoperit că oamenii care 
manifestau compasiune de sine aveau tendinţe 
semnificativ mai mari de a-i ierta pe ceilalți pentru 
greşelile lor decât cei fără compasiune de sine. 

Unul dintre principalele moduri prin care 
compasiunea de sine se transformă în iertare este 
recunoașterea naturii noastre umane comune. După 
cum am discutat în capitolul 4, atunci când vedem 
oamenii ca indivizi separati, care deţin controlul 
absolut asupra gândurilor și faptelor lor, este normal 
să dăm vina pe cei care ne rănesc, la fel cum ne 
invinovatim pe noi înşine când o dăm în bară. Dar 
când înţelegem că există interconectare, observăm că 
nenumărați factori influenţează în permanenţă cine 
suntem şi ce facem. Începem să vedem că este 
imposibil să dăm vina pe o singură persoană — 
inclusiv pe noi înşine — pentru orice. Fiecare fiinţă 
conştientă se află la intersecţia unui număr mare de 
cauze si condiţii interconectate care îi influenţează 


comportamentul. Această perspectivă este adesea 


cheia care ne permite să ne iertăm atât pe noi, cât si 
pe ceilalţi, renunțând la furie si la resentimente si 


generând compasiune faţă de toţi. 


Povestea mea: Să ierti este divin 


Stiu că, în cazul meu, să mă iert pe mine pentru că 
mi-am trădat si mi-am părăsit primul sot si să-mi 


iert tatăl pentru că m-a părăsit si m-a neglijat erau 


în strânsă legătură. Înainte de destrămarea primei 
mele căsnicii, îmi judecam tatăl si simţeam o furie 
enormă faţă de el. Îmi dădeam ochii peste cap ori de 
câte ori vorbeam despre el cu prietenii apropiaţi, 
facând comentarii sarcastice despre lejeritatea cu 
care ne-a abandonat pe mine şi pe fratele meu. 
„Dragoste liberă, iubito, fără niciun fel de obligaţii. 
Aceasta este calea hipie.“ Dar nu i-am spus 
niciodată direct tatălui meu cât de furioasă sunt. 
Relaţia noastră atârna de un fir atât de subţire, încât 
simțeam că nu ar fi rezistat nici la cea mai mică 
tensiune. În vizitele extrem de ocazionale, mă 
prefăceam că sunt „fiica cea dulce“ pentru a păstra 
aparenţa de relaţie între tată şi fiică pe care o aveam. 
Apoi îl criticam pe la spate imediat după ce pleca. 
Nu era o dinamică sănătoasă, însă numai de atât 
eram în stare pentru a face faţă sentimentelor mele 
complicate de ranire, furie şi respingere din 
momentul respectiv. 

Apoi am sfârșit prin a-l părăsi pe John pentru 
Peter. Nu din răutate, nu din lipsă de grijă, ci 
pentru că o parte din mine era nefericită până la 
disperare si isi dorea — avea nevoie — să se elibereze. 
Am ajuns să fac ceva ce credeam că nu voi face 
niciodată, si anume să rănesc si sa abandonez un om 
drag. După ce am învăţat însă despre compasiune 
de sine la centrul local de meditaţie, am început să 
îmi înţeleg comportamentul şi durerea care stătea la 
baza acestuia. M-am iertat pentru că l-am părăsit pe 
John si l-am iertat pe Peter pentru ca nu şi-a părăsit 
soţia pentru mine. Am început să înţeleg mai bine 


felul în care funcţionează inima, complicațiile si 


limitările naturii umane, ceea ce a avut un efect 
paradoxal asupra relaţiei mele cu tatăl meu. Am 
început să fiu si mai furioasă pe el. 

Cu câteva luni înainte să mă căsătoresc cu 
Rupert, îmi amintesc că am vorbit la telefon cu tatăl 
meu. Cumva, mi-am găsit curajul să aduc în 
discuţie cât de rănită m-am simţit pentru că mă 
părăsise în copilărie. Stăpânirea de sine dobândită 
prin practica meditatiei mi-a dat curaj. Cu toate 
acestea, tatăl meu nu a primit bine noua mea 
atitudine de sinceritate. A început imediat să devină 
agitat si defensiv. „Este doar karma, totul se 
întâmplă cu un motiv. „Pe dracu, karma!“ am 
strigat eu închizându-i telefonul în nas si izbucnind 
în lacrimi. 

Rupert a încercat să mă consoleze, fără niciun 
rezultat însă. Aveam nevoie să îmi trăiesc pe deplin 
furia, mânia si durerea. Au apărut sentimente 
devastatoare de abandon si de respingere, care 
amenințau sa mă distrugă (sau cel puţin așa 
simțeam eu la momentul respectiv). Am ajuns într- 
un loc emoţional foarte întunecat, știind că a venit 
vremea să îmi conştientizez pe deplin sentimentele 
de durere si de doliu. 

În același timp, procesam durerea si suferinţa pe 
care i le provocasem lui John. Acestea au culminat 
când m-am întâlnit cu el la o petrecere organizată de 
nişte prieteni comuni. Privirea lui de repros 
nimicitor m-a blocat complet. Am plecat rapid de la 
petrecere, total rusinata. Prima mea reactie a fost sa 
accept pur si simplu reacţia lui John ca fiind doar o 


mica parte din ce meritam pentru comportamentul 


meu abominabil şi am devenit și mai deprimată. 
Din fericire, Rupert, care învățase despre 
compasiune de sine împreună cu mine în fiecare 
săptămână, a reușit să mă tina pe linia de plutire, cat 
să respir adânc de câteva ori. Mi-a amintit că unul 
dintre motivele pentru care mă căsătorisem cu 
bărbatul nepotrivit era nesiguranța provocată de 
abandonul tatălui meu. Nu făceam decât să 
continui un ciclu de decizii eronate bazate pe o reţea 
complicată de durere. M-a încurajat să-mi ofer 
compasiune fata de greşelile mele si să nu mă mai 
judec atât de aspru. Făcusem tot ce putusem la 
momentul respectiv. 

Acest lucru m-a făcut să mă gândesc la motivele 
care au stat la baza acţiunilor tatălui meu, să îl judec 
mai putin şi să fiu mai iertătoare si fata de e/, Tatăl 
meu a fost crescut de părinţi incredibil de reci şi de 
detaşaţi, care adoptau si un stil autoritar rigid de 
creştere a copiilor. Nu s-a simţit niciodată iubit cu 
adevărat, ci ca o povară, o gură de hrănit și nimic 
altceva. Părinţii lui nici măcar nu s-au obosit să vină 
la nunta lui cu mama, de exemplu, deşi locuiau în 
zonă, pentru că se simțeau prea neplăcut în situaţii 
sociale. Nici părinţii lui nu știau să gestioneze 
conflictele. După ce bunica mea s-a certat cu celălalt 
fu al ei pentru niște rufe, de exemplu, nu au mai 
vorbit timp de 30 de ani. În ceea ce priveşte relaţia 
bunicilor mei cu mine, aceasta pur şi simplu nu a 
existat. Nu m-au vizitat niciodată în copilărie după 
plecarea tatălui meu, chiar dacă locuiau la mai puţin 


de o oră distanţă. Pur și simplu s-au simţit prea 


stanjeniti. Ca sa nu folosesc cuvinte mari, părinții 
tatălui meu erau complet închişi în sine. 

Apoi a trebuit să mă gândesc si la povestea 
bunicului meu. A venit în Statele Unite ca refugiat 
economic din Grecia la începutul secolului al XX- 
lea, călătorind spre Ellis Island împreună cu părinţii 
lui. (Numele meu de familie, Neff, este de fapt o 
versiune prescurtată a numelui grecesc Nefferados.) 
Era cel mai mare dintre cei opt copii şi a obţinut 
rezultate excelente în sistemul de educaţie american. 
A câştigat premii prestigioase la concursuri școlare și 
sportive si, la terminarea liceului, a primit burse de 
la mai multe facultăţi. Visul american era pe cale să 
devină realitate. În ziua în care a terminat liceul 
însă, tatăl lui a plecat înapoi în Grecia, spunându-i 
bunicului meu că, fiind adult acum, trebuie să preia 
fraţi si surori. A fost obligat să-și abandoneze visul 
de a urma o facultate si de a-și câștiga o viata mai 
bună şi să accepte un loc de muncă la o benzinărie 
pentru a-și susține familia. A lucrat toată viata la 
benzinărie, chiar dacă în cele din urmă a ajuns să fie 
el însuşi proprietarul staţiei. Bunicul meu nu a 
reușit niciodată să treacă peste această dezamăgire, 
care l-a distrus emotional. 

Durerea si disfunctiile se transmit din generaţie 
în generaţie. O combinaţie de moştenire genetică si 
de circumstanţe de mediu face ca vietile noastre să 
se desfăşoare în funcţie de o reţea complexă de 
condiţii care este infinit mai mare decât noi. Singura 
modalitate de a opri cercul vicios de reacţie la durere 


prin provocarea unei dureri şi mai mari este ieşirea 


din sistem. Irebuie să ne lăsăm inimile să se umple 
de compasiune şi să ne iertăm pe noi şi pe ceilalţi. 
Asta a fost, de fapt, ce am reuşit în cele din 
urmă să fac cu tatăl meu. După ce a trecut de şocul 
furiei mele şi a reuşit să se adune, am început de 
fapt să avem o relaţie onestă unul cu celălalt pentru 
prima oară în viaţă. La un an sau doi după acel 
telefon plin de furie, în timpul uneia dintre rarele 
noastre vizite, tatăl meu și-a cerut iertare din inimă. 
Dragostea lui pentru mine nu slăbise niciodată, m-a 
asigurat el, dar pur si simplu nu a fost capabil să-mi 
ofere ce aveam nevoie. Când şi-a dat seama că 
mama mea nu e femeia potrivită pentru el si că e 
prins într-un stil de viaţă care îl făcea profund 
nefericit, nu a reuşit să facă fata situaţiei cu 
maturitate. Nu avusese niciodată în viaţa lui un 
exemplu bun de rezolvare a unei probleme, ca să nu 
mai vorbim despre compromisuri în care nevoile lui 
să fie puse în echilibru cu nevoile celorlalți. S-a 
văzut captiv într-o viata pe care nu și-o dorea, asa 
cum tatăl său fusese prins într-o viaţă pe care nu şi-o 
dorea, şi a fugit. Nu mi-a spus aceste lucruri ca 
scuză pentru comportamentul lui, ci doar ca 
explicaţie. Am văzut clar cât de îndurerat era pentru 
că îmi provocase acea suferinţă profundă. Din 
fericire, până în punctul respectiv, reuşisem să mă 
iert atât pe mine, cât şi pe el (şi pe tatăl lui şi pe 
tatăl tatălui lui), deoarece aprofundasem practica 
compasiunii de sine. Ce conta era ca se rupsese 
lanţul si că acum puteam să ne purtăm altfel unul 


cu celălalt. 


Este important să ne amintim că iertarea nu 
înseamnă să acceptăm un comportament defectuos 
sau că trebuie să interactionam cu oamenii care ne- 
au rănit. Înţelepciunea discriminatorie vede clar 
dacă o acțiune este dăunătoare sau 
necorespunzătoare si dacă trebuie să ne protejam de 
cei cu intenţii rele. Totuşi, înţelege si că toţi oamenii 
sunt imperfecti, că facem cu toţii greşeli. Intelege că 
oamenii acţionează deseori din ignoranță, din 
imaturitate, din frică sau din impulsuri iraționale si 
că nu trebuie să-i judecăm pentru acţiunile lor ca și 
cum ar deţine controlul absolut conştient asupra lor. 
Chiar şi în acele cazuri în care oamenii sunt 
conştienţi de răul pe care îl provoacă, trebuie să ne 
punem totuşi întrebarea ce li s-a întâmplat de au 
pierdut contactul cu inima lor. Ce rană s-a produs 
care i-a condus la acest comportament rece si 
insensibil? Care e povestea /or? 

Să fii om înseamnă să faci greşeli uncori. Asta 
înseamnă că, atunci când judeci pe cineva, judeci 
întreaga lume. Dar să ierti un om înseamnă să ierti 


întreaga lume — inclusiv pe noi înşine. 
Exercitiul 2 
Să iertam un om care ne-a rănit 


Gandeste-te la o persoana pentru care simti 
furie si resentimente de multa vreme si pe 
care doresti acum sa o ierti. Daca nu te simti 
încă pregătit să ierti, nu face asta. Iertarea 
vine la vremea ei si nu trebuie grăbită. 


Atunci când ești pregătit, unul dintre cele 


mai bune moduri de a ierta pe cineva este să 
înţelegi cauzele și circumstanţele care au 
condus la comportamentul omului 
respectiv. Gândurile, emoţiile şi 
comportamentele noastre sunt produsul a 
nenumărați factori interconectati, multi 
dintre ei fiind în afara controlului nostru. 
Prin urmare, să înţelegi interconexiunile te 
ajută în procesul iertării. 

l. Atunci când analizezi acțiunile 
dăunătoare ale unui individ, vezi dacă poţi 
să identifici factori sau evenimente 
declanşatoare. A simţit respectivul teamă, 
confuzie, poftă, furie sau alte emoţii 
puternice? A trecut printr-o experiență de 
viaţă stresantă, de exemplu nesiguranţă 
financiară sau un alt eşec? Cu ce demoni se 
lupta? 

2. Acum gandeste-te de ce nu s-a oprit 
totusi. În mod clar, nu erau prezenți factorii 
necesari pentru a permite autocontrolul 
(maturitate emoțională, empatie, capacitatea 
de a întârzia gratificarea etc.). De ce nu? 
Oare omul respectiv a avut modele 
disfunctionale in copilărie, astfel încât nu a 
reușit să își dezvolte aceste abilităţi? 

3. Dacă totul se rezumă la faptul că acest 
om e pur si simplu rău sau egoist, gandeste- 
te ce factori au dus la crearea acestui tip de 
personalitate. Atasament nesigur, izolare 
socială, istoric de viata, trăsături moștenite 


genctic? 


4. După ce ai înţeles mai bine cauzele şi 
circumstanţele care l-au determinat să se 
comporte asa, vezi dacă iti este mai uşor să 
renunti la furie şi la resentimente. Este o 
Hinţă umană limitată, imperfecta, iar 
oamenii acţionează uncori greşit. Poti să-l 
ierti? Să ierti nu înseamnă neapărat că ar 
trebui să interactionezi din nou cu el. E 
posibil să nu fie un lucru înţelept. Dar când 
te eliberezi de efectele corozive ale furiei si 
vinovatiei, reusesti să aduci mai multă pace 


şi mulțumire în mintea ta. 


Cultivarea bunatatii pline de iubire 


Unul dintre aspectele minunate legate de 
compasiunea de sine este că iti permite să-ţi deschizi 
inima — iar după ce o deschizi, ea rămâne deschisă. 
Compasiunea ne angajează capacitatea de iubire, de 
înţelepciune şi de generozitate. Este o stare mintală 
şi emoţională frumoasă, fără margini, fără direcţie. 
Când ne oferim mai multă înţelegere şi acceptare, le 
oferim şi celorlalți mai multă înţelegere şi acceptare. 
Înţelegând limitările propriei imperfectiuni umane, 
iertăm mai uşor greșelile celorlalți. Oferindu-ne 
alinare si mângâiere când ne simţim nesiguri, ne 
oferim acel sentiment de siguranţă necesar pentru a 
explora lumea emoţională complexă locuită de alti 
oameni. 

Una dintre practicile budiste tradiţionale 
concepute pentru a dezvolta bunăvoința fata de noi 


înşine si fata de ceilalți este „meditaţia bunărăţii 


pline de iubire“. Practica presupune repetarea în 
tăcere a unor afirmaţii care invocă sentimente de 
bunăvoință, vizând diferite ţinte. In mod 
tradiţional, afirmaţiile sunt orientate mai întâi către 
sine, iar obiectivul este să trăim la nivel personal 
bunătatea plină de iubire care e generată. Se folosesc 
diferite versiuni ale acestor afirmaţii, iar una dintre 
ele este următoarea: Fie să fiu in siguranță, fie să fiu 
linistit, fie să fiu sănătos, fie să trăiesc cu ușurință. 
Afirmațiile sunt orientate apoi către un 
mentor/binefăcător, către un prieten drag, către o 
persoană neutră, către o persoană destul de dificilă 
si, în cele din urmă, către toate fiinţele conştiente: 
Fie să fii în siguranță, fie să fri liniștit, fie să fii 
sănătos, fie să trăieşti cu ușurință. 

Atunci când practica bunatatii pline de iubire a 
fost adusă pentru prima oară în Occident, mentorii 
au descoperit adesea că oamenilor le este dificil să 
genereze sentimente de bunătate plină de iubire 
pentru ei înşişi, din cauza accentului pe care cultura 
noastră îl pune pe autocritică. Din acest motiv, 
multi mentori schimbă acum ordinea țintelor, astfel 


încât în primă fază afirmaţiile să fie îndreptate spre 


un mentor sau un binefacator. Ideea este sa alegem 
pe cineva cu care avem o relaţie pozitivă 
necondiţionat, astfel încât sentimentele de bunătate 
plină de iubire să fie uşor de accesat. (Ar putea fi 
chiar un animal de companie iubit.) Abia apoi 
îndreptăm afirmaţiile către sine, după ce a fost 
iniţiat fluxul de bunătate plină de iubire. 

Trebuie reţinut că, tradiţional, afirmaţiile sunt 


menite să cultive sentimentul de bunăvoință, nu 


neapărat de compasiune. Sentimentele de 
bunăvoință sunt relevante în toate situaţiile, fericite 
sau de altă natură, în timp ce compasiunea apare 
doar ca răspuns la suferință. Pentru a viza mai direct 
sentimentul de compasiune, eu şi Chris Germer le 
oferim participanţilor la atelierele noastre de 
compasiune de sine conştientă o variaţie a 
afirmațiilor clasice de bunătate plină de iubire. 
Afirmațiile propuse de noi îi ajută să aibă mai multă 
compasiune de sine atunci când se confruntă cu 
sentimente de inadecvare personală: Fie să fiu în 
siguranță, fie să fiu linistit, fie să fiu bun cu mine 
însumi, fe să mă accept asa cum sunt. Sau dacă 
suferinţa provine din circumstanţe externe, ultima 
afirmaţie poate fi modificată în Fie să imi accept 
viata asa cum este. Am observat că varianta 
compasiunii de sine a afirmațiilor tradiţionale de 
bunătate plină de iubire tinde să fie mai puternică 
atunci când oamenii sunt în situaţii dificile şi au 
nevoie de grijă şi compasiune. 

Nu există o singură modalitate „corectă“ de a 
practica bunătatea plină de iubire. Mulţi oameni 
reformulează afirmaţiile pentru ca ele să sune mai 
natural. De exemplu, unii nu agrecază formularea 
„Fie să“ de la începutul fiecărei afirmaţii. Suna prea 
mult ca o rugăciune sau ca și cum ar fi legată de o 
obligaţie ceremonială („Fie ca lumina 
sarbatorilor...“). Alternativele sunt „Aş dori, 
„Sper“ sau „Vreau“. Uneori, oamenii vor ca frazele 
să sune mai realist şi adaugă „pe cât posibil“ la 
sfârsit. De exemplu, Fie să fiu cât mai în siguranță 


posibil. 


În cele din urmă, este important să înţelegem că 
practica bunatatii pline de iubire funcţionează la 
nivelul intenţiei. Hrănim dorinţa de sănătate și 
fericire — pentru noi înşine si pentru alţii — ca o 
modalitate de a ne deschide inimile. Acesta nu este 


un exerciţiu nici de dorinţă, nici de ignorare a 


realităţii că suferinţa există. Mai degrabă, ideea este 
că, prin cultivarea intenţiei de a ne bucura de o stare 
de bine, atat pentru noi, cât si pentru ceilalți, vor 
apărea în cele din urmă sentimente corespunzătoare 
de iubire, grijă şi compasiune. Acest lucru se 
traduce, la rândul său, în acte mai concrete de 


bunătate şi grijă. 
Exercitiul 3 


Indreptarea bunatatii pline de iubire către 
suferința noastră 


(Disponibil și ca meditaţie ghidată în format 


MP3 la self-compassion.org.) 


Daca te lupti cu judecata de sine sau daca te 
găseşti în toiul unor momente dificile sau 
stresante, încearcă să iti cultivi sentimentele 
de bunătate plină de iubire şi de compasiune 
fata de tine timp de 15-20 de minute pe zi. 
Pentru a începe exerciţiul, așază-te într-un 
loc liniștit si confortabil unde nu te poate 
deranja nimeni sau fă o plimbare solitară 
într-un loc liniştit. Respiră adânc de câteva 


ori ca să îţi constientizezi corpul și 


momentul prezent. Esti chiar aici, chiar 


acum. 


e[n primul rand, intra bland in contact cu sursa 
suferinţei tale. Simti teamă, singurătate, furie, 
inutilitate, frustrare? Încearcă să iți accepti 
sentimentele așa cum sunt, fără să te gândeşti 
prea mult la povestea care le-a dat naştere (ce ai 
facut, ce nu ai facut etc.). Indiferent ce simți, 
este în regulă. Toti vizitatorii sunt bineveniti. 
Nu trebuie sa te agati de nimic si nici nu 
trebuie sa respingi nimic. 

e Acum observă dacă iti simţi emoţiile din corp. 
Să spunem că simţi tristeţe. Cum se simte 
această tristețe? Simti o amortire, o senzaţie de 
strângere la colțul ochilor, o încordare între 
sprâncene sau altceva de acest fel? Atunci când 
iti localizezi emoţiile în corp, este mai ușor să le 
simţi fără să te pierzi în şirul gândurilor, pentru 
a trăi experiența momentului prezent asa cum 


este. 


e Pune-ti mana pe inimă si stabileste-ti intenţia 


de a-ti oferi bunatate, intelegere si compasiune 
fata de suferinţa pe care o trăieşti chiar acum. 
Nu uita ca ceea ce simti face parte integranta 
din experienţa umană. Nu esti singur in 
suferinţa ta. 

e Acum repetă următoarele afirmaţii pentru tine, 


încet si cu blandete: 


Fie să fiu in siguranță. 
Fie să fiu linistit. 


Fie să fiu bun cu mine însumi. 


Fie să mă accept asa cum sunt. 


Sau, daca ti se pare mai adecvat, schimbă ultima 


afirmaţie în: 
Fie să-mi accept viața asa cum este. 


e Continuă să repeti afirmațiile și 
reîmprospătează conținutul emotional fie 
intrând în contact cu emoţiile dureroase din 
corpul tau, fie simțind presiunea blândă si 
reconfortantă a mâinii pe inimă. 

e Când observi că mintea îţi rataceste, revino la 
afirmaţii sau la senzaţia pe care ţi-o produce 
emoția în corp sau la senzaţia mâinii care apasă 
pe inimă si ia-o de la capăt. 

e Daca te coplesesc emoţiile, revino la respiraţie 
ca modalitate de alinare si de calmare. Apoi, 


cand te simti confortabil, reia afirmatiile. 


- In final, respira profund de cateva ori si stai pe 
loc câteva momente. Dacă simţi compasiune 
fata de tine, da-ti voie să savurezi acest 
sentiment dulce. Dacă nu apar sentimente de 
compasiune sau apar prea puţine, acesta este 
adevărul la fel de frumos al momentului 
prezent. Da-ti voie să savurezi bunăvoința si 
intenţia de a avea grijă de tine. Asta contează 
cel mai mult. 

e Când esti gata, reia-ti treptat activitățile 
obișnuite, știind că poţi sa repeti afirmaţiile ori 


de câte ori vrei. 


Un studiu recent realizat de Richie Davidson şi 
colegii săi confirmă puterea bunatatii pline de 
iubire.1* Cercetătorii au instruit un grup de oameni 
să practice meditaţia de bunătate plină de iubire o 
jumătate de oră pe zi timp de două săptămâni. Ca 
punct de comparaţie, au instruit un alt grup de 
persoane să se gândească mai constructiv la situaţiile 
dificile cu care se confruntau in viata lor. Cu alte 
cuvinte, au învăţat un grup să-și schimbe inima şi 
un alt grup să-și schimbe mintea. Doar grupul care 
a practicat meditaţia a arătat creşteri semnificative 
ale compasiunii de sine. Cercetătorii au facut si 
investigaţii imagistice ale participanţilor la studiu în 
timp ce le arătau imagini ale suferinţei, de exemplu 
un copil cu o tumoră la ochi. Persoanele care au fost 
instruite să practice meditaţia bunatatii pline de 
iubire au simţit semnificativ mai multă empatie 
(demonstrată de creşterea activităţii în cortexul 
insular) decât cele instruite să-și schimbe doar 
tiparele de gândire. Mai mult, cu cât s-a înregistrat o 
creştere mai mare a compasiunii de sine, cu atât a 
fost mai mare nivelul de activare a cortexului 
insular, sprijinind următoarea idee: compasiunea de 
sine creşte capacitatea unui individ de a adopta 
diferite perspective. La sfârşitul experimentului, 
cercetătorii au întrebat participanţii dacă vor să 
doneze o parte din onorariul lor în valoare de 165 
de dolari pentru o cauză caritabilă sau să păstreze 
banii pentru ei. Oamenii care au practicat meditaţia 
au donat mai multi bani. Prin urmare, chiar și o 
scurtă perioadă de practică a meditatiei bunatatii 


pline de iubire duce la creşterea compasiunii fata de 


sine si față de ceilalți, precum şi la acte 
demonstrabile de grijă şi gencrozitate. 

Lucrul minunat legat de practica bunatatii pline 
de iubire este că nu trebuie efectuată neapărat pe 
perna de meditaţie. Putem să avem sentimente de 
bunătate şi compasiune fata de sine si fata de ceilalți 
pe drumul spre muncă, în timp ce ne facem 
cumpărăturile sau în sala de așteptare la dentist. Ce 
se întâmplă este că ne antrendm creierul să 
reacționeze la suferinţă cu grijă. Concentrându-ne 
pe dorința noastră cea mai profundă — ca toţi 
oamenii sa fle fericiti, linistiti si sanatosi — ne 
îmbunătăţim efectiv viata, atât pe a noastră, cât şi pe 
a altora. Biblia ne învaţă că vom culege ceea ce 
semănăm. Când plantăm în inima si în mintea 
noastră seminţele bunatatii pline de iubire, ne 
transformăm peisajul mintal şi emoţional în ceva 
incredibil de frumos. 

Există o poveste faimoasă a unui călugăr tibetan 
ținut ani întregi într-o închisoare din China, care a 
ajuns ulterior in India si a avut o audienţă la Dalai 
Lama. Întrebat despre timpul petrecut în închisoare, 
călugărul a spus că s-a confruntat cu pericolul de 
mai multe ori. „Ce pericol?“ l-a întrebat Dalai 
Lama. „De a-mi pierde compasiunea faţă de 
chinezi“, a răspuns călugărul. Din perspectivă 
budistă, să avem compasiune fata de cei care ne-au 


rănit ne permite să fim liniștiți chiar şi în cele mai 


ostile împrejurări, ceca ce la rândul său ne fereşte de 
distrugerea pe care ne-o poate aduce suferinţa. 
Compasiunea fata de ceilalti este de fapt un dar 


pentru noi înşine, deoarece ne hrăneşte cu 


sentimente pozitive şi ne permite sa ne simţim mai 
în siguranță, înțelegând că suntem inerent 
interconectati. Având stăpânirea de sine pe care ne-o 
oferă o inimă deschisă, săgețile și proiectilele din 
viata noastră dificilă şi frustrantă ne rănesc mai 


puţin, iar suferinţa devine o poartă către iubire. 


Capitolul 10 


COMPASIUNEA DE SINE ȘI 
PARENTINGUL 


Căci numai dacă noi înşine, ca adulți, 
ne miscim si ne punem fiinta în starea 
de iubire, devenim modele şi ghiduri 
adecvate pentru copiii nostri. Copiii 
învață mult mai multe din ceea ce 
suntem decât din ceea ce spunem, prin 
urmare, trebuie să fim ce ne dorim să 
devină copiii noştri 

JOSEPH CHILTON PEARCE, Introducere la 


Teaching Children to Love de Doc Lew CHILDRE 


OMPASIUNEA DE SINE ESTE ESENTIALA PENTRU A 
C FI UN parinte bun. Invatandu-ne copiii să aibă 
compasiune de sine, îi ajutăm să facă fata durerii si 
imperfectiunii inevitabile a vieţii. Prin compasiunea 
faţă de noi înşine, gestionăm mai bine frustrările și 
dificultăţile creșterii copiilor, astfel încât cea mai 
grea meserie din lume — si trebuie să recunoaștem, 
creşterea copiilor este o meserie, dar una neplatita — 


să nu mai fie atât de dificilă. 


Compasiune fata de parentingul 
imperfect 


Carol era in intarziere. Bona urma sa vina in curand 
sa aiba grijă de cei doi copii ai ei cat timp ea mergea 
la un concert cu nişte prieteni. A pus niște paste la 
fiert până şi-a aranjat părul şi s-a machiat. Când s-a 
întors la bucătărie, şi-a dat seama că trecuseră mai 
bine de zece minute de când sunase cronometrul. 
„Mamă, mor de foame!“ s-a plâns fiul ei cel mic. 
„Când e gata cina?“ După ce le-a scurs, pastele fierte 
prea mult aveau consistenţa unui piure de cartofi 
moale. A pus mai mult sos, sperând că cei mici nu 
vor observa, dar asta era ca si cum ar fi sperat că nu 
vor observa că le-a pus ovăz în loc de cereale la 
micul dejun. „Dezgustător!” s-a plâns cea mare, 
încruntându-se si strâmbând din nas. „Le aştepţi sa 
mâncăm asta? De ce nu poţi face şi tu mâncare bună 
asa cum face Jan?“ Comentariul ei a fost deosebit de 
răutăcios. Jan era noua soţie a fostului sot a lui 
Carol, care, printre multe alte talente, era bucătar 
gourmet. 

Primul instinct al lui Carol a fost sa accepte 
lovitura. Sa se simta oribil ca nu-i iese niciodata 
nimic bine, că e o mama inadecvată, ca și-a pierdut 
soțul în favoarea unei femei superioare. Din fericire, 
s-a prins la timp. Carol încercase în ultima vreme să 
he buna cu ea şi şi-a dat seama că aceasta era 
oportunitatea perfectă să-şi arate mai multă 
compasiune de sine. Şi-a amintit că statutul de 
mamă înseamnă să jonglezi cu mai multe mingi în 


aer În același timp si că e inevitabil ca una dintre ele 


să cada din când în cand. Si să fierbi pastele prea 
mult nu era neapărat un semn al unui caracter 
esențialmente defectuos. „Îmi pare rău că am stricat 
cina, dar nu este sfârșitul lumii. Ce-aţi zice sa 
comand nişte pizza?“ Inutil să spun că cei mici au 
fost imediat de acord cu această idee. A auzit-o chiar 
pe fiica ei în timp ce îi soptea fratelui său: „Ce tare, 
Jan nu ne lasă niciodată să mâncăm pizza!“ După 
cum a afirmat la un moment dat scriitorul Peter de 
Vries: „Există momente în care să fii părinte pare sa 
nu fie altceva decât să hranesti mâna care te mușcă." 

Desigur, nu întotdeauna ne descurcam ideal în 
situaţiile dificile cu copiii noştri. Drăgălașii noştri 
pot să ne scoată din minţi până la disperare şi nu 
există niciun părinte pe lumea asta care să nu-şi fi 


pierdut firea ocazional. Ne ratoim la copii când ne 


enervează, ignorându-i când încearcă să ne atragă 
atenţia sau tipand la ei când suntem nervoși. Toata 
lumea face greseli la un moment dat. Cand avem 
compasiune fata de asta însă, ne recunoaştem mai 
ușor imperfectiunile ca părinţi si ne cerem scuze 
pentru comportamentul nostru. Ceea ce nu doar că 
îi ajută pe copii să se simtă iubiţi si îngrijiţi, ci le 
spune şi că mami şi tati sunt şi ei fiinţe umane 
imperfecte care fac uneori greşeli — iar greșelile nu 
sunt sfârșitul lumii. 

Deşi este important să ne cerem scuze copiilor 
atunci cand suntem deplasati, este la fel de 
important şi să nu fim prea critici cu noi înşine. 
Mai ales în faţa copiilor noştri. „Am uitat să iau 
benzină, si rezervorul e aproape gol! Ce prost sunt! 


Sunt atât de iresponsabil!“ Acest lucru comunică 


idea că autocritica este un răspuns apreciat si 
adecvat atunci când nu ne ridicăm la înălțimea 
idealurilor noastre. Dar chiar vrei ca şi copiii tăi să 
sufere din cauza judecății de sine, asa cum ai suferit 
cu? Părinţii ignoră descori problema asta. Poate că 
ești foarte atent să le arăţi copiilor grijă şi sprijin 
atunci când fac un pas greşit. Dar dacă te critici 
până te faci bucăţi ori de câte ori gresesti tu, le 
transmiti mesajul eronat. Daca însă iti recunosti 
clar, dar cu compasiune, limitele in fata copiilor tai, 
le vei oferi un exemplu mult mai bun. „Cât de 
enervant! Am uitat sa fac plinul si am rezervorul 
aproape gol acum. Am avut mult de muncă în 
ultima vreme, aşadar, nu e de mirare că mi-a scăpat 
să fac asta. Probabil că am oricum destulă benzină să 
ajung până la benzinărie. Modelarea compasiunii 
de sine în fata copiilor este una dintre principalele 
modalităţi de a-i ajuta să-şi dezvolte ei înșiși aceasta 


aptitudine. 
Exercitiul | 


Sa avem compasiune fata de greselile 
noastre ca parinti 


În fiecare seară, gândeşte-te la greşelile pe 
care le-ai facut ca părinte. Orice ţi-ai dorit să 
fi făcut (sau să nu fi făcut). Încearcă să dai 
dovadă de sinceritate, fiind conştient că este 


în regulă să fii uman si imperfect. Încearcă 


să iti arăţi bunătate si înţelegere, la fel cum 
ai face cu un bun prieten aflat într-o situaţie 


similară. 


Apoi gandeste-te dacă poţi să faci ceva 
pentru a ajuta la repararea situaţiei. Le ceri 
iertare copiilor? Le promiti că te vei revanșa 


(și vei face asta efectiv)? Modelând atent 


procesul prin care se repară greșelile, le vei 
preda copiilor o lecţie nepretuita. 

Apoi încearcă să vezi dacă la baza 
comportamentului tău se află o emotie 
dificilă, de exemplu stres, frustrare, 
extenuare. Daca asa e, ofera-ti compasiune 
fata de durerea ta emoţională. E greu să fii 
părinte! Crezi că trebuie să faci o schimbare 
pentru a scăpa de stres, de exemplu să-ţi 
acorzi mai mult timp pentru tine? 

Alege câteva dintre activităţile de îngrijire 
de sine sugerate la primul exerciţiu din 
capitolul 9 (sau inventează unele proprii), 
apoi fă-le efectiv! Ca părinte, este uşor să 
spui „Da, ar trebui să-mi rezerv timp să fac 
asta pentru mine“, însă de fapt să nu reusesti 
niciodată să faci lucrul respectiv. Da, esti sub 
presiunea timpului, dar vei fi un părinte mai 
eficient si mai intelegator dacă iti iei mai in 
serios propriile nevoi. Este o situatie în care 


toată lumea câștigă. 


Corecteaza-ti copilul, încurajând 
compasiunea de sine 


Multi părinţi se întreabă cum să-şi disciplineze 
copiii când fac lucruri deplasate, ajutându-i în 


acelaşi timp sa-și arate mai multă compasiune de 


sine. În primul rând, este esenţial să nu-i critici 
aspru si să nu-i faci să se simtă rusinati că nu s-au 
ridicat la nivelul aşteptărilor tale. (În plus, asta s-ar 
putea întoarce împotriva ta. După cum a spus la un 
moment dat actorul Jack Nicholson, „mama mea nu 
a văzut niciodată ironia faptului că îmi spunea 
«grij ania mă-tii» .) 

Cercetările noastre arată că judecata permanentă 
a părinților provoacă probleme grave: copiii 
părinţilor critici tind să aibă mai puţină compasiune 
de sine si să sufere de anxietate si de depresie ca 
adulţi.” După cum am discutat în capitolul 2, copiii 
internalizează deseori vocea critică a părintelui, pe 
care o poartă apoi cu ei întreaga viata. Deşi niciun 
părinte nu vrea un copil care să sufere, multi 
consideră că disciplina trebuie să fie aspră ca să 
funcţioneze. 

Cu toate că este adevărat că stilul de parenting 
laissez-faire, in care copiii nu sunt niciodată 
mustrati, e posibil să împiedice dezvoltarea 
copilului, poți să stabilesti limite clare si să corectezi 
comportamentele problematice într-un mod blând 


si plin de compasiune. Acest lucru le va permite 


copiilor să înțeleagă de ce este important pentru ci 
să isi schimbe comportamentul fără să se simtă prost 
pentru că au greșit. 

Una dintre soluţiile pentru un răspuns plin de 
compasiune la greșelile copiilor noştri este să ne 
concentrăm pe comportament, nu pe felul lor de a 
h în general. Vrem să subliniem că nu suntem 
definiti de greșelile și deficiențele noastre, ci suntem 


cu toţii într-o permanentă schimbare, într-o stare de 


continuă învăţare. De asemenea, este important să 
validăm emoţiile care stau la baza 
comportamentului copilului înainte de a încerca să-i 
corectăm comportamentul. Să presupunem că Neil, 
hul tău, îi spune lui Mary, sora lui mai mică, „taci 
din gură” în timp ce se joacă jocul său video 
preferat. În loc să sari cu gura pe el: „Neil, esti atât 
de nepoliticos! De ce nu poţi să fii mai drăguţ cu 
Mary?’, încearcă să-i spui „Îmi dau seama că te-a 
enervat că ti s-a întrerupt jocul, dar ai rănit-o pe 
Mary când i-ai spus să tacă din gură. Sau să 
presupunem că fiica ta lasă borcanul cu miere 
desfăcut pe blatul din bucătărie după ce primeşte un 
telefon de la o prietenă. În loc să exclami „Eşti atât 
de neglijenta!", spune ceva de genul „Știu că apelul 
primit ţi-a distras atenţia, dar nu vrem să ne 
umplem de gândaci“. Putin umor ar putea 
funcţiona si mai bine aici: „Chiar vrei ca bucătăria 
noastră să arate ca o scenă din Atacul furnicilor 
ucigase ?“ Atunci când se simt intelesi, nu atacați, 
copiii ar putea să te asculte mai mult. 

Principalul lucru pe care trebuie să-l transmiti 
copiilor este că e în regulă să greseasca şi că 
imperfectiunea face parte din viata. Afirmatii 
precum „e omeneşte“, „e normal să te superi“ si asa 
mai departe sunt modalităţi bune de transmitere a 
acestei validări. 

Totuşi, nu contează doar ce spui. La fel de 
important este și tonul vocii tale. Chiar si bebelusii 
care nu vorbesc încă înregistrează inconștient 
semnificaţia emoţională transmisă prin tonul vocii 


părinţilor — iubire, teamă, furie și aşa mai departe. 


Dacă tonul tău transmite o judecată negativă, chiar 
dacă foloseşti cuvinte neutre, copilul se va simţi tot 
inadecvat si ruşinat. Acest lucru poate să declanșeze 
o reacţie de furie sau o reacţie defensivă. Cine vrea 
să se simtă prost dacă e mult mai uşor să dai vina pe 
altcineva? Cand reusesti totuși să creezi un cadru 
sigur in care copilul îşi poate asuma 
responsabilitatea pentru acţiunile sale, folosind un 
limbaj al compasiunii însoţit de un ton blând şi 
grijuliu, copilul va reuși mult mai uşor să accepte că 
a avut un comportament problematic ȘI să încerce 
să-l schimbe. 

Un lucru care merită luat în considerare înainte 
de a corecta copilul este dacă propriile reacții nu 
reprezintă cumva reacţii defensive ale egoului. Te 
identifici cu copilul tau, astfel încât ti se pare că acel 
comportament inadecvat se reflectă prost asupra ta? 
Când fiica ta este agitată şi nu stă locului într-un 
restaurant, problema este agitația sau faptul că 
ceilalți probabil că te consideră un părinte incapabil, 
pentru că nu ai un copil bine-crescut? Dacă nu poţi 
să recunosti asta si să-ţi transmiti compasiune fata 
de această reacţie deosebit de umană, este foarte 
probabil să gestionezi prost situația. Cu toate 
acestea, dacă iti arăţi compasiune, te vei plasa într-o 
poziţie mai bună ca să-i răspunzi copilului tău cu 


com pasiune. 


Sd fii părinte de copil mic 


Creşterea sugarilor şi a copiilor mici, care au nevoie 


constantă de supraveghere, sunt pretenţioşi la 


mâncare, au crize de furie, si să nu uităm de 
scutecele murdare, trebuie să fie una dintre cele mai 
dificile meserii care există. Aşa cum a spus umorista 
Erma Bombeck, „Când copiii mei o iau razna și 
încep să facă prostii, folosesc un tarc frumos si sigur. 
Cand termină cu prostiile, ies si eu din tare”. 
Părinţii de copii mici au nevoie de tot ajutorul pe 
care îl pot primi. Din fericire, atunci când îţi oferi 
compasiune, ajutorul este întotdeauna la îndemână. 

Dr. Rebecca Coleman, psiholog clinician din 
Australia, a dezvoltat un program prin care părinţii 
de copii mai mici de cinci ani învață mindfulness si 


compasiune de sine. Programul se numeşte MAP 


care Înseamnă Mindful Awareness Parenting.2 
Scopul programului este să ajute părinţii să ia decizii 
înțelepte în situaţii dificile de creștere a copiilor. Cu 
alte cuvinte, cum să rămână întregi la minte după ce 
micul Johnny a turnat toată sticla de detergent de 
vase in cada plină cu apă, iar micuța Suzy te trage de 
picior şi se miorlăie că vrea să-i impletesti părul în 
timp ce încerci să strângi dezastrul creat. 

MAP promovează sensibilitatea parentală 
invatandu-i pe părinţi să aibă empatie pentru copiii 
lor și să-şi dezvolte capacitatea de a constientiza si 
de a hrăni nevoile de relationare ale copiilor lor. 
Uncori, când sunt dificili şi obositori, copiii 
transmit de fapt mesajul că au nevoie de sprijinul 
emoţional al părinţilor lor. Poate că cei mici nu vor 
atenţie, ci apropiere umană. După cum am discutat 
la capitolul 3, copiii sunt proiectati fiziologic sa 
formeze legături strânse de atașament cu părinţii lor, 


folosindu-i ca bază sigură de la care pornesc în 


explorarea lumii. Când se simt speriaţi sau nesiguri 
pe ei înşişi, copiii se îndreaptă în mod natural către 
părinţii lor, ca sursă primară de linistire și 
mângâiere. După ce se simt în siguranță, se 
angajează din nou în procesul important de joacă, 
descoperire şi învăţare. 

Coleman arată că una dintre modalităţile 
importante în care părinții isi pot ajuta copiii sa se 
simtă în siguranţă este prin procesul de „acordare 
afectivă“, care implică o corespondenţă sau oglindire 
a emotiei copilului. Când copilul este supărat, 
părinţii îi oglindesc emoţiile scoțând sunete triste şi 
adoptând expresii faciale triste, dar apoi îi modifică 
emoţiile adoptând o fata si un ton mai linistitoare. 
De exemplu, o mama isi leagănă bebelușul și îi 
surâde cu blandete când cel mic plânge, repetând 
încet „Nu-i nimic, dragul meu, nu-i nimic“. În cele 
din urmă, copilul se linişteşte si se calmează. Părinţii 
tind să facă acest lucru instinctiv şi nu sunt 
conştienţi că astfel reglează emoţiile copilului. 

Totuși, dacă o mama cu un bebeluș care plânge 
se simte copleşită de propriile emoţii, „De ce nu 
poate naibii să tacă, mă scoate din minţi! , nu va 
reuşi să-și ajute bebelușul să se liniştească. În 
schimb, îl va supăra şi mai tare, deoarece copilul 
oglindește agitația părintelui. Dar atunci cand 
răspund la propria frustrare cu compasiune de sine, 
părinţii își liniştesc emoţiile turbulente și se află 
aşadar într-o poziţie mai buna să isi ajute apoi 
copilul să se calmeze. 

Să vedem situaţia cu care s-a confruntat 


Pittman, unul dintre studenţii mei de la master, 


acum câteva luni. Soţia lui, Merilee, a născut recent 
o fetiţă, iar fiul lor, Finn, în vârstă de trei ani, a 
început să aibă „un comportament dificil”. Într-o zi, 
când se întorcea acasă pentru nişte treburi, Pittman 
Și-a găsit ful, care învățase deja să facă la olita, 
făcând pipi pe peretele din sufragerie. Întrebat 
despre asta, Finn s-a întors spre tatăl său, a rânjit 
malitios şi i-a spus ,, Te urăsc. 

Mulţumesc lui Dumnezeu ca Pittman are 
compasiune de sine! Desi ar fi fost de înţeles daca isi 
ieşea din fire, Pittman a reuşit să rămână concentrat, 
a tras adânc aer în piept şi şi-a transmis compasiune 
fata de momentul respectiv, atât de dificil. Acest 
lucru l-a ajutat să se reorienteze şi să-şi amintească 
faptul că Finn nu era pur şi simplu obraznic, desi 
semnele exterioare spuneau contrariul. El doar 
suferea de sentimentul foarte uman al geloziei si la 
vârsta de trei ani nu era suficient de pregătit pentru 
a-i face fata eficient. Asadar, în loc să se enerveze pe 
Finn, s-a așezat lângă el si i-a pus un brat în jurul 
umerilor. În primul rând, a acceptat sentimentele de 
frustrare ale lui Finn generate de schimbările din 
rutina casnică. „Știu că e greu pentru tine acum, 
pentru că surioara ta ne tine atât de ocupati. Dar eu 
si mama ta te iubim mai mult decât oricând...“ 
Dispoziţia nefericită a lui Finn a început să se 
evapore aproape instantaneu, la fel si a lui Pittman, 
care a inceput chiar sa vada umorul situatiei, dandu- 
și seama că va avea ceva de povestit ani întregi de 
atunci înainte. Cu cât primeşte mai multe asigurări 
că părinţii lui îl iubesc și îl sprijină în procesul său 


de adaptare la noul membru al familiei sale — mai 


ales când se dă în spectacol —, cu atât Finn îşi va da 


seama mai mult că dragostea părinţilor lui este de 


neclintit (chiar dacă rămân niște pete pe perete). 
Exercitiul 2 
Fă-ţi timp pentru copilul tău 


Acest exerciţiu este adaptat din protocolul 
MAP al dr. Rebecca Coleman (pentru mai 
multe informaţii, accesează 


maplinc.com.au). 


Copiii mici exprimă deseori „sentimente 
mari“ (adică plang, fac crize de furie) cand 
se simt neintelesi, ignorati sau limitați de 
răspunsul negativ din partea unui părinte. 
Atunci când copilul tău exprimă sentimente 
mari sau nu mai poate fi controlat, poţi să îi 
acorzi un răgaz pentru a-l ajuta să-şi revină 
la normal. Chiar dacă ar părea că acel 
comportament al copilului este intenţionat, 
de cele mai multe ori este doar o încercare 
de reconectare şi de gestionare într-un mod 
sigur a unor emoţii copleşitoare. Copilul tău 
ar putea să aibă nevoie de ajutorul tău 
pentru a reuși asta. 

Înainte de a-i oferi un răgaz, asigură-te că 
eşti suficient de calm ca să-i simţi nevoile și 
să-l ajuţi să se simtă în siguranță. Dacă mai 
întâi trebuie să-ţi calmezi propriile emoţii, 
încearcă să-ţi transmiti compasiune fata de 


emoţiile dificile prin care treci sau practică 


respiraţia conștientă. Poate fi necesar să-i 
spui copilului că ai nevoie de câteva 
momente pe cont propriu ca să te calmezi — 
asigură-te doar că te întorci la el atunci 


când ai promis. 


e Alege un anumit loc pentru răgaz. Cel mai bine 
este să fie unul neutru, de exemplu un scaun 
sau o pernă care poate fi mutată astfel încât să 
nu-i deranjeze pe ceilalți membri ai familiei. 

e Locul răgazului este acolo unde poţi sta cu 
copilul, urmărind cum sentimentele sale încep 
să se schimbe. 

e Invita-ti copilul în locul pentru răgaz. (Daca 
este scăpat de sub control din punct de vedere 
emotional şi este un pericol pentru alţii, e 
posibil să aibă nevoie de ajutorul tău pentru a 


ajunge acolo.) 


e Păstrează un ton al vocii ferm, linistitor și 


binevoitor. 


e Urmăreşte-ţi copilul cu atenție. Observa-i 
comportamentul. Încearcă să ghicesti 
semnificatia si sentimentele care stau la baza 


acestui comportament. Ce se intampla de fapt? 


e Răgazul petrecut împreună permite ca 
sentimentele copilului sa fie „simţite“ şi 
acceptate. Îi arată copilului că vrei să îl ajuţi, iar 
dragostea ta Înseamnă că fi vei accepta si primi 


fara ezitare emoţiile, chiar și pe cele dificile. 


e Rămâi la conducere, arătând în același timp 


empatie ȘI creând o legătură. Rămâi prezent și 


sensibil. Astfel ai un efect de calmare asupra 
copiilor mici. 

e Ar putea să dureze mult timp până se calmează, 
mai ales atunci când copilul este copleşit de 
emoţii. 

e Când copilul este suficient de calm, ajută-l să-şi 
descrie sentimentele. Ai putea spune: „Pare că 
ai dificultăţi cu asta...“ sau „Pare o situaţie 
dificilă pentru tine; esti suparat/speriat/trist?”. 

e Asteapta răspunsul. Ascultă cu atenţie. Primește 
si acceptă răspunsul (sau lipsa unuia). 

e Apoi vorbeşte despre sentimentele tale. 
Foloseşte afirmaţii precum: „Atunci când ai 
făcut „am simţit că (numeşte 
emoția, apare în interiorul meu.“ 
Nu te aștepta la scuze, doar comunica-ti 
sentimentele cu un ton practic, care nu 
invinovateste. 

e Când copilul este suficient de apropiat 
emoţional de tine şi de calm, ajută-l să găsească 
o altă activitate pentru a-și schimba dispoziţia 
sau continuă planurile zilei cum ai face-o în 
mod normal (ora de culcare, mersul la 


grădiniţă, masa etc.). 


Să fii părinte de adolescent 


Deși toţi copiii au de câștigat din compasiunea de 
sine, această aptitudine este deosebit de importantă 
pentru adolescenţi. Unul dintre progresele cognitive 
care au loc în adolescenţă este capacitatea mai bună 


de a pune lucrurile în perspectivă, ceea ce înseamnă 


că adolescenţii sunt mai capabili să se vadă din 
perspectiva celorlalţi. Adolescenta este deseori o 
perioadă de autoevaluare şi comparaţie socială 
intensă. Adolescentii se întreabă „Ce cred ceilalți 
despre mine?“ sau „Sunt oare la fel de bun ca 
ceilalți?“. Acest proces are loc pe măsură ce 
adolescenţii încearcă să-şi stabilească identitatea și 
locul în ierarhia socială. Presiunea intensă la care 
sunt supuși majoritatea adolescenților — stresul legat 
de performanţele școlare, nevoia de a se „integra“ în 
grupul potrivit, preocupări privind atractivitatea 
sexuală — înseamnă ca autoevaluarile adolescenților 
sunt deseori nefavorabile. 

Pentru a fnrautati şi mai mult lucrurile, 
introspectia din adolescenţă conduce deseori la ceea 
ce se numește „fabula personală“, o eroare cognitivă 
care îi face pe adolescenţi să creadă că experienţele 
lor sunt unice și că ceilalți nu ar putea vreodată să 
înţeleagă prin ce trec.2 [ti amintesti cand te-ai 
indragostit pentru prima oara? Pun pariu ca nu ti-ai 
fi putut imagina că părinții tai au simţit vreodată 
ceva similar. Adolescentilor le este greu să înţeleagă 
experienţa umană comună, deoarece nu au avut 
suficiente relaţii apropiate pentru a-și da seama că 


propriile gânduri si sentimente nu sunt de fapt 


unice. De asemenea, ei tind să supraestimeze cât de 
multe ştiu si cât de puţine ştiu ceilalți, pentru că, ei 
bine, ce ştiu ei este fot ce ştiu. După cum spunea 
Mark Twain, „Când aveam 14 ani, tatăl meu era 
atât de prost, încât cu greu puteam să suport să fu 
în preajma bătrânului. Când am împlinit 21 de ani, 


am fost pur si simplu uluit de cat de multe învățase 


acest domn în vârstă în doar șapte ani“. Cercetările 
noastre arată că adolescenţii care sunt vrajiti de 
fabula personală tind să aibă mai puţină compasiune 


de sine, deoarece nu acceptă faptul că dificultăţile 


prin care trec si defectele lor sunt doar o parte 


normală a vieții oricărei ființe umane. 4 


Din toate aceste motive, să îi învăţăm pe 
adolescenţi conceptul de compasiune de sine are o 
valoare enormă. Desigur, ei opun uncori rezistență 
ideii de compasiune de sine la început, dat fiind că 
sună puţin cam prea cu inimioare şi flori. Asta nu e 
ceva cool daca trupa lor preferată este 
Napalm/Ghost/Slayer. Totuşi, dacă le explicăm că 
nu e vorba despre miorlăială, autocompătimire sau 
complacere, majoritatea adolescenților devin mult 
mai deschişi la acest concept. (La urma urmei, 
vocalistul de la Napalm/Ghost/Slayer probabil a 
învăţat şi el compasiunea de sine când a intrat la 
dezintoxicare, nu-i asa?) De asemenea, este util să 


discutăm despre diferenţa dintre stima de sine şi 


compasiune de sine. Având în vedere experienţa 
zilnică a adolescenților cu grozăviile din pauzele de 
la şcoală, ei înţeleg cu uşurinţă problema încercării 
de a se simţi speciali si peste medie tot timpul. 
Când le explicăm compasiunea de sine, că înseamnă 
o modalitate prin care ne putem simţi bine în 
legătură cu noi fără să fie necesar să ne simţim 
superiori altora, îi ajutăm pe adolescenţi să înţeleagă 
mai uşor de ce compasiunea de sine este o 


modalitate mai sănătoasă de a relationa cu ei înșiși. 


Povestea mea: Să fiu părintele lui 
Rowan 


Deşi Rupert şi eu am suferit, desigur, în primii ani 
de după ce am descoperit autismul lui Rowan, 
angajamentul nostru pentru compasiune de sine a 
schimbat enorm situaţia. În primul rând, ne-am 
ajutat unul pe celălalt să ne arătăm compasiune de 
sine pentru toate greşelile pe care le-am făcut ca 
părinţi, şi au existat multe astfel de greșeli. Când mă 
înfuriam pe Rowan după o zi foarte grea, de 
exemplu, şi mă simţeam îngrozitor de vinovată după 
aceea, Rupert mă ajuta să-mi amintesc ca nu pot sa 
mă aştept să fiu perfectă tot timpul. Puteam astfel să 
trec mai uşor peste frustrarea pe care o simţeam, sa- 
mi cer scuze si să-l mângâi pe Rowan, dacă era inca 
supărat, şi să o luăm de la început. 

Cel mai important, poate, a fost faptul că eu şi 
Rupert ne-am asigurat că nu ne pierdem în rolurile 
noastre de îngrijitori atât de mult încât să nu ne mai 
satisfacem propriile nevoi. Ne-am dat seama că 
ambii avem nevoie de concediu de la rolul de 
părinte al unui copil cu autism. Din păcate, atât 
părinții mei, cât si părinţii lui locuiau în afara 
oraşului si nu gaseam o bonă care să facă fata 
crizelor de furie si incontinentei lui Rowan, prin 
urmare, am convenit sa facem fiecare pe bona 
pentru celalalt. O seara pe saptamana puteam sa fac 
orice doream, sa merg la meditatie sau la dansuri, sa 
ies cu prietenii, sa merg la un spectacol; si in alta 
seara Rupert facea acelasi lucru. Ne-am asigurat ca 


ne satisfacem propriile nevoi, ceea ce ne-a ajutat să 


rămânem odihniti şi liniștiți în confruntarea cu 
provocările rolului de părinte pentru Rowan şi să ne 
oferim sprijin unul celuilalt. 

Acum că Rowan creşte (are opt ani la momentul 
la care scriu această carte), încep să-i modelez 
procesul compasiunii de sine, iar el începe să îl 
adopte treptat. O caracteristică a autismului este 
„ecolalia“, care se referă la tendinţa de a repeta 
direct cuvintele celorlalți. Am tratat ecolalia lui 
Rowan ca pe o oportunitate de a-i modela dialogul 
intern, astfel încât cuvintele pe care le foloseşte 
atunci cand se supără să fie liniştitoare si pline de 
compasiune de sine. Copiilor autisti le este extrem 
de greu să-şi gestioneze frustrarea. Dacă Rowan 
varsă un pahar cu apă pe el, de exemplu, acest lucru 
îi provoacă un nivel de suferinţă şi de anxietate care 
este complet disproporționat fata de gravitatea reală 
a faptelor. După ce trenul nemulțumirii se pune în 
mișcare, este extrem de greu de oprit. 

În astfel de situaţii, încerc să modelez un 
răspuns de acceptare si compasiune. „Sărăcuţul de 
tine, ai vărsat apa si te-ai udat. E normal să fii 
supărat şi frustrat. E foarte greu pentru tine acum, 
nu-i aşa?“ Răspunsul îl ajută să înveţe să-şi accepte si 
să-şi valideze emoţiile în momentul prezent. Apoi 
încerc să modelez pașii care să îl ajute să treacă, din 
punct de vedere emoţional, la următorul moment, 
în loc să continue să fie obsedat de lucrurile care au 
mers prost. „Ştiu ca te simţi nasol, dar ţi-am 
schimbat hainele şi acum totul este în regulă. Chiar 


nu mai e nevoie sa plângi în legătură cu asta si sunt 
piang 8 ` 


îngrijorată că iti provoci singur nefericire. Vrei să fii 
trist sau vrei sa fii fericit?“ 

Uneori, când întreb asta, Rowan spune că vrea 
să fie trist, caz în care îl imbratisez si îl consolez, 
dându-i ocazia să îşi simtă tristeţea. „Se mai 
întâmplă, e normal să fii supărat.” Uneori însă, 
spune „Vreau să fiu fericit“. În acest caz, îl ajut să 
găsească lucruri care să îl facă fericit. „Poţi să-mi 
spui ceva care este bun acum? De exemplu, faptul că 
suntem împreună sau faptul că ai două şopârle- 
leopard pe nume Gary I si Gary IT?" 

Desi încă îi este greu să-și depășească stările de 
supărare, o abordare plină de compasiune pare să 
ajute la trecerea lor mai rapidă. Ştiu că a început să 
adopte şi el acest mod de a vorbi cu el însuşi. Zilele 
trecute s-a supărat că s-a blocat un DVD, de 
exemplu, si l-am auzit spunând „Este în regulă. 
Lucrurile se strică uneori“. 

Momentul în care am ştiut totuşi cu adevărat că 
„s-a prins“ a fost atunci când am mers împreună la 
grădina zoologică. Avusesem parte de mai multe 
experienţe frustrante în dimineaţa respectivă (trafic 
oribil, nu am găsit loc de parcare etc.) $i eram într-o 
dispoziţie proastă. După câteva minute de pufnituri 
şi strambaturi la exponatele din fauna sălbatică 
africană (eu, nu bestiile sălbatice), Rowan s-a întors 
spre mine si mi-a spus: „Este în regula, mami. Vrei 
să fli tristă sau fericită?“ Şi mi se părea că eu sunt 
adultul înţelept si matur! Desi am fost surprinsă la 
început, mi-am dat seama că are dreptate! Era o zi 


frumoasă, iar eu primeam alinare și ajutor de la fiul 


meu iubit. Mesajul compasiunii de sine s-a întors de 


unde a plecat. 


Capitolul 11 


DRAGOSTEA ŞI SEXUL 


Iubirea e hrănită de imaginaţie, prin 
care devenim mai înţelepţi decât ne stim, 
mai buni decât ne simțim, mai nobili 
decât suntem, prin care putem vedea 
Viața ca întreg; prin ea, si numai prin 
ea, îi putem înțelege pe ceilalți atât în 
relațiile lor reale, cât şi în cele ideale. 


Oscar We, De profundis 


C OMPASIUNEA DE SINE NU NE AJUTĂ DOAR SĂ FIM 
PĂRINŢI și ingrijitori mai buni, ci ne 
îmbunătăţeşte şi viaţa amoroasă şi sexuală. Când 
renuntam la egoism, punând capăt obsesiei noastre 
de a ne evalua pozitiv pe noi înşine, dragostea şi 
dorința noastră pentru ceilalți se intensifică. 
Acceptând viaţa aşa cum este, permiţând forţei 
vitale să curgă liber prin noi, pasiunea noastră atinge 


noi culmi, mai minunate. 


Dragoste și romantism 


Unul dintre lucrurile care îngreunează găsirea unei 
relaţii de cuplu care să ne satisfacă cele mai 
profunde nevoi este însuşi faptul că ne bazăm pe o 


asemenea relaţie ca să ne satisfacem cele mai 


profunde nevoi. Motivul pentru care atunci când ne 
îndrăgostim ne simţim atât de fericiţi este, partial, 
că ne permite să ne simţim cu adevărat apreciaţi, 
acceptaţi si tntelesi de altcineva. Partenerul nostru 
ne iubește până şi negii, ceea ce înseamnă că poate 
negii nostri nu sunt atât de răi. Si, desigur, există 
mult adevăr în această afirmaţie. Este un cadou 
minunat să-ți vezi propria frumuseţe reflectată în 
ochii altcuiva. Dar dacă ne bazăm exclusiv pe 
părerea bună a partenerului nostru despre noi 
pentru a ne simţi bine cu noi înşine, la un moment 
dat vom avea o trezire la realitate nu foarte lină. În 
cele din urmă, praful de stele începe să se scuture și 
în cele mai mari poveşti de iubire, iar partenerul nu 
doar că începe să vadă la noi lucruri care nu-i plac, 
ci începe și să ne spună asta. În ziua nunții noastre, 
tatăl lui Rupert ne-a spus „Staţi fără griji, primii 40 
de ani de căsnicie sunt dificili, dar după aceea totul 
merge ca uns’. Bine, a exagerat ca să sublinieze 
efectul comic, dar nu se poate nega faptul că relaţiile 
sunt dificile. 

Nu ne putem baza întotdeauna pe partener 
pentru a ne simţi bine în legătură cu noi înșine, 
hindca, în cele din urmă, ca să ne pătrundă cu 
adevărat în inimă, acceptarea trebuie să vină din 
interior. Desi cu siguranţă ajută să ne simţim iubiti 
si acceptaţi de partenerul de cuplu, este mult prea 
uşor să respingem aprobarea celorlalți ca fiind doar 
o „bunătate“ deplasată. Da, partenerul meu ma 
iubeşte, e posibil să îţi spui, dar nu mă vede in 
realitate. Nu aude gândurile urâte şi meschine care 


îmi trec constant prin minte. Dacă m-ar vedea în 


realitate, nu ar mai avea o părere atât de bună despre 
mine. 

Am avut o colega pe nume Diane care a suferit 
foarte mult din cauza acestui tipar. Iubitul ei Eric, 
care locuia cu ea, o aprecia enorm si, in multe 
privinţe, dragostea si sprijinul său erau cele care o 
țineau pe linia de plutire. Însă Diane credea că 
părerea bună a lui Eric despre ea se datora în 
principal faptului că nu o cunoaşte cu adevărat. Ea 
se judeca şi se critica în mod constant şi presupunea 
că, dacă i-ar arăta lui Eric cum este ea în realitate, Si 
el ar judeca-o. Lucrul care îi displăcea cel mai mult 
lui Diane la ea însăşi era că avea o tendinţă 
puternică de a deţine mereu controlul, că nu putea 
pur şi simplu să se relaxeze. 

Diane îl adora pe Eric si încerca să pară cât mai 
relaxată cu putinţă în preajma lui, pentru că nu voia 
ca el să-și dea seama ca ea este de fapt un „tiran 
blocat în faza de dezvoltare a unei personalități 
foarte stricte“, cum spunea ea. Eric era un tip relaxat 
— una dintre calităţile care îi plăceau lui Diane la el. 
Ironia, desigur, este că felul relaxat de a fi al lui Eric 
îi stimula constant dorinţa de control lui Diane. El 
uita mereu să facă lucruri mărunte, de exemplu să se 
oprească la magazin să ia o sticlă de lapte, cum îl 
rugase ea, să coboare capacul vasului de toaletă dupa 
ce mergea la baie sau să tundă gazonul înainte să 
ajungă ca o junglă tropicală. Eric era un visător al 
cărui comportament era mai degrabă împrăștiat si 
distras, ceea ce o scotea din minţi pe Diane. 

După vreo doi ani în care au locuit împreună, 


Diane şi Eric au început să se certe din ce în ce mai 


des. În loc să fie doar enervată de lucrurile pe care le 
uita Eric, ea a început să fie din ce în ce mai furioasă 
si mai rea fata de el. A început să-i spună că e 
iresponsabil, leneș şi imatur. Dacă Eric nu ar fi fost 
atât de îndrăgostit, probabil s-ar fi săturat de 
criticile constante si ar fi plecat. În schimb, el a vrut 
să înţeleagă ce se întâmplă. 

După multe conversații lungi, a devenit clar ca 
dorinţa de control a Dianei isi avea de fapt originea 
în frică. La scurt timp după ce şi-a luat carnetul de 
şofer la 16 ani, în timp ce mergea cu mai multi 
prieteni la plajă, Diane a virat cu putere într-o 
curbă, iar maşina s-a dat de trei ori peste cap. Una 
dintre cele mai bune prietene ale ei aproape că a 
murit. A fost atât de speriată, încât şi-a dorit să se 
asigure că nu se va mai întâmpla niciodată nimic 
rău. Când încerca să controleze toate aspectele vieţii 
ei, Diane se simţea mai în siguranţă, ca $i cum ar fi 
putut să contracareze imprevizibilul existenţei. 
Totuși, în loc să arate compasiune faţă de tendinţele 
ci de control, primul instinct era fie să se critice 
pentru că este atât de rigidă, fie să-l critice pe Eric 
pentru că este atât de neglijent — şi deseori ambele. 

După ce a înţeles ce îi provoca aceste 
comportamente, Eric a putut să o ajute să își 
gestioneze emoţiile mai productiv. El era familiarizat 
cu tradiţiile budiste și cu alte tradiții orientale si 
intelesese valoarea compasiunii de sine. Si-a dat 
seama ca acesta era lucrul de care avea Diane nevoie 
cel mai mult. Ori de câte ori o vedea pe Diane 
stresata sau furioasă, chiar daca îl ataca cu un val de 


critici, el îi reamintea să intre în contact cu 


sentimentele care stăteau la baza reacției ei. „Eşti 
supărată pentru că iti este frică si crezi că nu mai 
detii controlul? De ce nu faci o pauză ca să iti oferi 
un pic de compasiune și apoi discutăm despre ce s-a 
întâmplat?“ 

Deşi la început i s-a părut ciudat, Diane a 
început să îşi arate din ce în ce mai multă 
compasiune de sine, folosindu-și sentimentele de 
furie ca memento că are nevoie să fie bună, blândă si 
intelegatoare cu ea însăși. Ori de câte ori apărea 
dorinţa de control, se consola prin cuvinte pline de 
grijă, linistitoare. „Știu ca te simţi asa pentru că ai 
fost foarte speriată când cea mai bună prietenă a ta 
aproape că a murit. Această situaţie îţi declanșează 
frica, ceea ce este de înţeles. E foarte greu pentru 
tine acum. De îndată ce și-a schimbat atitudinea 
faţă de sinc, a descoperit că sentimentele de agitaţie 
au început să dispară. A devenit mai încrezătoare si 
mai relaxată. 

După câteva luni în care au exersat acest nou 
tipar, certurile lor s-au rărit. Ea şi-a permis în cele 
din urmă să accepte că el o iubeşte asa cum este cu 
adevărat şi că merită dragostea lui. Eric, la rândul 
său, a început să fie puţin mai responsabil — nu voia 
să-i provoace lui Diane o suferinţă inutilă. Desi inca 
lucrează la multe aspecte, relaţia lor este acum mai 
bună decât oricând. Au abordat chiar și subiectul 
unei posibile căsătorii la un moment dat (deşi, dacă 
fac asta, toate aranjamentele pentru nuntă categoric 


vor fi în sarcina ei!). 


Exercitiul | 


Identificarea tiparelor de relaţie 


Gândeşte-te la relaţia ta de cuplu actuală sau 
la cea mai recentă relaţie. Care sunt 
butoanele emoţionale care se declanşează cel 
mai puternic? Te simţi foarte ușor rănit, 
ajungând imediat la concluzia că 
partenerului tău nu îi pasa? Te nelinistesti şi 
presupui că partenerul te va părăsi? Aproape 
toţi oamenii au probleme importante care îi 
fac să reacționeze exagerat în relaţii. Este ca 
şi cum o mulţime de „chestii“ suplimentare 
se adaugă la ce spune sau la ce face celălalt, 
astfel că lucrurile scapă rapid de sub control. 
Tiparele noastre reprezintă cicatrici, vestigii 
din relaţiile anterioare care nu au mers bine. 
Deşi un partener afectuos care ne 
încurajează ne poate ajuta să vindecăm 
aceste tipare, sursa cea mai directă de 
vindecare vine din interior. 

Data viitoare când se apasă un buton în 
relaţia voastră, încearcă să vezi clar ce se 
întâmplă în realitate. În loc să dai imediat 
vina pe partener pentru cum te simţi, 
încearcă să evaluezi dacă nu cumva a 
reapărut vechiul tău tipar şi foloseşte-te de 
ocazie pentru a-ţi oferi compasiune de sine. 
Dacă te simţi rănit, de exemplu, încearcă să 
constientizezi acest sentiment, acceptandu-ti 
pe deplin reacţia exagerată. Concentrează-te 
pe a-ţi oferi alinare si mângâiere pentru 


durere, cu bunătate fata de sine si acceptă că 


toţi oamenii au răni emoţionale de un fel 
sau altul. (Mantra ta de compasiune de sine 
ti-ar putea fi de ajutor acum.) 

În loc să te bazezi pe celălalt pentru a-ţi 
oferi exact ce ai nevoie, încearcă sa-ţi 
satisfaci chiar tu nevoile mai întâi. Identifica 
ce iti doreşti (validare, grijă, sprijin etc.) si 
vezi dacă ai putea să obţii asta cu ajutorul 
compasiunii de sine. Acest lucru te va ajuta 
să elimini presiunea pe care o pui pe celălalt 
de a-ţi citi gândurile si a reacționa exact asa 
cum iti doresti tu. Pe masura ce inveti sa te 
bazezi mai mult pe compasiunea de sine 
pentru a-ti gestiona tiparele 
comportamentale atunci când apar, vei 
descoperi în cele din urmă că au mai puţină 
putere asupra ta. Rănile se vindecă dacă 


primesc atenția ȘI grija de care au nevole. 


Dinamica relaţiilor 


Psihologul John Gottman este unul dintre cei mai 


mari experţi din lume în ceea ce priveşte 


funcţionarea relaţiilor de cuplu.+ El susţine că isi dă 
seama dacă un cuplu urmează să se despartă sau nu 
cu o acuratețe de 91%, pe baza unei scurte observari 
a interacțiunilor lor în situaţii de conflict. Cheia nu 
este ca un cuplu să nu aibă conflicte (nu cred că 
există un cuplu care nu are), ci cum se desfășoară 
respectivele conflicte. Patru comportamente 
problematice principale din timpul conflictelor 


indică o relaţie sortită eşecului — „cei patru călăreţi 


ai apocalipsei , dupa cum îi numeşte Gottman. 
Acestea sunt, în ordinea importanţei: criticile, 
disprețul, atitudinea defensivă si obstructionarea 
comunicării. Dacă cineva isi critică aspru partenerul 
în timpul certurilor, arată dispreț sau dezgust (datul 
ochilor peste cap, sarcasm etc.), este excesiv de 
defensiv și dă vina pe partener pentru probleme sau 
blochează comunicarea (ignorarea partenerului si 
închiderea canalelor de comunicare), prognoza este 


sumbră. Din fericire, Gottman a identificat și 


factorii care prezic relaţii fericite şi stabile. Dacă un 
cuplu dă dovadă de orice tip de emoţii pozitive în 
timpul unui conflict — o privire blândă, un mic gest 
de afecţiune, scuze, râsete —, relaţia lor tinde să 
reziste. 

În conflictele din relaţii, compasiunea de sine 
tinde sa inspire emoţii pozitive, nu emoţii 
distructive. Când suntem supăraţi din cauza unor 
probleme în relaţie, compasiunea de sine ne permite 
să ne potolim sentimentele, ceea ce înseamnă că 
suntem mai bine echipați să ţinem în frau cei patru 
călăreţi. Este mai puţin probabil să criticăm aspru, 
să arătăm dispreţ sau să ne angajăm în 
comportamente defensive ale egoului în timpul 
certurilor dacă avem siguranța emoţională necesară 
pentru a ne constientiza propriul rol în aceasta 
dispută. Compasiunea de sine ne oferă și stăpânirea 
de sine necesară pentru a discuta problemele dificile 
în relație, reducând astfel obstructionarea 
comunicării. Compasiunea de sine tinde să ne 
înmoaie inimile, astfel încât ne este mai ușor să 


intrăm în contact cu afecțiunea pe care o simţim 


pentru partener şi să exprimăm emoţii pozitive în 


timpul conflictelor. Şi de vreme ce compasiunea de 
sine ne face să ne luăm egoul mai puţin în serios, 
uneori ne şi amuzăm de reacţiile noastre exagerate. 

Îmi amintesc că, la un moment dat când mă 
certam cu Rupert, replica „Lasă-mă în pace!” mi-a 
ieșit pe gură cu același ton sarcastic pe care îl folosea 
mama mea, care rostea deseori această replică la 
nervi. Amândoi ne-am uitat unul la altul si am 
izbucnit în râs, recunoscând în tăcere și cu 
sinceritate că avem obiceiuri proaste. Inutil să spun 
că a fost mult mai ușor să rezolvăm conflictul 
ulterior. 

Mai există o modalitate prin care compasiunea 
de sine ajută în situaţii de conflict. Adesea, certurile 
între parteneri se nasc din cauză că fiecare dintre cei 
doi vrea să i se valideze propriul punct de vedere. 
Dacă vorbesc despre perspectiva mea asupra unei 
probleme din relaţie, iar Rupert nu acceptă felul în 
care mă simt, ci doar își exprimă propriul punct de 
vedere diferit, nu mă simt ascultată. Să zicem că 
sunt supărată pentru că Rupert a petrecut trei 
weekenduri la rând ieşind cu prietenii la călărit (caii 
sunt pasiunea lui) si îl rog să nu iasă la călărit 
weekendul viitor, pentru că vreau să petrec mai mult 
timp cu el. In loc sa accepte ca sunt suparata, imi 
spune cum vede el lucrurile. „Dar știi cât de mult 
imi place sa călăresc şi nu esti foarte generoasă, mai 
ales că vremea este atât de bună pentru călărie 
acum.” Pentru că nu mi se pare că Rupert mi-a luat 
în serios sentimentele, reacția mea începe sa devină 


extremă, ca si cum i-as spune: „Vezi? Am dreptul să 


mă simt aşa! De exemplu, aş putea zice: „Dar nu 
mai petrecem niciodată timp împreună în familie!“ 
(Chiar dacă de fapt tocmai am petrecut o săptămână 
întreagă într-o vacanţă de familie luna trecută.) 
Replica mea face să  escaladeze conflictul: 
Întotdeauna exagerezi. Si nu te gândeşti niciodată 
la ce vreau sau am eu nevoie!“ Tonul de furie şi de 
invinovatire din vocile noastre va diminua si mai 
mult șansele să ajungem la un acord. 

Sfatul înţelept al consilierilor de relaţie este ca 
fiecare dintre parteneri să valideze emoţiile celuilalt 
înainte de a-şi exprima propriul punct de vedere. 
„Ştiu că îţi place sa calaresti şi vrei să prinzi cât mai 
multe zile de călărie înainte ca vremea să devină 
caldă și umedă, dar mă simt singură când esti plecat 
si aş vrea să petrecem mai mult timp împreună 
weekendul următor.“ Sau: „Înţeleg că te simţi lăsată 
pe dinafară când îmi petrec weekendul călărind cu 
prietenii mei, dar acest lucru este foarte important 
pentru mine si nu o sa mai merg, atât de des după ce 
se încălzește vremea.“ Uneori însă, în toiul 
discuţiilor, oamenilor le este greu să renunţe la 
propriile reacţii pentru a-şi asculta cu adevărat 
partenerul şi a-i valida emoţiile. Dacă aştept ca 
partenerul să îmi ofere ce am nevoie, în timp ce el 
așteaptă ca eu să-i ofer ce are nevoie, e posibil să 
aşteptăm amândoi mult şi bine. În astfel de 
momente este foarte utilă compasiunea de sine. 

Dacă iti validezi propriile sentimente cu 
compasiune, amintindu-ti cu blandete că este 
normal să te simţi astfel, nu trebuie să ridici tonul 


pentru a te face auzit. Iti spui ce vrei cu adevărat să 


auzi în momentul respectiv: Îmi pare atât de rău că 
simţi frustrare si durere acum, cum pot să te ajut?“ 
Apoi, după ce vei simţi mai multă acceptare şi grijă, 
vei reuşi să asculti ce spune celălalt si vei vedea 
lucrurile si din perspectiva sa. Vei turna mai putin 


gaz pe foc, iar conflictul va începe să se estompeze. 


Beneficiile compasiunii de sine în 
relații 


Cercetările demonstrează că adoptarea compasiunii 
de sine îmbunătăţeşte efectiv calitatea relaţiilor de 
cuplu. Am realizat recent un studiu pe mai mult de 
100 de cupluri, măsurând nivelul de compasiune de 
sine al fiecărui partener si rugându-i să ne spună cat 
de fericiţi şi de satisfacuti se simt in relaţie.? De 
asemenea, am rugat fiecare participant să descrie 
comportamentul în relaţie al partenerului său. 
Partenerul dă dovadă de grijă si sensibilitate sau vrea 
să controleze şi este exigent? Se supără din orice sau 
este capabil să discute pentru a rezolva problemele? 
Astfel am reușit să înţelegem dacă oamenii cu un 
nivel ridicat de compasiune de sine raportează că au 
relaţii de cuplu mai bune și dacă sunt descriși ca 
hind mai afectuosi, mai incurajatori si mai delicati 


de catre partenerii lor. 


De asemenea, am evaluat nivelurile de stima de 
sine ale participantilor, dar nu ne-am gandit ca 
persoanele cu o stima de sine ridicata vor avea 
neapărat relaţii mai bune decât cele cărora le lipsea 


stima de sine. Oamenii se enervează, devin geloşi și 


intră în defensivă când stima de sine le este 


ameninţată de partener, un tipar care stă la baza 


multor probleme în relaţii + Atunci când ia forma 
narcisismului, stima de sine duce deseori la egoism 
si manipulare în relaţiile de cuplu, care nu sunt 


tocmai elementele de bază pentru fericirea de 


durată.” 


Rezultatele studiului nostru au indicat faptul că 
indivizii care manifestau compasiune de sine aveau 
în realitate relaţii de cuplu mai fericite şi mai 
satisfăcătoare decât cei fără compasiune de sine. 
Acest lucru se datorează în mare parte faptului că 
participanţii care manifestau compasiune de sine au 
fost descriși de partenerii lor ca fiind mai 
intelegatori si mai putin critici decât cei cărora le 
lipsea compasiunea de sine. In loc să încerce să isi 
schimbe partenerii, oamenii cu compasiune de sine 
tind sa respecte opiniile partenerului si să-i ia în 
considerare punctul de vedere. De asemenea, ei au 
fost descriși ca fiind mai grijulii, mai apropiaţi, mai 
afectuosi, mai intimi si mai dornici să discute 
problemele în relaţie decât cei fără compasiune de 
sine. Totodată, bărbaţii si femeile care manifesta 
compasiune de sine îi oferă partenerului mai multă 
libertate si autonomie în relaţii. Ei sunt dispuși sa își 
încurajeze partenerul să ia propriile decizii şi să își 
urmeze propriile interese. În schimb, oamenii cărora 
le lipsea compasiunea de sine au fost descriși ca fiind 
mai putin afectuosi şi mai critici fata de partener. 
Manifestau o dorință mai mare de control, 
încercând să-și ghideze partenerul și să-l domine. 


De asemenea, au fost descriși ca fiind mai 


egocentrici, vrând ca totul să se întâmple după 
bunul lor plac, fără flexibilitate. 

Trebuie subliniat că stima de sine ridicată nu a 
părut să facă mult bine în cuplu. Stima de sine nu s- 
a corelat cu relaţii mai fericite si mai sănătoase, iar 
oamenii cu stimă de sine ridicată nu au fost descriși 
de parteneri ca fiind mai deschişi spre acceptare, mai 
erijulii sau mai încurajatori în relaţii decât cei cu o 
stimă de sine scăzută. Cu alte cuvinte, rezultatele 
studiului nostru sugerează că, în cultivarea unor 
relații bune, compasiunea de sine joacă un rol 
important, dar că o stimă de sine ridicată nu este 
neapărat de ajutor. Compasiunea de sine stimulează 
sentimentele de reciprocitate în relaţii, astfel încât 
nevoile proprii şi nevoile celuilalt să fie echilibrate si 
integrate. Stima de sine, pe de altă parte, este mai 
concentrată pe ego, mărind sentimentul de separare 
si concurență între nevoile celor doi parteneri. 

Pentru a avea tipul de relaţie apropiată pe care 
ti-o doreşti într-adevăr cu ceilalți, trebuie mai întâi 
să te simţi apropiat şi conectat cu tine. Aratandu-ti 
grijă şi susţinere atunci când te confrunti cu 
limitările vieţii umane, vei avea resursele emoţionale 
necesare pentru a acţiona cu grijă şi susţinere faţă de 
partenerul tău. Prin satisfacerea propriilor nevoi de 
iubire si acceptare, vei manifesta mai puţină nevoie 
de afecţiune si vei acţiona mai putin ca o povară. Si 
acceptând faptul că nici tu, nici relaţia ta nu este 
perfectă, vei putea să te bucuri mai mult de relaţia ta 
aşa cum este, în loc să o compari cu o noţiune 
abstractă despre cum ar trebui să arate o relaţie — o 


poveste în care Cenuşăreasa se întâlneşte cu Fat- 


Frumos, care nu există în viaţa reală (şi care oricum 
ar fi unidimensională si nu ar satisface interesele 
nimănui pe termen lung). Compasiunea de sine 
acceptă imperfectiunile prin iubire, furnizând solul 
fertil necesar pentru ca dragostea romantică să 


înflorească. 


Povestea mea: Si promit să te ajut să 
ai compasiune fata de tine 


Aşa cum am spus anterior, când m-am căsătorit cu 
Rupert, am inclus în  jurămintele noastre 
promisiunea de a ne ajuta unul pe celălalt să dăm 
dovadă de mai multă compasiune de sine. Nu era o 
promisiune lipsită de conţinut, ci angajamentul de a 
ne comporta cu noi si cu ceilalți într-un mod care să 
ne transforme radical relaţia. Mai mult, am făcut 
pași concreti spre a deveni mai plini de compasiune 
de sine în relaţia cu celălalt. Un exerciţiu extrem de 
eficace pe care l-am descoperit a fost să luăm „pauze 
de compasiune de sine“ în timpul certurilor. Aceste 
pauze ne oferă o posibilitate de a ne calma, dar și 
compasiune fata de situaţia dificilă în care am ajuns. 
Este un exerciţiu util din mai multe motive. În 
primul rând, ne ajută să ne alinăm egoul rănit, un 
instrument util dat fiind faptul că multe dintre 
certurile în cuplu apar din nevoia de a ne proteja 
stima de sine. 

De exemplu, îmi amintesc că la un moment dat 
Rupert s-a supărat pe mine pentru că interveneam 
continuu într-o discuţie pe care o avea cu un 


prieten. Era pe vremea când guvernul britanic 


propunea interzicerea vânătorii de vulpi (lucru care 
s-a și întâmplat ulterior, în 2004). Rupert, un 
pasionat al călăriei, a crescut practicând acest sport, 
pe când eu sunt vegetariană. Inutil să spunem că 
avem opinii extrem de diferite privind natura etică a 
galopurilor prin natura în compania ogarilor, 
urmărind o vulpe. Problema nu era că îmi 
exprimam părerea, ci că îl întrerupeam pe Rupert în 
mijlocul propoziției, astfel încât el nu putea să-și 
exprime complet punctul de vedere. După plecarea 
prietenului său, Rupert m-a mustrat puţin pentru că 
m-am băgat încontinuu în conversaţia lui. În loc să- 
mi cer scuze cu tact, am plusat, spunându-i că 
opinia lui despre vânătoarea de vulpi era prostească 
ȘI trebuia corectată. În retrospectivă, imi dau seama 
că mi-era prea ruşine să recunosc că am fost într- 
adevăr deplasată când l-am întrerupt încontinuu, 
chiar dacă eram convinsă că vânătoarea de vulpi este 
o cruzime. Aşadar, pentru a-mi salva stima de sine, 
am încercat să schimb subiectul într-unul mai 
măgulitor pentru mine: faptul că eu aveam dreptate, 
în timp ce Rupert nu avea. Asta doar a înrăutățit 
situaţia, desigur, deoarece el se simţea acum umilit 
în faţa prietenului său si insultat de propria soţie. 
Lucrurile au început să se încingă din acest punct. 
Din fericire, înainte ca situaţia să o ia complet 
razna, am reuşit cumva sa spun „Pauză de 
compasiune de sine!“ între rundele de mitralieră. 
Ne-am acordat fiecare câteva minute tn care ne-am 
transmis compasiune cu ochii închişi. Mi-am dat 
seama că e normal să vreau să îmi exprim opinia în 


legătură cu un subiect care îmi stârneşte atât de 


multă pasiune. Nu încercam să-l fac pe Rupert să 
tacă, ci eram doar prinsă de propriul entuziasm. 
După ce poziţia mea defensivă s-a mai înmuiat si m- 
am iertat că am sărit calul, am reuşit să-mi cer 
iertare in fata lui Rupert în mod adecvat. „Ştii ce, ai 
dreptate. A fost foarte nepoliticos din partea mea să 
te întrerup intruna si probabil că asta te-a frustrat 
groaznic. Îmi cer scuze. Chiar dacă nu sunt în 
continuare de acord cu opinia ta, trebuie să 
recunosc că o parte dintre argumentele tale erau 
foarte bune și nu eram dispusă să le iau în 
considerare. 

Rupert, la rândul său, şi-a oferit compasiune 
faţă de frustrarea pe care o simţea, astfel încât atunci 
când i-am validat sentimentele şi punctul de vedere, 
era pregătit să-mi accepte scuzele. Nu a mai simţit 
că trebuie să se apere şi a căpătat o stare de spirit 
mai receptivă după ce a avut parte de mângâiere și 
alinare prin compasiunea de sine. De fapt, a 
recunoscut că multe dintre argumentele mele erau la 
rândul lor valabile și am sfârşit prin a avea o discuţie 
chiar productivă despre avantajele si dezavantajele 
vânătorii de vulpi, ajungând astfel la un acord 
privind aceasta chestiune, lucru pe care nu il 
crezusem posibil. De fapt, Rupert a renunţat 
ulterior la vânătoarea de vulpi, dar nu pentru a mă 
linişti. Din contră, compasiunea de sine l-a făcut 
mai receptiv la suferinţa vulpilor decât la cultura în 
care crescuse. (Încă sare garduri cu calul în natură, 
dar fără dilema morală de a fi obligat să vâneze un 


animal pentru a face asta.) 


Uneori, atunci cand eu si Rupert avem un 
conflict, desigur, problemele sunt mai profunde 
decât un ego afectat sau un concept moral abstract 
precum justificarea morală a vânătorii de vulpi. 
Majoritatea oamenilor dezvoltă în relaţii tipare de 
reacţie care nu sunt utile, formate de obicei ca 
răspuns la traume din copilăria timpurie. Numesc 
tiparul meu, de exemplu, „fetiţa rănită“. Pentru că 
m-am simţit abandonată de tatăl meu la o vârstă 
fragedă, sentimentele de durere și abandon apar 
destul de ușor în relaţiile mele cu bărbaţii. Acest 
tipar a fost deosebit de puternic în primii ani ai 
relaţiei mele cu Rupert. Asa cum am menţionat mai 
devreme, l-am cunoscut pe Rupert în timp ce îmi 
făceam cercetarea pentru lucrarea mea de disertaţie 
în India. El, la rândul său, scria ghiduri de călătorie 
si la momentul respectiv strângea informaţii pentru 
un ghid al Indici de Sud. După ce ne-am căsătorit, 
Rupert a continuat să-și câştige mare parte din venit 
din articole pentru reviste de călătorie. Chiar dacă 
ştiam că munca lui îi impune, prin definiţie, sa 
plece mult de acasă, încă mă purtam uneori ca si 
cum mă abandona atunci când pleca într-o nouă 
misiune. Ma bosumflam când pleca şi mă 
îmbufnam când revenea, sentimentul de durere și 
abandon afectându-mă pe toate planurile. 

În schimb, Rupert îşi numește tiparul copilăriei 
sale „băieţel tratat incorect“. O mare parte din 
durerea pe care a simtit-o în copilăria timpurie a 
provenit din faptul că a fost tratat dur de profesorii 
englezi de la școala privată unde era înscris, care se 


presupune că acționau în interesul lui. Daca lua o 


notă mica la matematică, de exemplu, aceștia il 
umilcau public si îl obligau să renunţe la cursul lui 
preferat de istorie — chiar dacă se descurca foarte 
bine la materia respectivă — drept pedeapsă. Odată 
cu persecuția din partea profesorilor venea și 
bullyingul din partea celorlalți copii, care primeau 
mesajul că e în regulă să se ia de el. Stresul provocat 
de acest tratament incorect era atât de mare, că el a 
suferit o cădere nervoasă la vârsta de 11 ani şi a 
petrecut trei luni la pat. Când mă dădeam rănită de 
câte ori pleca Rupert într-o călătorie de afaceri — 
muncă pe care trebuia să o facă pentru a ne susţine 
pe noi, ca pereche —, apăsam instantaneu pe 
butonul său „Nu e corect!“. În loc să-mi atenueze 
nesigurantele, Rupert se infuria si se supara cand ma 
imbufnam. Din punctul lui de vedere, reactiile mele 
reprezentau o critica directa la adresa lui, una 
extrem de nedreaptă, dat fiind că nu făcuse nimic 
rău. Sentimentele lui, la fel ca ale mele, erau 
exagerate, reacţiile noastre avându-și originea într- 
un rezervor de durere mult mai profund decât 
durerea provocată de circum-stantele prezente. 

Din fericire, pentru că ne-am asumat amândoi 
angajamentul faţă de compasiunea de sine, am 
reuşit în cele din urmă să ne eliberăm de tirania 
conditionarii noastre din copilărie. Acest lucru a fost 
o provocare deoarece, din cauza tiparelor noastre 
complementare, amândoi aveam tendinţa să fim 
simultan influenţaţi irațional. Totuşi, atât timp cat 
unul dintre noi își amintea să înceapă procesul 
compasiunii de sine în timpul unui conflict, 


motorul care ne genera reacţiile negative începea să 


rămână fără combustibil. Fetiţa rănită din mine isi 
împlinea nevoile, simțindu-se îngrijită si acceptată, 
astfel încât îmi dădeam seama că de fapt nu sunt 
abandonată. În mod similar, băieţelul tratat incorect 
din interiorul lui Rupert începea să se simtă alinat, 
astfel încât renunţa la furie şi înţelegea că reacţiile 
mele nu erau de fapt o critică la adresa lui. După ce 
am reușit să ne tratăm cu compasiune tiparele din 
copilărie, ne-am concentrat pe momentul prezent, 
iar conflictul nostru s-a rezolvat mai ușor. 
Jurământul de a arăta mai multă compasiune de 
sine a fost unul dintre cele mai bune lucruri din 


viata noastra. 


Exercitiul 2 
Ia o pauză de compasiune de sine 


Data viitoare când ai o ceartă aprinsă cu 
partenerul tău, încearcă să iei o pauză de 
compasiune de sine. Cel mai bine este dacă 
ati agreat amândoi să faceţi asta, dar chiar 
dacă partenerul tău nu este de acord, să iei o 
„pauză“ scurtă pentru a-ţi oferi compasiune 
în timpul unui conflict este o strategie 
extrem de utilă. Cel mai greu este să ai 
suficientă prezenţă de spirit ca să-ţi 
aminteşti să iei o pauză. Adesea suntem atât 
de implicaţi în povestea care stă la baza 
conflictului, că nimic altceva nu pătrunde în 
câmpul nostru de conștiință. Însă prin 


exerciţiu ne putem folosi de durerea apărută 


într-un conflict pentru a ne aminti că în 
momentul respectiv avem nevoie de 
compasiune de sine. 

Trebuie să mergem într-un loc unde 
putem fi singuri pentru câteva minute (chiar 
şi la baie, dacă trebuie). Primul lucru este să 
punem pauză la „povestea“ care stă la baza 
conflictului. Acum trebuie să-ţi alungi starea 
de supărare, validandu-ti emoţiile. Spune-ti 
„E un moment foarte dificil“ (din nou, 
mantra compasiunii de sine este utilă în 
această situaţie). Una dintre principalele 
cauze de suferinţă într-un conflict este că 
fiecare parte încearcă atât de mult să-și 
demonstreze punctul de vedere, încât 


cealaltă parte simte că nu este ascultată sau 


validată. De asemenea, fiecare dintre cei doi 
simte că nu este iubit și că este respins din 
cauza tonului furios al celuilalt. Așa că 
ascultă-te si validează-te pe tine în primul 
rând. Acceptă-te si ai grijă de tine mai întâi. 
Acest lucru îţi va reduce reactivitatea 
emoţională şi te va linişti. 

După ce pauza ia sfârşit, vei fi în stare să 
interactionezi mai constructiv cu partenerul. 
Dacă poţi, încearcă să exprimi cel puţin o 
emoție pozitivă fata de partenerul tău: râzi, 
zambeste, spune-i o vorbă bună sau 
confirma că înţelegi ce iti spune. Acest lucru 
ajută semnificativ la schimbarea dinamicii 
conflictului si la transformarea lui într-o 


discuţie productivă. 


Compasiunea de sine aduce o putere incredibilă 
în relaţiile de cuplu. Atunci când nu mai depindem 
de partener pentru a ne satisface toate nevoile 
emoţionale — atunci când ne oferim noud înşine 
dragostea şi acceptarea dupa care tânjim — 
manifestăm mai puţină nevoie de afecţiune, nu mai 
actionam ca o povară şi suntem mai puţin 
dependenţi. Când ne amintim că suntem doar 
oameni, ne recunoaştem greșelile şi discutăm 
problemele cu mai mult calm si mai multă claritate. 
Si, fiind blânzi și calzi cu noi înşine, vom avea o 
stare emoţională mai bună pentru a fi alături de 


persoana iubită. 


Compasiunea de sine în dormitor 


Pe lângă faptul că favorizează relaţii de cuplu 
satisfăcătoare, care oferă validare pentru ambii 
parteneri, compasiunea de sine ne îmbunătăţeşte si 
viaţa sexuală. E un bonus. Sexul este o modalitate 
uluitoare de a ne simţi în viaţă, plini de pasiune şi 
apropiaţi. De asemenea, este una dintre cele mai 
plăcute activităţi pe care le putem face ca adulţi. De 
ce există deci opinii atât de conflictuale în societate 
când vine vorba despre sex? Chiar dacă vedem peste 
tot imagini sexualizate, oamenilor le este greu să 
discute deschis și onest despre sex. O rușine 
incredibilă este asociată cu sexualitatea, în special la 
femei. Chiar si în cazul celor crescuţi după revoluţia 
sexuală din anii 1960, societatea transmite mesajul 
că valoarea unei femei se rezumă la capacitatea ei de 


a rămâne pură din punct de vedere sexual. O femeie 


căreia pur si simplu îi place sexul si — Doamne 


fereşte — vrea să facă sex des este numită... ei bine, 
stim cu toții cum este numită. 

Desigur, lucrurile nu stau la fel de rău ca în 
trecut. Femeile nu mai trebuie să fie virgine când se 
căsătoresc, dar în multe cazuri încă actionam cu un 
standard dublu. Bărbaţii care au mai multe 
partenere sexuale sunt văzuţi ca niște armăsari, în 
timp ce femeile cu mai mulţi parteneri sunt 
condamnate. Ca modele de urmat, femeile care sunt 
mândre si nu își cer scuze pentru sexualitatea lor 
sunt puţine. Personajul Samanthei din Sex and the 
City este un bun exemplu. Opiniile ei despre 
momentul potrivit pentru a face sex cu barbatul cu 
care tocmai a început sa iasă? „Nu te da «greu de 
prins» în fata unui bărbat greu de prins.“ Samantha 
este atât de amuzantă, desigur, pentru că e suficient 
de curajoasă sa se bucure de ceva în fata căruia 
oamenii de obicei ridică din sprânceană. 

Pe de altă parte, o femeie care face sex cu un 
bărbat la prima întâlnire doar pentru că îşi dorește 
ca acesta să o placă, nu pentru că asta îi reflectă 
sexualitatea autentică, se devalorizeaza de fapt. Dacă 
isi obţine sentimentul valorii de sine în principal 
din cât de multe fluierături se aud în jurul ei cand 
merge pe tocuri (cu pantofi Jimmy Choo sau nu), o 
femeie se vinde ieftin, pentru că valoarea ei de sine 
depinde de modul în care o vad cei din exterior, si 
nu vine din interior. Ca femeie, atunci când 
foloseşti sexul pentru a-ţi creşte stima de sine, e 
posibil să iei decizii eronate în privinţa oamenilor cu 


care să faci sex şi să devii vulnerabilă emoţional. „De 


ce nu m-a sunat înapoi? Nu am fost suficient de 
buna?” 

Adolescentele au de-a face cu provocari destul 
de mari cand vine vorba de sexualitate si valoare de 
sine. Pe de o parte, adolescenta devine din ce in ce 
mai sexualizata în societatea noastră. Nu trebuie 
decât să faci o plimbare în orice mall din suburbii și 
vei vedea fete cu marginile lenjeriei intime iesindu- 
le din blugii cu talie joasă, cu sutiene din dantelă cu 
push-up vizibile pe sub tricourile subţiri ca hârtia. Şi 
nu sunt doar adolescente în această situaţie. Potrivit 
lui Diane Levin şi Jean Kilbourne, autoarele cărţii 
Prea sexy, prea devreme, până şi fetele mai mici de 
vârsta pubertatii poartă fuste scurte, lenjerie intimă 
tanga şi sutiene cu burete. Mesajul? 

Valoarea ta constă în ceea ce ai, iar dacă ai ceva, 
pune-l în valoare. Muzica pe care o ascultă tinerii 
întărește ideea că fetele sunt în primul rând obiecte 
sexuale. Aproximativ două treimi din cântecele la 


modă care se concentrează pe sex au versuri în care 


femeile sunt obiectificate. Ca această melodie de la 
Ying Yang Twins: „Ihey say a closed mouth dont 
get fed. So I dont mind asking for head. You heard 
what I said, we need to make our way to the bed.“ 
(„Se spune că gura închisă nu primeşte de mâncare. 
Asa că nu mă deranjează să cer să o sugi. Ai auzit ce 
am spus, trebuie să mergem în pat. ) Un adolescent 
ascultă în medie două ore şi jumătate de muzică în 
fiecare Zi. 

Pentru unele tinere, sexul în sine devine din ce 
în ce mai lipsit de semnificaţie. În cartea sa 


Unhooked, Laura Sessions Stepp relatează că 


„aventurile“ au devenit regula în multe licee si 
campusuri universitare, şi nu mai este considerat la 
modă să vrei să faci sex în contextul unei relaţii de 


intimitate emoţională pe termen lung. Ca reacţie la 


misoginismul fără margini, unele fete răspund pe 
măsură. Asa cum a spus cineva, „Vrei să-i futi tu 
înainte să te futa ei“. Stepp spune povestea unei fete 
pe nume Nicole care face sex cu un tip în camera 
lui, după ce acesta i-a trimis un mesaj în care o 
invita la o întâlnire. „Câteva ore mai târziu, când ea 
se pregătea să plece, el a întrebat-o: «Ce facem în 


legătură cu asta?» «Nu facem nimic», a răspuns ea. 


«Am primit deja ce îmi doream».“4 

Pe măsură ce normele sexuale par să fie din ce în 
ce mai laxe, apare si curentul opus. Dacă ne uităm 
cu atenţie, vedem că multe dintre tinerele de la mall 
care poartă cizme peste genunchi și bluze cu 
decupaje poartă si inele de castitate. Aproape un 
sfert dintre adolescente (şi aproape o șesime dintre 


adolescenţi) şi-au asumat un angajament de 


abstinenta sexuală până la căsătorie. Există şi vedete 
care au devenit celebre pentru virginitatea lor, 
precum Britney Spears, Jessica Simpson sau Brooke 
Shields. Aceste tinere celebrități și-au câștigat 
popularitatea in mare parte pentru tinutele si 
posturile lor provocatoare, dar si pentru versurile in 
care preamaresc importanţa castitatii. Mesajele 
conflictuale despre sex nu sunt lipsite de consecinţe. 
Mai multe studii pe scară largă au constatat că 
tinerii care fac jurăminte de castitate sunt la fel de 
predispusi să aibă relaţii sexuale înainte de căsătorie 


ca tinerii care nu fac aceste juraminte, dar este mai 


putin probabil să folosească prezervativul si maz 


probabil să tacă sex anal şi sex oral.2 (Ca si cum 
aceste acte nu s-ar pune la socoteală.) 

Nu este de mirare că fetelor si femeilor din 
societatea noastră le este atât de greu să se raporteze 
sănătos la propria sexualitate. Ne este ruşine fie că 
avem o sexualitate prea prezentă, fie că nu suntem 
suficient de sexuale. 

Compasiunea de sine ne ajută să ne dezvoltăm o 
relaţie mai autentică si mai sănătoasă cu sexul. În 
primul rând, atunci când ne susţinem sexualitatea și 
o hranim — indiferent de forma acesteia — încetăm 
să mai fim victime ale rusinii sexuale. Nu trebuie sa 
ne judecam în funcţie de normele sexuale confuze 
ale societăţii. Unii oameni sunt heterosexuali, alții 
sunt homosexuali, alţii bisexuali, alţii trisexuali 
(adică „sunt dispus să încerc orice“). Unii vor să facă 
sex tot timpul, alții doar ocazional. Unii aleg să își 
păstreze virginitatea până la căsătorie, alții nu. Unii 
isi doresc celibatul pe viata, alții sunt monogami, 
alții sunt monogami in serie, iar alţii au relații 
poliamoroase. Unele cupluri căsătorite sunt exclusiv 
platonice şi nu fac deloc sex. Nu există corect sau 
greşit în ceea ce priveşte sexul, ci doar sănătos sau 
nesănătos pentru fiecare individ sau cuplu. Cand nu 
ne acceptăm natura umană — si dorinţa sexuală se 
află cu siguranţă în centrul naturii umane —, nu 
vom avea relaţii sexuale sănătoase. Si, prin urmare, 
nu vom avea nici relaţii de cuplu sănătoase. Starea 
de bine nu se poate hrăni dintr-o minciună. 

Dar când ne oferim compasiune, când avem 


grijă de noi, începem să renuntam la definitiile 


înguste ale societăţii despre comportamentele 
sexuale acceptabile ale bărbaţilor si ale femeilor. 
Începem să ne iubim si să ne acceptăm exact asa 
cum suntem şi ne exprimăm sexualitatea în modul 
care ne împlineşte cel mai mult. În cartea sa The 
Soul Beneath the Skin: The Unseen Hearts and Habits 
of Gay Men, autorul David Nimmons sustine ca 
barbatii homosexuali sunt probabil cei mai liberi in 
aceasta privinta. Deoarece oricum au fost obligati să 
se opună convențiilor sociale, este mai probabil să 
găsească sprijin in comunitățile lor pentru 
autenticitatea sexuală, indiferent de forma acesteia. 
Cel mai important este să ne bucurăm de 
vitalitatea pasională rezultată din uniunea a două 
suflete umane. Ce este potrivit pentru o persoană ar 
putea să nu i se potrivească alteia, prin urmare, nu e 
rezonabil să credem că toţi oamenii ar trebui să 
urmeze un singur tipar „acceptabil“ de sexualitate. 
Deciziile noastre sexuale trebuie să îşi aibă rădăcina 
în dorinţa noastră interioară de fericire, nu în 
presiunea de a ne modela într-o anumită formă 
pentru a primi aprobarea societăţii, sau chiar 


aprobarea partenerului nostru. 


Exercitiul 3 
Eliberarea de ruşinea sexuală 


Aruncă o privire sinceră și onestă asupra 
sinelui tău sexual. [ti accepti pe deplin 
sentimentele sexuale, indiferent care ar fi 
acestea? Există un lucru care te face să te 


rusinezi sau să te judeci? In primul rând, 


ofera-ti compasiune fata de judecata de sine 
la care te supui. Constientizeaza faptul ca 
aproape toți oamenii au gânduri și 
sentimente sexuale de care se simt rusinati şi 
încearcă să-ţi arăţi compasiune fata de acest 
aspect comun al experienţei umane. 
Încearcă să renunti la autoinvinovatire și 
ofera-ti în schimb compasiune fata de 
dificultatea de a fi o fiinţă sexuală în 
societatea noastră conflictuală şi confuză din 
punct de vedere sexual. 

Apoi, este important să te întrebi dacă 
sentimentele negative pe care le ai fata de 
sexualitatea ta apar pentru ca iti faci rau in 
vreun fel, sau daca se nasc mai ales din 
conventiile sociale. Te simti rusinat mai ales 
pentru că societatea iti spune ca nu ar trebui 
să fii asa cum esti? Sau ti se pare că există, de 
fapt, un aspect nesănătos al sexualităţii tale, 
că iti faci rău tie sau altei persoane atunci 
când actionezi pe baza impulsurilor tale 
sexuale, în moduri pe care le regreti sincer? 
Atunci când te gândeşti la sinele tău sexual, 
încearcă să stabileşti ce este autentic pentru 
tine. Aminteste-ti că toate fiinţele umane 
sunt diferite din punct de vedere sexual, dar 
cu toții avem ceva în comun: majoritatea 
suferim la un moment dat deoarece 
sexualitatea noastră intră în conflict cu 
preceptele societăţii. Dacă vrei să faci 
schimbări în viaţa ta sexuală, asigură-te că 


iei decizii pe baza dorinţei tale de a fi 


sănătos si fericit. Sexualitatea autentică 
înseamnă că iti accepti si iti validezi toate 
sentimentele sexuale si îţi indeplinesti 
dorinţele într-un mod care te ajută să creşti 


și sa prosperi. 


Atunci când ne acceptăm pe noi înşine, 
corpurile noastre şi sexualitatea noastră — 
imbratisandu-ne cu bunătate —, ne îmbunătăţim în 
mod direct receptivitatea sexuală. Deşi este un 
domeniu de cercetare nou, unele dovezi sugereaza ca 
femeile care manifesta compasiune de sine sunt mai 
in contact cu corpurile lor. Un studiu a repartizat 
un numar de studente intr-un grup care a urmat un 


curs de mindfulness de 15 saptamani, si alte 


studente intr-un grup de control. Cercetătorii au 
descoperit că femeile din grupul de mindfulness şi- 
au crescut nivelul de compasiune de sine comparativ 
cu grupul de control — o constatare confirmată și de 
alte cercetări. Cu toate acestea, rezultatele au indicat 
și că un nivel ridicat de compasiune de sine era 
asociat cu o recunoaștere mai rapidă a sentimentelor 


sexuale. Cand li s-au prezentat imagini erotice, 


femeile care manifestau compasiune de sine au 
remarcat mai rapid când au simţit excitație. Acest 
lucru sugerează următorul lucru: compasiunea de 
sine ajută femeile să se adapteze mai bine la 
corpurile lor şi să se simtă mai confortabil cu 
propria sexualitate. 

Compasiunea de sine ne îmbunătăţeşte viaţa 
sexuală și altfel. Ne ajută să vindecăm acele răni din 


copilărie care isi lasă amprenta în dormitor. Această 


problemă este deosebit de importantă pentru femei. 
Dat fiind că jumătate dintre căsătorii se termină cu 
un divorţ și că majoritatea copiilor din familiile 
divortate sunt crescuţi de mame singure, un mare 
număr de fete sunt lipsite de iubirea si atenţia 
tatălui în copilărie. Tiparul de „fetiţă rănită” 
provocat de această lipsă este extrem de comun, și 
știu că suferinţa mea nu e deloc neobișnuită. Ştiu, 
de asemenea, că tiparul interferează cu intimitatea 
sexuală. Deoarece ne deschide psihic și spiritual, 
sexul tinde să deschidă si răni vechi legate de faptul 
că nu ne simţim suficient de iubite. Acest lucru 
creează o nevoie de afecţiune şi o dorinţă de validare 
care sunt aproape la fel de sexy precum o pătură rece 


ȘI umedă. 


Povestea mea: Vindecarea sexuală 


Îmi amintesc că, la începutul relaţiei mele cu 
Rupert, uneori treceam inexplicabil, într-o secundă, 
de la zelta a sexului la fetiţă rânită, gemetele 
pasionale transformându-se brusc în suspine de 
tristețe fără niciun avertisment. Schimbarea era cel 
putin deconcertantă pentru Rupert. Era ca si cum, 
primind dragostea si intimitatea pe care mi le 
dorisem mereu, vechile tipare în care mă simţeam 
neiubita si respinsă aveau acum un cadru sigur sa 
treacă în câmpul conştiinţei. Datorită 
angajamentului nostru pentru compasiune de sine, 
încercam să folosim aceste ocazii ca oportunităţi de 
vindecare. În loc să mă simt ruşinată de 


comportamentul meu cu siguranță non-sexy, cu 


ajutorul încurajărilor lui Rupert mă concentram pe 
suferinţa pe care o simţeam în momentul respectiv 
si pe dorinţa de a o ameliora. Ambii ne concentram 
toată atenţia pe alinarea emoţiilor sinelui meu rănit, 
cu compasiune faţă de rănile profunde care erau 
încă intretesute în psihicul meu. Am avut o 
perioadă de câteva luni în care mi se întâmpla asta 
frecvent, iar Rupert, binecuvântat fie el, m-a 
sprijinit pe deplin. 

Ce s-a întâmplat poate suna ciudat şi poate fi 
interpretat la nivel metaforic, dar în timp ce ne 
concentram pe vindecarea „fetiţei rănite“ când 
făceam dragoste, mi se părea că vindec rănile a 
nenumărate femei care au simţit asta înaintea mea. 
Am avut imagini mintale clare ale mai multor femei 
care treceau prin corpul meu si erau eliberate şi m- 
am simţit profund conectată cu durerea provocată 
femeilor de-a lungul istoriei. Reprimate, suprimate, 
folosite, abuzate, devalorizate, lipsite de putere si 
abandonate: atâtea suflete care aveau nevoie de 
vindecare. În timp ce ne concentram intenţionat pe 
eliberarea acestor suflete rănite, eu si Rupert intram 
într-un fel de transă, transformând suferinţa prin 
puterea compasiunii — a mea si a nenumărate alte 
femei. După câteva luni în care am făcut dragoste 
asa, am încetat să mai văd aceste imagini mintale ale 
femeilor rănite. Ciclul părea să fi luat sfârșit, 
vindecarea părea să fie completă. În mod miraculos, 
fetița rănită nu a mai apărut niciodată în dormitor, 
primind asigurări că a fost si este iubită. (Din 
fericire, zeiței sexului încă îi place să își facă apariţia 


din când în când.) 


Ol Traducere de Luana Schidu, Humanitas, Bucuresti, 


2014, p. 49. (N. red.) 

FLUTURELE IESE DIN COCON 


Cu cât tristețea sculptează mai profund 
în fiinta ta, cu atât poți conține mai 
multă bucurie. Nu cumva cupa care iti 
cuprinde vinul este aceeaşi cupă care a 
fost arsă în cuptorul olarului? 


KAHLIL GIBRAN, Profetul 


C OMPASIUNEA DE SINE ARE PUTEREA DE A NE 
TRANSFORMA radical realitatea mintală şi 
emoțională. La fel ca alchimistii din vechime, care 
au încercat să folosească piatra filozofală pentru a 
transforma plumbul în aur, putem să folosim 
compasiunea de sine pentru a transforma suferinţa 


în bucurie. Schimbând modul în care ne raportăm 


la propria imperfecţiune și la propria durere, ne 
schimbăm de fapt experienţa de a trăi. Oricât de 
mult am încerca, nu ne putem controla viata astfel 
încât să se deruleze exact aşa cum ne dorim. În 
hecare zi se întâmplă lucruri neaşteptate si nedorite. 
Și totuşi, atunci când ne învăluim suferința in 
coconul compasiunii, ia naştere ceva nou. Ceva 


minunat, rafinat, frumos. 


Inima deschisă 


Atunci când ne oferim compasiune, ne deschidem 


inima într-un mod care ne transformă vieţile. Ce 


Înseamnă să avem inima deschisă? E o expresie pe 
care o folosim tot timpul, dar ce înseamnă de fapt? 
Să ai inima deschisă este o stare de receptivitate 
emoţională în care până si experienţele neplăcute 
sau negative sunt primite cu atenţie si grijă. 

Atunci când pupăm buba de la degetul unui 
copil sau când ascultăm cu empatie un prieten drag 
care ne mărturiseşte necazurile prin care trece — cu 
alte cuvinte, când avem compasiune —, simţim o 
căldură interioară care se răspândește din centrul 
inimii spre piept. Această senzaţie ne spune că ne- 
am deschis inima. Cum te simţi când inima ta este 
deschisă? Fantastic de bine! Când ne curge 
compasiunea prin vene, ne simţim cel mai bine 
posibil: conectaţi, vii, „în priză”. Când ne 
descatusam inima, noi experienţe sunt libere să 
apară — experienţe de iubire, de curaj si posibilități 


nelimitate. 


Când inima este însă închisă, durerile vieţii nu 
ne mai mișcă. Atunci când refuzăm să simţim 
durerea, ne închidem şi pe noi înşine. Frica de a fi 
coplesiti de emoţii negative ne face să ne inchidem, 
astfel încât nu simţim decât o apăsare în piept. 
Preţul plătit pentru că ne protejăm inima este că ne 
tăiem însăşi sursa de vitalitate. Ne simţim reci, goi, 
nefericiti si profund nesatisfacuti. lar momentul în 
care e cel mai probabil ca inima să ni se închidă este 
atunci când durerea apare în urma judecății negative 
de sine, atunci când ni se pare că nu suntem 
suficient de buni. Deseori, suntem incredibil de 
insensibili atunci când ne raportăm la propriile 
defecte si imperfectiuni, ceea ce înseamnă că de cele 
mai multe ori ne trantim în nas usa inimii. 

Din fericire, atunci când decidem să ne 
acceptăm condiția umană  imperfectă cu 
compasiune, totul se schimbă. Răspunzând la 
durerea pe care o simţim cu bunătate, alinându-ne 
și  liniştindu-ne cand ne confruntăm cu 
imperfectiunea noastră sau a vieții, creăm emoții 
pozitive care nu existau înainte. În loc să ne simțim 
doar inadecvati, acum ne simţim în acelaşi timp 
inadecvati şi legati de ceilalți când ne amintim de 
acest aspect comun al experienței umane. În loc să 
simţim doar tristeţe, acum simţim atât tristeţe, cat și 
dulcea tandrete a preocupării pentru o rană care are 
nevoie de vindecare. În loc să ne simţim doar 
speriaţi, acum ne simţim si speriaţi, si alinati de 
propria bunătate si grijă. Raportandu-ne la noi 
înșine cu compasiune, ne învăluim emoțiile negative 


în imbratisarea caldă a senzatiei de bine. 


Asta înseamnă că potenţialul de a fi mulțumit se 
ascunde în fiecare moment de angoasă. Durerea 
devine poarta spre fericire, pentru că atunci când ne 
simţim iubiţi, îngrijiţi si apropiaţi de ceilalți suntem 
cu adevărat fericiţi. 

Îmi amintesc când am înţeles prima dată despre 
compasiunea de sine că are puterea de a transforma 
experienţe dificile şi dureroase în experienţe plăcute. 
Eram în ultimul an de master la Berkeley, la câteva 
luni după ce aflasem de compasiunea de sine în 
grupul meu săptămânal de meditaţie. Eram într-o 
dispoziţie îngrozitoare. John, care în curând avea să 
he viitorul meu fost sot, m-a sunat să îmi spună ce 
persoană oribilă şi dezgustătoare sunt, prin urmare 
am fost nevoită să-i închid telefonul în nas în 
timpul acestei peroratii. Rupert era plecat din oraș 
cu munca si ne certaseram in dimineața in care 
plecase, prin urmare lucrurile ramasesera intr-o nota 
amară. Termenul pentru înaintarea versiunii finale a 
disertaţiei mele se apropia rapid. Eram în urmă cu 
munca şi mă întrebam serios dacă am cu adevărat 
toate calitățile necesare ca să reușesc în lumea 
academică. Urma să primesc vreodată un job „pe 
bune“, urma să am vreodată o viaţă fericită şi fără 
complicaţii? Eram încordată şi aveam senzaţia unui 
ghem negru de nesiguranţă, frică și dezgust de sine. 

Apoi mi-am amintit de compasiunea de sine. Ce 
a spus profesorul? m-am gândit. Oh, da, corect, mai 
întâi să îmi conştientizez senzațiile. Să observ fiecare 
gând si frecare emotie pe măsură ce apare şi să o descriu 
cu blindete, fără să-i opun rezistență si fără să o 


resping. Bun, cred că pot să fac asta. Să vedem. Rusine, 
g. ; 


crispare in gât, presiune, durere în stomac. Greutate, 
senzație de înec, senzație de înec. Frică, presiune în 
ceață, inima care bate repede, respirație dificilă... 
Bun, acum să încerc să îmi ofer compasiune pentru cât 
de greu îmi este să mă simt asa chiar acum. Hmmmm. 
Nu simt nimic. O să încerc să-mi ofer o mică 
îmbrățișare... Căldură. Furnicături calde care îmi 
cuprind bratele. Moliciune. Şi apoi au ţâşnit 
lacrimile. Surse adânci de durere, pe măsură ce mi- 
am permis să simt cu adevărat cât de dificil era 
momentul respectiv. Este în regulă, este in regulă. 
Viața este dificilă uneori, este în regulă. Toată lumea 
trece prin aceste momente. Sunt aici pentru tine, o să 
am grijă de tine. Nu e chiar atât de rău, o să treacă. 
Usurare în piept si în gât. Mici valuri de multumire 
care pornesc din centrul feței. Linistire. Liniştire. 
Liniste. 

De fiecare dată când apărea un nou sentiment 
de durere, îl primeam în câmpul conștiinței, îl 
descriam mintal şi îmi transmiteam compasiune 
pentru că mă simţeam așa. $i apoi constientizam 
sentimentul de compasiune, îl descriam si îl 
simţeam în corp, bucurându-mă de cât de bine era 
să am grijă de mine. După ce lucrurile se linisteau, 
în scurt timp apărea un alt sentiment de durere, si 
începeam din nou întregul ciclu. Am tinut-o asa 
timp de aproape o oră. 

După o vreme însă, mi-am dat seama că 
experienţa predominantă nu mai era una neplăcută. 
Începuse schimbarea. În loc să rămân blocată în 
durere, conștiința mea se sprijinea din ce în ce mai 


mult pe sentimentele de iubire, bunătate și 


apropiere cu care învăluiam durerea. Astfel, durerea 
însăși a început sa sc inmoaie, îngrijorarea a început 
să dispară si am început să îmi simt corpul mai ușor. 
Probabil că atunci a fost prima oară când mi-am 
deschis cu adevărat inima pentru mine însămi si m- 
am simtit aproape ametita, ca atunci cand bei un 
pahar de şampanie pentru prima dată. Sau mai 
degrabă ca atunci când bei un pahar de vin roşu 
învechit — aromele erau bogate, profunde, 
condimentate şi complexe. M-am simţit centrată, 
stabilă, liniștită. Mi-am dat seama că aceste senzaţii 
frumoase pe care le trăiam nu depindeau de o 
situaţie în care lucrurile să meargă așa cum îmi 
doream. Nu depindeau de laudele primite, de succes 
sau de a avea o relaţie perfectă. Am înţeles că inima 
mea cra un rezervor adânc din care mă puteam 
alimenta oricând şi că, in mod ironic, este cel mai 
probabil să uit să mă alimentez din acest rezervor 
chiar atunci când situaţia e mai dificilă. 
Descoperisem ceva ce avea să-mi schimbe viata 
pentru totdeauna, si eram recunoscatoare dincolo de 


cuvinte. 


Exercitiul | 
Transformarea negativitatii 


Data viitoare cand esti in valtoarea unor 
emoţii negative, încearcă sa generezi emoții 
pozitive care sa le însoţească. Apelează la 
următoarele afirmaţii atunci cand te 
blochezi in  negativitate. Ele au fost 


concepute pentru a-ţi valida sentimentele si 


pentru a-ţi concentra atenţia pe dorința ta 


de a simţi fericirea: 


Este greu să te simţi (completează cum) 
acum. 

Să te simţi (completează cum) face parte din 
experiența umană. 

Ce pot să fac ca să fiu mai Jericit chiar acum? 


Prima afirmatie confirma cu compasiune 
dificultatea de a resimti emotii negative. A 
doua afirmatie iti aminteste ca emotiile 
negative sunt normale si ca sunt o parte 
fireasca din experienta umana, prin urmare 
nu trebuie judecate. A treia afirmatie te 
ajută să te conectezi cu dorinţa ta de a fi 
fericit. Astfel, iti largesti campul atentiel, 
găsind modalităţi creative de a-ţi reveni. Poti 
să faci o baie caldă, să te gândeşti la lucrurile 
bune legate de situaţia ta actuală (aproape 
întotdeauna există ceva bun în orice 
moment). Nu faci acești paşi ca să opui 
rezistenţă negativitatli, ci pentru că vrei 
sănătate si o stare de bine. 

După ce rostesti aceste afirmaţii, e posibil 
ca starea ta negativă să dispară, fiind 
înlocuită de un sentiment de mulţumire si 
calm. E posibil chiar să glumesti despre 
întreaga situație, și nimic nu alungă mai 
bine o stare proastă decât un hohot sănătos 
de râs. Woody Allen şi-a bazat întreaga 


carieră pe râsul în faţa negativismului, 


desigur: „Dacă totul este o iluzie și nu există 
nimic? In acest caz, cu siguranță am dat prea 


multi bani pe covor.“ 


Mintea deschisă 


Compasiunea de sine nu ne deschide doar inima, ci 
şi mintea, eliberandu-ne de strânsoarea dura a 
negativismului. Atunci când ne pierdem în judecăţi 
negative, câmpul nostru de conștiința se micşorează 
automat, concentrându-se pe lucrurile care nu ne 
plac la noi sau în viaţa noastră. Vedem doar pata 
imperfectiunii, luând ca de la sine înţelese 
frumuseţea si minunăţia imaginii de ansamblu. 
Scopul evolutiv al emoţiilor negative este să 
stimuleze acţiuni care să ne ajute să supravietuim, 


provocând impulsuri puternice cunoscute sub 


denumirea de tendințe specifice de a actiona+ Furia, 
de exemplu, creează dorinţa de a ataca, teama, 
dorinţa de a scăpa, rușinea, nevoia de a ne ascunde 
și așa mai departe. Când suntem prinși în 
strânsoarea emoţiilor negative, nl se pare ca avem o 
singură opţiune. Când suntem atacați de urs, nu 
avem timp să deliberăm care alegere este cea mai 
bună. Actionam sau murim. Această tendinţă este 
utilă când suntem ameninţaţi de carnivore blănoase, 
dar nu e la fel de utilă dacă problemele noastre nu 
sunt la fel de amenințătoare, de exemplu atunci 
când mașina noastră cea nouă este zgâriată de un 
cărucior de cumpărături rătăcit în parcarea de la 
supermarket. Emotiile negative ne îngustează 


viziunea asupra lumii până în punctul în care nu 


mai suntem capabili să vedem alte posibilităţi nici 
dacă sunt chiar sub nasul nostru. După cum spunea 
Helen Keller: „Când se închide una dintre ușile 
fericirii, se deschide alta, dar adesea ne uităm atât de 
mult la ușa închisă, că nu vedem că s-a deschis o altă 
usa pentru noi.” 

Cand ne oferim compasiune, învăluindu-ne 
dezamăgirea într-o conştientizare blândă, conectată 
si atentă, usa se deschide din nou. Când ne alinam 
si ne linistim, ne oferim o senzaţie de siguranţă, care 
ne dă curajul să scoatem în sfârșit capul din nisip si 
să vedem ce este afară. De cele mai multe ori, 
lucrurile nu sunt atât de rele pe cât ne temeam si 
începem să observăm la noi si în viaţa noastră 
aspecte care sunt de fapt destul de bune. 

Atitudinea calmă si plină de speranţă pe care ne- 
o oferă compasiunea de sine duce la o spirală 
ascendentă de emoţii pozitive care ne ajută să ne 
eliberăm de frică, imbunatatind enorm calitatea 
vieţii. Barbara Fredrickson, psiholog social de 


renume, autoarea cărţii Puterea emotiilor pozitive, a 


propus o teorie numită „extinde și construiește“2. 


Fredrickson susţine că emoţiile pozitive ne permit să 
profitim de oportunităţi, mai degrabă decât să 
evităm pur şi simplu pericolele. În loc să ne 
îngusteze atenţia, emoţiile pozitive fac exact opusul. 
Pentru că ne ajută să ne simţim calmi si in 
siguranţă, sentimentele bune ne fac mai deschişi 
spre noi experienţe şi cresc senzaţia de conexiune și 
de încredere în ceilalți. După cum spune 
Fredrickson: „Optimismul ne deschide. Primul 


adevăr esenţial despre emoţiile pozitive este că ne 


deschid inima și mintea, făcându-ne mai receptivi și 
mai creativi. “2 

În primul rând, emoţiile negative tind să 
afecteze claritatea cu care vedem lucrurile si ne 
împiedică să luăm decizii înțelepte. Să presupunem 
că eşti în întârziere la serviciu si tot trebuie să-ţi 
plimbi câinele înainte de a pleca, pentru că vei lipsi 


toată ziua. Eşti stresat şi furios pe tine însuţi că nu 


te-ai trezit mai devreme. Apuci lesa și încerci să o 
prinzi de zgarda lui Fido — ai lesa într-o mână și 
cana de cafea în cealaltă. Dar, pentru că eşti grăbit, 
nu reusesti să prinzi lesa de zgarda si totul durează 
de trei ori mai mult decât ar trebui. De fapt, 
durează atât de mult, încât Fido crede că te-ai 
aplecat pentru o imbratisare. Încearcă entuziasmat 
să-ți lingă fata si ajunge să-ţi verse cafeaua pe jos în 
bucătărie. Injuri, ştergi ce s-a vărsat si îl tragi pe 
Fido afară pe uşă. Nu ai răbdare si eşti morocanos în 
timp ce plimbi câinele în jurul blocului. Cand isi va 
face treburile de dimineata? Am întârziat deja un Sfert 
de oră. Când, în sfârşit, își face datoria de dimineaţă, 
o face în mijlocul trotuarului. Bagi mâna în geantă 
în căutarea pungilor de unică folosinţă şi descoperi 
că în graba cea mare ai uitat să le iei de acasă. După 
cinci minute, zece frunze si 15 grimase reusesti să 
cureti mizeria de pe trotuar. Când ajungi în sfârşit 
acasă, te speli pe mâini si vrei să scoţi cheia de la 
maşină din buzunarul din fata al gentii, unde se află 
în mod normal. Dar cheia nu este acolo. Verifici o 
dată, de două ori, de trei ori, de fiecare dată din ce 
în ce mai frustrat. În cele din urmă, golesti tot 


continutul gentii doar pentru a descoperi ca este, de 


fapt, în buzunarul de la pantaloni. Ai pus cheia 


acolo ca să poţi ieși mai repede pe usa după ce te-ai 
întors acasă cu câinele. Când ajungi în sfârșit la 
muncă, ai întârziat jumătate de oră şi ai ratat 
începutul şedinţei zilnice a grupului tău de lucru. 
Intri timid, cu toţi ochii atintiti pe tine şi încerci să 
găseşti un scaun liber, dorindu-ti să fii invizibil. 
Negativismul tău te-a facut să fii stângaci și 
ineficient, să nu mai vorbim de problemele pe care 
ti le-a creat cu șeful tău. $i probabil că ziua ta va 
merge din ce în ce mai prost din acest punct. 

Acum gandeste-te cum ar fi decurs acest 
scenariu dacă te-ai fi concentrat pe lucrurile 
pozitive, nu pe cele negative. Esti în întârziere la 
serviciu şi trebuie să-ţi plimbi câinele înainte de a 
pleca, pentru că vei lipsi toată ziua. Deşi ai dormit 
puţin cam mult, eşti recunoscător pentru cele câteva 
minute de somn în plus. Iti pui o cana de cafea si te 
bucuri de mirosul sau fantastic. [ti acorzi un ragaz 
să te bucuri de primele câteva guri de cafea si îţi dai 
seama că ar trebui să-ţi pui cafeaua într-o cană de 
călătorie înainte să-l scoţi pe Fido. lei lesa cu o 
mână şi tii cafeaua în cealaltă mână. Când faci asta, 
Fido încearcă să-ţi dea un pupic. Pui jos cafeaua 
(care din fericire era în cana de călătorie din care nu 
putea să curgă), îl mângâi pe căţel între urechi si fi 
pui lesa repede şi fără efort. Ce câine drăguţ, e un 
tovarăș atât de bun, iti spui în gând. leşi calm afară si 
iei cu tine pungile de unică folosinţă. Te bucuri de 
dimineaţa frumoasă si luminoasă si de scurta ta 
plimbare. După ce Fido îşi termină de făcut 


treburile, cureti şi te întorci acasă. Te speli pe mâini 


şi cauţi cheile de la mașină în geantă. Unde sunt? 
Mereu le tin în buzunarul din fata al gentii. Ah, da. 
Corect. Le-am pus in buzunarul de la pantaloni ca sa 
ies mai repede pe uşă. Pare că sunt mai deștept decât 
credeam! Ajungi la serviciu cu doar zece minute 
întârziere şi mai ai cinci minute până la începerea 
ședinței de dimineaţă a grupului tau de lucru. Ai o 
dispoziţie bună când începe şedinţa, mai ales după 
ce şeful tau îţi aprobă soluţia creativă la o problema 
pe care o aduce în discuţie. 

Atitudinea ta pozitivă te-a ajutat să fii abil, atent 
si eficient în acţiunile tale si probabil vei avea o zi 
din ce în ce mai bună. 

Cu toţii am avut momente în care lucrurile au 
mers exact ca în primul scenariu, însă din fericire de 
multe ori am avut si momente in care lucrurile au 
mers ca în al doilea scenariu. Se pare că, atunci când 
avem o stare de spirit negativă, tot ce ar putea să 
meargă prost chiar va merge prost. Când avem o 
stare de spirit pozitivă însă, lucrurile par să meargă 
mai bine. Cercetările lui Fredrickson arată că acest 
proces nu este magic. Din contră, emoţiile negative 
tind să ne îngusteze atenţia atât de mult, încât ratăm 
lucruri evidente si facem greșeli, ceea ce înseamnă că 
ne creăm stres si probleme suplimentare. Emotiile 
pozitive, pe de altă parte, tind să ne lărgească 
câmpul atenţiei, astfel încât observăm detalii utile şi 
avem idei creative, ne folosim la maximum 
gândirea, capacitatea de luare a deciziilor și 


abilitatea de adaptare. 


Exercitiul 2 


FĂ o plimbare de plăcere 


Fă o plimbare de 15-30 de minute. Cel mai 
bine este să faci o plimbare în natură, dar 
orice plimbare afară este bună (de exemplu, 
poţi să mergi pe jos de la birou până în 
stația de autobuz). Scopul plimbarii este să 
observi cât mai multe lucruri plăcute, astfel 
încât să generezi o stare de spirit optimistă. 
Câte lucruri frumoase, care te fac fericit sau 
te inspiră observi în timpul plimbării? Este o 
zi frumoasă? Dacă plouă, poţi să te 
concentrezi pe calităţile datatoare de viata 
ale ploii? Vezi plante sau flori frumoase? 
Auzi cântecul păsărilor? Vezi o veverita? 
Simti mirosuri plăcute? Ce este bun in 
mersul în sine? Poti sa te conectezi cu 
miracolul de a merge, de a simti pamantul 
sub picioare? 

Dar oamenii care trec? Vezi indragostiti 
tinandu-se de mana, vezi prieteni care rad 
împreună, vezi o mamă cu un copil mic? 
Dacă zambesti când îi vezi (si probabil că vei 
zâmbi dupa ce generezi astfel de emoții 
pozitive), oamenii îţi răspund la zâmbet? 
Poate chiar te salută? O mare parte din 
starea noastră mintală depinde de intenţia 
noastră de a observa binele, o intenţie care 


va hrăni germenii fericirii. 


Fredrickson și colegii săi au analizat recent 


modul în care sentimentele de compasiune ajută la 


cultivarea emoţiilor pozitive. Ei au realizat un 
studiu în care participanţilor li s-a prezentat 
meditaţia de bunătate plină de iubire descrisă în 
capitolul 9. Cinci zile pe săptămână, timp de opt 
săptămâni, participanții au generat sentimente de 
bunătate plină de iubire pentru ei înșiși, pentru cei 
apropiaţi, pentru cunoștințe, străini și în cele din 
urmă pentru toate fiinţele vii. 

În comparaţie cu grupul de control (care s-a 
înscris la cursul de meditaţie, dar nu l-a parcurs), 
participanţii care au exersat meditaţia de bunătate 
plină de iubire au raportat că au simţit mai multe 
emoţii pozitive, precum iubire, bucurie, 
recunoştinţă, mulţumire, speranţă, mândrie, interes, 
amuzament si uluire în fiecare zi. Ei au raportat şi ca 
au simţit o mai mare acceptare de sine, precum si 
relaţii mai bune cu ceilalţi oameni din viaţa lor. 
Interesant este că participanţii s-au bucurat și de o 
sănătate fizică mai bună, raportând mai puţine 
simptome de boală precum dureri de cap, nas 
înfundat sau slăbiciune. 

În mod similar, un studiu cu imagistică prin 
rezonanţă magnetică funcţională realizat de Richie 
Davidson a analizat funcţionarea creierului la 
călugări budiști cu experienţă și la studenţi voluntari 
novici care au meditat pe tema compasiunii 


necondiționate pentru toate fiinţele, inclusiv pentru 


sine.2 Rezultatele au indicat ca, în timpul 
meditatici, ambele grupuri au avut niveluri mai 
ridicate de activare a cortexului prefrontal stâng; 
regiunea cerebrală asociată cu bucuria si cu 


optimismul. Călugării, de fapt, au înregistrat cel 


mai ridicat nivel de activare înregistrat vreodată de 
oamenii de ştiinţă occidentali. (Irebuie să fi fost 


nişte călugări foarte fericiţi!) 


Compasiunea de sine și psihologia 
pozitivă 


În ultimul deceniu, psihologi eminenţi precum 
Martin Seligman şi Mihaly Csikszentmihalyi au 
devenit din ce in ce mai interesaţi de modul în care 
emoţiile pozitive precum iubirea, bucuria, 
curiozitatea şi speranța ajută la maximizarea stării de 


sănătate sia stării de bine.2 Cunoscută în general ca 
mişcarea „psihologiei pozitive“, scopul său este să 
înţeleagă factorii care favorizează o bună sănătate 
mintală, nu cauzele tulburării mintale — să cultive 
punctele forte în loc să elimine punctele slabe. 
Cercetările noastre arată că oamenii cu un nivel 
ridicat de compasiune de sine simt mai multe 
emoții pozitive în viață — precum entuziasm, interes, 


inspiraţie şi exaltare — decât cei care sunt 


autocritici 2 De asemenea, ei raportează ca sunt 
mult mai fericiti. In mod ironic, desi isi face aparitia 
in experientele de suferinta, compasiunea de sine 
tinde sa creeze stări de spirit vesele. Din nou, 
compasiunea de sine nu șterge sentimentele 
negative, ci le acceptă cu grijă si bunătate. Acest 
lucru declanșează ciclul „extinde si construieşte“ 
menţionat anterior. Deoarece compasiunea de sine 
ne face să ne simţim în siguranţă, centrati si 
conectaţi, ne bucurăm de lucrurile minunate în 


viaţă, în loc să rămânem blocaţi doar asupra 


problemelor si limitărilor noastre. Începem să ne 
urmărim visurile, în loc să fim mereu în defensivă în 
faţa pericolelor. 

În consecinţă, cercetările noastre arată că 
persoanele care manifestă compasiune de sine sunt 


mult mai optimiste decât cele fără compasiune de 


sine. Optimismul se referă la convingerea că 


problemele se vor rezolva și că se vor întâmpla 
lucruri bune în viitor. Spre deosebire de pesimisti, 
care de multe ori nici nu încearcă, pentru că 
presupun că totul va merge prost (cum spune o 
vorbă, împrumută bani de la pesimisti, ei nu se 


aşteaptă să-i primească înapoi), optimistii sunt 


perseverenti în îndeplinirea obiectivelor lor, având 
convingerea că eforturile lor vor da roade. Oamenii 
care manifestă compasiune de sine sunt mai 
optimişti pentru că ştiu ca, dacă apar probleme, le 
fac fata. Au puterea emoţională necesară ca să se 
descurce in orice situaţie. Daca reusesti să iti oferi 
alinare ori de câte ori se întâmplă ceva dureros, sa iti 
mentii concentrarea si să nu ai o reacţie de fugă, 
începi sa ai încredere în tine. Iti găsești mai ușor 
curajul interior când vin vremuri grele, ştiind că 
poţi trece peste aproape orice cu ajutorul sprijinului 


plin de compasiune pe care ţi-l oferi. 


De asemenea, am constatat că oamenii care 


manifestă compasiune de sine tind să aibă mai 


multă curiozitate despre viaţă decât ceilalți.? 
Curiozitatea este motorul dezvoltării, 
determinându-i să exploreze, să descopere şi să îşi 
asume riscuri, chiar dacă simt anxietate sau 


disconfort. Compasiunea de sine le oferă acel 


sentiment de siguranţă si de stăpânire de sine de 
care au nevoie pentru a rămâne deschişi atunci când 
fac pași în necunoscut. Le permite să se refugieze în 
propriile interese şi descoperiri când nu au nicio 
idee ce urmează să se întâmple de la un moment la 
altul. 

Oamenii care manifestă compasiune de sine 
tind sa fie totodată mai satisfacuti de viata lor decât 
cei cărora le lipseşte compasiunea de sine, o 
constatare pe care am confirmat-o atât în rândul 


persoanelor care trăiesc în culturile orientale, cât și 


al celor din culturile occidentale.10 Satisfactia vieţii 
se referă la senzaţia generală de mulțumire privind 
evoluţia vieții unei persoane, sentimentul ca viata 
are semnificaţie si valoare. Atunci când aplicăm 
balsamul calmant al compasiunii de sine pe 
defectele și dezamăgirile noastre, integram tristeţea 
într-o acceptare profundă, bogată si îndestulătoare a 

ce înseamnă să trăieşti o viaţă de om. 


Recunostinta pentru experienta 
umană 


Compasiunea de sine generează sentimente pozitive 
care maximizează sănătatea si starea de bine, o stim. 
Ce este însă cu adevărat miraculos e că aceste emotii 
pozitive nu te obliga să pretinzi că realitatea este 


alta. In schimb, compasiunea de sine iti permite sa 


A 


iti largesti perspectivele, astfel incat sa constientizezi 


3 


si să apreciezi pe deplin toate aspectele vietii, şi pe 


3 


cele rele, si pe cele bune. 


O viaţă cu adevărat împlinită şi plină de bucurie 
este variată si diversificată, polifonă, nu monotonă. 
Imagineaza-ti că nu ai asculta niciodată decât 
melodiile tale preferate şi doar atât. Pentru 
totdeauna. În scurt timp probabil vei dori să te 
arunci pe fereastră de plictiseală. Pentru ca lucrurile 
să fie interesante, avem nevoie de contraste şi de 
diversitate în viata. Idealul ca de Doris Day al unei 
stări vesele permanente nu este nimic altceva decât 
un ideal de Hollywood. Un model din carton al 
unei persoane reale, care în cele din urmă nu ne 
satisface deloc, Se spune la Hollywood că Doris Day 
a refuzat rolul doamnei Robinson în filmul 
Absolventul pentru că nu se potrivea imaginii ei de 
femeie perfectă din filme. [ti imaginezi cat de 
interesantă ar fi fost biografia ei cinematografică — si 
cât de lungă ar fi fost caricra ei — dacă ar fi acceptat 
rolul respectiv si ar fi intrat în pielea personajului? 

Deşi obiectivul nostru suprem este fericirea, 
atingerea acestei stări ne impune să traim toate 
emoţiile — si pe cele bune, si pe cele rele —, să ne 
bucurăm de paşii făcuţi înainte, dar şi de eşecuri. 
Emotii precum tristeţea, ruşinea, furia si frica sunt 
necesare si fac parte din viata la fel ca bucuria, 
mândria, iubirea și curajul. Aşa cum a scris la un 
moment dat Carl Jung: „Până si o viata fericită e 
imposibilă fără un dram de întuneric, iar cuvântul 
fericire şi-ar pierde înţelesul dacă nu ar fi echilibrat 
de tristeţe.“ Cuvântul cheie aici este echilibru. Nu 
vrem ca sentimentele negative să ne influenţeze 
toate percepțiile, dar nu vrem nici să le excludem 


complet. De parcă ar fi posibil să le excludem. 


Atunci cand arătăm compasiune fata de 
suferinţa noastră, plăcerea bunatatii, a conexiunii si 
a  conştientizării se amestecă degrabă cu 
sentimentele noastre de durere. Aroma rezultată este 
surprinzător de satisfăcătoare, cam ca ciocolata 
neagră. Fără durere, plăcerile vieţii ar fi prea dulci, 
fără profunzime si lipsite de complexitate. Pe de altă 
parte, durerea fără plăcere ar fi prea amară, ca o 
cacao fără zahăr. Dar când durerea şi plăcerea se 
combină, când le acceptăm pe ambele cu inima 
deschisă, începem să ne simțim întregi, plini, 
completi. Aşa că data viitoare când ai dificultăţi, 
încearcă să-ţi aduci aminte cuvintele ciocolată 
neagră. E. posibil să iti ofere inspiraţia de care ai 
nevoie pentru a învălui durerea amară în pliurile 


dulci și iubitoare ale compasiunii. 


Povestea mea: The Horse Boy 


Ştiu sigur din propria experienţă câtă bucurie aduce 
compasiunea de sine. Angajamentul pe care eu şi 
Rupert ni l-am asumat de a ne păstra inimile și 
minţile deschise ne-a permis să facem un lucru 
nebunesc: să urmăm un vis imposibil, iar acel vis să 
devină realitate. 

Nimeni nu ştie care este cauza autismului, e un 
mister. De asemenea, nu stim de ce autismul devine 
din ce în ce mai prevalent, cu o creştere atât de 
alarmantă. Pentru părinţii din prima linie însă, 
marea întrebare nu este ce cauzează autismul, ci 
cum sa se descurce cu el. Mare parte din 


informatiile despre terapiile si tratamentele pentru 


autism sunt contradictorii. Toate sunt scumpe. 
Când fiul nostru, Rowan, a fost diagnosticat cu 
această tulburare, nu am avut de ales decât să 
acceptăm necunoscutele şi să ne descurcăm cât mai 
bine în fiecare moment. Pentru că erau atât de 
puţine răspunsuri, am decis să încercăm orice 
pentru a-l ajuta pe Rowan, dacă lucrul respectiv nu 
îi făcea rău. Nu ştiam însă în ce aventură vom porni 
după ce am luat această decizie. 

Autismul este extenuant. Cum am menţionat 
anterior, Rowan avea crize nesfarsite de urlete, 
cauzate de suprastimularea sistemului său nervos. 
Dar în natură se calma puţin. Când începeau 
crizele, Rupert îl ducea deseori pe Rowan în 
pădurea din spatele casei noastre. Într-o bună zi, pe 
când Rowan avea trei ani, a fugit pe neaşteptate în 
pădure si apoi pe pajiştea unde vecinul nostru 
creștea cai, trecând prin gard și sărind între copitele 
cailor înainte ca Rupert să-l poată opri. 

Stătea acolo pe spate, cu cinci cai care nechezau 
si băteau din copite în jurul lui. 

Atunci s-a întâmplat ceva extraordinar. lapa 
şefă — o bătrânică morocănoasă pe nume Betsy — i-a 
împins încet cu botul pe ceilalţi şi şi-a aplecat capul 
spre fiul nostru în semn de supunere. Ceva uluitor 
de blând si de neînțeles a avut loc între ei. Rupert, 
care călărea de o viaţă, presupusese că Rowan nu 
este în siguranță în apropierea cailor, dar, după ce a 
văzut reacția lui Betsy, a avut imediat ideca să il ia 
pe Rowan să o călărească. Eram speriată şi l-am 
implorat să fie precaut. Dar în momentul în care 


Rupert l-a pus în şa şi s-a urcat în spatele lui, Rowan 


a început ca prin minune să vorbească. A început să 
folosească un limbaj cu semnificaţie pentru prima 
oară în viata lui. Am fost uluiti. 

În acelaşi an, s-a întâmplat un alt lucru 
extraordinar. Rupert, care lucrează în domeniul 
drepturilor omului si este si scriitor, a adus un grup 
de membri ai tribului San (boşimani) din Africa de 
Sud să ia cuvântul la Organizaţia Naţiunilor Unite 
ca protest împotriva expulzării din terenurile lor 
ancestrale de vânătoare. Bosimanii au o tradiţie 
puternică de vindecare prin utilizarea transei. Am 
mers câteva zile împreună cu ei la o întrunire a 
vindecătorilor tradiționali lângă Los Angeles si s-au 
oferit să „lucreze“ cu Rowan. Aproape imediat, 
Rowan a început să arate cu degetul, să le arate 
oamenilor jucăriile lui, să interacţioneze cu ceilalţi 
mult mai mult decât de obicei. Timp de câteva zile 
aproape am simţit că avem un copil „normal“. Eram 
în extaz. Din păcate, a revenit la tiparele lui negative 
imediat ce au plecat bosimanii. Dar acest salt 
înainte subit și inexplicabil, combinat cu reacția 
pozitivă și radicală a lui Rowan fata de Betsy, a sadit 
o idee in mintea lui Rupert. 

Într-o seară, Rupert a venit acasă după ora de 
echitație cu Rowan şi a spus, ca şi cum ar fi fost cel 
mai natural lucru din lume, că ar fi o idee bună să-l 
ducem în singurul loc de pe Pământ în care caii si 
vindecarea merg mână în mana: Mongolia. Este tara 
unde s-au domesticit caii pentru prima oară în 
istorie, dar si tara de unde provine cuvântul saman 


(care înseamnă „cel care știe“). E evident, a spus 


Rupert. Eu n-am fost de acord. Ba chiar am fost 
complet împotrivă. 

l-am zis: „Stai asa, să înțeleg si eu. Vrei să-l 
plimbăm pe fiul nostru autist prin Mongolia călare? 
E absurd! E ultimul lucru pe care ar trebui să-l 
facem. Si-asa trecem cu greu peste fiecare zi, 
gândeşte-te ce ar însemna să facem ceva atât de 
nebunesc. Nu pot să cred că te gândeşti serios la 
asta. În plus, urăsc caii!“ 

Poate că urăsc e un cuvânt prea puternic, dar n- 
am fost nicio-dată genul de fată care și-a dorit să 
aibă un ponei. Rupert este cel atașat de cai în 
familia noastră. Crescuta în suburbiile Los 
Angelesului, am fost mai degrabă pasionată de 
rockul goth si de a fi cool. Rupert m-a învăţat să 
călăresc, oarecum. Dar nu am avut niciodată 
dorinţa să mă impun în faţa unui cal. lar caii ştiu 
asta: au fugit cu mine și m-au dat jos din sa de 
nenumărate ori. 

Însă Rupert avea o intuiţie puternică și 
persistentă că trebuie să-l ducem pe Rowan în 
Mongolia pentru a-l ajuta. Senzatia pe care o 
simțeam eu în stomac când mă gândeam la 
Mongolia nu era intuiție, ci mai degrabă groază. 
Ne-am certat mult pe tema asta. Apoi, în mod 
neobișnuit, pentru că suntem amândoi destul de 
incapatanati, am dat amândoi înapoi, pe jumătate 
sperând că celălalt va ceda. Au trecut doi ani. 
Rowan şi Rupert călăreau împreună aproape în 
hecare zi, iar efectele acestei terapii ecvestre la 
domiciliu erau evidente în sensul că Rowan își 


dezvolta rapid limbajul. Dar, până la vârsta de cinci 


ani, Rowan nu învățase încă să își facă nevoile la 
toaletă. Nu mai purta scutece, gandindu-ne ca daca 
va simţi neplacerea de a-și face nevoile în chiloti va 
fi mai motivat să folosească toaleta. Dar nu a 
funcţionat. Nimic nu a funcţionat. lar Rowan încă 


suferea de crize de furie inexplicabile şi 


inconsolabile. De asemenea, era rupt de copiii de 
vârsta lui, fiind incapabil să-și facă prieteni. 

Rupert contactase prin e-mail o agenţie de 
turism din Mongolia și făcea planuri de călătorie, în 
pofida rezervelor mele. Un tânăr prieten cineast, 
Michel, voia să meargă cu noi să documenteze 
călătoria. Voia să ne însoţească fără să fie plătit, 
spunea el, deoarece i se părea o oportunitate 
cinematografică fantastică. M-am opus in 
continuare, 

Am învăţat însă de-a lungul anilor că, daca 
Rupert are o intuiţie puternică, de cele mai multe 
ori are dreptate. La urma urmei, avusese o intuiție 
legată de mine si chiar m-a cerut în căsătorie în 
prima zi în care ne-am întâlnit. Așa că m-am gândit 
o vreme la toată chestia asta cu Mongolia, iar reacţia 
mea m-a surprins. Mi-am dat seama că nu vreau să 
ratez aceasta aventură. Că viata imi dă o sansa să 
îndrept lucrurile, să canalizez durerea legată de 
autismul lui Rowan în direcţia vindecării. Mi se 
dădea sansa să aleg între iubire si frică. Asa că am 
tras aer în piept şi am spus da. Am glumit, desigur, 
că nu aveam nimic de pierdut. Dacă această 
călătorie ar fi fost un eşec, aş fi avut ocazia să îi spun 
lui Rupert „Ti-am spus eu“ pe viata, ceea ce ar fi 


fost un succes, dacă nu chiar mai mult de atât. 


Lui Rupert îi venise ideea să scrie o carte despre 
această călătorie, numită 7he Horse Boy, în speranţa 
că va primi un avans pentru ea cu care să acopere 
măcar o parte din costuri si din veniturile pe care 
urma să nu le mai realizăm cât timp eram plecaţi. 
Agentul lui Rupert primise propunerea în urmă cu 
câteva luni, dar nu ne răspunsese în tot acest timp. 
Într-un act de credinţă, am decis să-i dăm înainte şi 
să cumpărăm biletele de avion, atingându-ne limita 
cardurilor de credit. 

În mod uimitor, la două săptămâni după aceea, 
a început o bătălie a ofertelor, iar Rupert a primit 
pentru carte un avans care ne depășea cele mai 
nebunesti visuri. Dintr-odată aveam suficienţi bani 
să ne acoperim toate cheltuielile, să facem un 
documentar corespunzător (numit tot Zhe Horse 
Boy), şi, mai ales, să punem bani deoparte pentru 
viitorul lui Rowan. Părea că viaţa ne confirmă 
decizia de a pleca în această aventură şi ne dă cât de 
multă siguranţă posibil să facem asta. Eram coplesiti 
de recunoştinţă. 

Aşadar, cu inima plină de mulţumire, am ajuns 
în august 2007 la poalele unui munte sacru din 
Mongolia, unde nouă șamani s-au adunat în 
apropierea capitalei Ulaanbaatar să facă un ritual 
pentru noi. Conform ghidului nostru Tulga, 
majoritatea călătoriseră sute de kilometri doar ca să- 
| ajute pe Rowan. A fost probabil cea mai intensă 
după-amiază din viata mea. Lui Rowan nu i-a 
placut la inceput, a tipat si a opus rezistenta, clar 
dezorientat si neintelegand tot zgomotul si bataile 


de tobe din jurul nostru. (Deşi, trebuie să recunosc, 


nu era de fapt mai tulburat decât ar fi fost într-o 
vizită obişnuită la supermarket.) 

Apoi lucrurile au devenit de-a dreptul bizare — 
samanii au spus că în timpul sarcinii mi-a pătruns 
în uter o energie neagră și m-au trimis la râu să-mi 
spăl părţile intime cu vodcă. Da, cu vodcă. Au mai 
spus si că un strămoș feminin din partea mamei 
mele, o persoană cu o afecţiune mintală, se agăța 
cumva de Rowan. Ce-i drept, bunica mea maternă 
şi-a pierdut fiul în vârstă de opt ani într-un accident 
de mașină, pe când mama mea avea doi ani. Apoi, 
ani mai târziu, la doar câteva săptămâni după ce 
mama mea a plecat de acasă si s-a căsătorit, bunicul 
a murit în urma unui atac de cord. Bunica mea a 
înnebunit de durere şi a trebuit să fie internată. 
Oare ea era strămoșul feminin la care se refereau? 
Bizar. N-am avut mult timp la dispoziţie să 
reflectam, pentru că imediat eu si Rupert am fost 
forţaţi să îngenunchem, cu fata spre munţi, în timp 
ce un şaman ne biciuia (nu si pe Rowan, din 
fericire) cu nişte curele din piele neprelucrată, 
lăsându-ne urme roşii dureroase pe spate, pe braţe si 
pe coapse, în timp ce Tulga, râzând nervos, ne 
spunea: „E important să nu vă plângeţi. 

În afară de naştere, nu cred că am mai trecut 
vreodată prin ceva la fel de dureros. În timp ce 
îngenuncheam in iarbă, respirând profund şi 
simțind cum curelele îmi străpung pielea, mi-am 
transmis compasiune. Compasiune fata de durerea 
pe care mi-o provoca biciul, compasiune fata de 
durerea că am un copil autist, compasiune fata de 


toţi oamenii din lume care suferă în moduri atât de 


diferite. Stiam că durerea pe care o provoca samanul 
e născută din intenţia de vindecare, iar asta o făcea 
suportabilă. 

„Îi ierti soțul nebun?“ m-a întrebat Rupert, 
după încheierea ritualului. Ne-am îmbrățișat, 
râzând. Ce altceva am fi putut face? 

Si apoi s-a întâmplat ceva frumos. Rowan a 
început să râdă şi sa se joace cu samanii. La scurt 
timp după aceea, spre uimirea noastră, s-a întors 
spre băieţelul care stătuse la marginea cercului, l-a 
îmbrățișat si i-a spus „frate mongol”. 

Nu mai făcuse aşa ceva niciodată înainte. 

Baietelul se numea Tomoo si era fiul ghidului 
nostru lulga. Văzând interacţiunea uluitoare dintre 
cei doi, Tulga a decis să-l ia pe Tomoo cu noi în 
călătorie. Rowan își făcuse primul prieten. 

Aşa că am pornit la drum. La început a fost un 
dezastru aproape total. Rowan a suferit o pierdere 
bruscă a încrederii în prima noastră zi călare, 
respingând complet caii, astfel încât a trebuit să-i 
abandonăm si să ne continuăm călătoria într-un 
4x4. Pentru Rupert, asta a fost devastator: el se 
conecta cel mai bine cu Rowan în preajma cailor. 
Dar prietenia lui Rowan cu Tomoo începea să 
înflorească în zilele nesfarsite şi serile lungi si 
incredibil de frumoase în care campam în stepa 
deschisă, ceea ce ne provoca o bucurie pură. Ceva se 
schimba în interiorul fiului nostru. 

Ne-am spălat şi ne-am rugat în apele sacre ale 
lacului Sharga, un loc ciudat, de vis, cu lebede 
sălbatice si cai si mai sălbatici, înainte de a porni 


spre nord, spre Siberia, tara misteriosilor oameni ai 


renilor. Vindecătorii de acolo erau, se spune, cei mai 
puternici din întreaga regiune. Rupert auzise ca 
aceste popoare nomade (care se presupune că ar fi 
strămoșii primilor nativi americani care au traversat 
Strâmtoarea Bering cu zeci de mii de ani în urmă) ar 
fi totuși foarte greu de găsit. Scopul final al 
călătoriei noastre era să-i găsim si să-i rugăm să-l 
vindece pe Rowan. Dar nu existau drumuri spre 
aşezarea lor îndepărtată. Pentru a ajunge acolo, 
Rowan ar fi trebuit să accepte să se urce din nou pe 
cal. 

Fram deja destul de epuizată de călătorie. 
Imagineaza-ti ce înseamnă să speli lenjeria murdară 
a unui copil de cinci ani de trei ori pe zi cu apa din 
sticlele pe care le umpleam la izvoare (în stepă nu 
sunt mașini de spălat şi uscătoare). Eram sătulă şi de 
mâncarea oribilă, în special de laptele rânced de 
iapă, alcoolizat, numit airag, care are gust de vomă. 
Si totuși, ceva ne făcea să mergem mai departe. 

Rowan a reușit în cele din urmă să se urce din 
nou pe cal si să-i placă din nou să călărească. Aşa că 
am urcat, în urma ghizilor noştri, prin trecătoarea 
de 3 kilometri şi ceva pe care trebuia să o traversăm 
pentru a ajunge la pășunile de vară de la înălțime 
unde erau oamenii renilor. După trei zile dificile 
călare, am ajuns în sfârşit la iurtele lor. Rowan era 
fascinat. Oamenii de aici, ca peste tot în Mongolia, 
erau extrem de primitori, şi le-au adus lui Rowan și 
lui Tomoo reni imblanziti pe care să-i călărească, 
lăsându-i să imbratiseze puii de ren extrem de 


dragalasi înainte dea incepe vindecarea. 


Timp de trei zile, samanul, un barbat bătrân, 
foarte carismatic, pe nume Ghoste, a lucrat cu 
Rowan, dansând şi bătând toba în iurta lui care 
strălucea în lumina focului, în timp ce Rowan se 
târa, prefăcându-se a fi un pui de elefant. 

În ultima noapte am avut un vis ciudat — si eu 
nu-mi aduc aminte aproape niciodată ce visez. 
Răposata mea bunică era împreună cu fiul ei care 
fusese ucis. Doar ca acum era un bărbat adult, iar 
cei doi se îndepărtau împreună, ţinându-se de 
mână, fericiţi. 

A doua zi dimineață, Ghoste ne-a spus că e 
timpul să plecăm. A adăugat că lucrurile care ne 
enervau cumplit — si anume incontinenta lui 
Rowan, crizele lui de furie — se vor opri atunci... in 
ziua aceea, 

Mi-a stat inima în loc, la fel si lui Rupert. Dar a 
doua zi, după ce am campat lângă râu, Rowan a 
mers prima oară singur să facă treaba mare ȘI apoi s- 
a şters. Douä zile mai târziu, a avut primul succes la 
o toaletă reală, un lucru pe care nici bunicile lui, 
nici măcar profesionistii plătiţi nu reușiseră să îl 
convingă să îl facă. Din acel moment, a mai avut 
doar câteva crize notabile. La câteva săptămâni de la 
întoarcerea acasă, crizele au încetat complet. Între 
timp, cercul de prieteni al lui Rowan a început să 
crească. A început chiar să o călărească singur pe 
Betsy, iar pentru Rupert, asta a fost împlinirea unui 
VIS. 

Au fost şamanii, a fost un efect placebo, a fost 
pur si simplu efectul călătoriei într-un mediu 


complet nou, unde i-au fost întinse limitele? Sincer, 
P 


nu știu. Ce ştiu însă este că ne-am asumat un risc 
împreună, ca familie, şi, prin acest pas în 
necunoscut susținut de credinţă, am găsit 
vindecarea. 

Vindecarea, nu tratamentul. Rowan nu a scăpat 
de autism. Rowan este încă autist. Dar s-a vindecat 
de disfunctiile care îi însoțeau autismul. Astăzi, el 
are un comportament atât de obişnuit, încât unele 
persoane consideră inadecvat să spună că are o 
„tulburare de spectru“. Dar autismul lui va fi 
întotdeauna în centrul fiinţei lui şi al modului în 
care vede lumea, şi nu ne dorim nimic altceva. 

Vindecarea de care eu si Rupert am avut parte în 
Mongolia a fost că am reuşit să acceptăm pe deplin 
autismul lui Rowan si am încetat să-i mai opunem 
rezistenţă.  Deschizându-ne in faţa misterului 
autismului, învățând să îl privim ca pe o aventură, 
nu ca pe un blestem, ne-am dat seama că autismul 
copilului nostru a fost de fapt cel mai bun lucru 
care ni s-a întâmplat vreodată. Nu am fi dus o viaţă 
atât de interesantă dacă el nu ar fi avut autism. 
Ghoste ne-a spus că trebuie să-l ducem pe Rowan la 
un vindecător tradiţional bun o dată pe an până la 
vârsta de nouă ani. Nu conta din ce tradiţie 
provenea vindecătorul. Prin urmare, în 2008 am 
mers în Namibia la vindecătorul bosiman de care 
Rupert e cel mai apropiat, un şaman puternic pe 
nume Besa (ca să va dati seama cat de apropiaţi 
sunt, numele complet al lui Rowan este Rowan Besa 
Isaacson). In 2009 l-am dus la un minunat 
vindecător aborigen din Australia. În 2010 am 


călătorit în New Mexico şi Arizona pentru a vizita 


un vraci Navajo. În fiecare dintre aceste călătorii, 
Rowan s-a transformat, şi noi odată cu el, 
apropiindu-ne şi mai mult ca familie. 

De asemenea, am impartasit cu alte familii 
tipurile de experiente pe care le-am avut cu Rowan. 
Am început sa organizam tabere de patru zile 
„Horse Boy“ pentru familiile cu copii autisti, 
permiţând o imersiune mai intensă în lumea cailor 
şi în natură. Multi copii au obţinut progrese majore 
în tabere, inclusiv copii nonverbali care au început 
să vorbească în timp ce călăreau, spre mirarea 
părinţilor lor. Am vorbit mult despre compasiune de 
sine cu părinţii din tabere, despre cât de importantă 
este atunci când încercăm să facem fata stresului de 
a creşte un copil cu autism. Bucuria, satisfacția si 
voia bună pe care le simţim când facem asta sunt cu 
adevărat uluitoare. 

Autismul este un dar, dacă îi permitem să fie. 
Tot şarmul, umorul, talentul si interesul deosebit 
pentru natură ale lui Rowan se datorează autismului 
lui, nu au apărut în pofida sa. De ce ne-am dori 
vreodată să schimbăm asta? După cum îi place lui 
Rupert să îmi reamintească: „Există vorba aceea 
veche: când viata iti dă lămâi, fă limonadă. Eu zic: la 
naiba cu limonada. Când viata iti dă lămâi, fă niște 


cocktailuri.“ 
Exercitiul 3 
Vezi partea plină a paharului 


Gandeste-te la una sau două dintre cele mai 


mari provocări pe care le-ai avut în viață 


până acum, probleme care au fost atât de 
dificile, încât nu ai crezut că vei putea trece 
de ele la momentul respectiv. În 
retrospectivă, poţi să vezi daca a ieşit ceva 
bun din experienţa asta? Ai crescut ca om, ai 
învăţat ceva important, ai descoperit mai 
mult sens în viaţa ta? Dacă ai putea, te-ai 
întoarce în timp să schimbi ce s-a întâmplat, 
ştiind că nu ai mai fi omul care eşti acum 
din cauza asta? 

Apoi gandeste-te la o provocare cu care te 
confrunti în prezent. Ai putea să priveşti 
problema într-o altă lumină? Ar putea să se 
întâmple ceva pozitiv în circumstanţele tale 
actuale? Oportunităţi de învățare, 
posibilităţi de carieră, relații noi, 
reorganizarea prioritatilor tale? 

Daca iti este greu sa vezi ceva pozitiv in 
legătură cu situația ta actuală, acesta este 
probabil un semn că ai nevoie de mai multă 
compasiune de sine. Încearcă să apelezi la 
cele trei cai ale bunatatii, naturii umane 
comune si mindfulnessului pentru a-ţi 
aborda sentimentele de teamă sau de 
suferinţă. Adreseaza-ti în tăcere cuvinte de 
sprijin blânde si iubitoare, asa cum ar face 
un prieten bun. Poti chiar să iti oferi o mica 
Imbratisare dacă nu te vede nimeni. 
Gandeste-te la modul în care situaţia în care 
te afli te apropie de alti oameni care au 
probleme similare: nu esti singur. Incearca 


sa respiri adanc de cateva ori si sa accepti ca 


situaţia într-adevăr există, chiar dacă îţi 
place sau nu. 

Acum priveşte din nou. Ce încearcă viaţa 
să te înveţe acum? Este o oportunitate de a- 
ti deschide inima, de a-ţi deschide mintea? 
Există vreo posibilitate ca acest aparent 
blestem să fie de fapt o binecuvântare? Mai 


vrea cineva un cocktail? 


Capitolul 13 


APRECIEREA DE SINE 


Temerea noastră cea mai profundă nu este că suntem 
inadecvati. Ci că suntem puternici peste măsură. Cel 
mai mult ne sperie lumina noastră, nu întunericul. 
Ne întrebăm: cine sunt eu, atât de genial, superb, 
talentat, fabulos? De fapt, cine esti tu să nu fii asa? 
Eşti un copil al lui Dumnezeu. Dacă te desconsideri, 
nu faci niciun bine lumii. Nu e nimic înăltător în a 
te face mic, astfel încât ceilalti oameni să nu se simtă 
nesiguri în preajma ta. Cu toții suntem meniti să 
strălucim, asa cum fac copiii. Ne-am născut pentru a 
arăta gloria lui Dumnezeu, care este in noi. Nu este 
doar în unii dintre noi, ci în toți. lar atunci când ne 
dăm permisiunea să strălucim, le dăm inconştient 
permisiunea tuturor celorlalți să facă acelaşi lucru. 
Pe măsură ce ne eliberăm de propria frică, prezenta 
noastră îi eliberează automat pe ceilalţi. 


MARIANNE WILLIAMSON, /ntoarcerea la iubire 


CEASTĂ CARTE S-A CONCENTRAT ÎN MARE PARTE 


A 


PE CUM SA NE raportăm la defectele ȘI 


imperfectiunile noastre prin compasiune de sine. 
Dar cele trei componente de bază ale compasiunii 
de sine — bunătatea, natura umană comună şi 
mindfulnessul — nu sunt relevante doar pentru 
lucrurile care nu ne plac la noi înşine. Sunt la fel de 


relevante si pentru lucrurile care ne plac. 


Să ne apreciem latura bund 


Uneori este mai dificil să vedem ce e bun la noi 
decât ce e greșit. Pentru aceia dintre noi care nu vor 
să pară ingamfati, până si să ne gândim la trăsăturile 
noastre pozitive este inconfortabil. Din acest motiv, 
multora le este greu să accepte complimente. Ştii 
genul. „Mary, arăţi grozav! Îmi place bluza ta.“ „Oh. 
Multumesc, dar ar arăta mult mai bine pe cineva 
care nu are pieptul atât de plat.“ Laudele ne fac să 
ne fâstâcim si deseori nu stim cum să răspundem 
fără să fim jenaţi. 

Complimentele sunt mult mai bune decât 
insultele, desigur, dar câţi dintre noi le acceptăm cu 
adevărat? Asuma-ti-le. Bucură-te de ele. Uneori, din 
diferite motive, e mai greu decât ai crede să gândeşti 
pozitiv despre tine; majoritatea acestor motive ţin de 


frică. 


Una dintre temeri este legată de crearea unor 
aşteptări prea mari. Dacă ne desconsiderăm calităţile 
înseamnă că e mai probabil să îi surprindem plăcut 
pe ceilalţi, in loc să-i dezamăgim. Daca marchezi 
golul victoriei în meciul săptămânal de fotbal din 
cartier după ce te-ai văitat în repetate rânduri că esti 


un jucător execrabil, probabil că vei primi laude de 


la colegii tai de echipă uluiti. „N-am ştiut ce se 
ascunde în tine! Bravo!“ Dar dacă ratezi acea 
lovitură liberă esenţială pe final de joc, tot vei avea 
parte de înţelegere. „Ei bine, măcar ai încercat." 
Daca te arăţi mândru si încrezător în abilităţile tale, 
pe de alta parte, risti să fii atacat când lucrurile nu 
merg bine. „Hei, parcă spuneai că ai fost unul dintre 
cel mai buni jucători din echipă în facultate. Ce 
facultate era aia, Universitatea fraierilor care n-au 
dat niciodată cu piciorul în minge?“ 

În plus, ne este teamă să renuntam la răul pe 
care il stim. Dacă avem obiceiul să ne 
desconsiderăm, recunoașterea calităților noastre ni 
se va părea nefirească. Constiinta noastră de sine 
este atât de copleșită de sentimente de inadecvare, 
încât să ne vedem demni și valoroşi ne sperie. În 
mod ironic, asta ni se pare ucigător, iar conștiința de 
sine negativă va lupta din greu pentru supravieţuire. 

Frica de a-i eclipsa pe ceilalţi este un alt obstacol 
important. Fără îndoială, trăim într-o cultură a 
competitivităţii în care trebuie să ne simţim speciali 
si peste medic pentru a ne simţi bine în legătură cu 
noi înşine. În acelaşi timp, nu sunt prea multi 
oameni la vârf. O parte a psihicului nostru știe că 
urcarea spre superioritate reprezintă şi o coborâre 
spre izolare. Deşi ne dorim o stimă de sine ridicată, 
știm intuitiv şi care sunt punctele ei slabe: ne vom 
simţi separați si deconectati de ceilalţi. Dacă îmi 
recunosc măreţia, înseamnă că sunt mai bun decât 
tine şi că, de asemenea, nu ne mai raportăm unul la 
celălalt de pe picior de egalitate? Bipolaritatea CU 


care căutăm stima de sine ridicată și în același timp 


fugim de ca nu ne ajută prea mult să ne simţim bine 
în pielea noastră. 
Thomas, contabil la o companie de tehnologie, 


se simţea ciudat şi inconfortabil dacă îl lăuda cineva. 


Dacă primea complimente pentru performanţele lui 
la munca, de exemplu, mulțumea grăbit, din 
politeţe, dar schimba imediat subiectul. Se simţea ca 
peștele pe uscat si aproape i se făcea greață daca 
intra vreodată în lumina reflectoarelor. Nu avea 
niciun model de la care să înveţe cum să accepte 


complimente sau cum să se bucure de căldura 


laudelor oferite de altcineva. În schimb, se temea de 
moarte să nu se transforme în șeful lui, un tip 
alunecos si plin de el care fuma trabuc, crezându-se 
buricul pământului. Nu suporta vanitatea șefului 
său si era îngrozit la gândul că ar semana cât de 
putin cu el. 

Suntem mereu de partea eroului modest si 
discret din film, sinua antagonistului sau arogant si 
obraznic, dintr-un anumit motiv. Nimănui nu-i 
place un narcisist, cu excepţia narcisistului însuşi. 
Dacă ne recunoaştem trăsăturile pozitive şi ne 
bucurăm de ele, nu înseamnă oare că suntem 
egoisti? lar egoistii nu pot fi iubiţi, nu-i așa? E un 
pic paradoxal. Dacă recunoaştem lucrurile bune 
despre noi, înseamnă că suntem răi, așa că ne 
concentrăm pe ce e rău la noi ca să ne simţim bine. 
Absurd, nu-i asa? Şi totuși, cu toţii facem asta. 

Prin urmare, cum să ne bucurăm de calităţile 
noastre fără să cădem în capcana egoismului? Cred 
că răspunsul stă tot în compasiunea de sine, desi sub 


o altă înfățișare. Imi place să o numesc „apreciere de 


sine“. Când ne bucurăm de ce este bun la noi, 
acceptând că toţi oamenii au si puncte forte, si 
puncte slabe, ne dăm permisiunea să ne delectăm cu 
calităţile noastre, fără să sugerăm aroganță, 
superioritate sau încredere în sine exacerbata. 
William James a scris la un moment dat că 
„principiul cel mai profund al naturii umane este 
dorinţa de a fi apreciat“. Din fericire, putem să ne 
satisfacem nevoia profundă de a fi apreciaţi fara sa 
depindem de aprobarea celorlalti. Putem sa devenim 
conştienţi de propria frumuseţe. Nu pentru că 
suntem mai buni decât alţii, ci pentru că suntem 
hinte umane, expresia laturii frumoase a naturii 


umane. 


Bucurie empatică 


În budism, unul dintre fundamentele stării de bine 
este mudita, care se traduce prin „bucurie 
empatică . Această stare apare atunci când suntem 
încântați de calităţile pozitive si de situaţia celorlalți. 
Înțelegerea bucuriei empatice ne ajută să cunoaştem 
mai bine sensul autoaprecierii, cele două fiind strâns 
legate. La baza bucuriei empatice stau bunătatea si 
bunăvoința. Daca sunt preocupat de starea ta de 
bine si îmi doresc ce e mai bun pentru tine, vreau să 
reusesti. Mă voi bucura că esti înzestrat cu daruri și 
talente care te ajută să fii mulțumit în viata. 

De obicei însă, calităţile celorlalţi ne fac să ne 
simţim inadecvati. Femeia aceea este superbă, prin 
urmare trebuie că sunt urâtă. Este inteligent, prin 


urmare eu sunt prost. Monstrul invidiei ne face să 


suferim când ceilalţi strălucesc, ceea ce înseamnă că 
suferim enorm. Dar dacă ne-am modifica radical 
percepțiile? Daca am fi încântați de realizările 
celorlalți, bucurându-ne cu adevărat pentru ei? 
Sansele să fim fericiţi ar creşte odată cu numărul de 
oameni pentru care ne bucurăm. După cele mai 


recente estimări ale populaţiei lumii, am avea şanse 


de 6,8 miliarde la unu!24 


Un ingredient esenţial al bucuriei empatice este 
să ne recunoaştem conexiunea inerentă. Atunci când 
facem parte dintr-un întreg mai mare, suntem 
bucuroşi ori de câte ori unul dintre „noi“ are ceva de 
sărbătorit. Lucrez la University of Texas din Austin, 
iar locuitorii din Austin au o mare pasiune pentru 
fotbalul universitar. Ori de câte ori Longhorns 
câştigă un meci important, întregul oraș intră în 
sărbătoare. Desigur, ca suporteri ai echipei nu 
marcăm personal punctul câştigător. Sentimentul de 
comuniune cu echipa noastră este cel care ne 
permite să ne bucurăm de succesul lor. Atunci când 
suntem conectaţi cu ceilalți, ne bucurăm pe deplin 


de gloria lor. Dar ce s-ar întâmpla dacă am extinde 


acest simţ al apartenenței pentru a include întreaga 
umanitate, nu doar echipa locală de fotbal? Atunci 
ai noștri ar câștiga întotdeauna. 

Trebuie să constientizam calităţile pozitive ale 
celorlalți pentru a-i aprecia pe deplin, desigur. Dacă 
iau de la sine înţelese inteligenţa, aspectul, 
creativitatea sau simţul umorului soţului meu, nu 
voi mai constientiza aceste calități. Ele vor trece în 
fundal, dincolo de ce presupun si aştept. Trebuie să-i 


observ calităţile şi talentele ca să apreciez pe deplin 


si să conştientizez ce om minunat este. Din acest 


motiv, bucuria empatică necesita mindfulness. 


Rădăcinile aprecierii de sine 


Atunci când sunt puse în practică în combaterea 
suferinței celorlalţi, bunătatea, natura umană 
comună si mindfulnessul iau forma compasiunii. 
Atunci când au în vedere suferința noastră, iau 
forma compasiunii de sine. Atunci când sunt 
îndreptate spre calităţile pozitive ale celorlalţi, ele 
iau forma mudita: bucurie empatică. Și când sunt 
îndreptate spre propriile calităţi pozitive, ele iau 
forma aprecierii de sine. 

Să analizăm mai întâi bunătatea, atunci când e 
pusă în practică drept apreciere de sine. Mulţi dintre 
noi ne concentrăm mai degrabă pe punctele noastre 
slabe, în loc de cele forte. Aşa cum am arătat, 
deseori ne subapreciem calităţile, pentru că ne este 
prea teamă şi simţim prea mult disconfort când le 
recunoaștem. Dacă suntem buni cu noi înşine însă, 
ne bucurăm de calităţile noastre. Nu este minunat 
că sunt un tată bun, un bun profesionist, un prieten 
devotat, un activist de mediu dedicat? Trăsăturile 
mele de onestitate, răbdare, perseverenţă, 
creativitate, senzualitate, spiritualitate și empatie nu 
trebuie recunoscute? Este un mare dar de bunătate 
să ne apreciem şi să ne demonstrăm aprobarea cu 
laude sincere. Nu trebuie să rostim aceste laude cu 
voce tare, ca să ne facem să ne simţim prost, pe noi 


sau pe cei din jur. Ci să ne oferim în tăcere 


recunoaşterea interioară pe care o merităm şi de care 
avem nevole. 

Sentimentul naturii umane comune, inerent în 
aprecierea de sine, înseamnă că ne apreciem nu 
pentru că suntem mai buni decât ceilalţi, ci pentru 
că toţi oamenii au bunătate în ci. Să apreciem 
bunătatea altora, ignorând sau subapreciind propria 
bunătate creează o falsă diviziune între noi şi ceilalți. 
Dar ca expresie distinctă a forţei vitale universale 
care ne animă întreaga experienţă, atunci când ne 
respectăm pe noi, respectam tot ce există. După 
cum scrie maestrul zen Thich Nhat Hanh: „Eşti o 
manifestare minunată. Întregul univers a conlucrat 
pentru a-ţi face existenţa posibilă. “ 

Dacă luăm în serios noţiunea de interfrinta, 
atunci aprecierea realizărilor noastre nu este mai 
egocentrică decât a ne arăta compasiune fata de 
eşecuri. Nu putem să ne asumăm complet 
responsabilitatea pentru darurile și talentele noastre. 
Ele s-au născut din fondul nostru genetic ancestral, 
din dragostea și grija părinţilor nostri, din 
generozitatea prietenilor, din îndrumarea 
profesorilor si din înţelepciunea culturii noastre 
colective. O legătură unică de cauze și condiţii a dus 
la crearea individului care suntem astăzi, aflat în 
continuă evoluţie. Aprecierea pentru calităţile 
noastre este, aşadar, o expresie a recunostintei 
pentru tot ce ne-a modelat ca indivizi şi ca specie. 
Aprecierea de sine onorează cu umilinţă întreaga 
creaţie. 

Aprecierea de sine necesită și mindfulness. Așa 


cum trebuie să observăm calităţile altora pentru a le 


aprecia, trebuie să ne conștientizăm și propriile 
calităţi. Dat fiind însă disconfortul care apare 
deseori atunci când ne apreciem pe noi înşine, ne 
blocăm uneori aceste gânduri din câmpul 
conştiinţei. Ne inabusim bănuielile că poate nu 
suntem atât de răi până la urmă, pentru că nu vrem 
să avem de-a face cu aceste noi senzaţii plăcute. Prin 
mindfulness, abordăm lucrurile altfel, renunțând la 
tendinţele noastre obişnuite. Unul dintre cele mai 
puternice obiceiuri ale minţii, desigur, este să se 


concentreze pe aspectele negative, nu pe cele 


pozitive, iar această tendinţă este cea mai evidentă 
atunci cand ne gândim la noi înşine. Instinctul ne 
spune să identificăm problemele si sa le rezolvăm ca 
să supravietuim. Deseori ne luăm ca de la sine 
înţelese calităţile și devenim obsedati de punctele 
noastre slabe. Daca as putea slăbi doar 15 kilograme, 
își spunea iar si iar o femeie, ignorandu-si senina 
tineretea, sanatatea, inteligenta, cariera de succes si 
iubitul care o aprecia. Cu toate acestea, adoptand 
intenţia de a observa lucrurile bune la noi, 
contracaram alunecarea in negativism. 

Este posibil ca unii oameni sa se ingrijoreze ca, 
daca se concentreaza prea mult pe lucrurile bune, 
ignora aspectele pentru care cresterea este atat de 
necesară. E adevărat doar daca ne concentrăm de 
fapt „prea mult. Daca avem o imagine 
dezechilibrată de sine — „Sunt perfect şi nu am 
niciun defect“ — cu siguranţă ar fi problematic. Nu 
știu de ce cădem atât de des în această capcană a 
gândirii în alb și negru, dar nu ne folosește deloc. 


Fiecare ființă umană are atât trăsături pozitive, cât și 


negative. În loc să batem câmpii cu o poveste 
exagerată despre oricare dintre ele, bune sau rele, ar 
trebui să ne apreciem şi să ne acceptăm aşa cum 
suntem în mod autentic. Nici mai buni, nici mai 
răi. Cheia este să găsim echilibrul şi să avem o 
perspectivă clară, astfel încât să ne vedem fără 
denaturări. Când soarele răsare, să ne apreciem 
lumina, iar când soarele apune, să avem compasiune 


fata de întunericul din noi. 


Exercitiul | 
Apreciază-te 


Enumera zece lucruri care iti plac cu 
adevărat sau pe care le apreciezi la tinc. (Nu 
e nevoie să fie calități pe care le manifesti 
permanent, ci doar uneori.) Pe măsură ce 
scrii fiecare calitate, încearcă să observi dacă 
simţi disconfort: jenă, teamă de vanitate, 
stranietate? Daca apare disconfortul, 
aminteste-ti că nu pretinzi că esti mai bun 
decât altcineva sau că esti perfect. Pur si 
simplu observi calităţile de care dai dovadă 
uneori. Toata lumea are calități. Încearcă să 
constientizezi aceste aspecte pozitive și sa te 
bucuri de ele, zăbovind asupra lor şi 


acceptându-le cu adevărat. 


10. 


Aprecierea de sine și stima de sine 


La suprafaţă, aprecierea de sine și stima de sine par 
destul de similare. În fond, ambele presupun să ne 
concentrăm pe calităţile noastre, nu-i asa? Dar, desi 
există cu siguranță multe suprapuneri între cele 
două, există si diferente importante. O distinctie- 


cheie priveşte acceptarea experienţei umane 


comune. Stima de sine tinde să se bazeze pe separare 
si pe comparații, pe a fi mai bun decât ceilalți, si 
deci special. Aprecierea de sine, în schimb, se 
bazează pe apropiere, pe identificarea asemănărilor 
cu ceilalți, pe acceptarea faptului că toată lumea are 


puncte forte. 


O alta distincţie importantă este legată de 
tendinţa de a ne defini ca buni sau răi. Să nu uităm 
că stima de sine este o judecată de valoare care 
funcţionează la nivelul conceptului de sine 
reprezentational. Presupune să ne etichetam în 
încercarea de a ne surprinde esenţa unică (sunt slab 
și bogat, sunt frumos si am succes, si asa mai 
departe). Stima de sine se naşte din gândurile despre 
cine suntem, nu din cine suntem. De aceea este atât 
de important să concepem un autoportret pozitiv 
pentru a avea un nivel ridicat de stimă de sine. 
Conceptul de sine începe să se confunde cu sinele 
real. Aprecierea de sine, pe de alta parte, nu este o 
judecată de valoare sau o etichetă, şi nici nu ne 
defineşte. Este un mod prin care ne raportăm la ce 
este bun în noi. Prin apreciere de sine, acceptăm că 
suntem într-un permanent proces de schimbare şi că 
nu putem fi definiti niciodată pe deplin, nici 


pozitiv, nici negativ. Cu toate acestea, aprecierea de 


sine ne recunoaște momentele de splendoare. 

Există întotdeauna lucruri minunate pe care să 
le apreciem la noi, chiar dacă acestea nu ne fac 
unici. Faptul că respir, merg, mănânc, fac dragoste, 
imbratisez un prieten — toate sunt calităţi magnifice 
care trebuie sărbătorite, cu siguranţă, în pofida 
faptului că aproape toată lumea are aceleași calităţi, 
în pofida faptului că sunt superb de medii. De 
obicei, abia când oamenii pierd unul dintre aceste 
daruri încep să-şi dea seama cât de minunate sunt 
de fapt. lar cand ne apreciem acele calităţi care sunt 


unice, facem asta în contextul acceptării naturii 


noastre complexe şi interconectate, nu ca modalitate 
de a câştiga puncte în faţa semenilor noștri. 

Prin apreciere de sine, nu trebuie să ne uităm de 
sus la ceilalți pentru a ne simţi bine în legătură cu 
noi. Îmi apreciez propriile realizări şi în acelasi timp 
le recunosc si pe ale tale. Mă bucur de talentele tale 
si în același timp le sărbătoresc si pe ale mele. 
Aprecierea implică să recunoaştem lumina din 


fiecare om, inclusiv din noi înşine. 


Aprecierea binelui din viața noastră 


Deşi am discutat în principal despre importanţa 
aprecierii calităţilor noastre personale, aprecierea 
poate fi extinsă și asupra circumstanțelor noastre de 
viaţă în general. Aprecierea de sine cuprinde tot ce 
este bun si sănătos, atât intern, cât şi extern. 

Atunci când constientizam circumstantele 
favorabile ale vieţii noastre, nu ne lovim de aceleași 
temeri de vanitate si egocentrism, aşa ca avem mai 
puţine blocaje în această formă de autoapreciere. Nu 
e nici pe departe la fel de dificil să apreciem 
lucrurile bune din viata noastră — familia iubitoare, 
prietenii care ne susţin, locul de muncă stabil — cum 
este să ne apreciem pe noi înșine. Aşadar, pentru că 
tendinţa obișnuită a minţii este să se concentreze pe 
aspectele negative, deseori ne considerăm norocul ca 
hind de la sine înţeles. Suntem atât de prinşi în 
rezolvarea problemelor şi înfruntarea durerii, încât 
nu mai acordăm suficientă atenţie lucrurilor care ne 


fac plăcere şi astfel suferim mai mult decât ar trebui. 


Cercetările demonstrează însă că aprecierea ne 
transformă radical experienţa. 

În cartea sa Cum să fii fericit, cercetatoarea Sonja 
Lyubomirsky observa că circumstanţele pozitive ale 
vieţii contează surprinzător de putin în ce priveşte 
fericirea, justificând doar aproximativ 10 procente 
din aceasta. Chiar si după un eveniment 
extraordinar, de exemplu după ce au câștigat la loto, 
oamenii tind să revină la nivelurile anterioare de 
(ne)fericire dupa nu mai mult de doi ani. De aceea, 
mulți psihologi susţin că avem un „punct de 


referinţă“ pentru fericire, care este în mare măsură 


genetic. Teoria nu explică însă decât o parte din 


realitate. Cercetările arată, de asemenea, că oamenii 
își sporesc semnificativ nivelul de fericire prin 
simpla schimbare a modului în care se raportează la 
propria viaţă. 

Cu alte cuvinte, nu contează prea mult ce se 
întâmplă, ci atitudinea pe care o ai fata de ce se 


întâmplă. Lyubomirsky consideră că maximizarea 
p y y 


fericirii depinde de o serie de factori-cheie.* Printre 
cei mai importanţi se numără să fii recunoscător 
pentru ce ai, să priveşti partea plină a paharului în 
situaţii dificile, să nu te compari cu alţii, să faci acte 
de bunătate, sa fii conştient de ce este în jurul tau si 
să te delectezi cu sentimentul bucuriei. Toti acești 
factori se încadrează perfect în conceptul mai larg al 
aprecierii de sine, dar ne vom concentra pe doi 


dintre ei în special: recunoştinţa si delectarea. 


Recunostinta si delectarea 


RECUNOSTINTA 


Religia a subliniat de multă vreme valoarea 
recunostintei în viata de zi cu zi, în special sub 
forma multumirii prin rugăciune. Să luăm acest 
pasaj din cartea Psalmilor din Biblie: „Lăudaţi pe 
Cel ce a întins pământul pe ape, căci în veac ţine 
îndurarea Lui! Pe Cel ce a făcut luminători mari, 
căci în veac ţine îndurarea Lui! Soarele, ca să 
stăpânească ziua, căci în veac tine îndurarea Lui! 


Luna si stelele, ca să stăpânească noaptea, căci în 


veac tine indurarea Lui!“02 Astfel de rugăciuni 
concentrează atenţia asupra recunostintel pentru 
frumuseţea si minunatia creaţiei. Recunostinta sta la 
baza majoritatii religiilor si este considerata o poarta 
importantă către împlinirea spirituală. 

Robert Emmons, unul dintre cei mai importanţi 
cercetători ai recunostintei, a găsit dovezi solide 


pentru ideea că recunoştinţa conduce direct la 


fericire. El defineşte recunoştinţa ca recunoaştere si 
acceptare a darurilor care ne-au fost date, fie de alţii, 
he de Dumnezeu, fie de viaţa însăşi. Studiile arată că 
oamenii recunoscători tind să se simtă mai fericiţi, 
mai plini de speranţă, de vitalitate, mai satisfacuti 
de viata lor, fiind în același timp mai puţin 
materialisti si mai puţin invidioşi pe succesul 
celorlalti. Din fericire, cercetările sugerează şi că 
recunoştinţa se poate învăţa. 

De exemplu, într-un studiu, cercetătorii au 
cerut unui grup de studenţi să facă rapoarte 


săptămânale despre experienţa lor actuală de viaţă 


pe o perioadă de zece săptămâni.€ Studenţii au fost 
împărţiţi aleatoriu în trei grupuri. Persoanele din 
grupul A au primit instrucțiuni să scrie despre 
lucrurile pentru care se simt recunoscătoare (cum ar 
fi „generozitatea prietenilor”, „părinţi minunati“, 
„Rolling Stones"). Studenţii din grupul B au primit 
instrucţiuni să scrie despre lucrurile pe care le 
consideră enervante sau iritante („găsirea unui loc 
de parcare“, „o bucătărie infectă pe care nu o curăţă 
nimeni“, ,idiotii din trafic’). Grupul C a fost 
grupul de control; studenţilor din acest grup li s-a 
cerut să scrie despre orice lucru i-a afectat în 
săptămâna respectivă, fără să se specifice dacă 
impactul trebuia să fie pozitiv sau negativ (de 
exemplu, „mi-am facut curat în dulapul de 
pantofi“). Cercetătorii au descoperit că indivizii din 
grupul de recunoştinţă nu doar că au fost mai 
fericiţi decât ceilalţi, ci au raportat si mai puţine 
simptome de boală si au făcut sport mai des decât 
cei din celelalte două grupuri. Se pare că 
recunoştinţa ne schimbă în bine atât experienţa 


emoţională, cât si pe cea fizică. 
Exercitiul 2 
Jurnalul recunostintei 


Cercetările sugerează că un jurnal zilnic al 
recunostintei este una dintre cele mai bune 
si cele mai sigure modalităţi de a-ţi creşte 
nivelul de fericire. Poţi să alegi un caiet 
special pentru jurnal, care să transmită o 


senzaţie de frumuseţe și venerație. Dar de 


fapt nu contează, nu există o modalitate 
corectă de a face asta. Este important să-ţi 
rezervi timp pentru a scrie despre darurile, 
bunătatea, surprizele plăcute si momentele 
bune din fiecare zi, precum şi despre 
lucrurile care iti oferă bucurie în viata pe 
plan mai general. 

Asigură-te că încerci permanent să găsești 
ceva nou pentru care să Îți exprimi 
recunoştinţa. Prietenii, familia si cei dragi 
vor fi probabil cei mai prezenţi, dar nu lăsa 
acest exerciţiu să devină obositor sau 
repetitiv. Care sunt darurile de care te-ai 
bucurat și pe care poate că le-ai luat drept 
sigure cu o zi înainte? Soarele, statul de 
drept, instalaţiile sanitare? Lucrurile 
minunate care fac posibilă viaţa plină de 
plăceri pe care o ducem sunt infinite. 

De asemenea, este bine sa fii cât mai 
specific cu privire la lucrul pentru care esti 
recunoscator, astfel incat sa fie cat mai real si 
mai concret. De exemplu, în loc să spui 
„Sunt recunoscător pentru pisica mea, 
încearcă să spui „Sunt recunoscător pentru 
modul în care toarce pisica mea şi se freacă 
de piciorul meu, făcându-mă să mă simt 
iubit“. 

După ceva timp, jurnalul recunostintei va 
aduce o contributie substanţială la nivelul 
tău de fericire. Încă un lucru pentru care să 


itl exprimi recunostinta! 


LDELECTAREA 


Exercitiul delectarii este strans legat de cel al 
recunostintei. Delectarea înseamnă să ne bucurăm 
conștient de ceea ce ne face plăcere; mal exact, să 
zăbovim asupra experienţelor frumoase, să le 
răsucim pe o parte si pe alta cu mintea noastră 
conştientă asa cum învârtim un vin bun într-un 
pahar. Adesea ne gândim la delectare ca la o 
experienţă senzorială: analizăm gustul subtil şi 
aroma mâncării în loc să o inghitim pe nerasuflate. 
Mirosim, gustam și mângâiem pielea persoanei 
iubite in loc să „o facem“ si atât. Dar delectarea se 
aplică tuturor experienţelor plăcute: desfătarea cu 
sunetul minunat al râsului unui prieten, cu 
frumuseţea unei frunze căzute, cu profunzimea şi 
complexitatea savuroase ale unui roman bine scris. 
Când ne delectăm cu o experienţă, o menţinem 
în câmpul conştiinţei şi suntem extrem de atenţi la 
gândurile, senzațiile şi emoţiile plăcute pe care ni le 
trezește în prezent. De asemenea, ne putem delecta 
cu amintiri încântătoare, astfel încât să retrăim 
experienţele frumoase si să le apreciem din nou: ziua 
în care ne-am întâlnit partenerul de viaţă, ziua în 
care ne-am ţinut copilul în braţe pentru prima oară 
sau excursia romantică la Praga. Delectarea este un 
act intenţionat care are ca scop să prelungească si să 
aprofundeze plăcerea, desfatandu-ne cu frumuseţea 


el. 


Exercitiul 3 


Delectează-te cu momentul prezent 


Alege un fel de mâncare sau o băutură care 
ti se pare deosebit de gustoasa. Ar putea fi o 
bucată de ciocolată ncagră, o felie de pizza 
fierbinte, homar cu unt, o cană de ceai Farl 
Grey, un pahar de şampanie fină — orice fel 
de mâncare sau băutură care îţi face plăcere 
de fiecare dată. 

Pe măsură ce mănânci sau bei, încearcă să 
savurezi alimentul respectiv cât mai mult 
posibil. Observă toate senzațiile. Ce gust 
are? Ce arome subtile se simt? E dulce, 
amară, sărată? Cum miroase? Ce arome 
detectezi? Cum te simţi când o ţii în mână, 
o mesteci, o înghiţi? Ce textură are? Cum 
arată? Are culori interesante? Face jocuri 
interesante de lumina? Ce sunet face? (OK, 
aici e mai uşor dacă ai ales sampania, dar 
poţi să observi si o trosnitura sau o 
pocnitură plăcută...) Da-ti timp şi 
scufunda-te în senzațiile de plăcere pe care ti 
le oferă deliciul ales, savurând pe deplin 
fiecare senzație. 

Apoi, observă cum te simţi când trăieşti 
plăcerea. Simti mici bule de fericire în gat, ai 
o senzaţie de căldură în piept, simţi 
furnicături în nas? Bucură-te de senzaţia de 
plăcere cât mai mult timp posibil şi, când se 
estompează, las-o să plece. Apoi ia-ti un mic 


răgaz să oferi mulţumiri si apreciere pentru 


unul dintre cele mai mari daruri ale vieţii: 


mâncarea si băutura! 


Psihologii au început să analizeze efectul 


delectării asupra stării de bine.? Studiile indică 
faptul că oamenii care sunt capabili să savureze 
aspectele plăcute ale vieţii lor sunt mai fericiţi și mai 
putin deprimati decât cei care nu reușesc asta. Într- 
un studiu, de exemplu, participanţilor li s-a cerut să 


facă o plimbare de 20 de minute în fiecare zi timp 


de o săptămână. Fi au fost distribuiti aleatoriu în 
trei grupuri. Unul dintre ele testa un „accent 
pozitiv, în care participanților li s-au dat 
instrucțiuni să conştientizeze cât mai multe lucruri 
plăcute posibil — flori, lumina soarelui, și aşa mai 
departe — și să se gândească ce le face plăcute. 
(Exercitiul plimbärii de plăcere din capitolul 12 a 
fost inspirat de acest studiu.) Un alt grup încerca un 
„accent negativ“; participanții au primit instrucțiuni 
så observe cât mai multe lucruri neplăcute posibil — 
gunoi, zgomotul traficului și aşa mai departe — și să 
se gândească de ce sunt atât de neplăcute. Al treilea 
grup a fost grupul de control, care a primit doar 
instrucţiuni să „meargă la o plimbare“, fără nimic 
specific. Oamenii cărora li s-a cerut să se delecteze 
cu experienţele pozitive au fost semnificativ mai 
fericiţi după plimbare comparativ cu cei din 
celelalte grupuri. În interviurile ulterioare, ei au 
declarat și că au simţit mai multă apreciere pentru 
lumea înconjurătoare. 

Dacă ne facem pur și simplu timp să observăm 


si să ne delectam cu lucrurile care ne fac plăcere în 


hecare zi, ne intensificăm spectaculos experienţa de 


bucurie. 


Darul care continuă să dăruiască 


Aprecierea de sine ne permite să ne bucurăm de 
lucrurile pozitive legate de noi înșine si de vietile 
noastre. Si este uluitor că nu trebuie să se întâmple 
nimic special sau neobişnuit pentru a ne alimenta 
din acest izvor nesecat al stării de bine. Starea de 
bine poate să fie medie într-un mod revigorant și 
minunat. Nu trebuie să se întâmple ceva nou ca să 
ne oprim să mirosim trandafirii. Trebuie doar să fim 
atenţi la ce se află chiar în faţa noastră. În loc să 
rătăcim de colo-colo concentrați pe rezolvarea 
problemelor toată ziua, gândindu-ne mai ales la ce 
vrem să reparăm la noi sau la viaţa noastră, putem să 
facem o mică pauză pentru a ne minuna de ceea ce 
nu este stricat. 

Pe masura ce citesti aceste randuri, simti cat de 
minunat este sa al un corp care pulseaza plin de 
viata chiar acum. Gandeste-te cat de uluitor e că, 
uitandu-te pur şi simplu la niște semne mâzgălite pe 
o pagină, primeşti si retii idei transmise de altcineva. 
Chiar dacă nu ne-am cunoscut niciodată, minţile 
noastre comunică prin puterea uluitoare a 
cuvântului scris. Remarcabil!  Simţi  răcoarea 
respirației când aerul pătrunde în nări si când iese, si 
apreciază pe deplin acest proces care face posibilă 
viaţa, dar pe care de multe ori îl considerăm de la 
sine înţeles. Minunea existenţei obișnuite de zi cu zi 


ne depăşeşte cu mult capacitatea de înţelegere, dar 


apreciind această minune chiar si putin, ne creştem 
extraordinar de mult nivelul de fericire. Asa cum 
spune scriitorul francez de la Rochefoucauld: 
„Fericirea nu stă în lucrurile în sine, ci în bucuria pe 
care ne-o provoacă.” 

Aprecierea de sine este un dar care ne aşteaptă. 
Toţi oamenii au anumite calităţi şi aspecte ale vieţii 
care merită apreciate. Binele si frumosul sunt peste 
tot în jurul nostru. Și în interiorul nostru. 
Splendoarea este o calitate umană si ne aparţine 


tuturor. 


Concluzie 


Aprecierea de sine şi compasiunea de sine sunt de 
fapt două fete ale aceleiași monede. Una se 
concentrează pe lucrurile care ne produc plăcere, 
cealaltă pe lucrurile care ne produc suferinţă. Una 
apreciază punctele noastre forte, ca oameni, pe când 
cealaltă ne acceptă punctele slabe. Ce contează cu 
adevărat este că inima şi mintea ne sunt deschise. În 
loc să evaluăm, să comparam, să opunem rezistenţă, 
să devenim obsedati, să denaturam, ne deschidem 
pur şi simplu. Ne deschidem să ne vedem pe noi 
înşine și viata exact asa cum suntem, în întreaga 
noastră glorie şi infamie. Ne deschidem spre iubirea 
pentru întreaga creație, inclusiv pentru noi, fără 
NICIO excepţie. 

Pe măsură ce ne trăim triumfurile şi tragediile, 
ne raportăm la toate cu bunătate. Simtim că suntem 
interconectati cu toți si cu toate. Constientizam 


momentul prezent fără să judecam. Trăim întregul 


spectru al experienţelor vieţii, fără să simţim nevoia 
să le schimbăm. 

Nu trebuie să fim perfecţi pentru a ne simţi bine 
în pielea noastră, iar viaţa nu trebuie să fie într-un 
anumit fel ca să fim mulţumiţi. Fiecare dintre noi 
are capacitatea de rezilienta, dezvoltare si fericire, 
pur si simplu raportându-ne cu compasiune si 
apreciere la experienţele noastre. Dacă ni se pare că 
nu ne putem schimba, că e prea greu, că forţele 
contrare din cultura noastră sunt prea puternice, să 
ne arătăm compasiune faţă de acest sentiment și să 
începem de acolo. Fiecare nou moment este o 
oportunitate de a adopta un mod de a fi complet 
diferit. Să acceptăm atât bucuria, cât si suferinţa de 


a fi oameni, pentru a ne transforma vietile. 


01 Populaţia globală la data scrierii cărţii. (N. red.) 
02 Psalmul 136:6—9. (N. red.) 

